
EL ERAS DIS e FARMER onse adii 


E 
9 ft [2 Prečnik Alefa iznosi oko dva-tri santimetra, 


ali kosmički prostor bio je tamo u nesma- 
njenoj veličini. 

S U ovom broju postoje dve priče na koje bih vam posebno skrenuo E: 
S pažnju. One se ne ističu po izuzetnom kvalitetu ili originalnosti ideje. Nisu E: 
E to priče koje ćete dugo pamtiti. Jedna je objavljena pre dvadeset godina, E 
E: drugoj je ovo debi; jednu je napisao Englez, drugu Jugosloveni (braća); E: 
S radnja jedne priče dešava se u Americi, druga u srednjovekovnoj Srbiji... E 
S na izgled, ništa posebno zanimljivo. Ipak... E: 
E To su price: »Dan osudenog kralja« i »Zameo ih sneg«. U prvoj se na E: 
z vrlo dokumentaristički način predstavlja vreme neposredno nakon E: 
E maričke bitke i koreni stanja koje je zatim nastupilo u našim krajevima, a E: 
E: druga seže u imaginarnu budućnost prikazanu iz perspektive jednog E: 
E američkog grada. Paradoksalno, pisac prve je Englez Brajan Oldis, a druge E: 


S braća Momčilović. B 
Š I tu dolazimo do suštine problema koji potresa domaću naučnu 2 
Š fantastiku. Oldisov izbor srednjovekovne Srbije za poprište svoje price je B 
3 isključivo u funkciji radnje, mentalitet naroda tu prikazanog ne postoji a 


S nigde na svetu, i ta priča je mogla da se odigrava tu i u to vreme ili nigde i E 
Š nikada. Na drugoj strani, braća Momčilović napadno smeštaju svoju priču E: 
Š u SAD, pokazujući time da su zaraženi, kao i većina drugih domaćih SF E: 
& pisaca, kompleksom Amerikanaca. E: 
Š Uvrežilo se mišljenje među jugoslovenskim ljubiteljima naučne E: 
Š fantastike da je dobar SF samo onaj koji je postao od Amerikanaca i da, E: 
S shodno tome, sve što se ne dešava u velikom zapadnom svetu, nije E: 
E: dobro. Takav stav prešao je i na pisce, potpisuju se stranim, uglavnom E 
E engleskim imenima, njihovi junaci govore engleski i reSavaju sudbine i E 
S probleme dalekih, nama stranih svetova. E 
5 Koliko je to neprimereno najbolje nam pokazuje upravo gore E: 
S pomenuta priča »Zameo ih sneg«, za koju ne postoji nijedan, apsolutno E 
S nijedan razlog da ne bude smeštena u, recimo, okolinu Sarajeva. Da & 
S postoje teme vezane za naše krajeve i ljude kojima bi se mogli baviti E: 
S domaći SF pisci pokazali su nam i Oldis iz ovog broja i briljantni Filipović iz E: 
E prethodnog. E: 
s Da se razumemo, ne zahtevamo od domaćih pisaca da pišu isključivo E: 
E: jugoslovenski. Neće biti odbijena briljantna priča samo zato što se glavni E: 
E: junak zove Džon ili Džek, kao i što neće biti prihvaćena priča nekvalitetna, E: 
E: a smeštena u domaći ambijent. U svemu treba imati pravu meru. E: 
E Kao posebnu poslasticu u ovom broju pripremili smo vam nekoliko E: 
E zamišljenih ljubavnih poruka daleke višecivilizacijske budućnosti, uz E: 
E Bobovu viziju svega toga. Kad smo već kod Boba, ukoliko i dalje mislite da E: 
E su njegovi prikazi filmova neumereno preterani, potražite u ovom Alefu E: 
5 kako to radi Harlan Elison.. E: 
3 Boban KNEŽEVIĆ — # 

PISMA 


Draga Redakcijo, 

pročitao sam peti broj Alefa i veoma 
mi se svideo, što nije slučaj sa edicijom 
X—100. Posebno mi se dopada to što su 
u njemu priče znatno kraće, a dobre su i 
ostale rubrike — intervjui, prikazi knjiga i 
filmova itd. 

Povez Alefa je znatno bolji nego kod 
ostalih vaših izdanja. 

U moje mesto Alef stiže retko ili nika- 
ko, pa nisam nabavio prva četiri broja. 
Molim vas da mi ih pošaljete, a isto tako i 
broj šest. 

Inače, ja ponekad pišem SF romane pa 
me zanima gde mogu da ih objavim? 

Zasad toliko. Zelim vam puno uspeha i 
da još dugo (za razliku od sličnih maga- 
zina u prošlosti) i uspešno drugujete sa 
svojim čitaocima. 


Da li vam se naša edicija SF romana 
sviđa ili ne, to je isključivo stvar vašeg 
ličnog opredeljenja. Mi smo, međutim, u 
prilici da čitatno i pisma mnogih čitalaca 
kojima se edicija sviđa, neki nam, kako 
to možete pročitati veći u ovom broju, 
predlažu da izdanja do kojih više ne 
mogu doći (najčešće je reč o knjigama iz 
serijala Ch. A. Bella »Putovanja i ratovi 
Marka Silarda«) ponovimo. Razume se, 
takva pisma po pravilu ne objavljujemo 
u »Alefu« jer se neposredno njega ne 
tiču. Ovoga puta učinićemo ipak izuzetak 
i objavićemo dva pisma koja se podjed- 
nako odnose i na »Alef« i na SF ediciju 
X—100. 

Sto se tiče vaših SF romana, neki bis- 
mo sa zadovoljstvom objavili ukoliko za- 
dovolji kriterijume naših recenzenata i 
ukoliko vam ne bi smetalo da se objave 
u ediciji X— 100. 

Komercijalnoj službi dali smo nalog 
da vam pošalje sve dosad izišle brojeve 
»Alefa«, ali vaše pismo koristimo kao 
povod da pozovemo i sve druge čitaoce 
magazina, koji se žale da do njega teško 
dolaze, da pretplatom na šest ili dvana- 
est brojeva, obezbede uredan prijem 
»Alefa«. Narudžbenica je na poslednjoj 
strani. 


Dragi urednici, s 
terature kojima je pojava Alefa na oskud- 
nom jugoslovenskqm SF tržištu pružila 
veliku neočekivanu radost. Magazin je, 
što bi se reklo, »po mjeri«: za svakoga 
ponešto, za nas prosječne čitaoce — više 
nego dovoljno! Ja, na primjer, čitam svaki 
redak, a neke priče i eseje (Silverberg, 
S.N. Grej, O.S. Kard) pročitao sam i po 
nekoliko puta, i vjerujem da će, s mnogim 
drugim djelima ovog žanra, ostati štivo 
kome ću se stalno vraćati. Ako za nečim i 
žalim, onda to ni u kom slučaju nije što 
ste nešto objavili nego što je mnogo toga 
izvan korica »Siriusa« (izvinite, ali on je za 
mene i dalje non plus ultra), »Monolita«, 
»Alefa«, »Polarisa«, pa i vaše, često 
osporavane (?!) SF edicije. Kvalitet pove- 
za je sad već izvanredan, kvalitet štampe 
se poboljšava, obećanjima koja dajete 
mora se jednostavno povjerovati, pa ne 
preostaje mnogo prostora za opravdane 
primjedbe. Ipak, ipak... dao bih koju 
stotinarku više da nam Alef bude debeo 
i... beol. 

| još nešto: objavljujete uglavnom pis- 
ma koja vas najprije tobože pohvale, a 
onda vas podvrgnu pod najstrožu kritičku 
lupu. Mnogim od tih kritika ja ne vje- 
rujem, jer manje-više podsjećaju na prvu, 
onu koju je, kao svoje mišljenje izrekao 
drug Darko iz Zagreba, pa se sad mnogi 
kritičari oglašavaju bukvalno njegovim ri- 
ječima. Tako je jedna dobra edicija stav- 
ljena na stub srama. Meni, i mnogim 
mojim prijateljima, edicija se čak veoma 
dopada, Belovog Marka Silarda gutamo 
velikim kašikama, zadovoljni smo knjiga- 
ma Lin Karter (iako nikako ne pripada 
žanru), braće Strugackih, Nolana, Lomera, 
Jejzija i Strorma (za poslednju dvojicu 
nikad čuo, a bio bih zadovoljan ako su, 
kako se priča, »naše gore list«). Imali smo 
čak i priliku da čujemo neprimjerene oc- 
jene o Hajnlajnovom »Građaninu galak- 
sije«, a ja vas sa svoje strane molim: dajte 
nam još Hajnlajna! Siguran sam nas je, 
koji smo ga sa zadovoljstvom čitali u 
Alefu, neuporedivo više nego onih koji ga 

(i vas zbog njega) kude. 
Mirčeta Mojović 
Titograd 

Vašem pismu, najvećim delom, nije 
potreban nikakav odgovor, saglasni smo 
uglavnom sa svim vašim ocenama i 
priznajemo da nam gode. 

Na primedbe koje se upućuju »Alefu« 
i SF ediciji X—100 ne gledamo, međutim, 
kao na ocene koje nas stavljaju na stub 
srama, već kao na dobronamerne pri- 
medbe čitalaca, koji iskreno žele da 
doprinesu podizanju kvaliteta naših 
izdanja. Slažemo se, međutim, i to smo 
više puta ponovili, da se svima ne može 
ugoditi, da se jednima sviđa jedno a 
drugima drugo, i... da su svi u pravu. Iz 
svega toga izvukli smo zaključak da sva 
naša SF izdanja treba praviti po meri 
čitalaca, da treba objavljivati i Hajnlajna 
i Farmera, da treba poštovati želje svih 
koji nam pišu, jer su to sasvim izvesno 
naši čitaoci. 

Još Hajnlajna! Ispunjavamo vam i tu 
želju. U drugom kolu edicije »Super- 
nova«, prva će izići iz štampe Hajn- 
lajnova knjiga »Covek koji je prodao 
Mesec«. 


Poštovani uredniče 

pošto ste nas pozvali da se odazo- 
vemo na anketu objavljenu u broju 6 
odlučio sam se javiti. 

Najpre bin rekao nešto o samom 
Alefu. 

Zaista nam je bio potreban magazin 
tipa Alef. Na tržištu i na domaćoj SF sceni 
je dominirao SIRIUS koji je pažnju posve- 
ćivao uglavnom SF pričama i novelama, a 
manje aktuelnostima iz SF svijeta. Istina 
je da u SIRIUS-u postoji rubrika »SF 
vijesti«, ali se ona uglavnom ograničava 
na nove knjige i sl. Malo pažnje se 
posvećuje SF kritici i eseistici. Alef je ta 
karika koja nedostaje!! Do sada smo SF 
kritiku čitali uglavnom u MONOLIT-u i 
ANDROMEDI, ali su to luksuzna izdanja 
koja nisu bila svima dostupna. Zato se tu 
našao Alef! 

Dajem sve superlative magazinskom 
dijelu Alefa. 

Izvanredan Vam je urednički potez što 
ste objavili esej o cyberpunku. Pošto je to 
SF pravac koji me izuzetno interesuje 
(sigurno nisam jedini u tome), objavljujte 
što više cyberpunka. 

Sto se tiče samih priča i novela, vidim 


da vam je pažnja usmjerena na novija 
ostvarenja. Međutim, vjerujem da postoji 
dosta čitalaca koji bi rado pročitali i koju 
staru dobru space operu. Ne dozvolite da 
padne u zaborav taj divan podžanr SF-a! 

Sto se tiče samog izgleda Alefa, ne- 
mam primjedbi. 

Ilustracije koje objavljujete su kvali- 
tetne ali bi bilo dobro da naslovna ilustra- 
cija upotpunjuje i oslikava sadržaj nas- 
lovne priče. Do sada najbolja ilustracija je 
iz Alefa 5. Zaista izvanredno! 

Na kraju bih Vam dao nekoliko prijed- 
loga. Pored onoga o objavljivanju 
cyberpunka i space opera, mogli bi pono- 
vo objaviti novelu G.R.R. Martina »Oluje 
Vindhejvena« objavljene u MONOLIT-u 
br. 1, pošto smatram da bi i širi krug 
čitaoca trebao biti upoznat sa tim 
izvanrednim ostvarenjem G.R.R. Martina, 
poete SF-a. 

Na listi prijedloga se nalazi i Count 
Zero V. Gibsona. (U svakom slučaju, samo 
nastavite ovako i bićete utisnuti zlatnim 
slovima u istoriju YU SF izdavalaštva!!! 

Bahnik Darko 
Daruvar 


Od tri stvari za koje se zalažete, ki- 
berpank, spejs opere i ponavljanje Mar- 
tinove novele, jedino druga ima izgled- 
nije šanse u Alefu. Glavna kraća ostva- 
renja iz kiberpanka kod nas su uglavnom 
već objavljena u Siriusu. Sam pokret već 
jenjava, a njegov značaj nikada i nije bio 
toliko veliki kako pojedinci misle. U sva- 
kom slučaju, najbolja SF dela iz 
poslednjih nekoliko godina svakako ne 
pripadaju kiberpanku. 

Za klasičnu spejs operu takođe ima 
malo mesta u Alefu. Ali svemirskih jur- 
njava i ratova uvek će biti na stranicama 
našeg magazina kvalitetnih, naravno. 

Ponavljanje Martinove novele i 
sličnih stvari ne dolazi u obzir. Jeste da 
»Oluje Vinhejvena« nije imalo priliku da 
pročita više od pet hiljada ljudi, dok je 
tiraž Alefa mnogo veći, ali mnogo je 
bolje dati novelu koja nikada ranije nije 
objavljena u Jugoslaviji i koja će, samim 
tim, svima biti podjednako nova i 
zanimljiva, nego ponavljati nešto što se, 
u krajnjoj liniji, još uvek može nabaviti u 
slobodnoj prodaji. 

Bio sam jesenas na promociji Alefa i 
bilo je veoma zanimljivo. Medutim, to se 
upravo poklopilo sa ispitnim rokom pa 
sam, na žalost, morao da odem pre 
projekcije filma. Zeleo bih da pitam 
sledeće: Da li Novi Sad, na promociji 
nazvan »prestonicom SF-a na Balkanu« 
ima ijedan SF klub? 

Ako ima — gde je? Ako nema — 
moramo ga sami organizovati, jer treba 
da ga ima. A Alef bi tu mogao puno da 
pomogne. 

Usput, čuo sam da je Alef u meduv- 
remenu napravio još jedan skup ljubitelja 
SF-a. Za to sam doznao na žalost 
prekasno, pa me interesuje šta se tu 
dešavalo, ali ne znam nikoga ko je bio 
prisutan. 

Sa koncepcijom časopisa sam veoma 
zadovoljan. Smanjite kašnjenje. 

U vezi s anketom — veoma loše 
pamtim imena pisaca. Kada pročitam 
priču vrlo retko pogledam ime pisca, a 
priče koje su mi se najviše svidele u 
desetak godina praćenja SF-a, obično za 
autore imaju neke za mene potpuno 
nepoznate pisce. Stoga se bojim da u 
anketi jednostavno nisam mogao dati 
svoje pravo mišljenje (u vezi sa petim 
pitanjem). Što se tiče prva četiri pitanja 
koja se odnose na radove iz Alefa takođe 
sam imao problema: svi radovi su dobri, 
ali malo njih se ističe ispred ostalih. 


Novi Sad, tačnije »Dnevnik« zaista se 
može nazvati »prestonicom SF-a na 
Balkanu« — za ovu godinu planirana su 
23 SF romana, dva Kardova, šest 
»Supernove«, dvanaest u X—100, tri u 
Alefu. Takva izdavačka aktivnost je još 
nezabeležena u našim krajevima. 

Novi Sad nema SF udruženje, niti bilo 
kakav drugi vid aktivnog redovnog 
okupljanja ljubitelja naučne fantastike: 
O klubu razmišljamo, ali još uvek nisu 
sazreli uslovi za značajniju aktivnost na 
tom polju. Kada budemo pokrenuli neku 
akciju, svi ćete biti blagovremeno i 
precizno informisani na stranicama 
našeg i vašeg magazina. 


* 


Na kraju, reč-dve i o anketi. Odziv je 
veliki, pisma stižu svakodnevno, a ko- 
načne rezultate sa analizom donećemo u 
desetom broju. Za sada, u vodstvu su 
sledeće priče i autori: naslovna priča sa 
ubedljivo najviše glasova je »Neprijatelj«, 
među stranim pričama najviše glasova 


imaju, »Covek koji je hodao kući« i 
»Muzika  krvi«, od domaćih priča 
ubedljivo ispred ostalih su »Filmovi« 


(zanimljivo je i to da su neki čitaoci od 
Konstantina Tezeusa mislili da je stranac i 
»Filmove« stavljali na stranu listu), 


najdopadljivija naslovna strana je ona sa 
robotom, mačkom i foteljom (Alef 3), a 
među piscima koje najviše tražite su (gle 
iznenađenja!)Klark i Asimov. No, sve ovo 
su samo preliminarni rezultati, koji još 
mogu biti promenjeni. 


~ 


` George R.R. Martin: GUARDIAN, 1983 


. Prevod s engleskog: Aleksandar B. Nedeljković 


Hevilena Taf je zaključio da je Biopoljoprivredna izložba Grupe šest svetova jedno 
veliko razočaranje. 


Proveo je dug, zamoran dan na Brazelurnu, pešačeći kroz ogromne izložbene hale, 
zastajući povremeno da ovlaš pogleda neki novi hibrid žitarica ili genetski poboljšanog 
insekta. To interesovanje bilo je profesionalno. lako je ćelijska biblioteka njegove Arke 
sadržavala materijal za kloniranje bukvalno miliona biljnih i životinjskih vrsta sa 
nebrojenih svetova, Hevilend Taf je u svako doba bio spreman da iskoristi priliku da 
proširi asortiman svoje robe. 

Međutim, činilo se da na Brazelurnu i nema nekih osobito obećavajućih eksponata, 
i zato je, dok su sati proticali, Tafa obuzela dosada i osećanje nelagodnosti u okruženju 
gomile ljudi koji su se bez poštovanja gurali tamo-amo. Na sve strane su vrveli svakojaki 
tipovi: tunelski farmeri sa Vagabonda, u tamnopurpurnim krznima, gazde—zemljo- 
posednici Arina: sumorni noćarci i blistavo obučeni večnodnevci sa Novog Janusa; i 
nebrojeni Brazelurnci ovde domaćini. Svi skupa su stvarali grdnu galamu, a Tafa su, dok 
je prolazio između njih, pratili radoznalim pogledima. Poneko bi se čak i očešao o njega, 
a to je svaki put izazvalo mrštenje njegovog dugog lica. 

Konačno, nastojeći da pobegne od gomile, Taf dođe na misao da je gladan. Sa 
dostojanstvenim gađenjem se progurao izmedu posetilaca sajma i izišao iz petospratne 
ptolanske izložbene hale. Napolju su prodavci hrane, njih više stotina, bili namestili 
svoje kioske između ogromnih građevina. Činilo se da, od onih najbližih, najmanje posla 
ima prodavac pita od kokanog belog luka, i Taf zaključi da upravo čezne za pitom u 
kojoj se nalaze kokice te vrste. 

»Gospodine«, reče on torn prodavcu, »ja bih jednu pitu.« 

Taj pitadžija bio je loptast i rumen, i opasan masnom keceljom. Otvorivši svoju 
vruću kutiju, i posežući unutra rukom, u rukavici on izvuče jednu vruću pitu. Gurnuo ju 
je preko tezge Tafu i zapiljio se u njega. »Oho«, reče prodavac pita. »Vi ste neki veliki.« 

»Uistinu, gospodine«, reče Hevilend Taf. Visok dva i po metra, Hevilend je bio 
maltene za glavu viši i od onih najviših u okolini. Sem toga, on je, sa svojom 
stomačinom, verovatno bio i dvostruko teži. Taf uze pitu i neuznemireno zagrize u nju. 

»Vi ste sa druge planete«, primeti prodavac. »I to ne s neke obližnje.« 

Taf dokrajci svoju pitu u tri zalogaja, i očisti umašćene prste o salvetu. »Insistirate 
na očiglednom, gospodine«, reče on. Jer Taf ne samo što je bio primetno viši od svih 
stanovnika ove planete, nego je i izgledao i oblačio se upadljivo drukčije. Hevilend Taf 
bio je čiste mlečnobele boje, a na njegovom telu nije bilo ni dlačice. On podiže dugi, 
žuljeviti prst. »Još jednu«, reče. 

Ućutkan, prodavac izvuče još jednu pitu bez ikakvih daljih primedbi, puštajući Tafa 
da jede u relativnom miru. Uživajući u krckavoj korici i unutrašnjoj oštrini, Taf je 
proučavao gomilu, koja se razmilela na sve strane, redove kioska, i pet velikih građevina 
nadnetih nad pejzaž. Kad je završio sa jelom, okrenuo se opet pitadžiji, lica praznog, kao 
i uvek. »Gospodine. Postavio bih pitanje, ako može.« 

»A to je?« reče ovaj grubo. 

»Vidim pet izložbenih hala«, reče Hevilend Taf. »Posetio sam ih sve redom.« 
Pokazivao je prstom. »Brazelurn, Vejl Arin, Novi Janus, Vagabond, i, ovde, Ptola.« Taf 
uredno skrsti šake povrh svog isturenog stomaka. 

»Pet, gospodine. Pet hala, pet svetova. Nesumnjivo je da ja, zato što sam stranac, 

ne poznajem finese ovdašnjih običaja, ali ipak, zbunjen sam. U regionima kroz koje sam 
dosada putovao, moglo bi se očekivati da okupljanje, koje sebe naziva 
»Biopoljoprivrednom izložbom Grupe šest svetova« sadrži eksponate sa šest svetova. 
To ovde evidentno nije slučaj. Možete li me uputiti u uzroke?« 

»Nije doš'o niko sa Namora.« 

»A tako«, reče Hevilend Taf. 

»Zbog tih nevolja«, dodade prodavac. 

»Sad je sve jasno«, reče Taf. »lli, ako ne baš sve, jedan deo. Da li biste me uslužili 
još jednom pitom, i da mi objasnite prirodu tih nevolja? Radoznalost je moja glavna 
osobina, gospodine. Bojim se da mi je to veliki porok.« 

Pitadžija opet navuče rukavicu i otvori vruću kutiju. »Znate kako se ono kaže: od 
radoznalosti se ogladni.« 

»A tako«, reče Taf. »Moram priznati da nikad ranije nisam čuo da se tako kaže.« 

Čovek se namršti. »Ne, pogrešio sam. Glad budi radoznalost, tako beše. Nema 
veze. Od mojih pita ćete biti siti.« 

»Ahh«, reče Taf i uze pitu. »Molim vas nastavite.« 

| tako mu je prodavac pričao, naširoko i nadugačko, o nevoljama na planeti Namor. 
»l eto, vidite«, zaključi on najzad. »Zato nisu došli. Sve to im se dešava, pa nemaju 
mnogo šta za izlaganje « 

»Dabome«, reče Hevilend Taf, tapkajući usne salvetom. »Morska čudovišta umeju 
da budu i te kako neprijatna.« 


Namor bejaše tamnozelena planeta bez meseca, usamljena, uobručena razvučenim 


zlatastim oblacima. Arka se stresala dok se njen pogon isključivao, a zatim je teško legla 
u orbitu oko Namora. U dugoj, uzanoj komunikacionoj dvorani, Hevilend Taf je prelazio 
sa sedišta na sedište, proučavajući tu planetu na desetak, od ukupno stotinak, ekrana 
koji su u dvorani postojali. Društvo su mu pravila tri siva mačeta koja su skakutala po 
konzolama i zastajala samo da bi se međusobno udarala šapicama. Taf na njih nije 
obraćao pažnju. 

Namor je bio vodeni svet, sa samo jednom kopnenom masom veličine dovoljne da 
se može uočiti iz orbite; i ta kopnena masa bila je, zapravo, mala. Međutim, 
uveličavanjem se moglo videti hiljade ostrva razasutih u vidu dugih, polumesečastih 
arhipelaga preko dubokih zelenih mora: bili su to zemljani dragulji razbacani na svim 
okeanima. Drugi ekrani su pokazivali svetlost desetina gradova i gradiće na noćnoj 
strani, a pulsirajuće tačke energetske potrošnje na mestima gde su se naselja nalazila 
pod svetlošću sunca. 

Taf je pregledao sve to, onda je seo, uključio još jednu konzolu, i počeo da igra 
jednu ratnu igru protiv kompjutera. Jedno mače mu je uskočilo u krilo i zaspalo. Pazio je 
da ga ne uznemiri. Nešto kasnije, skočilo je drugo mače i bacilo se na prvo, i oni počeše 
da se tumbaju. Taf ih jednim pokretom ruke odbaci na pod. 

Potrajalo je duže nego što je Taf očekivao, ali najzad se dogodilo: dođe poziv od 
vlasti, kao što je i očekivao. »Brode u orbiti«, stiže poziv, »brode u orbiti« ovde 
namorska kontrola. Saopštite svoje ime i posao. Saopštite svoje ime i posao, molim. 
Presretači su upućeni. Saopštite svoje ime i posao. Saopštite svoje ime i posao.« 

Ova emisija je pristizala sa glavne kopnene mase. Arka se uključi na taj kanal. 
Istovremeno pronađe i brod koji se kretao prema Arki — postojao je samo jedan — i 

prikaza njegovu sliku na drugom ekranu. 

»Ja sam Arka«,, reče Taf kontroli planete Namor. 

Ta kontrola sa Namora bila je žena okruglog lica, kratko ošišane smeđe kose; sedela 
je za konzolom, obučena u uniformu tamnozelene boje sa zlatastim rubovima. 
Namrstila se, kratko pogledajući u stranu, nesumnjivo ka svom starešini ili nekoj drugoj 
konzoli »Arko«, reče ona, »Saopštite koji vain je matični svet. Saopštite koji vam je 
matični svet i koji je vaš posao, molim« 

Kompjuter pokaza da je onaj drugi brod otpočeo da komunicira sa planetom. 
Uključiše se još dva ekrana. Na jednom se videla vitka mlada žena sa velikim krivim 
nosem, koja je stajala na, komandnom mostu broda; drugi ekran pokazivao je starijeg 
čoveka pred konzolom. Oboje su nosili zelene uniforme, a razgovarali su živo, ali 
šifrovano. Kompjuteru je bilo dovoljno manje od jednog minuta da prokljuvi tu šifru, i 
Taf je mogao slušati:»... neka sam prokleta ako znam šta je to«, govorila je žena na 
komandnom mostu. »Nikad nije bilo tolikog broda, bože, pa samo ga pogledajte, je 1' 
primate vi sve to? Je li odgovorio ?« 

»Arko«. govorila je još uvek žena okruglog lica, »molim, saopštite koji je vaš 
matični svet i posao. Ovde namorska kontrola.« 

Hevilend Taf se uključi i u onaj drugi kanal, da bi razgovarao sa sve troje odjednom. 
»Ovde Arka« reče on. »Ja nemam matični svet, gospođo. Moje namere su čisto 
miroljubive. Trgovina i konsultacija. Saznao sam za vaše tragične teškoće, pa sam, 
dirnut vašim stradanjem, došao da vam ponudim svoje usluge.« 

Žena na brodu izgledala je zapanjeno. »Šta ste vi...« poče ona. Onaj čovek je bio 
podjednako zbunjen, ali nije rekao ništa, samo je zurio, otvorenih usta, u Tafovo 
bezizražajno belo lice. 

»Ovo je Namor, kontrola, Arko« reče žena okruglog lica. »Mi smo za trgovinu 
zatvoreni. Ponavljam, mi smo za trgovinu zatvoreni. Kod nas je ratno stanje.« 

Dotad se vitka žena na brodu sabrala. »Arko, ovde čuvarka Kefira Kej, komandant 
namorskog gardijskog broda Sunčana britva. Mi smo naoružani, Arko. Objasnite šta 
radite. Hiljadu puta ste veći nego ijedan trgovački brod koji sam ikada videla, Arko. 
Objasnite šta radite, ili pucamo na vas.« 

»Zaista«, reče Hevilend Taf. »Pretnje će vam malo koristi doneti, čuvarko. Obuzima 
me najgroznije razočaranje. Doputovao sam iz tolike udaljenosti, čak od Brazelurna, da 
vam ponudim svoju pomoć i utehu, a vi me presrećete pretnjama i neprijateljstvom.« 
Jedno mače mu uskoči u krilo. Taf ga obuhvati ogromnom belom šakom, i stavi ga 
ispred sebe, na konzolu, gde ga je kamera morala snimiti. Tužno je zurio dole, u mače. 
»U ljudskom rodu poverenja više nema«, reče on mačetu. 

»Ne otvarajte paljbu, Sunčana britvo«, reče stariji čovek. »Arko, ako su vaše 
namere istinski miroljubive, objasnite svoje prisustvo. Šta ste? Mi smo ovde u škripcu, 
Arko, a Namor je mala, nerazvijena planeta. Ništa slično vama nikad nismo videli. 
Objasnite svoje prisustvo.« 

Hevilend Taf pogladi mače. »Uvek se moram povijati pred sumnjičenjima«, reče on 
mačetu. »Sreća je njihova što sam tako dobrodušan, jer bih jednostavno otišao i pre- 
pustio ih njihovoj sudbini.« On diže pogled i zagleda se pravo u kameru. »Gospodine«, 
reče on. »Ja sam Arka. Ja sam Hevilend Taf, kapetan i gospodar ovde, i cela posada. Vas 
muče velika čudovišta iz dubina mora; tako mi rekoše. Vrlo dobro. Ja ću vas osloboditi 
njih.« 

»Arko, ovde Sunčana britva Kako mislite to da uradite?« 

»Arka« je semenski brod ekoinženjerijskih jedinica«, reče Hevilend Taf sa krutom 
formalnošću. »Ja sam ekološki inženjer i specijalista za biološki rat.« 

»Nemoguće«, reče stariji čovek. »Ekoinženjerijski odredi su uništeni pre hiljadu 
godina, kad i cela Federalna imperija. Nijedan od njihovih semenskih brodova nije 
preostao.« 

»Baš nezgodno«, reče Hevilend Taf. »Znači ja sedim u jednoj iluziji. Nema sumnje 
da ću sad, kad ste mi rekli da moj brod ne postoji, potonuti kroz njega pravo nadole i 
sjuriti se u vašu atmosferu, u kojoj ću, padajući, izgoreti.« 

»Čuvaru«, reče Kefira Kej sa Sunčane britve, »možda ti semenski brodovi zaista više 
ne postoje, ali ja se brzo približavam nečemu za šta mi moji teleskopi govore da je 
dugačko skoro trideset kilometara. Ne izgleda kao iluzija.« 

»A ja još ne padam«, priznade Taf. 

»Možete li vi nama stvarno pomoci?« upita žena okruglog lica iz namorske 
kontrole. 

»Zašto uvek sumnjaju u mene?« upita Taf obraćajući se sivom mačetu. 

»Lorde Garde, moramo mu dati šansu da dokaže to što govori«, insistirala je žena u 
namorskoj kontroli. 

Taf diže pogled. »lako sam bio izložen pretnjama, uvredama, i sumnjama, saose- 
ćanje sa vama zbog nezavidnog položaja nagoni me da istrajem. Možda bih mogao 
sugerisati da Sunčana britva aterira na mene, ako mogu tako reći. Čuvarka Kej se može 
ukrcati i mi možemo večerati, dok razgovaramo. Vaše sumnje, svakako, ne bi trebalo da 
se prošire i na običnu konverzaciju, koja je najcivilizovaniji od svih ljudskih načina 
provođenja suvišnog vremena.« 

Troje čuvara počeše žurno da se dogovaraju izmedu sebe i sa nekom ili nekim 
osobama izvan ekrana, a dotle se Hevilend Taf zavaljen u sedištu poigravao sa 
mačetom. »Daću ti ime Sumnja«, reče on mačetu, »da to bude uspomena na način 
kako sam ovde dočekan. »Tvoja braća i sestre zvaće se Nepoverenje, Neprijateljstvo, 
Nezahvalnost i Glupost«. 

»Prihvatamo vaš predlog, Hevilende Tafe«, reče čuvarka Kefira Kej sa komandnog 
mosta Sunčana britva. »Pripremite se da se ukrcamo kod vas.« 

»Zaista«, rece Taf. »Volite li pečurke?!« 


Na brodu Arka, paluba za svemirske taksije bila je velika koliko i sletište neke velike 


zvezdane luke, a izgledala je, maltene, kao smetlište za propale svemirske brodove. 
Šatlovi same Arke stajahu spremni u svojim lansirnim ležištima: pet jednakih crnih 
brodova elegantnih linija, u voznom stanju; imali su zdepasta trouglasta krila povijena 
unazad, predviđena za let kroz atmosferu. Druge letilice bile su manje impresivne. 
Kruškasti trgovački brod sa Avalona čučao je umorno na tri ispružene sletne noge, 
nedaleko od kurirskog broda sa promenljivim pogonom i bojnim ožiljcima i 
karaleonskog lavljeg broda, čiji su složeni ukrasi bili većim delom uklonjeni. Na drugim 
mestima stajahu letilice čudnijih, tuđinskijih konstrukcija. 

Ogromna kupola iznad ovog sletišta rascepi se u stotinu kriškastih segmenata koji 
se povukoše unazad, otkrivajući malo žuto sunce okruženo zvezdama, i tamnozeleni 
brod u obliku raže, veličine približne jednom od Tafovih šatlova. Sunčana britva, se 
spustila, a kupola sklopila iznad nje. Kad zvezde opet nestadoše, atmosfera poče da se 
vraća, vrtložeći, na sletište, a ubrzo potom pojavi se i Hevilend Taf. 

Kefira Kej je izišla iz svog broda; ispod velikog, krivog nosa usne su joj bile strogo 
stisnute, ali ni uz svu samokontrolu nije mogla sakriti strahopoštovanje koje joj se 
videlo u očima. Za njom su stupala dva naoružana čoveka u zlatastim jednodelnim 
odelima sa zelenim rubovima. 

Hevilend Taf se dovezao do njih otvorenim trotočkastim kolicima. »Bojim se da je 
moj poziv na večeru važio samo za jednu osobu, čuvarko Kej«, reče on videvši njene 
pratioce. »Žalim ako je došlo do nesporazuma, ali moram insistirati«. 

»Vrlo dobro«, reče ona i okrete st, svojim pratiocima. »Čekajte sa ostalima. Imate 
naređenja. »Sela je u kolica pored Tafa, i rekla mu: »Sunčana britva« će vaš brod 
razneti u komade ako se ne vratim bezbedno, u roku od dva standardna sata.« 

Hevilend Taf žmirnu ka njoj. »Užas«, reče on. »Moju toplinu i gostoljubivost uvek 
dočekuju nepoverenjem i nasiljem«. On pokrete kolica. 

Vozili su se ćutke kroz lavirint međusobno povezanih soba i hodnika, i najzad ušli u 
ogromno senovito okno koje kao da se pružalo celom dužinom broda, u oba pravca. 
Zidovi i tavanica bejahu pokriveni providnim rezervoarima u stotinama različitih 
veličina; ti rezervoari su se protezali dokle god je oko moglo videti. Većinom su bili 
prazni i prašnjavi, ali nekolicina ih je bila ispunjena obojenim tečnostima u kojima su se 
naslućivali oblici koji su se nejako micali. Nije se čulo ništa sem nekog vlažnog, 
viskoznog kapanja negde iza njih. Kefira Kej je proučavala sve, ali nije govorila ništa. 
Vozili su se najmanje tri kilometra niz to veliko okno, a onda je Taf skrenuo ka praznom 
zidu u kome se ispred njih pojavi i raširi jedan otvor. Ubrzo potom, parkirali su se i sišli 
sa kolica. 

U maloj, spartanski uredenoj trpezariji do koje je Taf otpratio gardijku Kefiru čekala 
ih je postavljena obilna večera. Počeli su ledenom supom, koja je bila slatka, pikantna i 
crna kao ugalj: nastavili su salatom od neotrave sa đumbirnim začinima. Glavno jelo je 
bio šešir jedne pečurke, veliki koliko i tanjir na kome je servirana, obložena testom, 
okružena sa desetak pomoćnih posuda sa raznim vrstama povrća, od kojih svako u 
drugom sosu. Čuvarka je jela sa velikim apetitom. 

»Čini se da moja skromna hrana odgovara vašem ukusu«, primeti Hevilend Taf. 

»Nisam se najela toliko dugo, da radije ne bih tačno rekla koliko dugo«, uzvrati 
Kefira Kej. »Mi na Namoru oduvek smo dobijali hranu iz mora, Bivala je obilna, ali od 
kad su počele nevolje...« Podigla je viljušku sa gužvom tamnog, deformisanog povrća 
prelivenog žuto-smeđim sosom. »Šta jedem? Divno je.« 

»Rianeski grešnički koren, u sosu od senfa«, reče Hevilend Taf. 

Kejova proguta i spusti viljušku. »Ali Rianon je tako daleko. Kako vi...?« Zaćutala je. 

»Naravno«, reče Taf, sastavljajući prste u luk ispod svoje vilice i gledajući njeno lice. 
»Sva ova hrana potiče sa Arke, iako bi se krajnje poreklo ovog obroka moglo pratiti do 
desetak različitih svetova. Da li biste želeli još začinjenog mleka?! 

»Ne«, promrmlja ona. Zurila je u prazne tanjire. »Dakle, niste lagali. Jeste ono što 
tvrdite, a ovo jeste semenski brod tih .. .kako ste ih nazvali?« 

»Ekološke inženjerijske jedinice davno ukinute Federalne imperije. Njihovi brodovi 
bili su malobrojni, a u ratnim razaranjima uništeni su svi sem jednog. Preživela je samo 
Arka, i ostala napuštena tokom jednog milenijuma, Nije potrebno da se interesujete za 
detalje. Dovoljno je reći da sam je našao i osposobio.« 

»Vi ste je našli?« 

»Pa verujem da sam baš to rekao, i upravo tim rečima. Molim vas lepo da pažljivo 
slušate. Ne prija mi da ponavljam reči. Pre pronalaženja Arke, ostvarivao sam skromnu 

zaradu trgovinom. Moj nekadašnji brod još uvek se nalazi na sletištu. Možda ste ga 
nekim slučajem i videli.« 

»Onda ste vi zaista samo trgovac«. 

»Molim!« reče Taf indignirano. »Ja sam ekološki inženjer. Arka može da prepravi 
cele planete, čuvarko. Istina je da sam ja samo jedan, sam, dok je nekadašnja posada 
brojala dve stotine članova: i da mi nedostaje obimno formalno obrazovanje što su ga 
pre mnogo vekova, dobijali nosioci zlatastog slova teta, koje je bilo oznaka 
ekoinženjerijskih odreda. Ipak, uspevam, na svoj skromni način, da petljam od danas do 
sutra. Ako Namor poželi da upotrebi moje usluge, ne sumnjam da vam mogu pomoći.« 

»Zašto?« oprezno upita krhko gradena čuvarka, »Zbog čega vam je toliko stalo da 
nam pomognete?« 

Hevilend Taf bespomoćno raširi svoje bele ručerde. »Znam da, možda, izgledam 
kao budala. Ne mogu da se uzdržim. Po prirodi sam humanista, uvek dirnut tuđom 
nevoljom i patnjom. Ne bih mogao da napustim vaš narod u tegobama baš kao što ne 
bih mogao ni da povredim neku od mojih mačaka. Bojim se da su ekoinženjerci bili 
kudikamo oštriji, ali ja svoju sentimentalnu prirodu ne mogu da izmenim. I tako sedim 
pred vama, spreman da dam sve od sebe.« 

»Ne tražite ništa!« 

»Radiću besplatno«, reče Taf. »Naravno, tu su troškovi. Moraću da zaračunam, 
zbog toga, jedan mali honorar. Recimo, tri miliona standardnih jedinica. Smatrate li da 
je to fer?« 

»Fer«, reče ona ironično. »Ali prilično skupo, rekla bih. Bilo je i drugih poput vas, 
Taf. Dolazili su prodavci oružja i avanturisti rešeni da se obogate na našoj nesreći.« 

»Cuvarko«, reče Taf prekorno. »činite mi straobalnu nepravdu. Ja za sebe ne 
uzimam praktično ništa. Arka je tako velika i skupa. Možda bi dva miliona standnrdnih 
bilo dovoljno? Ne mogu da verujem da biste mi zamerili ako uzmem tu crkavicu. Zar vaš 
svet vredi manje?« 

Kefira Kej uzdahnu. Umor se urezao u njeno uzano lice. »Ne«, reče ona. »Ne ako 
možete i da učinite sve što obećavate. Naravno, mi nismo bogat svet. Moraću se 
konsullovati sa svojim starešinama. Ovo nije samo moja odluka.« Ona naglo ustade. 
»Vaša komunikacijska oprema?« 

»Kroz vrata pa levo, niz plavi hodnik. Peta vrata desno.« Taf ustade dostojanstveno 
i poče da raščišćava sto, dok je ona odlazila. 

Kad se čuvarka vratila, pred njima je bila otvorena boca nekog pića blistavo 
skerletne boje. Taf je gladio ogromnog crno-belog mačora koji je sebi na stolu našao 
odličan ležaj. »Unajmljeni ste. Tafe«. reće Kefira Kej sedajući. »Dva miliona standarda. 
Kad dobijete ovaj rat.« 

»Saglasan«. reče Taf. »Hajde da porazgovaramo o ovoj situaciji uz čašice ovog 
oduševljavajućeg pića.« 

»Alkohol?« 

»Blagi narkotik.« 

»Čuvari ne koriste nikakve stimulanse niti depresante. Mi smo gilda boraca Takve 
supstance zagaduju telo i usporavaju reflekse. Čuvar mora biti pripravan. Mi čuvamo i 
štitimo.« 

»Pohvalno«, reče Hevilend Taf, i napuni svoju čašu. 

»Sunčana britva ovde traći vreme. Namorska kontrola je pozvala Britvu da se vrati. 
Bojne sposobnosti tog broda potrebne su nam dole.« 

»Onda ću olakšati njegov odlazak. A vi?« 

»Mene su izdvojili za poseban zadatak«, reče ona, a lice joj se nabora u grimasu. 
»Spremni smo da vam damo informacije o situaciji dole. Ja treba da vam pomognem da 
se informišete, i da radim kao vaš oficir za vezu.« 


Voda mirna, smireno zeleno ogledalo od horizonta do horizonta. Bio je vreo dan. 


Blešteći zuti sunčani sjaj slivao se kroz tanki sloj zlatastih oblaka. Na vodama je mirovao 
brod čije su metalne strane sevale srebrnasto-plavom bojom; otvorena paluba tog 
broda bila je ostrvce aktivnosti u okeanu mira. Muškarci i žene, sitni poput insekata, 
prsa golih u toj vrućini, radili su sa mrežom za sakupljanje ulova na dnu. Ogromna 
bagerska kašika hvataljka puna blata | korova, pojavi se iz vode, i isprazni se u jedan 
otklopljeni otvor. Posude sa ogromnim mlečnobelim meduzama kuvale su se na suncu, 
na drugim mestima na brodu. 

Iznenada, uznemirenje. Bez ikakvog vidljivog razloga ljudi počinju da trče. Drugi 
ostavljaju svoje poslove i osvrću se, zbunjeni. Neki, ipak, nastavljaju da rade, ne 
primećuju ništa. Velika metalna hvataljka, sada prazna, kreće novim zamahom nad 
vodu i opet se zagnjuruje, a druga hvataljka, na drugom kraju broda, istovremeno 
izranja. Povećava se broj ljudi koji trče. Dvojica se sudaraju i padaju. 

Onda se ispod broda izvija prvi pipak. 

Pipak se diže i diže. Duži je od bagerske hvataljke zajedno sa bagerskom rukom. 
Čini se da je na mestu gde izranja iz tamnozelenog mora debeo kao torzo krupnog 
čoveka. Do vrha se sužava do prečnika ljudske ruke. Pipak je beo, neka mekana i ljigava 
belina, Sa njegove donje strane, celom dužinom, nalaze se krugovi, jako ružičasti, veliki 
kao tanjiri; ti krugovi se uvijaju i pulsiraju dok se pipak nadnosi nad ogromnim brodom 
za iskorišćavanje mora i dok se svija oko njega. Kraj pipka se rascepljuje u klupko zmija: 
manji pipci, tamni, nemirni. 

Pipak se dizao i dizao, zatim presavijao, pa spustio i pritegao oko broda. Nešto se 
pomaklo sa druge strane, nešto bledo ispod sve te zelene boje, i onda izroni drugi 
pipak. Pa treći i četvrti. Jedan poče da se rve sa bagerskom rukom i hvataljkom. Drugi je 
bio sav omotan ostacima mreže, kao velom. Činilo se da ga mreža nimalo ne zadržava. 
Jedan pipak se omotao oko žene sa sekirom. Ona je divlje udarala po pipku, trzala se u 
bledom zagrljaju, onda se njena leđa izviše, i odjednom je bila nepomična. Pipak odbaci 
njeno telo, krvareći polako belom tečnošću iz posekotina koje je ona napravila, i 
dograbi nekog drugog. 

Kad je pipaka pritegnutih oko broda bilo ukupno dvadeset, brod se iznenada naže 
na desnu stranu. Preživeli kliznuše preko palube i počeše da padaju u more. Brod se sve 
više naginjao. Nešto ga je guralo na jednu stranu i vuklo nadole. Voda poče da pljuska 
preko jedne ivice, ulazi u otkiopljene otvore. Brod poče da se raspada. 

Hevilend Taf zaustavi projekciju i zadrža tu sliku na velikom ekranu: zeleno more | 
zlatno sunce, razvaljena lađa u zagrljaju bledih pipaka. »Ovo je bio prvi napad?« upita 
on. 

»Da i ne«, odgovori Kefira Kej. »Pre ovog dogadaja, tajanstveno su nestali još jedan 
brod-žetelac i dva putnička hidrokrilna broda. Istragu smo pokrenuli, uzrok nismo znali. 
U ovom slučaju, dogodilo se da je na licu mesta bila jedna televizijska ekipa koja je 
snimala nešto za obrazovni program. Snimili su više nego što su planirali.« 

»Zaista«. reče Taf. 

»Bill su u vazduhu, u preletaču. Te večeri, emisija vesti je, maltene, izazvala paniku. 
Ali tek kad je potonuo sledeći brod, stvari su postale zaista ozbiljne. Tad su čuvari počeli 
da uviđaju puni obim problema.« 

Hevilend Taf je zurio gore, u ekran; njegovo grubo lice bilo je ravnodušno, 
bezizražajno, a ruke su mu mirovale na konzoli. Jedno crno-belo mače poče da 
izmahuje ka njegovirn prstima. »Beži, Gluposti«, reče on, spuštajući mače nežno na 
pod. 

»Uvećajte deo nekog pipka«, predloži čuvarka koja je bila uz njega. 

Tat ćutke posluša. Uključi se drugi ekran, na kome se pokaza zrnasta uvećana slika 
velikog bledog konopca od tkiva koji se savijao preko palube. 

»Dobro pogledajte jednu od tih sisaljki«. reče Kejova. »Te ružičaste oblasti. vidite?« 

»Treća od kraja je mračna iznutra. | kao da ima zube.« 

»Ima«, reče Kefira Kej. »Sve te sisaljke imaju zube. Sisaljke imaju spoljašnje usne 
koje su nešto kao tvrd, mesnati obruč. One pljesnu na neku podlogu, rašire se i stvore 
uslove vakuumskog prianjanja, tako da je praktično nemoguće odvojiti ih, ali svaka 
sisaljka predstavlja i usta. Unutar obruča postoji meki ružičasii preklop koji se može 
zavrnuti, a tada zubi kliznu napred i pokaže se trostruki red zuba. Svaki je nazupčen, a 
oštriji su nego što biste pomislili. A sad, mogli biste niz pipak sve do kraja.« 

Taf dotače konzolu, i na trećem ekranu se ukaza drugo uveličanje. Sad su se 
izuvijane zmije lako mogle razaznati. 

»Oči«, reče Keifira Kej. »Na kraju svakog od tih manjih pipaka po jedno oko. 
Dvadeset očiju. Ti pipci ne moraju slepo da pipkaju unaokoio. Oni vide šta rade.« 

»Fascinantno«. reče Hevilend Taf. »Šta leži ispod vode? Izvor tih strašnih pipaka?« 

»Kasnije smo nabavili poprečne preseke i fotografije uginulih primeraka, a i neke 
kompjuterske simulacije. Većina uzoraka koji su nam pali u ruke bili su gadno 
iskasapljeni. Telo one nemani je poput izvrnute šolje, kao polunaduvani mehur, okružen 
velikim prstenom od kostiju i mišića, za koji je pričvršćeno tih dvadeset pipaka. Meh se 
puni vodom i prazni, što omogućuje stvorenju da se digne na površinu ili da zaroni u 
velike dubine. Princip podmornice. Tako je stvorenje u stanju da odvlači brodove dole. 
Ono nije mnogo teško, mada ima zapanjujuću snagu. Ali ono isprazni taj mehur, digne 
se do površine, grabi, i opet puni mehur. Kapacitet mehura je zapanjujući, a, kao što 
vidite, stvorenje je ogronmo. Kompletno napunjeno, ono može da odvuče svaki brod 
kojim trenutno raspolažemo. Ako je potrebno, to stvorenje može čak i da potiskuje 
vodu nagore kroz te pipke i da je prosipa iz usta da bi ispunilo brod vodom i tako 
ubrzalo proces. Znači ti pipci su ruke, usta, oči i živa creva za polivanje, sve u jednom.« 

»| vi kažete da vaš narod sve do ovog napada nije znao ništa o takvim 
stvorenjima?« 

»Tako je. Jedan rođak ovog bića, namorski ploveći ratnik, bio je dobro poznat u 
ranim danima kolonizacije. Bio je mešavina meduze i oktopoda, sa dvadeset ruku. 
Mnoge domaće sorte građene su po istom principu - jedan centralni mehur, ili telo, ili 
ljuštura, već tako nešto, i oko toga prsten sa dvadeset nogu ili vlakana ili pipaka. Ti 
ploveći ratnici bili su mesožderi, umnogome slični ovom čudovištu, ali su oči imali na 
trupu, raspoređene u krug, a ne na krajevima pipaka. Njihovi pipci, sem toga, nisu mogli 
funkcionisati kao šmrkovi. Ratnici su bili mnogo manji, otprilike veličine čoveka. Plivali 
su po površini iznad kontinentalnih pragova, naročito iznad blatnih korita, gde je bilo 
puno ribe. Njihov uobičajeni plen bile su ribe, mada je i ponekad neoprezni plivač našao 
groznu krvavu smrt u njihovom zagrijaju. 

»Mogu li pitati šta je bilo sa plovecim ratnicima?« rece Taf. 

»Počeli su da dosađuju. Lovišta su im bila tačno one zone koje su i nama bile 
potrebne: plićaci bogati ribom, morskom travom i vodenim voćem, i to iznad nakota 
blatnih kofa, skreblera, kameleon-školjki i skočifredija. Da bismo mogli bezbedno 
zasejavati i žnjeti, morali smo prvo uništiti ploveće ratnike na tom mestu — tako 
nekako je bilo. Pa smo ih i uništavali. Još ih ima, ali su sad retki.« 

»Vidim«, reče Hevilend Taf. »A ovo najstrašnije stvorenje, ova živa podmornica i 
brodožder, koje vas toliko muči, ima li ime?« 

»Namorijanski drednot«, reče Kefira Kej. »Kad se drednot prvi put pojavio, mi smo 
teoretisali da je u pitanju stanovnik velikih dubina koji je nekako dolutao do površine. 
Namor je naseljen jedva stotinu standardnih godina, tako da smo, ipak, tek na početku 
istraživanja dubljih regiona namorskih mora. Ne znamo ništa o nemanima koje bi mogle 
tamo živeti. Ali kada je napadnuto i potopljeno još brodova, sve više i više njih, postalo 
je očigledno da se moramo boriti sa armijom drednota.« 

»Sa flotom«, ispravi je Taf. 

Kefira Kej se namršti. »Kako god ih nazvali. Mnogo njih, ne samo jedan zalutali 
primerak. Na toj tački teorija je bila da se duboko ispod okeana desila neka nezamisliva 
katastrofa, zbog koje je čitava ta rasa morala da krene u bekstvo.« 

»Vi u tu teoriju ne verujete«, reče Taf. 

»Ne veruje niko. Opovrgnuta je. Drednoti ne bi mogli da izdrže pritisak u tim 
dubinama. Tako, sad ne znamo odakle su došli.« Ona načini grimasu. »Znamo samo da 
su tu.« 

»Zaista«, reče Hevilend Taf. »Nema sumnje da ste se borili.« 

»Svakako. Hrabro, ali smo gubili. Namor je mlada planeta, koja nema ni dovoljno 
populacije ni dovoljno izvora za bitku u kakvu smo bačeni. Tri miliona Namoraca 
razasuti su širom naših mora, na više od sedamnaest hiljada ostrvaca. Još milion njih se 
šćućurilo na Novom Atlantisu, našem jedinom kontinentu koji je mali. Naši ljudi su 
većinom ribari i pomorski farmeri. Kad je sve ovo počelo, čuvara je bilo jedva pedeset 
hiljada. Pripadnici naše gilde su potomci posada onih brodova koji su dovozili koloniste 
sa Starog Posejdona i sa Akvarijusa na Namor. Oduvek smo mi štitili naseljenike, ali pre 
pojave drednota, zadatak nam je bio jednostavan. Naš svet je bio miran, praktično bez 
ijednog stvarnog konflikta. Bilo je nešto etničkog rivaliteta izmedu Posejdonaca i 
Akvarijaca, ali u prijateljskim okvirima. Pomoću Sunčane britve i još dva slična broda, 
čuvari su branili planetu, ali naši poslovi su se uglavnom sastojali od pomaganja u 
slučajevima požara, poplava, nesreća, i od policijskih intervencija. Otprilike to. Imali 
smo oko stotinu naoružanih hidrokrilnih patrolnih čamaca, te smo se njima neko vreme 
koristili za pratnju civilnih brodova i čak poubijali izvestan broj drednota, ali nismo im se 
mogli ravnopravno suprotstaviti. Uskoro je postalo jasno da, u svakom slučaju, ima više 
drednota nego patrolnih ča-maca« 

»A, sem toga, patrolni čamci se ne razmnožavaju, za razliku od drednota koji to, 
moram pretpostaviti, čine«, reče Taf. U njegovom krilu su se rvali Glupost i Sumnja. 

»Baš tako. Ipak, pokušali smo. Bacali smo dubinske bombe na njih kad bismo ih 
primetili ispod mora, torpedovali smo ih kad bi se pojavili na površini. Ubili smo stotine 
njih. Ali bilo je na stotine drugih, dok je svaki naš izgubljeni čamac bio nenadoknadiv. 
Namor nema tehnološku bazu vrednu pomena. U boljim danima, uvozili smo 
potrepštine sa Brazelurna i Vejl Arina. Naš narod je verovao u jednostavan život. Ova 
planeta ionako ne bi mogla dati osnov industriji. Siromašna je teškim metalima a 

fosilnih goriva praktiéno i nema.« 

»Koliko vam je gardijskih patrol-éamaca preostalo?« upita Hevilend Taf. 

»Možda oko trideset. Više se ne usudujemo da ih koristimo. U roku od godinu dana 
posle tog prvog napada, drednoti su imali punu kontrolu nad našim morskim putevima. 
Sve velike žetvene brodove smo izgubili, stotine pomorskih farmi je napušteno ili 
uništeno, polovina sitnih ribara je izginula a druga polovina se prestravljeno zavukla u 
luke. Ništa ljudsko nije se više usuđivalo da plovi namorskim morima.« 

»Vaša ostrva su ostala međusobno izolovana?« 

»Pa ne baš«, uzvrati Kefira Kej. »Čuvari su imali dvadeset naoružanih preletača, a, 
sem toga, bilo je oko stotinu preletača i vazdušnih automobila u privatnim rukama. Sve 
takve smo stavili pod vojnu komandu i naoružali. Imali smo i dirižable. Ovde su 
preletači i vazdušna kola teški i skupi za održavanje. Delove je teško nabaviti, 
osposobljenih tehničara imamo veoma malo. Zato su glavninu našeg vazdušnog 
saobraćaja pre ovih nevolja obavljali dirižabli. Helijumski, solarni, veliki. Imali smo i te 
kakvu flotu, čak oko hiljadu njih. Dirižabli su preuzeli snabdevanje nekih malih ostrva, 
gde je umiranje od gladi postalo vrlo realna pretnja. Drugi dirižabli su, kao i gardijski 
preletači, krenuli u borbu. Bacali smo hemikalije, otrove, eksplozive, i slično, iz vazduha, 
bezbedni. Uništili smo na hiljade drednota, mada uz strašnu cenu. Drednoti su se 
najviše zbijali oko naših najboljih zona za ribolov i vađnje blatnih korita, tako da smo 
morali trovati i razarati upravo mesta koja su nama bila najpotrebnija. Ipak, izbora 
nismo imali. Neko vreme smo mislili da ćemo pobediti. Čak je nekoliko ribarskih 
brodova otišlo na more i bezbedno se vratilo, uz leteći eskort gardijskih preletača.« 

»Evidentno, to nije bio konačni ishod u ovom konfliktu«, reče Hevilend Taf, »u 
protivnom, ne bismo ovde sedeli i pričali.« Sumnja jako tupnu Glupost po glavi, i manje 
mače pade sa Tafovog kolena na pod. Taf se sagnu i dohvati ga. »Evo«, reče on dodajući 
ga Kefiri Kej, »držite ovog malog macana, ako vam nije teško. Njihov mali rat mi skreće 
pažnju sa vašeg većeg rata.« 

»Ovaj, naravno.« Čuvarka obazrivo prihvati crno-belo mače šakama. Mače se 
udobno smesti u jedan njen dlan. »A šta je to?« upita ona. 

»To je mačka«, rece Taf. »Mačor. I iskočiće iz vašeg dlana ako nastavite da ga držite 
kao da je zaražena voćka. Budite ljubazni, pa ga stavite sebi u krilo. Uveravam vas da je 
bezazlen.« 

Kefira je, izgledajući veoma neubeđeno, istresla mače iz dlana na svoja kolena. 
Glupost je zevnula, i zamalo da se skotrlja na pod; u poslednjem času je zabilo svoje 
kandžice u tkaninu njene uniforme. »Jao«, reče Kefira Kej. »Ovo ima hvataljke.« 

»Kandže«, ispravi je Taf. »Majušne i bezopasne.« 

»Nisu kojim slučajem otrovne?« 

»Mislim da nisu«, reče Taf. »Pogladite ga od glave ka repu. onda će biti manje 
nemirno.« 

Kefira Kej neodlučno dotače glavu mačeta. 

»Molim vas«, reče Taf. »Rekao sam pogladite, a ne tapkajte.« 

Čuvarka poče da gladi krzno mačeta. Istog časa Glupost poče da prede. Ona 
zastade i užasnuto diže pogled. »Ovo drhti«, reče ona. »l stvara — zvuk.« 

»Takva reakcija se smatra povoljnom«, uveravao ju je Taf. »Molim vas da nastavite 
sa takvom brigom o mačetu, i sa informisanjem. Ako želite.« 

»Naravno«, reče Kejova. Nastavila je da miluje mače, koje se udobno smestilo na 
njenim kolenima. »Da li biste prešli na sledeću traku?«, upita ona. 

Taf izbrisa sa glavnog ekrana unesrećeni brod i drednota. Na tom mestu se pojavi 
druga scena. Zimski dan, vetrovit i hladan; tako je, bar izgledalo. U dubini voda, mračna 
i uskomešana, isprskana belom penom koju je nosio vetar. Po nemirnom moru plovi 
drednot; svoje ogromne bele pipke je pružio u svim pravcima oko sebe, tako da je ličio 
na ogromni, naduveni cvet koji plovi na talasima. Dok su prolazili iznad njega, drednot 
je izmahnuo ka njima, koristeći samo dva pipka na čijim su se krajevima zmije nejako 
uvijale. Bili su, medutim, odveć visoko da bi ih to ugrozilo. Činilo se da su u gondoli 
nekog dugog, srebrnastog balona, i da gledaju dole kroz osmatračnicu sa staklenim 
dnom; dok je Taf gledao, ugao snimanja se promenio i Taf vide da je taj dirižabl deo 
konvoja od ukupno tri takva ogromna vazdušna plovila. Dirižabli su leteli, dosto- 
janstveno i nezainteresovano, iznad zaraćenih voda. 

»Dirižabli Duh Akvariusa, Lajl Di, i Nebeska senka«, reče Kefira Kej, »krenuli su da 
pomognu maloj ostrvskoj grupi na severu, gde je nastupila velika glad. Namera je bila 
da evakuišemo preživele i dovedemo ih na Novi Atlantis.« Njen glas bio je sumoran. 
»Ove snimke načinila je jedna reporterska ekipa na dirižablu Nebeska senka, koji se 
jedini spasao. Gledajte.« 

Baloni su plovili dalje, smireni, nepobedivi. Onda baš ispred srebrno-plavog Duha 
Akvarijusa, nešto poče da se pokreće u vodi. Nešto se micalo ispod tog tamnozelenog 
vela. Nešto veliko što nije bilo drednot. Bilo je tamne boje, ne bledo. Znatna površina 
vode poče da se izdiže, postajući sve tamnija. Velika kupola boje abonosa izroni u 
vazduh, nastavljajući da raste. Kao da se ostrvo dizalo iz dubina — ostrvo crno, kožnato, 
ogromno — ostrvo sa dvadeset dugih crnih pipaka. Nadimalo se sve više u visinu, iz 
sekunda u sekund, i najzad se sasvim odvojilo od mora. Voda je curila sa pipaka koji su 
visili ispod tog bića dok je uzletalo. Onda pipci počeše da se dižu i razmiču. To biće nije 
bilo ništa manje od dirižabla koji se ka njemu kretao. Kad se sretoše, bilo je kao da su se 
dva ogromna nebeska levijatana spojila radi parenja. Crna grdosija je polegla po dugom 
srebrno-plavom dirižablu i počela oko njega da obavija svoje pipke, stežući ga u 
smrtonosni zagrljaj. Posmatrali su kako se spoljašnji omotač dirižabla cepa, i kako se 
ćelije sa helijumom raspadaju i izduvavaju. Duh Akvarijusa se uvijao i grčio kao živo biće 
i postepeno se zborao u crnom zagrljaju svog ljubavnika. Kad je sve bilo svršeno, 
mračno biće je ispustilo ostatke u more. 

Taf zaustavi sliku, gledajući sa svečanim poštovanjem sitne figure koje su iskakale iz 
gondole osuđene na propast. 

»Drugi je uništio Lajla Dija na povratku kući«, reče Kefira Kej. »Nebeska senkaje 
preživela i saopštila priču, ali se sa svoje sledeće misije nije vratila. Više od stotinu 
dirižabla, a i dvanaest preletača, izgubljeno je tokom prvih sedam dana posle pojave 
ovih vatrenih balona.« 

»Vatreni baloni?« upita Hevilend Taf. Gladio je macana Sumnju, koji je sedeo na 
njegovoj konzoli. »Nisam video vatru.« 

»To ime im je dato čim smo uništili jednu od tih prokletinja. Jedan gardijski preletač 
ispalio je samo jedan eksplozivni metak na to biće, i ono je eksplodiralo kao bomba. 
Palo u more, goreći. Oni su izuzetno zapaljivi. Jedan laserski zrak, i oni sablasno planu.« 

»Vodonik«, reče Hevilend Taf. 

»Taéno to«, potvrdi čuvarka. »Nikada nismo ulovili netaknut vatreni balon, ali smo 
na osnovu delića stekli dovoljno saznanja. Ta bića mogu da stvaraju električnu struju u 
sebi. Uzimaju vodu i obavljaju neku vrstu biološke elektrolize. Kiseonik puštaju u vodu 
ili u vazduh, a to im pomaže da poguraju što-šta. Daje im, da tako kažem, vazdušne 

mlazeve. Vodonik ispunjava balonske vreće i daje im pogon. Kad žele da se povuku u 
Vodu, oni otvore jedan preklop na vrhu — vidite, tamo gore — i sav gas iziđe, tako da 
vatreni balon padne natrag u more. Koža je žilava i tvrda. Spori su, ali lukavi. Ponekad 
se sakriju u oblake i love neoprezne preletače koji proleću ispod. A ubrzo smo otkrili, na 
svoje razočaranje, da se razmnožavaju istom brzinom kao drednoti.« 

»Izuzetno zanimljivo«, reče Hevilend Taf. »Mogao bih se odvažiti da pretpostavim 
da ste, pojavom tih vatrenih balona, izgubili nebo, kao ranije more.« 

»Pa, manje-više«, priznade Kefira Kej. »Naši dirižabli su bili jednostavno prespori, 
tako da nismo smeli rizikovati. Pokušali smo da održimo saobraćaj tako što smo ih slali 
u konvojima, sa eskortom od gardijskih preletača i vazdušnih automobila, ali čak ni to 
nije uspelo. Onog jutra Vatrene zore... bila sam tamo, komandovala sam preletačem sa 
devet vatrenih oruđa... bilo je užasno...« 

»Nastavite«, reče Taf. 

»Vatrena zora«, promumla ona sumorno. »Bili smo... imali smo trideset dirižabla, 
trideset, veliki konvoj. U pratnji, desetak naoružanih preletača. Dug put, od Novog 
Atlantisa do Slomljene Šake, a to je važna grupa ostrva. Pred zoru drugog dana, upravo 
kad se istok zarumeneo, more ispod nas počelo je da.. . previre. Kao lonac supe koja 
počinje da ključa. Bili su to oni, ispuštali su kiseonik i vodu, dizali se. Hiljade njih, Tafe, 
hiljade. Voda se ludo uskomešala, i uzleteli su, svi odjednom, sve te ogromne crne 
senke su se digle ka nama, a bilo ih je dokle god se oko moglo videti, u svim pravcima, 
Napali smo: laserima, eksplozivnim mecima, svime što nam je bilo na raspolaganju. 
Činilo se da samo nebo gori. Toliko tih bića nabreklih od vodonika, a vazduh bogat i 
vrtoglav od kiseonika koji su oni ispustili. Mi to nazivamo Vatrenom zorom. Bilo je 
grozno. Svuda vrištanje, baloni gore, naši smrvljeni dirižabli padaju oko nas, tela gore. A 
dole su bili i drednoti, i čekali. Videla sam ih kako grabe plivače koji su ispali iz dirižabla, 
obavijaju te blede pipke oko njih i vuku ih dole. Iz te bitke spasla su se četiri preletača. 
Četiri. Izgubili smo sve dirižable i sve ljude na njima.« 

»Surova priča«, rece Taf. 

Oči Kefire Kej izgledale su kao opsednute nečim. Gladila je Glupost slepim ritmom; 
njene usne su bile čvrsto stisnute, a oči prikovane za ekran, na kome je prvi vatreni 
balon lebdeo iznad padajućeg leša Duha Akvarijusa. »Od tada se život pretvorio u 
neprekidni košmar«, reče ona konačno. Izgubili smo mora. Na tri četvrtine Namora 
vladaju glad i čak umiranje od gladi. Samo još na Novom Atlantisu ima viška hrane, jer 
je samo tamo razvijena obimnija poljoprivreda. Čuvari nastavljaju da se bore. Sunčana 
britva i još dva svemirska broda prinudno su uvedeni u upotrebu dole — radi 
bombardovanja, izbacivanja otrova, evakuacije ljudi sa nekih manjih ostrva. Uz pomoć 
vazdušnih automobila i brzih preletača, održavamo neku labavu mrežu vezu sa 
ostrvima, Imamo radio, naravno. Ali jedva se održavamo. Tokom protekle godine više 
od dvadeset ostrva je zaćutalo. U pet-šest takvih slučajeva slali smo patrole da ispitaju 
šta se desilo. One patrole koje su se vratile saopštile su svaki put isto. Razbacani leševi 
trunu na suncu. Građevine zgnječene, razrušene. Skrebleri i crvi se hrane leševima. A na 
jednom ostrvu su našli nešto drugo, nešto još strašnije. To ostrvo se zvalo Zvezda Mora. 
Tamo je nekad bilo blizu četrdeset hiljada ljudi, na ostrvu se nalazila i velika svemirska 
luka koja je radila sve dok trgovina nije prekinuta. Kad je Zvezda Mora iznenada 
prestala da se javlja, bio je to užasan šok. Pređite na sledeći snimak, Taf. Pređite«. 

Taf pritisnu seriju svetiljki na konzoli. 

Na plaži je, videlo se, ležalo nešto mrtvo, nešto što je trunulo na pesku indigo boje. 

Ovo nije bila traka nego nepomiéna fotografija. Hevilend Taf i gardistkinja Kefira Kej 
mogli su do mile volje da proučavaju to mrtvo biće, gnjilo i trulo. Oko tog bića je ležalo 
mnoštvo ljudskih leševa, što je davalo proporciju i omogućavalo da se oceni veličina. 
Mrtvo stvorenje imalo je oblik prevrnute zdele, a bilo je veliko kao kuća. Njegova koža, 
nalik na štavljenu, mrljasto-siva i zelena, bila je ispucala, i iz nje je curilo nešto nalik na 
gnoj. Po pesku su bili ispruženi, kao paoci oko točka, produžeci tela tog stvora. Deset 
zgrčenih zelenih pipaka, zboranih, sa ružičasto-belim ustima. |, naizmenično među 
pipcima, deset udova koji su izgledali kruti, tvrdi, crni, i sa jasno vidljivim zglobovima. 

»Noge«, reče Kefira Kej gorko. »Bio je to hodač, Tafe. Dok ga nisu ubili. Našli smo 
samo taj jedan primerak, ali to je bilo dovoljno. Sad znamo zašto ostrva prestaju da se 
javljaju. Stvari dođu iz mora, Tafe. Stvari poput ove. Veće ili manje, ali, hodaju, pomoću 
deset nogu, kao pauci, a grabe i žderu pomoću deset pipaka. Oklop je tvrd i debeo. 
Hodač neće, kao vatreni balon, poginuti od samo jednog laserskog pogotka ili 
eksplozivnog metka. Eto, sad razumete. Prvo more, pa vazduh, a sad je počelo i na 
kopnu. Na kopnu. Izbiju iz vode, hiljade njih, i gaze preko peska kao neka užasna plima. 
Samo prošle nedelje pregazili su dva ostrva. Rešili su da nas zbrišu sa ove planete. 
Nema sumnje da će poneko od nas preživeti na Novom Atlantisu, na visokim planinama 
u unutrašnjosti, ali to će biti surov i kratak život. Trajaće samo dok Namor ne baci na 
nas nešto novo a opet košmarno«. U njenom glasu osećala se divlja ivica histerije. 

Hevilend Taf isključi konzolu, i svi ekrani postadoše crni. »Smirite se, gardijko«, reče 
on, okrećući se da se suoči s njom. »Vaše bojazni su razumljive ali nepotrebne. Sad 
potpunije uviđam vašu nevolju. Zaista je tragična. A ipak, nije beznadežna«. 

»Još uvek mislite da možete pomoći?« reče ona. »Sami? Vi i ovaj brod? A, ne 
pokušavam ja to da vas obeshrabrim, ne, ni u kom slučaju. Hvataćemo se mi za svaku 
slamku. Ali...« 

»Ali ne verujete«, reče Taf. Mali uzdah pobeže izmedu njegovih usana. »Sumnjo«, 
reče on sivom mačetu, izdižući ga u ogromnoj beloj šaci, »Uistinu si dobio dobro ime«. 
Njegov pogled se vrati Kefiri Kej. »Ja sam čovek sklon opraštanju, a vi ste pretrpeli 
mnoge tegobe, pa zato neću obratiti pažnju na to što olako omalovažavate mene i moje 
sposobnosti. A sad, ako biste me mogli izviniti, imam posla. Vaši su poslali i mnogo 
drugih detaljnih studija i izveštaja o tim bićima, i o namorskoj ekologiji uopšte. Od 
važnosti je da ih iskoristim, da bih razumeo i analizirao situaciju. hvala vam za 
informisanje«. 

Kefira Kej se namršti, podiže Glupost sa svog kolena i ostavi je na tlo, i ustade. 
»Vrlo dobro«, reče ona. »Kroz koliko vremena ćete biti spremni?« 

»To ne mogu ni sa kakvom tačnošću predvideti«, uzvrati Taf, »dok ne dobijem 
priliku da obavim neke simulacije. Možda je dovoljan jedan dan da počnemo. Možda 
mesec dana. Možda duže«. 

»Ako predugo čekate, biće vam teško da naplatite vaša dva miliona«, odreza ona. 
»Bićemo svi mrtvi«. 

»Zaista«, reče Taf. »Boriću se da izbegnem taj scenario. A sad, da li biste me pustili 
da radim? Razgovaraćemo opet za večerom. Serviraću čorbu od povrća a la Orion, sa 
tanjirima torajtskih vatrenih pečurki koje će izoštriti naše apetite«. 

Kejova glasno uzdahnu. »Opet pečurke?« požali se ona. »Za ručak smo imali 
upržene pečurke sa biberom, a za doručak pečene pečurke u gorkom kremu«. 

»Volim pečurke«, reče Hevilend Taf. 

»Ja sam se umorila od pečurki«, reče Kefira Kej. Glupost se protrlja o njenu nogu, a 

ona pogleda dole ka njoj. »Mogu li sugerisati da bude neko meso? lli morska hrana?« 
Na njenom licu se video izraz čežnje. »Već godinama nisam jela blatno korito. Ponekad 
sanjam o tome. Raspolutiš ga, sipaš buter unutra, pa navališ kašikom na ono meko 
meso... ne možete zamisliti kako je to fino bilo. Ili sabljoperka. Ahhh, ubila bih za jednu 
sabljoperku na varivu od morske trave!« 

Hevilend Taf je izgledao strog. »Ovde ne jedemo životinje«, reče on. Predao se 
poslu, ignorišući je, i Kefira Kej ode. Glupost odskakuta za njom. »Prikladno«, 
promrmlja Taf, »zaista«. 


w 
Cetiri dana i mnogo pečurki kasnije, Kefira Kej poče da utiče na Hevilenda Tafa, tražeći 


rezultate. »A šta radite?« upita ona za vreme večere. »Kad ćete stupiti u akciju? 
Izdvajate se svakog dana, a situacija na Namoru se pogoršava svakog dana. Razgovarala 
sam pre jednog sata sa lordom čuvarom Harvanom, dok ste bili nasamo sa vašim 
kompjuterima. Mali Akvarijus i Razigrane Sestre su pali dok smo mi odugovlacili, Tafe«. 

»Odugovlačili?« reče Hevilend Taf. »Čuvarko, ja ne odugovlačim. Nikada 
odugovlačio nisam, i nemam intenciju da počnem da odugovlačim sada. Postoji velika 
masa informacija koje treba svariti«. 

Kefira Kej frknu. »Mislite, velika masa pečuraka koje treba svariti«, reče ona. Ustala 
je tako da je Glupost ispala iz njenog krila. To mače i ona postali su u poslednje vreme 
nerazdvojni drugari. »Dvanaest hiljada ljudi živelo je na Malom Akvarijusu«, reče ona, 
»i skoro isto toliko na Razigranim Sestrama. Razmišljajte o tome dok varite, Tafe«. 
Okrenula se naglo, i izašla krutim koracima iz sobe. 

»Zaista«, rece Hevilend Taf. | posveti, opet, svoju pažnju piti od slat-kog cveća. 

Sedam dana kasnije imali su novi sukob. »Dakle«? reče pripadnica Garde tada u 
hodniku, stupajući pred Tafa koji je teškim hodom, vrlo dostojanstveno, odmicao ka 
svojoj radnoj sobi. 

»Pa«, reče on, »dobar dan, gardijko Kej«. 

»Nije ovo dobar dan«, reče ona svadljivo. »Namorska kontrola mi javlja da su 
Ostrva Izlazećeg Sunca pala. Pregažena, U njihovoj odbrani izgubljeno je desetak 
preletača, a uništeni su i svi brodovi koji su bili ukotvljeni u tamošnjim lukama, Šta 
kažete na to?« 

»Izuzetno tragična stvar«, reče Taf. »Za svako žaljenje«. 

»Kad ćete biti spremni?« 

On polako sleže ramenima. »Ne mogu kazati. 

Zadatak koji ste mi postavili nije jednostavan. Izuzetno kompleksan problem. 
Kompleksan. Da, zaista, baš to je prava reč. Možda bih čak mogao reći, zapanjujući. 
Uveravam vas, medutim, da je tužna sudbina Namo-ra angažovala sva moja saosećanja, 
i da je, slično tome, ovaj problem an-gažovao svu snagu mog intelekta«. 

»Ovo je vama samo to, Tafe, zar ne? Samo problem ?« 

Hevilend Taf se malo namrsti i sastavi sake ispred sebe, polažući ih na svoj istureni 
stomak. »Problem, zaista«, reče on. 

»Ne. Nije to samo problem. Ne igramo mi nikakvu igru. Dole umiru stvarni ljudi. 
Umiru zato što Garda nije dorasla poverenom zadatku, i zato što vi ne činite ništa. 
Ništa«. 

»Smirite se. Imate moja uveravanja da neprestano radim za vas. Morate razumeti 
da moj zadatak nije tako prost kao vaš. Lepo je to, i fino, bacati bombe na drednot, ili 

ispaliti metak na vatreni balon pa ga gledati kako gori. A ipak ti jednostavni, drevni 
metodi vama nisu doneli praktično ništa, gardijko. Ekološko inženjerstvo je posao koji 
mnogo više zahteva. Proučavam izveštaje vaših vođa, vaših pomorskih biologa, vaših 
istoričara. Razmišljam i arializiram. Smišljam različite pristupe i simulaclje na velikim 
kompjuterima Arke. Pre ili kasnije naći ću odgovor za vas«. 

»Pre«, reče Kefira Kej tvrdim glasom«. »Namor zahteva rezultate, a ja se sa tim 
slažem. Gardijski savet je nestrpljiv. Pre, Tafe. Ne kasnije. Upozorila sam vas«. Ona 
iskorači u stranu i pusti ga da prođe. 

Kefira Kej je provela sledećih desetak dana izbegavajući Tafa najviše što je mogla. 
Večeru je preskakala; mrštila se kad god bi ga ugledala u hodniku. Svakodnevno je 
odlazila u komunikacijsku dvoranu, gde je opširno razgovarala sa svojim starešinama 
dole, i dobijala najnovije vesti. Bile su loše. Sve vesti su bile loše. 

Najzad je došlo do kritične tačke. Bleda, razbesnela, ona kruto uđe u zatamnjenu 
dvoranu koju je Taf nazivao svojom »ratnom sobom«, i nađe ga kako sedi pred redom 
kompjuterskih ekrana gledajući crvene i plave liđnije kako se uzajamno jure preko 
jedne nacrtane mreže. »Taaafe!« povika ona iz punog grla. On ugasi ekrane i okrete 
stolicu da se suoči sa njom. Sklonio je Nezahvalnost sa sebe. Zaogrnut senkama, gledalo 
ju je ravnodušno. »Savet čuvara mi je dao jedno naređenje«, reče ona. 

»Baš dobro za vas«, uzvrati Taf. »Znam da ste zbog neaktivnosti u poslednje vreme 
ispoljavali nemir«. 

»Savet traži akciju odmah, Tafe. Odmah. Danas. Razumete li?« 

Taf sklopi prste svojih šaka u luk ispod vilice, maltene kao da počinje molitvu. 
»Moram li trpeti ne samo neprijateljstvo i nestrpljenje, nego i klevete u pogledu 
vrednosti mog intelekta? Razumem sve što o vašim čuvarima treba razumeti, u to vas 
uveravam. Jedino ne razumem čudnu i perverznu ekologiju Namora. Dok to ne shvatim, 
ne mogu stupiti u akciju. 

»Stupićete« u akciju«, reče Kefira Kej. Odjednom se u njenoj ruci stvorio laserski 
pistolj, uperen ka Tafovoj širokoj stomačini. »Stupićete odmah sad«. 

Hevilend Taf uopšte nije reagovao. »Nasilje«, reče on glasom blagog prekora. 
»Možda ćete mi dati, pre nego što progorite rupu u meni i time osudite na propast i 
sebe i svoj svet, priliku da vam objasnim?« 

»Hajde«, reče ona. »Slušaću. Kratko«. 

»Izvrsno«, reče Hevilend Taf. »Čuvarko, na Namoru se dešava nešto veoma 
čudno«. 

»Primetili ste«, reče ona suvo. Laser se nije pomakao. »Zaista. Vas uništava najezda 
stvorova koje moramo, u nedostatku boljeg termina, kolektivno nazvati morskim 
čudovištima, Pojavile su se tri vrste za manje od šest standardnih godina. Utisak je da je 
svaka od tih vrsta nova, ili bar nepoznata. Meni se čini da je to do krajnosti 
neverovatno. Vaš narod živi na Namoru već sto godina, a ipak vi donedavno niste znali 
baš ništa o tim kreaturama koje zovete drednotima, vatrenim balonima i hodačima. To 
je maltene kao da neki mračni analog Arke vodi biološki rat protiv vas, a ipak je jasno 
da se ne radi o tome. Ta čudovišta, bez obzira da li su stara ili nova, jesu domaća na 
Namoru, jesu produkt namorske evolucije. Njihovi bliski srodnici ispunjavaju vaša mora 
— blatna korita, skočifrediji, meduzplesači i morski ratnici. Dakle. Kuda nas to vodi?« 

»Ne znam«, reče Kefira Kej. 

»Ne znam ni ja«, reče Taf. »Razmislite dalje. Ta morska čudovišta se množe u 
ogromnom broju. More vrvi od njih; ispunjavaju vazduh; osvajaju ostrva sa 

mnogobrojnim stanovnistvom; ubijaju. A ipak, ne ubijaju se medusobno, niti se 
primećuje da imaju ma kakve prirodne neprijatelje. Surova ograničenja normalnog 
ekosistema ne deluju. Proučavao sam sa velikim interesovanjem izveštaje vaših 
naučnika. Mnoge činjenice u vezi sa tim morskim čudovištima su fascinantne, ali je 
možda najzagonetnije to što su vam poznati samo njihovi odrasli oblici. Ogromni 
drednoti krstare morima i potapaju brodove: gigantski vatreni baloni se kovitlaju po 
vašim nebesima, Gde su, mogao bih pitati, mali drednoti, gde su bebe-baloni? Gde, 
zaista.« 

»Duboko pod morem.« 

»Možda, gardijko, možda. To ne možete pouzdano reći, a ne mogu ni ja. To su 
zaista strahoviti monstrumi, ali ja sam na drugim svetovima vidao podjednako strašne 
grabljivice. Tamo ih nema na stotine hiljada. Zašto? Ah, pa zato što su njihovi mladunci, 
ili jaja, ili larve, manje strašni nego roditelji, tako da većina izgubi život znatno pre nego 
što stigne do svoje strašne zrelosti. Ovo kao da se ne dešava na Namoru. Kao da se ne 
dešava uopšte. Šta može sve to da znači? Šta, zaista. »Taf slegnu ramenima.« Ne mogu 
reći, ali radim na tome, razmišljam, naprežem se da razrešim zagonetku vašeg suviše 
plodnog mora.« 

Kefira Kej načini grimasu. »A mi u međuvremenu izgibosmo. Mi umiremo, a vas baš 
briga.« 

»Protestujem!« poče Taf. 

»Tišina!« reče ona uzmahujući laserom. »Sad ja pričam; vaš govor je završen. Danas 
smo izgubili kontakt sa Slomljenom Šakom. Slomljena Šaka. Četrdeset tri ostrva, Tafe. 
Bojim se i da pomislim na broj ljudi koji su tamo živeli. Svi su uništeni, u jednom danu. 
Nekoliko nesredenih radio-poruka, histerija, zatim tišina. A vi sedite i pričate o 
zagonetkama. Neće više biti tako. Preduzećete akciju sad. Insistiram. Ili pretim, ako to 
više volite. Kasnije ćemo razrešavati uzroke i načine kako je sve išlo. Zasad ćemo ih 
samo ubijati, i nećemo zastajati da postavljamo pitanja.« 

»Negde je«, reče Taf, »postojao svet idiličan u svemu sem jednog nedostatka — 
postojao je tamo insekt veliki kao zrnce prašine. Bezazleno stvorenje, ali sveprisutno. 
Hranilo se mikroskopskim sporama neke leteće gljivice. Narod na tom svetu je mrzeo 
tog majušnog insekta, koji je ponekad letuckao unaokolo u rojevima toliko gustim da se 
sunce nije moglo videti. Kad su građani izlazili van zgrada, ti insekti su se spuštali na njih 
u hiljadama, pokrivajući tela ljudi kao živi ogrtači. Zato je jedan nesudeni ekoinženjer 
predložio način da se njihov problem reši. Doveo je sa druge, daleke planete drugog 
insekta, većeg, da se hrani tim živim trunčicama prašine. Plan je divno funkcionisao. 
Novi insekti su se množili i umnožili, pošto u tom ekosistemu nisu imali neprijatelje, i 
najzad su potpuno uništili domaću vrstu. Bio je to veliki trijumf. Na žalost, bilo je 
nepredviđenih uzgrednih efekata. Napadač je, uništivši jednu formu života, prešao na 
druge, ljudima korisnije vrste. Izumrli su mnogi insekti te planete. Lokalni analog ptica 
je, zatim, ostavši bez svog uobičajenog plena a nesposoban da vari tuđinsku bubu, 
grozno nastradao. Biljke nisu bile oprašivane kao ranije. Čitave šume i džungle su se 
izmenile pa sasušile. A spore gljivica, one koje su bile hrana prvobitnoj napasti, ostale 
su bez ograničenja. Gljivice su izrasle svuda: na zgradama, usevima, čak i na živim 
životinjama. Ukratko, ekosistem je skroz ispao iz šina. Ako biste danas otišli u posetu, 
tamo biste našli planetu na kojoj ne postoji život sem jedne užasne gljivice. Takvi su 
plodovi brzoplete akcije uz nedovoljno proučavanje. Rizik je ogroman ako čovek 
dejstvuje bez razumevanja.« 

»A propast je sigurna ako ne dejstvuje uopšte«, rece Kefira Kej tvrdoglavo. »Ne, 
Tafe. Pričate zastrašujuće priče, ali mi smo narod koji očajava. Garda prihvata sve rizike. 
Naređenja sam dobila. Ako ne uradite kako tražim, upotrebiću ovo.« Klimanjem glave 
nagovestila je svoj laser. 

Hevilend Taf prekrsti ruke. »Ako to upotrebite«, reče on, »bićete vrlo budalasti. 
Nema sumnje da biste ovladali načinom kako Arku treba koristiti. Vremenom biste 
uspeli. Taj zadatak bi zahtevao godine, a vi ih po sopstvenom priznanju nemate. Radiću 
u vašu korist i oprostiću vam ovaj grubi blef i ove pretnje, ali stupiću u akciju tek kad 
budem zaključio da sam spreman. Ja sam ekološki inženjer. Imam svoj personalni i 
profesionalni integritet. | moram, uz to, istaći da ste, bez mojih usluga, sasvim bez 
nade. Sasvim. Zato, pošto to znamo oboje, dajte da izostavimo dalju dramu. Nećete 
upotrebiti taj laser.« 

U jednom trenutku na licu Kefire Kej videlo se očajanje. »Vi...« reče ona zbunjeno, 
laser u ruci se pokoleba, samo malo. Onda njen pogled opet otvrdnu. »Grešite, Tafe«, 
reče ona. »Upotrebiću ga.« 

Hevilend Taf ne reče ništa. 

»Ne na vama«, reče ona. »Na vašim mačkama. Ubijaću po jednu svaki dan, dok ne 
predete u akciju.« Njen ručni zglob se pomače malo, tako da je laser bio uperen ne na 
Tafa nego na sićušno telo Nezahvalnosti, mače koja je lutala po sobi i ćuškala šapicama 
senke. »Počinjem sa ovom«, reče Gardijka. »Kad izbrojim do tri.« 

Taf ovo lice bilo je sasvim lišeno emocija. Zurio je. 

»Jedan«, reče Kefira Kej. 

Taf se nije nimalo micao. 

»Dva«, reče ona. 

Taf se namršti: na njegovom čelu belom kao kreda pojavile su se bore. 

»Tri!« uzviknu ona. 

»Ne«, reče Taf brzo. »Ne pucajte. Uradicu to što zahtevate. Mogu da počnem 
kloniranje za jedan sat.« 

Čuvarka vrati svoj laser u futrolu. 


| tako Hevilend Taf pođe nevoljno u rat. 


Prvog dana je sedeo u svojoj ratnoj dvorani, ispred velike konzole, stisnutih usana, 
tih, i neku dugmad okretao; drugu, svetleću dugmad pritiskao; uključivao fantomske 
holograme. Na drugim mestima na Arki mutne tečnosti mnogih boja i nijansi curile su i 
klokotale slivajući se u prazne rezervoare rasporedene duž senovitog glavnog okna, a 
uzorci iz velike biblioteke ćelija bili su pomerani, raspršivani, manipulisani pomoću 
majušnih mehaničkih ruku osetljivih poput ruku majstora hirurgije. Taf ništa od toga 
nije gledao. Ostajao je na svom mestu i začinjao klonove, jednog za drugim. 

Drugog dana radio je isto. 

Trećeg dana ustao je i odšetao polako niz okno dugo kilometrima, do onih mesta 
gde su njegova bića počela da rastu. Bile su to slabo vidljivi oblici koji su se pomerali 
samo malo, ili nimalo, u rezervoarima poluprovidnih tečnosti. Neki rezervoari bili su 
veliki koliko i Arkino pristanište za svemirske taksije, a drugi samo koliko nokat na 
ljudskoj ruci. Hevilend Taf je zastajao kraj svakog, proučavao kazaljke i indikatore i 
svetlucave ekrane za tajno motrenje, sve jedva primetno; ponekad je nešto podešavao. 
Do kraja tog dana prevalio je tek pola puta duž dugog, odjekujućeg reda. 

Četvrtog dana dovršio je ovaj obilazak. 

Petog dana uključio je stazisno polje. »Vreme je rob ovog polja«, reče on Kefiri Kej 
kad mu je postavila pitanje o tome. »Polje može naterati vreme da se uspori ili ubrza. Ja 
ću ga naterati da juri, da bi ratnici koje gajim stigli do zrelosti brže nego u prirodi.« 

Šestog dana radio je na palubi za šatlove, modifikujući dva svoja šatla da bi nosili 
stvorove koje je on oblikovao, ugrađujući velike i male tankove i puneći ih vodom. 

U jutro sedmog dana pridružio se Kefiri Kej za doručkom i rekao: »Čuvarko, 
spremni smo da počnemo.« 

Bila je iznenadena. »Tako brzo?« 

»Nisu sve moje zveri potpuno sazrele, ali tako i treba da bude. Neke su čudovišno 
velike, i moraju biti prenete pre nego što dostignu veličinu potpuno odraslih individua. 
Kloniranje će se nastaviti, naravno. Moramo stvoriti dovoljan broj naših stvorova, da bi 
se mogli sami održavati. Ipak, u fazi smo kad možemo početi da zasejavamo mora 
Namora.« 

»Koja vam je strategija?« upita Kefira Kej. 

Hevilend Taf odgurnu tanjir i skupi usne. »Strategiju imam, ali primitivnu i 
preuranjenu, gardijko, i zasnovanu na nedovoljnom znanju. Ne prihvatam nikakvu 
odgovornost za njen uspeh ili neuspeh. Vaše surove pretnje prinudile su me na 
nepriličnu žurbu.« 

»Ipak«, odreza ona, »šta radite?« 

Taf sklopi šake navrh svog trbuha. »Biološko oružje, kao i druge vrste oružja, može 
imati razne oblike i veličine. Najbolji način da ubijete čoveka koji vam je neprijatelj jeste 
pomoću laserskog zraka ispaljenog tačno usred čela. U biologiji. analog ovome bi 
mogao biti neki odgovarajući prirodni neprijatelj ili grabljivica. ili bolest specifična za 
samo tu vrstu. Pošto nisam imao vremena, nisam mogao da nađem takvo ekonomično 
rešenje. 

»Drugi pristupi su manje povoljni. Mogao bih, na primer, uvesti neku zarazu koja bi 
očistila vaš svet od drednota, vatrenih balona i hodača. Postoji nekoliko uverljivih 
kandidata. A ipak, vaša morska čudovišta su u bliskom srodstvu sa mnogim drugim 
oblicima života u moru, pa bi ti ujaci i stričevi takode stradali. Moje projekcije ukazuju 
da bi čak tri četvrtine namorskog okeanskog života bilo osetljivo na takav napad. Kao 
alternativu, imam brzomnožeće gljivice i mikroskopske životinje koje bi bukvalno 
ispunile vaša mora i istisnule sva druga živa bića. Ni taj izbor ne odgovara. Konačni 
ishod bio bi da na Namoru ne bi mogli da opstanu ni ljudi. Da produžim sa analogijom 
od pre nekoliko trenutaka: ti metodi su biološki ekvivalent ubijanja čoveka koji nam je 
protivnik tako što bismo ispalili omanju termonuklearnu napravu u gradu gde on 
stanuje. Zato sam te pristupe isključio.« 

»Umesto njih, opredelio sam se za strategiju koju bismo mogli nazvati strategijom 
sačme, a to je, uvođenje mnogih novih vrsta u vašu, namorsku, ekologiju, u nadi da će 
se neke od tih vrsta pokazati kao uspešni prirodni neprijatelji sposobni da prorede vaša 
morska čudovišta. Neki od mojih ratnika su velike, ubitačne zveri, dovoljno moćne da 
napadnu čak i vaše strašne drednote. Drugi su male, brze, poludruštvene čoporske zveri 
koje se brzo množe. Neki drugi su maleni. Nadam se da će pronaći i proždirati vaše 
grozomorne zveri u mladim, manje moćnim stupnjevima razvoja, i na taj način ih 
prorediti. Dakle, vidite, koristim mnogo strategija: bacam na sto ceo špil, a ne igram 
samo jednom kartom. Ako se ima u vidu vaš ogorčeni ultimatum, nema drugog puta za 
dejstvo.« Taf klimnu glavom ka njoj. »Pouzdajem se da ćete biti zadovoljni, čuvarko 

Kej.« 

Namrstila se i nije rekla ništa. 

»Ako ste gotovi sa to božanstvenom kašom od slatkih pečuraka«, reče Taf, »mogli 
bismo početi. Ne bih želeo da pomislite da odugovlačim. Vi ste odškolovani za pilota, 
naravno?« 

»Da«, reče ona odsečno. 

»Izvrsno!« uzviknu Taf. »Onda ću vas upoznati sa nekim neobičnim idiosinkrazijama 
mojih šatlova. Oni su sad već potpuno snabdeveni svim što je potrebno za našu prvu 
misiju. Preletaćemo dugo i nisko vaša mora i izbacivaćemo naše tovare u nemirne vode. 
Ja ću leteti Baziliskom iznad severne hemisfere. Vi uzimate Mantikor i južnu. Ako je ovaj 
plan prihvatljiv, da pogledamo putanje koje sam isplanirao za vas.« On veoma 
dostojanstveno ustade. 


Tokom sledećih dvadeset dana, Hevilend Taf i Kefira Kej su krstarili kroz opasna neba 


Namora, mukotrpno ostvarujući planiranu mrežu putanja, i zasejavali mora. Pripadnica 
čuvara je letela sa elanom. Prijalo je opet biti u akciji, a sem toga, nju je sad ispunjavala 
i nada. Sad će i drednoti i vatreni baloni i hodači imati svoje noćne more sa kojima će 
morati da se uhvate ukoštac, noćne more sakupljene sa pedesetak svetova daleko 
razasutih. 

Sa Starog Posejdona, vampir-jegulje, nesi i plutajući umršaji mrežo-korova, koji je 
providan, oštar kao žilet, i smrtonosan. 

Sa Akvarijusa Taf je klonirao crne razdirače, i još brže skerletne razdirače, i otrovne 
pseće pufne i mirisne, mesožderne damine otrovnice. 

Rezervoari su dozvali, sa Džejmisonovog sveta, peščane zmajeve, drirhante i 
desetak vrsta blistavo obojenih vodenih zmija, krupnih i sitnih. 

Sa same Stare Zemlje, ćelijska biblioteka je dala velike bele ajkule, barakudu, 
gigantsku sipu, i pametne, polurazumne orke. 

Sejali su po Namoru i monstruozne sive krakene sa Lisadora, i manje plave krakene 
sa Ansa, i kolonije meduza sa Noborna, i daronijanske vrti-korbače, i krvne čipke sa 
Kathadeja, i plivače ogromnih razmera kao što su riba-tvrdava sa Dam Tulijana i kit 
rugalac sa Gulivera i ghrinda sa Hruuna-2, ali i tako sitne kao što su plikavci sa Avalona, 
parazitski cesniji sa Anande, i smrtonosne deirdranske vodene ose koje prave gnezda i 
polažu jaja. Radi lova na leteće vatrene balone uveli su nebrojene letače: mante koje 
šibaju repom, blistavo crvene zakoljice, jata skornova, polu-vodene urlače, i jedno 
užasno bledoplavo stvorenje koje je pola biljka, pola životinja, skoro bez težine, koje 
plovi sa vetrom i vreba unutar oblaka kao gladna ži-va paučina. Taf je to poslednje biće 
nazvao imenom »šapat-jecajni korov« i preporučio Kefiri Kej da ne leti kroz oblake. 

Biljke, životinje, i bića koja nisu bila ni jedno ni drugo; grabljivci i paraziti; stvorovi 
tamni poput noći ili blistavi i raskošni, ili sasvim bez boje; kreature previše lepe i čudne 
a da bi se rečima mogle opisati, ili previse ogavne a da bi o njima čovek i razmišljao; sa 
svetova čiji nazivi blistaju urezani vatrenim slovima u ljudskoj istoriji, i sa drugih 
svetova, za koje jedva da je iko čuo. Pa zatim još, i još. Iz dana u dan Bazilisk i Mantikor 
su sevali iznad namorskih mora, prebrzi i suviše opasni za vatrene balone koji su plovili 
gore da bi ih napali; iz tih razloga šatlovi su izbacivali svoja živa oružja nekažnjeno. 

Svakog dana, posle misije, vraćali su se na Arku, gde bi Hevilend Taf i jedna ili više 
njegovih mačaka potražili samoću, a Kefira Kej odlazila sa Glupošću (kako je već navikla) 

do komunikacijske dvorane da tamo sluša vesti. 

»Gardista Smit javlja da su u tesnacu Orandž primećena čudna stvorenja. Nema 
znakova drednota.« 

»U blizini Batferna viđen jedan drednot u strašnoj borbi sa nekim ogromnim, dva 
puta većim bićem sa pipcima. Sivi kraken, kažete vi? Vrlo dobro. Moraćemo da naučimo 
ta imena, čuvarko Kej.« 

»Malidorska plaža javlja da se jedna porodica manta-šibača naselila na stenama 
blizu obale. Gardista Horn kaže da prosecaju kroz vatrene balone kao živi noževi, i da 
baloni mlataraju, izduvavaju se i bespomoćno padaju. Divno!« 

»Danas nam se javila plaža Indigo, gardijko Kej. Čudna priča. Tri hodača su izjurila iz 
vode, ali to nije bio napad. Bili su izbezumljeni, teturali su se kao da su u velikom bolu, a 
iz svakog njihovog zgloba I svake pukotine visili su konopci neke blede ljigave materije. 
Šta je to?« 

»Mrtav drednot izbačen talasima na Novi Atlantis danas. Još jedan takav leš 
primećen od strane Sunčane britve tokom njene zapadne patrole. Leš je trunuo na 
površini vode. Raznovrsne čudne ribe su otkidale komade sa njega.« 

»Juče je Zvezdani mač okrenuo do Plamenih Visova i video manje od šest vatrenih 
balona. Gardijski savet pomišlja na obnavljanje kraćih letova dirižablima, do 
Blatnokofnog biserja, na eksperimentalnoj bazi. Šta mislite o tome, čuvarko Kej? Da li je 
vaš savet da to rizikujemo, ili bi bilo preuranjeno?« 

Iz dana u dan stizala je poplava izveštaja, i svakog dana Kefira Kej se osmehivala sve 
vedrije, polazeći na misije Mantikorom. Ali Hevilend Taf je ostajao ćutljiv i ravnodušan. 

Posle trideset i četiri dana rata, lord Garde Lisan, rekao joj je: »Dakle, danas je 
nađen još jedan mrtav drednot. Nesumnjivo je pružio žestok otpor. Naši naučnici su 
analizirali sadržinu njegovog želuca, i čini se da se hranio isključivo orkama i plavim 
krakenima.« Kefira Kej se malo namrstila, a onda sleganjem ramena otpisala to pitanje. 

»Jedan sivi kraken izbačen talasima na obalu Borina danas«, reče joj lord Garde 
Moen nekoliko dana kasnije. »Stanovnici se žale na smrad. Kažu da ima gigantske 
okrugle ugrizne rane. Očigledno drednot, ali čak i veći od onih uobičajenih.« Gardijka 
Kej se uzvrpoljila. 

»Izgleda da su ajkule nestale iz Cilibarnog mora. Biolozi to ne mogu objasniti. Šta vi 
mislite? Da li biste pitali Tafa o tome?« Slušajući ovo, osetila je majušni mlaz straha. 

»Evo nečeg neobičnog za vas dvoje. Primećeno je nešto kako se kreće tamo-amo 
preko Koherinskog ponora. Dobili smo o tome izveštaje i od Sunčane britve, i od 
Nebeskog noža, i od nekoliko preletačkih patrola. Ogroman stvor, kažu, pravo živo 
ostrvo, proždire sve ispred sebe. Je li to nešto vaše? Ako jeste, možda ste pogrešili u 
računu. Kažu da jede na hiljade barakuda, plikavaca i lander-iglaša.« Kefira Kej se 
mrštila. 

»Ponovo primećeni vatreni baloni blizu Malidorske plaže. Stotine njih. Teško mi je 
da poverujem u ovo, ali, kažu da se sada mante-šibačice jednostavno odbijaju od njih. 
Da li ste..,« 

»Opet ploveći ratnici, možete li vi u to poverovati? Mi smo mislili da su gotovo svi 
nestali. Sada ih ima veoma mnogo. Proždiru Tafove sitnije ribe k'o nezdrave. Moraćete 
da...« 

»Drednoti mlazevima vode obaraju urlače sa neba...« 

»Nešto novo, Kefira, letač, tačnije, jedrilica, čitava jata jedrilica otiskuju se sa 
vrhova ovih vatrenih balona, već su oborile tri preletača, a mante ne uspevaju protiv 

njih. 

»... ha sve strane, kažem vam, baloni tu stvar koja se krije u oblacima prosto 
cepaju, kiselina im više ne smeta, prosto kidaju to...« 

»... nove količine mrtvih vodenih osa, stotine njih, hiljade, gde ih sve...« 

»... ponovo hodači, Dvorac Zore je zaćutao, mora biti da je pregažen. Ne shvatamo 
to, jer oko tog ostrva je bio obruč krvne čipke i vodenog želea raspoređenog u kolonije, 
znači trebalo je da bude bezbedno, sem ako...« 

»... ni reči sa plaže Indigo već sedam dana...« 

9... trideset do četrdeset vatrenih balona viđeno u neposrednoj blizini Kabena. 
Savet se boji da...« 

»... ne javlja se Lobadun...« 

»... mrtva riba—tvrdava, velika koliko polovina tog ostrva...« 

»... drednoti uplovili pravo u luku...« 

»... hodači...« 

»... čuvarko Kej, Zvezdani mač je izgubljen, pao nad Polarnim morem, poslednje 
reči su bile nepovezane ali mislimo da...« 

Kefira Kej se odgurnu rukama i ustade, drhteći, i okrete se da istrči iz 
komunikacijske dvorane, u kojoj su svi ekrani brbljali vesti o smrti, uništenju, porazu. 
Shvati da je iza nje stajao Hevilend Taf, lica bledog, lišenog emocija, Nezahvalnost je 
mirno sedela na Tafovom širokom levom ramenu. 

»Šta se dešava?« upita pripadnica Garde. 

»Mislim, čuvarko, da bi to trebalo da bude očigledno svakoj osobi normalne 
inteligencije. Gubimo. Možda smo već izgubili.« 

Kefira Kej se trudila da ne počne da vrišti. »Pa zar neće učiniti ništa? Uzvratiti? Sve 
ovo je vaša krivica, Tafe. Niste vi ekološki inženjer, nego trgovac koji ne zna šta radi, i 
zato se ovo sad...« 

Hevilend Taf diže šaku kao da traži tišinu. »Molim vas«, reče on. »Već ste mi 
napravili mnogo nervoze. Nemojte me dalje vređati. Ja sam blag čovek, ljubazan i 
dobronameran po prirodi, ali čak i čovek kao što sam ja može biti izazvan da se naljuti, 
a vi ste se primakli toj tački. Gardijko, ne prihvatam nikakvu odgovornost za ovaj 
nesrećni tok dogadaja. Ovaj preuranjeni biorat u koji smo se upustili nije bio moja ideja. 
Vaši necivilizovani ultimatumi prinudili su me na nemudre akcije koje su vas smirivale. 
Na sreću, dok ste vi provodili svoje noći likujući nad prolaznim i iluzornim pobedama, ja 
sam nastavio svoj posao. Napravio sam, u mojim kompjuterima, mape vašeg sveta, pa 
sam gledao kako se vaš rat preko njega kreće, u mlazevima i grčevima, tokom mnogih 
faza ratovanja. U jednom od mojih velikih rezervoara napravio sam kopiju vaše 
biosfere, i zasejao je uzorcima namorskog života kloniranim od mrtvih primeraka — 
ovde parčence pipka, tamo komad oklopa. Posmatrao sam i analizirao, i najzad došao 
do nekih zaključaka. Privremenih, dakako; doduše, najnoviji dogadaji kao da potvrđuju 
moju hipotezu. Zato nemojte dalje da me blatite, čuvarko. Kad me bude osvežila jedna 
noć dobrog sna, spustiću se na Namor i pokušaću da okončam taj vaš rat.« 

Kefira Kej je zurila u njega, jedva se usudujući da veruje; njen strah se još jednom 
pretvarao u nadu. »Znači našli ste odgovor?« 

»Zaista. Pa zar nisam sad rekao upravo to?« 

»A kako glasi?« upita ona. »Neko novo biće« To je to: klonirali ste nešto novo, zar 
ne? Neku zarazu? Neko čudovište?« 

Hevilend Taf diže šaku. »Strpljenja. Prvo moram biti siguran. Vi ste se meni 

podsmevali, vi ste se meni rugali tako energično i uporno, da nisam voljan da vam 
poverim svoje planove i tako se izložim daljem ismevanju. Prvo ću dokazati da su 
ispravni. A sad, da razgovaramo o sutrašnjem danu. Nećete ići u ratnu misiju 
Mantikorom. Ja bih radije da vi, umesto toga, povezete Mantikor na Novi Atlantis i da 
sazovete sastanak Gardijskog saveta u punom sastavu. Dovedite, molim vas, i one koje 
je potrebno dovoditi sa ostrvlja.« 

»A vi?« upita Kefira Kej. 

»Ja ću se sastati sa Savetom kad bude vreme za to. Pre toga, poneću svoje planove 
i svoje stvorenje na Namor, u misiju koja će biti samo naša. Spustićemo se Feniksom, 
uveren sam. Da. Zaista mislim da Feniks najbolje odgovara, kao simbol da će se vaš svet 
dići iz pepela. Iz upadljivo mokrog pepela, ali ipak, pepela.« 


Kerira Kej se susrela sa Hevilendom Tafom na taksi—pristaništu neposredno pre 


njihovog zakazanog poletanja. Mantikor i Feniks stajahu spremni na svojim lansirnim 
postoljima, okruženi brojnim rashodovanim svemirskim letilicama, Hevilend Taf je 
ukucavao cifre u mini-kompjuter pričvršćen za unutrašnju stranu njegovog ručnog 
zgloba. Na sebi je imao dugi sivi kaput od vinila sa mnoštvom džepova; na ramenima 
kaputa bile su epolete koje su stršale daleko u širinu. Oficirska šapka, zelena i mrka, 
ukrašena zlatnom tetom ekoinženjerijskih jedinica, bila je nestašno nakrivljena navrh 
njegove ćelave glave. 

»Javila sam namorskoj kontroli i štabu Garde«, reče Kejova. »Savet se sakuplja. 
Onih pet-šest lordova Garde koji se nalaze na ostrvima prevešću ja, tako da će biti na 
okupu svi. A šta će biti sa vama, Tafe? Jeste li spremni? Da li je vaše misteriozno biće 
ukrcano?« 

»Uskoro«, reče Hevilend Taf, žmirkajući ka njoj. 

Ali Kefira Kej nije gledala njegovo lice. Njen pogled je otišao niže. »Tafe«, reče ona, 
»u vašem džepu je nešto. Mrda se.« Sa nevericom je posmatrala kako se talas polako 
pomiče ispod vinila. 

»A«, reče Taf, »zaista.« Tad iz njegovog džepa proviri glava i poče radoznalo da zuri 
uokolo. Ta glava je pripadala jednom mačetu, vrlo sitnom, crnom kao čad, sa zračećim 
žutim očima. 

»Mačka«, reče Kefira Kej kiselo. 

»Imate zapanjujući moć zapažanja«, reče Hevilend Taf. Nežno podiže mače, i 
zadrža ga u skupljenom dlanu jedne svoje velike bele šake, istovremeno ga češkajući iza 
uva prstom druge ruke. »Ovo je Daks«, reče on svečano. Daks je bio jedva upola one 
veličine koju su imali ostali mačići koji su lunjali po Arki. Igledao je kao loptica crnog 
krzna, čudno mlitava i troma. 

»Divno«, reče čuvarka. »Daks, a? Odakle je došao? Ne, nemojte mi od-govoriti na 
to. Mogu da pogodim. Tafe, zar nemamo važnije poslove nego što je igranje sa 
mačkama?« 

»Pa mislim da nemamo«, reče Hevilend Taf. »Ne cenite vi mačke dovoljno. To su 
najcivilizovanija stvorenja. Nijedan svet se ne može smatrati stvarno kulturnim bez 
mačaka. Znate li da su sve mačke, još od nezapamtivo dalekih vremena, imale malčice 
psiho—moci? Znate li da su neka drevna drušva na Staroj Zemlji obožavala mačke kao 
bogove? Istina je.« 

»Molim vas«, reče Kefira Kej razdražljivo. »Nemamo vremena za lekcije o 

mačkama. Je I' ćete vi voditi to jadno stvorenjce sa sobom dole na Namor?« 

Taf žmirnu. »Zaista. To jadno stvorenjce, kako ste ga prezrivo nazvali, predstavlja 
spas za Namor. Možda bi trebalo imati malo poštovanja.« Zurila je u njega kao da je 
poludeo. »Šta? Ovo? On? Mislim, Daks? Je l' vi to ozbiljno? O čemu pričate vi? Šala, je l' 
tako? Ovo je nekakva ludačka šala, nešto ste utovarili u Feniksa, nekog gigantskog 
levijatana koji će očistiti more od drednota, ili ma šta drugo, ne znam. Ali ne može biti 
da mislite... ne možete... ne ovo.« 

»On«, reče Hevilend Taf. »Čuvarko, toliko je zamorno kad čovek mora da govori 
očigledne stvari, i to ne samo jednom nego mnogo puta iznova. Dao sam vam razdirače 
i krakene i mante koje šibaju repom, jer ste insistirali. Nisu bili efikasni. U skladu s tim 
razmišljao sam dugo i naporno, i klonirao sam Daksa.« 

»Mače«, reče ona. »Vi ćete upotrebiti mače protiv drednota i vatrenih balona i 
hodača. Jedno mače.« 

»Uistinu«, reče Hevilend Taf. Gledajući dole ka Kefiri, on se namršti, glatko spusti 
Daksa u svoj prostrani džep, i energično se okrete ka Feniksu koji ga je čekao. 


Keriru Kej je hvatala sve veća nervoza. U prostorijama Saveta, na vrhu visoke lučke 


kule Novog Atlantisa, nestrpljenje je obuzimalo i dvadesetpetoricu lordova koji su 
komandovali Gardom i odbranom celog Namora. Još pre nekoliko sati su se svi okupili, i 
od tada su čekali. Neki su ceo dan proveli čekajući. Dugi konferencijski sto bio je 
pokriven razbacanim personalnim komunikatorima, kompjuterskim štampačima i 
praznim čašama za vodu. Već su dva obroka bila servirana i posude uklonjeno. Pored 
širokog zakrivljenog prozora, koji je dominirao na udaljenom zidu, debeli gardijski lord 
Alis razgovarao je tiho ali užurbano sa mršavim, strogim gardijskim lordom Lisanom, a 
obojica su s vremena na vreme značajno pogledali ka Kefiri Kej. Iza njih je zalazilo 
sunce, a veliki zaliv je postepeno dobijao skerletnu boju divne nijanse. Scena je bila 
tako lepa da je čovek jedva mogao primetiti blešteće tačkice na nebu, gardijske 
preletače u patroli. 

Suton im se već bližio, članovi Saveta su gunđali i vrpoljili se nestrpljivo u svojim 
velikim foteljama, a Hevilend Taf se još nije pojavljivao. »Kad je rekao da će doći?« 
upita, po peti put, gardijski lord Kem. 

»Nije bio naročito precizan, gardijski lorde«, odgovori Kefira sa nela-godnošću, po 
peti put. 

Kem se namrsti i pročisti grlo. 

Onda jedan od komunikatora poče da pišti, a lord garde Lisan mu energično pride i 
dograbi ga. »Da?« reče on. »Vidim. Vrlo dobro. Dopratite ga unutra.« Prineo je 
komunikator stolu i ivicom komunikatora počeo da lupka po njemu, zahtevajući red. 
Ostali se polako dovukoše do svojih fotelja, ili prekinuše razgovore, ili se ispraviše. 
Dvorana Saveta postade tiha. »Bila je to patrola. Primećen je Tafov šatl. Zadovoljstvo 
mi je javiti da Taf dolazi.« Lisan pogleda ka Kefiri Kej. »Najzad.« 

Gardijki je tek sad bilo neprijatno. Bilo je dovoljno loše i to što ih je Taf pustio da 
toliko dugo čekaju; ali, plašila se mnogo više onog momenta kad on bude ušao, onako 
glomazan, i kad se bude videlo da mu iz džepa viri Daks. Kejova nije bila u stanju da 
nađe reči kojima bi kazala svojim starešinama da Taf predlaže da spasavaju Namor 
pomoću jednog crnog mačeta. Micala se nervozno u svom sedištu, potezala svoj dugi 
krivi nos. Plašila se da će stvari poteći rđavo. 

Potekle su daleko gore nego što je mogla i sanjati. 

Kad su se vrata otvorila, svi lordovi Garde su čekali, kruto, ćutke, pomno pazeći, a 
Hevilend Taf je ušao, u pratnji četvorice gardista u zlatastoj svepokrivajućoj jednodelnoj 
odeći. On je bio živi haos. Dok je hodao, iz njegovih čizama se čulo žmićkanje vode; 
kaput mu je bio izmazan blatom. Daks se i te kako video u njegovom levom džepu; taj 
maleni macan se zakačio šapicama za ivicu džepa i pomno motrio svojim krupnim 
očima. Ali komandanti Garde nisu gledali mače. Pod desnom rukom Hevilend Taf je 
nosio blatnjavu kamenčinu veliku otprilike koliko čovečija glava. Kamen je bio pokriven 
debelim slojem zelene i braon sluzi. Voda je kapala sa kamena na luksuzni tepih. 

Bez i jedne jedine reči, Taf pride konferencijskom stolu i postavi tu kamenčinu 
tačno na centar stola. Tek tad Kefira Kej vide obruč pipaka, bledih i finih poput konca, i 
shvati da to ipak nije kamen. »Blatna kofa«, reče ona glasno, iznenađena. Nije bilo 
čudno što nije ranije prepoznala tu životinju. U životu je videla mnogo blatnih kofa, ali 
svaki put tek pošto bi bile oprane, skuvane, a tanani pipci odrezani. Normalno je blatna 
kofa servirana sa čekićem i dletom, tako da razlomiš koštani oklop, i sa pomoćnim 
posudama u kojima su začini i rastopljeni buter. 

Gardijski lordovi su gledali zapanjeno, a onda počeli da govore, svih dvadeset 
petoro odjednom, tako da se u dvorani Saveta zamrsilo mnogo glasova. 

»... pa jeste blatna kofa, ne razumem...« 

»Šta ovo znači?« 

»Čekamo ga ceo dan a on uđe prljav k'o blatni crv. Dostojanstvo Saveta je...« 

»...nijednu blatnu kofu nisam pojeo, evo ima već, pa, dve ili tri...« 

».... ne može to biti čovek od koga se očekuje da spase...« 

»... ludilo, pa samo pogledajte na šta...« 

»... a ono u džepu šta mu je? Gle'jte! Bože, pomaklo se! To je nešto živo, kažem 
vam, video sam...« 

»Tišina!« Lisanov glas je presekao galamu kao nož. U sobi je zavladala tišina, a 
lordovi Garde su se jedan po jedan okrenuli ka Lisanu. »Sakupili smo se zato što ste nas 
vi pozvali kako se vama htelo«, reče Lisan Tafu zajedljivim tonom. »Očekivali smo da 
ćete nam doneti odgovor. Izgleda da ste nam umesto odgovora doneli večeru.« 

Neko se tiho nasmeja kroz nos. 

Hevilend Taf namršteno pogleda dole, na svoje blatnjave šake, i obrisa ih energično 
o kaput. Vadeći Daksa iz džepa, on ostavi letargično crno mače na sto. Daks je zevnuo i 
protegnuo se, i pošao polako prema najbližoj komandantkinji Garde, koja ga je gledala 
užasnuto a onda malčice odmakla svoju fotelju. Izvlačeći se iz svog mokrog, blatnjavog 
kaputa, Taf pogleda uokolo tražeći mesto gde bi ga okačio, i najzad ga okači o lasersku 
pušku jednog od stražara koji su ga dopratili. Tek tad se opet okrene. Lisanu. »Cenjeni 
lordovi Garde«, reče on, »ovo što vidite pred sobom nije večera. Upravo u takvom 
stavu leži koren problema. To je ambasador jedne rase koja deli Namor sa vama, a čije 
ime, na žalost, sasvim izmiče mojim skromnim sposobnostima. Njegov narod će se 
veoma ljutiti ako ga pojedete.« 


Posie nekog vremena neko je doneo Lisanu sudijski čekić, te Lisan poče njime da lupa, 
i pošto je lupnjava bila dovoljnp duga i glasna da privuče svačiju pažnju, vika i galama 
postepeno utihnuše. Tokom čitavog tog vremena Hevilend Taf je stajao ravnodušno, 
lica bezizražajnog, ruku prekrštenih na grudima. Tek kad je opet uspostavljena tišina, 

on rece: »Možda bi trebalo da objasnim.« 

»Vi ste ludi«, reče lord Garde Harvan, gledajući Tafa, pa blatnu kofu, pa opet Tafa. 
»Totalno ludi.« 

Hevilend Taf dohvati Daksa sa stola, stavi ga na podlakticu kao u kolevku, i poče da 
ga gladi. »Ćak i u trenutku naše pobede, rugaju nam se i vređaju nas«, reče on mačetu. 

»Tafe«, reče Lisan sa čela dugog stola, »ono što vi tvrdite nemoguće je. Tokom ovih 
sto godina koliko smo ovde, ispitali smo Namor dovoljno dobro da znamo, sa 
sigurnošću, da na njemu nema nikakvih razumnih rasa. Nema gradova, puteva, nikakvih 
znakova neke civilizacije ili tehnologije pre nas, nema ruševina niti proizvedenih 
predmeta, ničeg nema. Ni iznad ni ispod mora.« 

»Sem toga«, reče jedna od žena koje su, iako žene, takode imale titulu »lord« (a ne 
»dama«) Garde — ova je bila krupna, mesnata žena crvenog lica _ »blatni lonci nikako 
ne mogu imati razum. U redu, mozak im je veliki, kao ljudski. Ali oni uglavnom i imaju 
jedino mozak. Nemaju ni oči, ni nos, praktično nikakva čula sem dodira. Njihovi jedini 
manipulativni organi su ti jadni končići, jedva dovoljno jaki da dignu kamičak. I zapravo, 
oni te svoje minijaturne pipke koriste jedino da bi se učvrstili za svoje mesto na dnu 
mora. Hermafroditi su, i prosto-naprosto primitivni, pokretni samo u prvom mesecu 
života, pre nego što im ljuštura otvrdne i oteža. Kad se jednom ukorene u dno i pokriju 
blatom, više se nikad ne pokrenu. Tamo ostanu stotinama godina.« 

»Hiljadama«, reče Hevilend Taf. »To su izuzetno dugoživuća bića. Sve što ste rekli je 
nesumnjivo tačno. Ipak, vaši zaključci su pogrešni. Dozvolili ste sebi da vas zaslepe 
ratobornost i strah. Da ste se udaljili od situacije i zastali dovoljno dugo da o tome 
razmislite duboko, kao što sam učinio ja, postalo bi, bez sumnje, očigledno, čak i 
vojnom umu, da vaša nevolja nije prirodna katastrofa. Samo mahinacije neke 
neprijateljske inteligencije mogle su biti dovoljno objašnjenje za tragični tok dogadaja 
na Namoru.« 

»Pa ne očekujete da poverujemo...« poče neko. 

»Gospodine«, reče Hevilend Taf, »očekujem da slušate. Ako se budete uzdržali od 
upadica, objasniću sve. Tada se možete opredeliti da li da verujete ili ne, u skladu sa 
vašim ličnim sklonostima. Ja ću uzeti svoj honorar i otići.« Taf pogleda Daksa. »ldioti, 
Dakse. Svuda nas opsedaju idioti.« Usmeravajući svoju pažnju opet ka komandantima i 
komandantkinjama Garde, on nastetvi. »Kao što sam saopštio, ovde je očigledno na 
delu bila inteligencija. Problem je bio kako naći tu inteligenciju. Koristio sam se delima 
namorskih, biologa, živih i mrtvih, čitao sam o glavnini vaše flore i faune, iznova sam 
kreirao, u Arki, mnoge od namorskih oblika života. Nijedan verovatni kandidat za 
razumnost nije se pojavio. Tradicionalne prateće oznake inteligencije jesu veliki mozak, 
usavršeni biološki senzori, pokretljivost, i neki manipulativni organ, kao što je opozibilni 
palac. Nigde na Namoru nisam pronašao biće sa svim tim atributima. Moja je hipoteza, 
međutim, bila, ipak, ispravna. Zato sam se morao, hteo-ne hteo, pozabaviti malo 
verovatnim kandidatima, pošto veoma verovatnih nije bilo.« 

»U tom cilju, prostudirao sam istoriju vaših nesreća, i neke stvari su odjednom 
počele da se nameću. Vi ste verovali da su vaša morska čudovišta izronila iz mračnih 
okeanskih dubina, a ipak, gde su se prvo pojavila? U plićacima blizu obala. U onim 
zonama gde ste se bavili ribolovom i morskim farmama. Šta je bilo zajedničko za sve te 
zone? Obilje života, svakako, to se mora priznati. Ali ne istog života. Ribe koje žive blizu 
Novog Atlantisa ne dolaze do Slomljene Šake. Našao sam, ipak, dva interesantna 
izuzetka, dve vrste koje su prisutne praktično svuda. To su blatne kofe, koje nepomično 

leže u svojim velikim mekanim blatnim naslagama tokom dugih, sporih vekova. I, pre 
svega, ona stvorenja koja ste vi nazivali pomorskim ratnicima Namora. Njih su 
starosedeoci ove planete nazivali drugim imenom. A to ime je: čuvari.« 

»Kad sam stigao dotle, preostalo je samo da ustanovim detalje i potvrdim svoje 
sumnje. Mogao sam mnogo ranije doći do svojih zaključaka, da nije bilo grubih 
prekidanja od strane oficirke za vezu, gardijke Kej, koja mi je neprestano razbijala 
koncentraciju i konačno me, na najsuroviji način, prinudila da straćim mnogo vremena 
šaljući sive krakene i zakoljice i razna druga stvorenja te vrste. Ubuduće neću primati 
takve oficire za vezu.« 

»A ipak, taj eksperiment je, unekoliko, bio koristan, jer je potvrdio moju teoriju o 
stvarnoj situaciji na Namoru. U skladu s tim, navalio sam na posao. Geografske studije 
su pokazale da je čudovišta bilo najviše u blizini blatnih polja u kojima žive blatne kofe. 
Najžešće borbe vodene su upravo u tim istim zonama, moji lordovi Garde. Očigledno, te 
blatne kofe, za koje vi mislite da su tako dobra hrana, bile su vaši misteriozni 
neprijatelji. A opet, kako bi to moglo biti istina? Ta bića imaju velike mozgove, dabome, 
ali nemaju ništa od onih ostalih osobina koje mi povezujemo sa inteligencijom u našem 
smislu reči. E tu je srž svega! Očigledno se radilo o nekoj drugoj vrsti razumnosti. Kakvo 
bi inteligentno biće moglo živeti na dnu mora, nepokretno, slepo, gluvo, neosetljivo na 
uticaje? Razmišljao sam o tome. Odgovor je sam po sebi jasan, gospodo. Takva 
inteligencija mora da se povezuje sa svetom na načine koji su nama nedostupni, mora 
imati svoje sopstvene modalitete za spoznaju i komunikaciju. Takva inteligencija mora 
raspolagati telepatijom. Zaista. Što sam više razmisljao o tome, to je očiglednije bilo.« 

»Zato je preostalo samo da proverim istinitost svojih zaključaka. Radi toga, stvorio 
sam Daksa. Sve mačke imaju neku malu psiho-moć, lordovi gardijski. Međutim, pre 
mnogo dugih vekova, vojska Federalne imperije borila se, u danima Velikog rata, protiv 
neprijatelja koji su imali strahovite psiho-moći: protiv hranganskih umova i 
gitjankanskih sisača duše. Za borbu protiv tako strašnih protivnika, genetski inženjeri su 
upotrebili životinje iz roda mačaka, feline, ali su u ogromnoj meri povećali i izostrili 
njihove psiho-moći, tako da su feline mogle da povedu sa sobom i obična ljudska bića u 
ESP akcije. Daks je takva specijalna životinja.« 

»Hoćete reći da ta stvar čita naše misli?« reče Lisan oštro. 

»U onoj meri u kojoj imate umove za čitanje«, reče Hevilend Taf. »Da, u toj meri ih 
čita. Ali još je važnije da sam uspeo, preko Daksa, da stupim u vezu sa tim drevnim 
narodom kome ste vi dali tako neslavno ime, kofe iz blata. Jer taj narod je, vidite, u 
celosti telepatski.« 

»Tokom nebrojenih milenijuma oni su živeli u spokojstvu i miru ispod svih mora 
ovog sveta. To je jedna spora, misaona, fiiozofska rasa, milijarde njenih pripadnika 
živelo je istovremeno. i svako je bio povezan sa svima drugima: svaki pripadnik te rase 
bio je Individua ali i deo veće rasne celine. Na neki način oni su bili besmrtni, jer je 
svako učestvovao u iskustvima svih drugih, pa je smrt jednog bila ništavna. Iskustava je, 
međutim, bilo malo u nepromenljivom moru; Glavninu svojih dugih života oni posve- 
ćuju apstraktnom razmišljanju, filozofiji, i čudnim zelenim snovima koje ni vi ni ja ne 
možemo stvarno razumeti. Čovek bi mogao reći da su to muzičari tišine. Zajedničkim 
snagama oni su izatkali veličanstvene simfonije snova, a te njihove pesme se 
nastavljaju.« 

»Pre dolaska ljudi na Namor, taj narod milionima godina nije imao stvarnih 
protivnika. Ali nije oduvek bilo tako. U praiskonskim počecima ovog mokrog sveta, 

okeani su bili prepuni stvorova kojima je ukus sanjara bio privlačan baš koliko i vama. 
Još tad je ta rasa shvatila evoluciju i genetiku. Koristeći se svojom ogromnom mrežom 
isprepletanih umova, uspeli su da manipulišu supstancom samog života, veštije nego 
ijedan genetski inženjer. | tako su stvorili svoju gardu, svoje strašne grabljivice koje 
imaju biološki imperativ da štite 'blatne kofe', kako ih vi zovete. Ta garda, to su bili vaši 
namorijanski ploveći ratnici. Još od tada, pa sve do sada, ploveći ratnici čuvaju blatna 
polja gde ovaj narod živi. Zato su sanjari mogli da se vrate svojoj simfoniji misli.« 

»Onda ste došli, sa Akvarijusa i Starog Posejdona, vi. Zaista ste došli. Zaneti u 
snevanje, sanjari tokom mnogo godina nisu, maltene, ništa ni primećivali, a vi ste 
zasejavali more, lovili u moru, i otkrivali ukus blatnih kofa. Morate uzeti u obzir kakav je 
to šok za njih bio, komandanti Garde. Kad god bućnete jednu blatnu kofu u ključalu 
vodu, sve blatne kofe učestvuju u osećajima koji tada nastanu. Sanjarima se činilo da je 
na kopnu evoluirao neki novi grabežljivac. Kopno njih nije zanimalo. Nisu imali nikakvu 
predstavu da biste vi mogli biti inteligentni, jer nisu mogli da zamisle razum bez 
telepatije, baš kao što vi niste mogli da zamislite slepi, gluvi, nepokretni i jestivi razum. 
Za njih su bića koja se kreću, manipulišu i jedu meso, životinje, i ne mogu biti ništa 
drugo do životinje.« 

»Ostatak znate, ili možete pretpostaviti. Sanjari su spor narod koji je odlutao u 
svoje silno duge pesme, pa su zato i reagovali sporo. Prvo su vas prosto ignorisali, 
verujući da će sam ekološki sistem uskoro zaustaviti pokolj. Nisu primetili da je do toga 
došlo. Njima se činilo da vi nemate prirodnih neprijatelja. Naprosto ste se razmnožavali 
i širili, i mnogo hiljada umova je zaćutalo. Najzad su se vratili drevnim, maltene 
zaboravljenim postupcima iz svoje mutne prošlosti, i probudili se da bi se branili. 
Ubrzali su reprodukciju svoje garde tako da je more iznad njihovih blatnih polja vrvelo 
od tih zaštitnika, ali ploveći ratnici, koji su nekada divno uspevali protiv drugih 
neprijatelja, pokazali su se nemoćnim protiv vas. Najzad su sanjari bili prisiljeni da 
preduzmu nešto novo. Njihovi umovi su prekinuli veliku simfoniju i krenuli u spoljašnje 
prostore, osećali su, shvatali, i najzad počeli da stvaraju novu gardu, čuvare dovoljno 
strašne da ih zaštite i od te nove velike nemeze. Tako je krenulo. Kad sam stigao 
Arkom, i kad me je Kefira Kej prinudila da oslobodim mnoga nova bića koja su zapretila 
mirnoj vladavini sanjarenja, oni su, u prvi mah, bili potisnuti. Ali borba ih je izoštrila, pa 
su sad reagovali brže, i za vrlo kratko vreme izsanjali još novih gardista i poslali ih u boj 
protiv stvorova koje sam ja pustio na njih. Dok vam ovo govorim u ovoj vašoj 
izvanrednoj kuli, evo baš sad, ispod talasa počinju da se pomiču mnoga nova, užasna 
živa bića, koja će uskoro izroniti da pokva-re vaš miran san u predstojećim godinama. 
Sem ako, naravno, želite mir. Ta odluka je samo vaša, a ja sam samo skromni 
ekoinženjer. Ne bih ni sanjao da diktiram takve stvari ljudima kao što ste vi. Ali, ipak 
preporučujem to, u najvećoj mogućoj meri. | evo ovde ambasadora, iščupanog iz mora, 
a iščupao sam ga, mogao bih dodati, uz veliku muku. Sanjari su sad u velikom 
previranju, jer kad su među sobom osetili Daksa i kroz njega dotakli mene, njihov svet 
se uvećao milionima puta. Oni su danas saznali za zvezde, i saznali, takode, da u ovom 
kosmosu nisu sami. Verujem da će oni postupiti razumno, pošto njima kopno apsolutno 
nije potrebno, a ribu ne vole da jedu. Evo, tu smo i Daks i ja. Možda bismo mogli 
Otpočeti pregovore?« 

Ali kad je Hevilend Taf najzad zaćutao, niko drugi nije progovorio, još dugo. Svi 
lordovi Garde bili su ošamućeni, pepeljastih lica. Jedan po jedan oni, i one, su skretali 
pogled sa Tafovih spokojnih crta lica na blatnjavu ljušturu na stolu. 

Najzad je Kefira Kej našla svoj glas. »Šta žele oni?« upita ona nervozno. 
»Poglavito«, reče Hevilend Taf, »žele da vi prestanete da ih jedete. Meni se čini da 
je to izvanredno razuman zahtev. Kakav je vaš odgovor?« 


D; miliona standarda je nedovoljno«, rekao je Hevilend Taf kasnije, sedeći u 


komunikacijskoj dvorani Arke. Daks se odmarao u njegovom krilu; Daks nije imao ništa 
od one frenetične energije kojom su se odlikovali oslali mačići. Drugde u dvorani, 
Sumnja i Neprijateljstvo su se ganjali tamo-amo. 

Gore, na ekranu, lice Kefire Kej se izvi u podozrivo mrštenje. »Šta vam to znači? To 
je dogovorena cena, Tafe. Ako pokušavate da nas prevarite...« 

»Prevarim?« Taf uzdahnu. »Jesi li je čuo, Dakse? Posle svega što smo učinili, oni još 
uvek bacaju takve grozne optužbe na nas, a mi to moramo trpeti, hteli-ne hteli. Da. 
Hteli-ne hteli, zaista. Čudna neka fraza, to 'hteli-ne hteli', kad čovek zastane da o njoj 
razmisli. »On opet pogleda ka ekranu. »Gardijko Kej, sasvim dobro znam koja je cena 
bila dogovorena. Ja sam, za dva miliona standarda, rešio vaše probleme. Analizirao 
sam, mozgao, dao svoj bitni uvid, i obezbedio prevodioca koji je bio tako očajnički 
potreban. Čak sam vam ostavio dvadeset pet telepatskih mačaka, od kojih je svaka 
povezana sa po jednim lordom čuvarom, da bih olakšao dalje komunikacije, po mom 
odlasku. I to ulazi u okvire našeg početnog sporazuma, jer je potrebno kao deo rešenja 
vašeg problema. I, pošto sam u srcu više filantrop nego biznismen, i uz to duboko 
sentimentalan, čak sam vam dozvolio da zadržite za sebe Glupost, pošto vas je ta maca 
zavolela iz nekog razloga koji je mome shvatanju nedostupan. Ni za to ne tražim da mi 
se plati.« 

»Onda zašto tražite dodatnih tri miliona standarda?« reče Kefira Kej. 

»Za nepotrebne poslove koje sam bio surovo prinuđen da obavljam«, odvrati Taf. 
»Zelite li da to čujete stavku po stavku?« 

»Da, želim«, reče ona. 

»Vrlo dobro. Za ajkule. Za barakude. Za gigantsku sipu. Za orke. Za sivog krakena. 
Za krvnu čipku. Za vodeni žele. Po dvadeset hiljada standarda za svaku od tih stavki. Za 
ribu-tvrđavu, pedeset hiljada standarda. Za šapat-jecajni korov, osamdeset hiljada...« 
Nastavio je tako još dugo. 

Kad je završio, Kefira Kej strogo stisnu usne. »Dostaviću vaš račun Savetu Garde«, 
reče ona. »Ali ću vam odmah reći da su vaši zahtevi preveliki i da nisu fer, i da nas 
trgovinski bilans nije u stanju da podnese takvo odlivanje tvrdih standarda. Možete da 
čekate u orbiti sto godina, Tafe, ali nikakvih pet miliona kredita nećete dobiti.« 

Hevilend Taf diže ruke kao u znak predaje. »Ahh«, reče on. »Tako, dakle, ja zbog 
svoje prirode, sklone verovanju u ljude, moram pretrpeti gubitak. Znači neću biti 
plaćen?« 

»Dva miliona standarda«, reče Gardijka. »Kao što smo se dogovorili.« 

»Pretpostavljam da moram prihvatiti ovu surovu i moralnu odluku, i da je moram 
shvatiti kao još jednu životnu lekciju. Pa, onda, vrlo dobro. Neka tako bude.« On 
pogladi Daksa. »Kaže se: oni koji ništa ne nauče od istorije, osuđeni su da je ponove. Za 
ovaj zlosrećni ishod mogu okrivljavati jedino samog sebe. Jer, eto, pre samo nekoliko 
meseci gledao sam, sticajem okolnosti, jednu istorijsku traku koja se odnosila upravo na 
ovakvu situaciju. Radilo se o semenskom brodu nalik na ovaj moj, koji je oslobodio neku 
planeticu od jedne dosadne napasti, a onda se suočio sa odbijanjem nezahvalne 

planetarne vlade da plati. Da sam bio mudriji, to bi me naučilo da tražim plaćanje 
unapred.« On uzdahnu. »Ali nisam bio mudar, i sad moram trpeti.« Taf opet pogladi 
Daksa, i zastade. »Možda bi vaš gardijski Savet bio zainteresovan da vidi tu traku, čisto 
radi rekreacije. Holografska je, potpuno dramatizovana, dobro glumljena, a sem toga, 
daje fascinantan uvid u funkcionisanje i moć ovakvog broda. Veoma edukativno. Zove 
se Semenski brod šarenog svirača iz Hamelina.« (Za kojim bi sve životinje krenule, prim, 
prev.) 
Platili su mu, naravno. 

JA PRODAJEM SLOBODU, NADU, NOVI ŽIVOT... 
RIZIK JE SAMO JEDAN: PONEKAD NE ISPORUCIM ROBU. 


Lozinka 16, upisana u OMIKRON KAPA«, rekao sam računaru na dužnosti na Alhambra 
kapiji Zida Los Anđelesa. 


Računar obično nije sumnjičav. Ovaj nije bio ni previše pametan. Određivao je svoj 
deo programa po uputstvima velikih biočipova — mogao sam tačno da osetim kako se 
vrte i pulsiraju dok elektronska struja prolazi kroz njih — ali računar je bio samo alatka. 
Najobičnija vratarska sprava. 

Stajao sam i čekao dok su pikosekunde prolazile u prebiranju po milionima 
podataka. 

»Ime, molim«, reče najzad vratar. 

»Džon Dju. Beta Pi Ipsilon, 10—4—3—2—4 —X—.« 

Kapija se otvorila. USetao sam u Los Andeles. 

Prosto kao Beta Pi. 


Zia kojim je LA. opasan debeo je sto ili sto pedeset stopa. Kapije su mu više nalik na 


tunele. Kada još uzmete u obzir da se proteže potpuno okolo bazena LA, od Doline San 
Gabrijel do Doline San Fernando, a onda preko planina do mora i nazad skroz preko 
Long Biča, da je visok šezdeset stopa i celom dužinom tako širok, počnete da cenite 
masu koju ima. Razmislite o neverovatnoj količini izgubljene ljudske energije potrebne 

Pretpostavljam da su zidovi oko naših gradova postavljeni uglavnom kao simboli. 
Oni naglašavaju razliku izmedu grada i sela, građanina i negrađanina, između kontrole i 
haosa, kao što su to radili zidovi pre pet hiljada godina. Ali najvažnija svrha im je da nas 
podsećaju da smo svi danas robovi. Ne možete ignorisati zidove. Ne možete se praviti 
kao da ih nema. NATERALI SMO VAS DA NAS SAGRADITE, kao da govore, | NEMOJTE TO 
NIKAD ZABORAVITI. Ipak, Čikago nema zid debeo sto pedeset i širok šezdeset stopa. Ni 
Hjuston. Ni Feniks. Njihovi funkcionišu sa manje materijala. Ipak je LA. najvažniji grad. 
Čini mi se da je Zid LA. izreka: JA SAM VELIKA ZVERKA. JA SAM TUTA KOJA GUTA. 

Zidovi ne postoje zbog nekog straha Vlasnika od napada. Oni znaju koliko su 
nepovredivi. | mi to znamo. Hteli su samo da ukrase svoj posed nečim naročitim. Do 
đavola, nije njihov znoj proliven tokom gradnje zidova. Naš je. Naravno ne moj lični. Ali 
naš. 

Video sam nekoliko Vlasnika kako se šetaju odmah sa druge strane zida, 
zamišljeni, kao i uvek, nad Bog zna čim, ne obraćajući nikakvu pažnju na ljudska bića u 
okolini. Ovi su pripadali nižoj kasti, onoj što ima sjajno narandžaste tačke sa svake 
strane. Uklonio sam se što sam više mogao. Imali su običaj da podignu čoveka tim 
dugačkim elasticnim jezicima, kao kad žaba ščepa muvu, i da ga puste da se koprca po 
vazduhu dok ga proučavaju svojim žutim očima velikim kao tanjiri. Nisam priželjkivao 
tako nešto. Oni te ne povrede, ali nije nimalo prijatno praćakati se u praznom prostoru 
dok te drži nešto nalik na ružičastu lignju visoku petnaest stopa balansirajući na 
vrhovima svojih pipaka. Desilo mi se jednom, davno, u Sent Luisu, i nisam baš čeznuo za 
još jednim sličnim doživljajem. 

Prvo što sam po ulasku u LA. uradio bilo je da nađem kola. Na Vali Bulevaru, dva 
bloka od zida, ugledao sam jednog '31 TOŠIBA ELDORADO koji je delovao pristojno, pa 

sam podesio frekvenciju njegove brave i uvukao se unutra; trebalo mi je devedeset 
sekundi da reprogramiram njegovu vozačku tablu u skladu sa svojim metaboličkim 
rezultatima. Prethodna vlasnica mora da je bila debela kao slon i dijabetičar: indeks 
glukoze je bio apsurdan, a fosfini su divljali. 

Kola nisu bila loša — malo spora pri menjanju brzina, ali šta se drugo moglo 
očekivati, kada se zna da su poslednja kola na ovoj planeti izgradena još 2034? 

»Peršing Skver«, rekao sam im. 

Kapacitet im je bio solidan, skoro šezdeset megabajta. Krenula su desno i pronašla 
stari auto-put za centar grada. Smislio sam da počnem s poslom u sredini gužve, 
izvedem par oslobađanja tek da se obezbedim, pronađem sobu u hotelu, jelo, možda 
čak iznajmim neko društvo. A onda da smislim sledeći korak. Bila je zima, odlično vreme 
za L.A. Blago sunce, topli vetrići što se spuštaju iz kanjona. 

Nisam silazio do Obale godinama. Operisao sam uglavnom na Floridi, u Teksasu, 
pomalo u Arizoni. Mrzim hladnoću. Nisam bio u LA. od 36. Dugo sam izbivao, ali možda 
sam to želeo. Nisam siguran. Poslednja poseta je ostavila loše uspomene. Neka žena je 
želela oslobođenje, a ja sam joj uvalio ćorak. Morate uvaliti ćorak mušterijama tu i 
tamo, ili se pročujete kao suviše dobri, a to može biti opasno; ali ova je bila lepa i mlada 
i puna nade, pa sam mogao da uvalim ćorak sledećem a ne njoj, samo što nisam. 
Ponekad mi se smuči, kad se setim toga. Možda me je to toliko dugo držalo daleko od L. 
A. 

Nekoliko milja istočno od velike raskrsnice za centar, saobraćaj se zagušio. Možda 
neka nesreća ispred, možda blokada na putu. Rekao sam Tošibi da side sa auto-puta. 

Provući se kroz blokadu na putu problematično je i zahteva prilično naporan rad. 
Znao sam da mogu preći svaku vrstu računara za kontrolu i svakog ljudskog pajkana, ali 
što se trošiti kad te niko ne bije po ušima? 

Upitao sam kola gde se nalazimo. 

Ekran je zasvetleo. ALAMEDA PORED BANINGA, pisalo je. Daleko od Peršing 
Skvera. Iskrcao sam se iz kola u Spring Stritu. 

»Dodi po mene u 18 sati i 30 minuta«, rekao sam im. Ugao... hm... Šeste i Brda.« 
Otišla su da se parkiraju a ja sam krenuo ka Skveru da obavim par oslobođenja. 


Dobrom slobodaru nije problem da pronađe kupce. Možete ih provaliti po očima: 


pažljivo prikriven bes, potisnuta ozlojedenost. | još nešto neuhvatljivo: nepogrešiv 
osećaj da je preostala trunka ili dve unutrašnje spremnosti koja ti odmah govori »ovo je 
neko spreman da rizikuje mnogo da bi se dočepao nekog dela slobode. « Već petnaest 
minuta sam bio predan poslu. 

Prvi je bio surferski građen tip, širokih pleća i izbledele kose. Vlasnici već deđsetak 
ili petnaest godina nisu dozvoljavali surfing — rasprostrli su svoje mreže za planktone 
duž obale od Santa Barbare do San Dijega; a one su gutale hranljive morske sastojke 
njima neophodne, i svaki klinac koji bi samo probao talase bio bi momentalno 
sažvakan. Ali ovaj mora da je bio strašan u svoje vreme. Već sam način na koji se kretao 
kroz park, praveći male zamahe kako bi održao ravnotežu narušenu nepravilnom 
Zemljinom rotacijom, odavao je kakav je bio na vodi. Seo je kraj mene, i petljao oko 
svog ručka. Jake podlaktice, kvrgave ruke. Radnik na zidu. Mišići lica u grču: bes zauvek 
prigušen tačno ispod tačke ključanja. 

Trebalo mi je malo da zapodenem razgovor. Da, surfer. Bilo pa prošlo. Počeo je da 
uzdiše za čuvenim plažama gde su talasi bili kao rolne koje su jahali sa kraja na kraj. 
»Trestl Bič«, mrmljao je. »To ti je severno od San Dijega. Obično bih se ušunjao u bazu 

Kemp Pendlton. Ponekad su marinci pucali, samo u vazduh. Ili, Holister Ranč, gore kod 
Santa Barbare.« Njegove plave oči su se zamaglile. »Hantington Bič. Ouksnard. Bio sam 
svuda, čoveče.« Stegnuo je svoju ogromnu šaku. »A sad ovi jebeni Vlasnici poseduju 
obalu. Kapiraš? POSEDUJU je. A ja gradim zidove, drugi mandat. Sedam dana nedeljno 
sledećih deset godina.« 

»Deset? Upalo ti sranje«, rekoh. 

»A ti znaš nekog, kome nije upalo sranje?« 

»Neke«, rekoh. »One koji to kupe.« 

»Aha.« 

»Izvodljivo je.« 

Upitan pogled. Nikad ne znaš ko je borgman. Smrdljivih kolaboracionista ima 
svuda. 

»Stvarno?« 

»Treba ti samo novac«, rekao sam. 

»l slobodar.« 

»Tačno.« 

»Neki kojem veruješ.« 

Slegnuo sam ramenima. »Tu se ide na poverenje, čoveče.« 

»Aha«, reče. | malo kasnije: »Čuo sam za tipa koji je kupio oslobodenje na tri 
godine, zajedno sa dozvolom za izlazak kroz zid. Otišao je na sever, našao jedrilicu, 
dočepao se Australije kod Rifa. Nema više šanse da će ga pronaći. On je van sistema. 
Lepo izvan jebenog sistema. Koliko misliš da to košta?« 

»Oko dvadeset soma«, rekoh. 

»Hej, pretpostavka ti je malo preterana.« 

»Nije pretpostavka.« 

»A?« Još jedan pažljiv pogled. »Ne deluješ kao meštanin.« 

»l nisam. U prolazu sam.« 

»Cena je još uvek ista? Dvadeset soma?« 

»l da nemam veze sa nabavkom jedrilice. Jednom kad si napolju, sam se snalaziš.« 

»Dvadeset soma samo da izađem kroz zid?« 

»l oslobođenje od sedam godina rada.« 

»Dobio sam deset.« 

»Ne mogu deset. Ne uklapa se u sistem, kapiraš? Ali sedam je u redu. Za tih sedam 
možeš stići dovoljno daleko da te izgube. Do đavola, ti si sposoban da otplivaš do 
Australije. Idi nisko, ispod Sidneja, tamo nema mreža.« 

»Znaš vraški mnogo.« 

»Posao mi da znam«, rekoh. »Hoćeš da ti proverim stanje na računu?« 

»Imam 17,5 soma. 1500 obično, ostalo u akcijama. Šta mogu da dobijem za 17,5 
soma?« 

»Ono što sam rekao. Kroz zid i sedam godina poštede.«. 

»Imam popust, a?« 

»Uzimam šta mogu da dobijem.« Rekoh. »Daj mi zglob. | ne brini. Sada samo 
čitam.« 

Pronašao sam njegovu usađenu pločicu sa podacima i ubacio svoje. Imao je 1500 u 
banci i akcije u vrednosti od šesnaest tua, baš kako je tvrdio, osmotrili smo jedan 
drugog dobro, kao što rekoh, nikada ne znaš ko je borgman. 

»Možeš to da izvedeš ovde u parku?« pitao je. 

»Hoćeš da se kladimo? Zabaci glavu unazad, zatvori oči, neka izgleda kao da upijaš 
sunce. Dogovor je ovakav: uzimam hiljadu sada a ti ćeš promeniti još pet tua u stabilne 

akcije, prave radničke obveznice. Kada budeš prošao kroz zid, dobijam još pet tua kao 
naknadu za izuzetan trud. Ostatak ćeš plaćati u ratama od tri tua godišnje, plus interes, 
bez obzira gde se budeš nalazio, na određenu šifru. Ja ću ti sve isprogramirati, čak i 
zvučni podsetnik na dane isplate. Kako ćeš putovati zavisi samo od tebe, zapamti. Mogu 
ti dati oslobodenje i prolaz kroz zid, ali nisam ušljiva putnička agencija. U redu?« 

Zabacio je glavu i zatvorio oči. 

»Samo napred« reče. 

Bio je to jednostavan proces, obična zaobilazna imitacija, moj standardni upad. 
Pokupio sam njegove identifikacione kodove, preneo ih u centralni, pronašao njegove 
zapise. Bio je prosečan, ni manje ni više od onog što je govorio. Naravno, dobio je 
džokera od radničke uprave, deset godina na zidu. Ispisao sam mu oslobođenje za prvih 
sedam. Poslednje tri sam morao da ostavim upisane, iz čisto tehničkih razloga, ali 
kompjuteri će do tada postati nesposobni da ga pronađu. Dao sam mu i propusnicu za 
zid, što je zhačilo da sam mu u podatke upisao mnogo višu intelektualnu klasu — 
programer trećeg stepena. On nije mislio kao programer, a nije ni kao programer, ali 
računar neće biti sposoban da to provali. Sad sam od njega napravio člana ljudske elite, 
uske šačice nas koji smo se slobodno šetali unutar i izvan ozidanih gradova kako smo 
želeli. U zamenu za ove sitne usluge, prepisao sam njegovu životnu uštedevinu na moje 
brojne račune, naplative po dogovoru, pola sad, pola kasnije. Nije više imao ni centa, ali 
bio je Slobodan. To i nije tako loša pogodba. 

A i oslobođenje je bilo pravo. Odlučio sam da ne uvaljujem ćorke dok sam u LA. 
Verovatno sentimentalna budalaština, zbog davne greške sa onom ženom. 

Svakako morate napisati ćorak ponekad, razumete. Da ne biste bili suviše dobri, 
čime Vlasnicima upadnete u oči. Takođe morate da odredite neki racionalan broj 
oslobođenja godišnje. Ja nisam morao da pišem oslobodenja, naravno. Mogao sam da 
programiram sistem da mi izdaje godišnju ratu, pedeset ili sto tua, i da doživotno 
uživam. Ali gde je tu izazov? 

I tako, pišem oslobodenja, ali ne više nego što je potrebno da pokrijem svoje 
troškove, s vremena na vreme nekog namerno zeznem, praveći se da sam nesposoban 
kao što su i ostali, tako da Vlasnici ne moraju da se trude oko identifikacionih tragova 
na mojim poslovima. Moja svest više nije bila lakoma. U pitanju je opstanak, pre svega. 
Mnogi drugi stobodari su, pre svega, varalice. Sa mnom, bar imate više nego prosečne 
šanse da dobijete ono za šta ste platili. 


Sledeća je bila vitka Japanka, klasičnog izgleda, doterana, krhka, lutkasta. Jecala je 


tako da je izgledalo da će se raspući, dok je stariji čovek u pohabanom odelu stajao kraj 
nje pokušavajući da je uteši — njen deda, verovatno. Javno plakanje je dobar indikator 
za nevolje sa Vlasnicima. »Možda mogu da pomognem«, rekao sam, i oboje su bili tako 
zatečeni da nisu uspeli ni da budu sumnjičavi. 

On joj je bio svekar, ne deda. Muž je bio mrtav od prošle godine, zahvaljujući 
nekim provalnicima. Imali su dvoje male dece. Sada je dobila novi karton od radničke 
uprave. Plašila se da će je poslati na zid, što je, naravno, bilo malo verovatno: naredbe 
su rađene nasumice, ali obično nisu bile van pameti, a to bi bilo to ako bi poslali ženu 
od četrdeset pet kg da nosi kamene blokove. Svekar je znao neke ljude koji su bili 
upućeni, i kojima je pošlo za rukom da odgonetnu šifru na njenom kartonu. Kompjuteri 
je nisu poslali na zid, ma kakvi. Poslali su je u Zonu pet. I dali joj T. D. D. specifikaciju. 

»Bolje bi bilo da je Zid« reče starac. »Odmah bi videli da je ona nesposobna za 
težak posao pa bi joj dali nešto drugo da radi. Ali Zona pet? Ko se ikada vratio odatle?« 

»Vi znate šta je Zona pet?« rekao sam. 

»Mesto za medicinske eksperimente. A znam i za šta služi ova oznaka, T. D.D.« 

Počela je da kuka ponovo. Potpuno sam je razumeo. T. D. D. znači TEST DO 
DESTRUKCIJE. Vlasnici su želeli da otkriju koliko smo stvarno sposobni da radimo, i 
zaključili su da je pravi način da to saznaju ako nas propuste kroz testove koji pokazuju 
gde su nam granice izdržljivosti. 

»Umreću!« vrištala je. »Moja dečica! Moja dečica!« 

»Znate li vi šta je slobodar?« 

Brz, oduševljen odgovor: dubok uzdah, svetao pogled, žestoko klimanje glavom. 
Skoro istovremeno, oduševljenja je nestalo, zamenjeno turobnošću, bespomoćnosću, 
beznađem. 

»Svi te oni prevare«, rekao je. 

»Ne svi.« 

»Ko zna? Uzmu ti novae, ne daju ti ništa.« 

»Znate da nije tako. Svi znaju price o uspešnim oslobodenjima.« 

»Možda. Možda«, reče starac. Zena je progovorila gušeći se u jecajima: »Znate 
nekog takvog?« 

»Za tri hiljade dolara«, rekoh, »mogu da obrišem T. D. D. oznaku sa njenog 
kartona. Još pet hiljada, i upisaću joj poštedu sve dok joj klinci ne podu na fakultet.« 

Stvarno sam patetičan. Pedeset posto popusta, a da nisam proverio ni stanje na 
računu. Po svemu sudeći, svekar je bio milioner. Ali ne: onda bi se trudio da otku-pi 
neko oslobodenje za nju umesto što sedi ovako na Peršinog Skveru. 

Pogledao me je netremice, duboko, procenjivački — seljačka lukavost je ispli-vala 
na površinu. 

»Kako možemo biti sigurni u to?« pitao je. 

Mogao sam da mu kažem da sam ja kralj svoje profesije, najbolji od svih 
slobodara, genijalni haker sa neprevaziđenom moći da provalim u bilo koji kompjuter i 
naterem ga da peva kako ja sviram. I sve bi to bila istina. Ali rekao sam samo da se 
odluči brzo, da ja ne delim pismena uverenja ili garancije, da sam mu na usluzi ako sam 
mu potreban ali da mi je svejedno ako je njoj draži T. D. D. karton. Udaljili su se i 
savetovali koji minut. Kada su se vratili, on je ćuteći zavrnuo svoj rukav i pokazao mi 
svoju usađenu pločicu. Ona mi je otkrila njegovo imovinsko stanje: trideset tua ili tako 
nešto, nije loše. Prebacio sam osam na moje račune, pola u Sitl, pola u Los Anđeles. 
Onda sam uzeo nju za zglob, tanak kao dva moja prsta, ušao u njene podatke i napisao 
joj oslobođenje koje će joj spasiti život. Za svaki slučaj, dvaput sam proverio napisano. 
Uvek je moguće da nenamerno uvališ ćorak nekom, mada se meni to nikad nije desilo. 
A nisam želeo da mi ovo bude prvi put. 

»Idite«, rekao sam. »Kući. Deca vas čekaju na ručak.« 

Oči su joj bljesnule. »Kad bih mogla da vam nekako zahvalim...« 

»Već sam naplatio svoje usluge. Idite. Ako se opet sretnemo, nemojte mi prilaziti.« 

»Hoće li uspeti?« pitao je starac. 

»Kazali ste da imate upućene prijatelje. Čekajte sedam dana, onda kažite banci da 
je izgubila svoj karton. Kada dobijete novi, zamolite prijatelje da vam ga dešifruju. 
Videćete. Biće sve u redu.« 

Mislim da mi nije poverovao. Bio je siguran da sam ga zavrnuo za četvrtinu životne 
uštedevine i osećao sam mržnju u njegovim očima. Ali to je bio njegov problem. Za 
nedelju dana će videti da sam stvarno spasao život njegovoj snahi, pa će dotrčati na trg 
da mi se izvini za sve što je ružno mislio i osećao prema meni, samo što ću ja tada biti 
daleko. 

Odvukli su se šmrcajući ka istočnom izlazu iz parka, zaustavljajući se povre-meno 
da bi zurili u mene preko ramena kao da su se bojali da ću ih okameniti ako mi budu 
okrenuli leđa. Najzad su se izgubili s vidika. 

Sada sam zaradio dovoljno za nedelju dana provoda koje sam planirao u L. A. Ali 
još uvek sam se muvao okolo, tražeći još nekog. To je bila greška. 


Ova; je bio gospodin Nevidljivi, tip čoveka koga nikad ne primetite u gužvi: sivo na 
sivom, blag, proziran, sa izvinjavajućim smeškom. Ali oči su mu sijale. Zaboravio sam da 
li se on obratio meni, ili ja njemu, ali smo se vrlo brzo preganjali pokušavajući da 
saznamo što više jedan o drugom. Rekao je da je s Srebrnog Jezera. Pogledao sam ga 
belo. Otkud mogu da znam sve bilione predgrađa Los Andelesa? Kazao je da je sišao da 
bi posetio nekog u vladinom predstavništvu u Figera Stritu. Dobro je krenulo: verovatno 
se žali na nešto. Nanjušio sam kupca. 

Onda je želeo da zna odakle sam ja. Santa Monika? Zapadni L. A? Verovatno pita 
zbog akcenta. »Putujem«, rekao sam. »Mrzim ustaljenost.« Sasvim tačno. Trebalo mi je 
kretanje ili bih poblesavio; uostalom, ako bih radio samo u jednom mestu, bilo bi kao 
da nudim Vlasnicima da me otkriju, a to bi bio kraj. Ali to mu nisam rekao. »Stigao sam 
iz Jute sinoć. Vajoming pre toga«. Laž, oboje. »Mozda Njujork, kasnije.« Gledao me je 
kao da planiram da putujem na Mesec. Tamo ljudi ne idu često na Istok. U ova 
vremena, uglavnom ne idu nikuda. 

Sada mu je postalo jasno da imam propusnicu za zidove, ili da je mogu nekako 
stvoriti kada mi zatreba. Odmah smo prešli na stvar. 

Reče da je izvukao novi karton — šest godina meliorizacije — slanih polja na jezeru 
Mono. Ljudi tamo umiru kao muve. Želeo je prebacivanje na nešto lakše, kao što su 
Operacije i Intenzivna nega, po mogućstvu u okviru zidova ali najbolje u nekoj oblasti 
blizu okeana, gde je vazduh topao i čist. Odredio sam cenu koju je prihvatio ne 
trepnuvši. 

»Daj mi zgloba, rekao sam. 

Podigao je desnu ruku, dlanom na gore. Njegova pločica bila je od bledožutog 
metala, smeštena na uobičajenom mestu ali okruglija nego što su obične i napravljena 
od f'inog glatkog materijala. Nisam video ništa naročito u tome. Kao i hiljadu puta do 
tada, stavio sam svoju ruku preko njegove, zglob na zglobu, izlaz na izlazu. Naši 
biokompjuteri su se spojili, itog momenta sam znao da sam se upecao. 

Ljudske jedinke su nosile ugradene male kompjuterske biočipove već četrdesetak 
godina — dakle mnogo pre invazije. Vlasnika, u svakom slučaju — ali najveći broj ljudi 
to uzima zdravo za gotovo, kao ožiljak od vakcine. Upotrebljavaju ih kako im je rečeno 
da se upotrebljavaju i ne razmišljaju dalje. Za njih je biokompjuter obično oruđe, poput 
lopate ili viljuške. Treba da posedujete mentalitet hakera da biste se uopšte setili da se 
vaš biokompjuter može koristiti u druge svrhe. To je razlog što je većina ljudi reagovala 
kao ovce u stadu kada su došli Vlasnici i naterali ih da grade zidove oko svojih gradova, 
dopuštajući da budu saterani u torove i ne buneći se uopšte. Jedini koji su mogli da se 
sada kreću slobodno — zato što smo naučili da se koristimo i upravljamo glavnim 
centrima preko kojih su Vlasnici vladali nad nama — bili su hakeri. A nas nema mnogo. 
Odmah sam bio siguran da sam se navukao na jednog od njih. 

U trenutku u kom smo se spojili, protreslo me je kao struja. 

Jačina njegovog signala značila je da sam se namerio na nešto specijalno i da mu je 
uspelo da me odgurne. Nije mu uopšte trebalo oslobadanje. Tražio je dvoboj — Gos- 
podin Snažni iza praznjikavog osmeha, spreman da novajliji u gradu pokaže nekoliko 

fora. 

Nema hakera koji me je potukao u direktnom dvoboju. Nikada. Bilo mi ga je Zao, 
ali ne previše. 

Udario me je gomilom podataka, polako i potajno, tek da provali moje parametre. 
Uhvatio sam ih, sprečio, i odgovorio upadom u njega, na taj način uspostavljajući 
dijalog. Moj red da njega ispitam. Želeo sam da shvati s kim je našao da se zeza. Ali baš 
kada sam počeo da izvršavam, on je upao u MENE. To je bilo nešto novo. Zurio sam u 
njega s poštovanjem. 

Bilo koji haker, bilo gde, obično bi prepoznao moj signal u roku od trideset 
sekundi, i time bi se borba završavala. Znao bi da nema zašto da nastavlja. Ali ovaj tip ili 
nije umeo da prepozna moj signal ili mu je bilo svejedno, pa je nastavio sa svojim 
upadom. Zadivljujuće. To se odnosilo i na signale koje je počeo da ubacuje u mene. 

Bacio se na posao, stvarno pokušavajući da sazna moju konstrukciju. Razarajući 
signali su strujali po meni u snažnoj megabajt varijanti. 

JSPIKE. ABLTAG. NSLICE. DZCNT. 

Odvratio sam odmah duplo većom snagom. 

MAXFRG. SPKTIM. FALTER. NSLICE. 

Uopšte mu nije smetalo. 

MAXZD. MINPAU. SPKTOT. JSPIKE. 

FROSUM. EBURST. 

IBURST-. 

PREBST. 

NOBRST. 


Meksičko otvaranje. Još uvek se smeškao. Ni traga od znoja na njegovom licu. Bilo je 
nečeg jezivog oko njega, novog i nepoznatog. Ovo je neki borgmanski haker, odjednom 
sam shvatio. Mora da radi za Vlasnike, pretražujući grad, kako bi lovio slobodne strelce 
poput mene. Što je bio bolji, a bio je prokleto dobar, više sam ga prezirao. Haker koji je 
postao borgman — to je stvarno nezamislivo odvratno. Želeo sam da ga skratim za 
glavu. Želeo sam da ga pregorim. Nikoga nikad nisam tako mrzeo. 

A nisam mu mogao ništa. 

Bio sam zbunjen. Ja sam bio Kralj računara, Čudovište megabajta. Ceo svoj život 
šetao sam se tamo-amo po ovom okovanom svetu, otvarajući sve brave kako bi se 
htelo. A sad me ova ništarija vezuje u čvor. Parirao je svemu što sam mu slao: ono što je 
on meni slao postajalo je nepodnošljivo bizarno. Radio je na algoritmu koji nikad ranije 
nisam sreo pa sam se mučio da ga rešim. Posle kratkog vremena, nisam imao pojma ni 
šta radi, a kamoli kako da se odbranim. Još malo, i bio sam gotov. 

»Ko si ti?« razdrao sam se. 

Smejao mi se ulice. 

| navaljivao i dalje. Pokupio je vrednosti moje pločice, napadajući me sada na 
mikrokosmičkom nivou, obarajući se na same molekule. Vrteo se okolo sa elektronskim 
školjkama, prenoseći moju snagu na sebe, brkajući mi valence, zakrčivši moje izlaze, 
pretvarajući moje sokove u čorbu. Kompjuter ugrađen u mojoj glavi nije ništa sem 
organske hemije, uostalom. | moj mozak, takođe. Ako nastavi ovako, kompjuter će se 
raspasti, mozak će ga slediti, a ja ću ostatak života provesti u blaženosti debila. 

Ovo više nije bilo sportsko nadigravanje. Ovo je ubistvo. 

Posegnuo sam za rezervama, bacajući mu sve odbrambene blokade koje sam 
mogao da smislim. To su stvari koje nikada u životu nisam upotrebio, ali su bile tu sada 
kad su mi zatrebale, i usporile su ga. Za trenutak sam bio sposoban da odbijem juriš koji 

bi mi rasturio muda, i čak da ga potisnem — čime sam dobio prostora da odahnem i 
smislim nekoliko napadnih kombinacija. Ali pre nego 3to sam stigao da ih pustim, 
ponovo me je nokautirao i odgurao prema raspadu. 

Blokirao sam ga. Pokušao je opet. Udario sam ga snažno tako da je pustio struju 
kroz neutralni kanal kojim se šišteći izgubila, 

Udario sam ponovo. Blokirao je. 

Onda je on tresnuo mene tako da sam se ljuljao i teturao jedva se prikupivši na 
neke tri nanosekunde od ivice ponora. 

Počeo sam sa novom kombinacijom. Ali čak i tada, pročitao sam ton njegovih 
podataka, i shvatio da poseduje potpuno hladnokrvnu uverenost. Čekao me je. Bio je 
spreman za sve što sam mogao da pošaljem. To više nije bila samouverenost: radilo se 
o apsolulnoi sigurnosti. 

A to je značilo sledeće: mogao sam da ga sprečim da me uništi, ali samo 
privremeno, a ja njemu nisam mogao da skinem dlaku s glave. Rezerve su mu delovale 
beskrajno, Nisam ga zabrinjavao. Nije mogao da se umori. Nije delovao ni najmanje 
istrošeno. Primao je sve što sam mu davao i istovremeno bacao nove signale na mene, 
sa šest strana odjednom. 

Prvi put sam shvatio kako su se osećali hakeri koje sam pobeđivao. Neki od njih bili 
su prilično nadmeni, dok nisu pali meni u šake. Gubitak je tim veći što imaš više 
mišljenje o sebi. Što si više SIGURAN da si dobar. Takvi ljudi, kad jednom izgube, moraju 
da reprogramiraju ceo svoj osećaj povezanosti sa realnošću. 

Imao sam dve mogućnosti. Mogao sam da se borim sve dok me ne rasturi na 
sastavne delove. A mogao sam i da odmah odustanem. Na kraju krajeva, sve se sve-de 
na biti ili ne biti, na da ili ne, na keca ili nulu, zar ne? 

Duboko sam udahnuo. Suočio sam se sa haosom. 

»U redu«, rekao sam. »Potučen sam. Predajem se.« 

Pustio sam njegov zglob, tresući se, drhteći, povodeći se, rušeći se na tlo, 

Minut kasnije, pet pajkana se bacilo na mene, upakovalo me kao ćurku i odvuklo 
odatle, dok je ruka sa pločicom visila iz paketa sa sigurnosnom bravom zaključanom 
preko nje kao da su se bojali da ću početi da izbacujem podatke pravo u vazduh. 


Mesto na koje su me sproveli bilo je u Figera Stritu, u ogromnoj devedesetospratnici 


od crnog mermera u kojoj je bila smeštena marionetska vlada. Meni je bilo potpuno 
svejedno. Bio sam kao obamro. Mogli su me baciti pravo u kanalizaciju, i još uvek bi mi 
bilo svejedno. Nisam imao nikakva oštećenja — automatski životni prekidač je radio i 
svetleo zeleno — ali je poniženje bilo tako intenzivno da sam bio potpuno slomljen. 
Osećao sam da sam uništen. Jedino što sam još želeo bilo je da saznam ime onog koji 
mi je to uradio. 

Zdanje u Figera Stritu je imalo tavanice visoke blizu dvadeset stopa, kako bi 
Vlasnici mogli da se kreću okolo. Glasovi se u takvim prostorima odbijaju kao u pećini. 
Pajkani su me posadili da sedim u hodniku, onako uvezanog, i tako sam proveo prilično 
vremena. Duž hodnika su odzvanjali nejasni glasovi. Želeo sam da pobegnem od njih. U 
mozgu mi je tutnjalo. Upravo sam preživljavao pakleno bombardovanje. 

S vremena na vreme, hodnikom bi se provaljalo po nekoliko Vlasnika, održavajući 
se na onim pipcima na svoj bangavo-elegantni način. Za njima bi išla ljudska pratnja 
koju su oni potpuno ignorisali, kao i uvek. Oni znaju da smo mi inteligentni, ali im 
jednostavno nije stalo do razgovora sa nama. To prepuštaju svojim kompjuterima, po 
bormanovskom metodu, i mogli bismo njegov sistem okriviti kao glavni razlog naše 

propasti. Ne da nas oni ne bi orobili i ovako i onako, ali je Borgman sve to 
pojednostavio samo pokazavši im kako da spoje naše male biokompjutere u svoje 
sveobuhvatne centre. Kladim se da je bio vrlo ponosan na sebe: bilo mu je stalo samo 
da proveri da li njegov izum funkcioniše, i jebalo mu se za to što je to značilo poslati nas 
u beskrajno ropstvo. 

Niko nikad nije otkrio zašto su Vlasnici uopšte došli i šta hoće od nas. Oni su prosto 
stigli, i to je sve. Videli. Pobedili. Prevaspitali nas. Stavili nas da radimo i Bogu odvratne 
poslove nedokučive svrhe. Kao u lošem snu. 

Nije postojao način da im se suprotstavimo. U početku nije izgledalo tako — bili 
smo drčni: spremali smo se da ih isprašimo gerilskim ratom — ali smo brzo shvatili 
uzaludnost toga i postali zauvek njihovi. Nije preostao niko ko može da se pohvali 
posedovanjem imalo slobode osim šačice hakera poput mene: a, kao što sam već 
objasnio, mi nismo bili samoubice pa da pokušamo neki ozbiljan upad. Već je dovoljan 
uspeh to što smo mogli da se šetamo od grada do grada bez obaveze da polažemo 
račune. 

Izgledalo je da je sve bilo svršeno, bar što se mene tiče. U tom trenutku, nije mi ni 
bilo važno. Još uvek sam se borio da u sebe integrišem činjenicu da sam pobeđen: 
nisam više imao kapaciteta kojim bih napravio novi program za život koji bi trebalo da 
vodim od sada. 

»Je li to tu slobodar?« reče neko. 

»Jeste, ovaj.« 

»Ona hoće da ga vidi sada.« 

»Da ga malo doteramo pre toga?« 

»Rekla je odmah « 

Ruka na mom ramenu, gurajući me blago. »Ustaj, ortak. Vreme je za razgovor. Ne 
pokušavaj ništa ili ti se loše piše.« 

Pustio sam da me odguraju niz hodnik i kroz ogroman prolaz u kancelariju tako 
visoke tavanice da ni Vlasnici ne bi imali primedbi. Nisam rekao ni reč. U kancelariji nije 
bilo Vlasnika, samo je žena u crnom sedela za širokim radnim stolom u udaljenom kraju. 
Sto je izgledao kao igračka u toj sobetini. Ona je ličila na ženu-igračku. Pajkani su nas 
ostavili nasamo. Onako uvezan, nisam predstavljao opasnost. 

»Jeste li vi Džon Dju?« upitala je. 

Stajao sam na sredini sobe, zagledan u svoje cipele. »A šta ste vi mislili?« rekao 
sam. 

»To ime ste dali na ulazu u grad.« 

»Imam puno imena. Džon Smit, Ričard Roj, Džoe Blou. Računara ne zanima ime 
koje dajem.« 

»Zato što ga ionako obmanete?« Ćutala je. »Treba da vam kažem, ovo je istražni 
sud.« 

»Već znate sve što bih mogao da vam kažem. Vaš haker borgman se prošetao 
mojim mozgom.« 

»Molim vas«, reče ona. »Biće jednostavnije ako sarađujete. Optužba vas tereti za 
ilegalni ulazak, nedozvoljenu upotrebu vozila i nedozvoljenu programersku aktivnost, 
preciznije, prodaju oslobođenja. Hoćete li da date izjavu?« 

»Ne.« 

»Da li negirate da ste slobodar?« 

»Ne negiram, niti potvrdujem. U čemu je razlika?« 

»Pogledajte me«, rekla je. 

»To će mi pomoći.« 

»Pogledajte«, rekla je. Bilo je nečeg čudnog u njenom glasu. »Nije pitanje da li' vi 
jeste ili niste slobodar. Mi znamo da ste slobodar. JA to znam.« I rekla je ime koje već 
dugo ne koristim. Tačnije, od tridesetšeste. Pogledao sam u nju. Zurio. Bilo me je strah 
da poverujem u ono što sam video. Uspomene su navalile. Malo sam u mislima doterao 
njeno lice, oduzeo neke bore, negde dodao, negde oduzeo malo mesa. Uklonio godine. 

»Da«, rekla je. »Ja sam ta na koju misliš.« 

Zinuo sam. Ovo je bilo gore od onog što mi je uradio haker. Ali nisam imao kud. 

»Ti radiš za njih?« pitao sam. 

»Pomilovanje koje si mi prodao bilo je lažno. Znao si to, zar ne? Neko me je čekao 
u San Dijegu, ali kada sam pokušala da izađem kroz zid, prosto su me ščepali i odvukli 
dok sam vrištala. Mogla sam te ubiti. Otišla bih u San Dijego i pokušali bismo se odatle 
probiti do Havaja njegovim brodom.« 

»Nisam znao za tipa u San Dijegu«, rekao sam. 

»Nije bilo tvoje da znaš. Uzeo si mi novae, trebalo je da mi daš pomilovanje 
zauzvrat. Takav je bio dogovor.« 

Imala je smeđe oči sa zlatnim iskrama. Bilo mi je teško da gledam u njih. 

»Još uvek želiš da me ubiješ?« pitao sam je. »Nameravaš li da me sada ubiješ?« 

»Ne i ne.« Upotrebila je ponovo moje staro ime. »Ne mogu da ti objasnim kako 
sam se izbezumila kada su te uveli. Slobodar, rekli su. Džon Dju. Moja oblast su 
Slobodan. Sve ih dovode meni. Godinama sam se pitala da li će TEBE uvesti, ali sam 
shvatila — nema šanse, on je verovatno hiljadama milja daleko — nikada se neće vratiti 
ovamo. A onda, dovode izvesnog Džona Djua i vidim tvoje lice.« 

»Misliš li da ćeš moći da poveruješ«, rekoh, »da od tada imam grižu savesti? Ne 
moraš da veruješ. Ali je istina.« 

Razmislila je o tome. Ne bih se zakleo da je poverovala ni za sekund, ali je 
razmislila. 

»Zašto si to uradio?« upitala je zatim. 

»Zeznem ponekad da ne bih izgledao savršen«, rekao sam joj. »Ako uvek isporučiš 
oslobođenje, o tome kolaju priče, ljudi od tebe brzo stvore legendu. A onda se pročuješ 
svuda, pa te Vlasnici pre ili kasnije ulove, i gotovo. Zato se uvek trudim da ispišem 
dovoljno ćoraka. Kažem ljudima da ću se potruditi, ali nema garancije, i ponekad ne 
upali«. 

»Namerno si me prevario«. 

»Da«. 

»I mislila sam da je tako. Izgledao si tako samouvereno, pravi profesionalac. 
Savršen. Bila sam sigurna da je oslobođenje pravo. Nisam znala kako bi moglo da ne 
upali. A onda sam došla do zida i zgrabili su me. Pomislila sam: Kučkin sin me prodao. 
Suviše je dobar da bi mu se omaklo. »Ton joj je bio blag, ali bes je igrao u očima. »Zar 
nisi mogao da zezneš sledećeg? Zašto baš ja?« 

Dugo sam je gledao. 

»Zato što sam te voleo«, rekao sam. 

»Sranje«, reče ona. »Nisi me čak ni poznavao. Ja sam bila samo strankinja koja te 
je iznajmila«. 

»Ipak je tako. Stajao sam pred tobom pun naglih suludih mesečarskih maštanja o 
tebi i odjednom spreman da okrenem svoj fini, sređeni život naglavce zbog tebe, a ti si 
uspevala jedino da vidiš nekog koga si platila za posao. Nisam znao za tipa u San Dijegu. 
Znao sam samo da sam te želeo od prvog sekunda. Misliš da to nije ljubav? Zovi to kako 
hoćeš. Nikada ranije nisam sebi dozvolio takve osećaje. To nije pametno, pomislio bih, 
vežeš se, a rizik je preveliki. Ali kada sam sreo tebe i pričao s tobom pomislio sam da će 

se nešto dogoditi među nama i nešto je puklo u meni, rešio sam — u redu neka se desi, 
idi ovoga puta, ovo može promeniti sve. A ti si stajala ne primećujući ništa, ne videći me 
uopšte, samo pričajući koliko ti je važno to oslobođenje. | zeznuo sam te. Kasnije sam 
pomislio, bože, uništio sam devojci život zbog svog besa, stvarno je bilo podlo. | od tada 
mi je žao. Ne moraš da veruješ u to. Nisam znao za San Dijego. To samo otežava stvar«. 
Sve to vreme ona nije progovorila, i tišina mi se činila ogromnom. Zato sam požurio da 
kažem: »Reci mi nešto, molim te. Ko je tip koji me je sredio na Peršing Skveru?« 

»On nije niko«, rekla je. 

»Šta to znači?« 

»On nije niko. On je nešto. Android, pokretna antislobodarska jedinica, priključena 
direktno na veliki centar Vlasnika u Kalver Sitiju. Nešto novo što seta gradom«. 

»A«, rekao sam. »A«. 

»Izveštaj kaže da si ga pošteno izmučio«. 

»l on je mene. Skoro da mi je pretvorio mozak u brljotinu«. 

»Pokušavao si da ispiješ more na slamku. Za kratko je čak izgledalo da ćeš uspeti. 
Prokleto si dobar haker, znaš to?« 

»Zašto radiš za njih?« rekao sam. 

Slegnula je ramenima. »Svi rade za njih. Osim ljudi poput tebe. Uzeo si sve što sam 
imala i prešao me. Šta je trebalo da uradim?« 

»Razumem«. 

»Posao i nije tako loš. Bar nisam na zidu. Ili poslana na T D. D«. 

»Ne«, rekoh. »Verovatno nije loš. Ako ti ne smetaju ovako visoke tavanice. Hoće li, 
se to meni desiti? Biću poslan na T. D. D.?« 

»Ne budi glup. Suviše si vredan«. 

»Kome?« 

»Sistemu uvek treba da napreduje. Ti to znaš bolje od ostalih. Radićeš za nas«. 

»Misliš da ću postati borgman«? bio sam zaprepašćen. 

»Bolje je nego T. D. D«, rekla je ona. 

Ponovo sam ućutao. Mislio sam da je nemoguće da je to ozbiljno, da bi bili budale 
da me puste blizu kompjutera. 

»U redu. Prihvatam. Pod jednim uslovom«. 

»Stvarno imaš muda, zar ne?« 

»Hteo bih da se odužim vašem androidu. Hoću da proverim nešto. A posle toga 
ćemo razgovarati o vrsti posla koji bi mi odgovarao«. 

»Nisi u situaciji da postavljaš uslove«. 

»Oh, jesam. Ono što ja radim na kompjuterima je jedinstveno. Ne možete me 
prisiliti na to ako ja neću. Ne možete me nagovoriti ni na šta što ne želim«. 

Razmislila je. »Šta će ti ponovni dvoboj?« 

»Niko me pre nije potukao. Hoću da probam još jednom«. 

»Znaš da će biti samo još gore«. 

»Hoću da se sam uverim u to«. 

»U čemu je poenta?« 

»Dovedi mi androida pa ćeš razumeti u čemu je poenta«. 

Pristala je. Možda iz radoznalosti, možda zbog nečeg drugog, ali se uključila u 
kompjutersku mrežu i uskoro su doveli androida iz parka, ili možda drugog sa istim 
licem, Pogledao me je prijatno, bez ikakvog zanimanja. 

Neko mi je skinuo zaštitnu bravu sa zgloba i opet nestao. Dala je instrukcije 
androidu i on je približio svoj zglob mome. Reagovao sam odmah. 

Bio sam rovit i klimav i opasno ispražnjen, ali sam znao šta moram da uradim, i to 

brzo. Poenta je bila da potpuno ignorišem androida — on je bio samo izlaz, jedinica — i 
da odem do onog što je iza njega. Zaobišao sam androidov personalni program, koji je 
bio pametan ali plitak. Jednostavno sam ga izbegao dok je pokušavao da u mene smesti 
svoje kombinacije, zaronio ispod njih, prebacio se sa nivoa jedinke do glavnog nivoa i 
dao masteru kompjutera u Kalver Sitiju srčan udarac. 

Isuse. što je bilo dobro! 

Sva ta moć, svi ti milioni megabajta nagomilani na jednom mestu, i ja priključen na 
centar svega toga. Naravno, bio sam miš na slonovim leđima. Ali to je bilo na svom 
mestu. Možda sam bio miš, ali taj miš imao je ogromnu moć. Privezao sam se i lebdeo 
nošen uraganskim vetrovima te džinovske mašinerije. 

Lebdeći, obema rukama sam otkidao ćelije i bacao ih u vetar. 

Prošla je dobra desetinka sekunde pre nego što je to shvatio. Toliko je bio veliki. Ja 
sam bio u njemu, čupajući delove podataka iz njegove utrobe, cepajući ih i kidajući sa 
uživanjem. Dosad to ni ja nisam znao, jer je i najveličanstveniji kompjuter ikad 
sastavljen još uvek funkcionisao brzinom svetlosti, a to je značilo maksimum od 186000 
milja u sekuridi, tako da je alarmu potrebno prilično dok se ne spusti do svih mogućih 
kanala. Ova stvar je bila OGROMNA. Jesam li rekao miš na slonu? Bolje rečeno ameba 
na dinosaurusu. 

Bog zna koliko sam štete mogao napraviti. Ali, naravno, kružni alarm bi me 
prekinuo, kad tad. Sve unutrašnje kapije su se zvečeći otkačile i odnele najvažnije 
delove, i ja sam odahnuo od olakšanja. Nije imalo smisla ostajati tu i dalje, čekajući da 
te uhvate, pa sam se odvojio. 

Pronašao sam šta mi je trebalo. Gde je bila odbrana, kako je funkcionisala. Ovoga 
puta me je kompjuter izbacio, ali mu to sledeći put neće poći za rukom. Kad god 
poželim, mogu da odem dole i sredim ono što me zanima. 

Android je ležao zgužvan na podu. Bio je još samo izduvana ljuštura. 

Svetla su gorela na zidu kancelarije. 

Gledala je u mene, prebiedela. »Šta si URADIO?« . 

»Pobedio sam vašeg androida«, rekao sam. sl nije bilo tako teško, kad sam se 
dočepao centra«. 

»Oštetio si glavni kompjuter«. 

»Ne ozbiljno. Ne mnogo. Malo sam ga zagolicao. Bio je zatečen, videvši me unutra, 
to je sve«. 

»Mislim da si ga oštetio«. 

»Zašto bih želeo tako nešto?« 

»Pitanje je pre zašto to sad nisi uradio. Zašto nisi ušetao i uništio ceo cirkus 
njihovih programa.« 

»Misliš da sam mogao to da uradim?« 

Proučavala me je. »Možda i možeš, da«. 

»Pa, možda mogu. Ali ja nisam krstaš. Volim svoj život takav kakav je. Šetam se, 
radim šta mi se svida. To je tih život. Ne dižem revolucije. Ako moram da varam, varam 
u najmanjim količinama. I Vlasnici ne znaju da postojim. Ako ih ubodem prstom u oko, 
odseći će mi prst. Zato to nisam uradio«. 

»Ali bi mogao«, reče. 

Počelo je da mi biva neugodno. »Ne razumem te«, mada sam uviđao da je 
razumem. 

»Ne voliš da rizikuješ. Ne voliš tajnost. Ali ako ti oduzmemo slobodu, vežemo te za 
L. A, nateramo da radiš, šta ćeš imati da izgubiš? Otići ćeš opet tamo. Pošteno ćeš im 
srediti stvari »Ćutala je za trenutak.« Da«, reče. »To bi uradio. Sad mi je jasno, ti imaš 

mogućnost i da pronađeš način da to izvedeš. | onda ćeš nas sve sjebati, zar ne?« 

»Sta?« 

»Udesićeš Vlasnike, naravno. Napravićeš takav lom na kompjuteru da će morati da 
ga bace u staro gvožde i počnu ponovo. Zar nije tako?« 

Pogodila je, u redu. 

»Ali neću ti dati priliku. Nisam luda. Neće biti revolucije a ja nemam nameru da 
budem njena heroina, mada ni ti ne ličiš na heroja. Razumem te sada. Nije 
preporučljivo zezati se s tobom. ali ako bilo ko to uradi, ti ćeš im se osvetiti, bez obzira 
što će se to obiti o glavu ostalima. Možeš uništiti njihov kompjuter, ali će se oni osvetiti 
nama, uvodeći dupli teror, a tebi će biti svejedno. Svi ćemo patiti, a tebi će i dalje biti 
svejedno. Ne. Moj život nije toliko bedan da bih želela da mi ga ti preokreneš. To si mi 
već jednom priredio. Ne treba mi ponovo«. 

Pogledala me je tvrdo, ali bes je nestao bez traga, ostavljajući za sobom olakšanje. 

Sekund kasnije. rekla je: »Možeš li opet da udeš tamo? I središ stvari tako da nema 
zapisa o tvom hapšenju?« 

»Da. Da. Mogu to«. 

»Onda uradi to. | nestani. Nestani što brže, do đavola«. 

»Je li ti to ozbiljno?« 

»Misliš da ne?« 

Odmahnuo sam glavom. Razumeo sam. | znao sam da sam pobedio i izgubio u isto 
vreme. 

Nestrpljivo se pokrenula, požurujući me. 

Klimnuo sam. Osetio sam se jako, jako bedno. 

»Hoću samo da kažem, sve to kako sam žalio zbog onog što sam ti uradio — istina 
je. Svaka reč«. 

»Verovatno jeste«, reče ona. »Gledaj, uradi svoje trikove i uredi sebi izlazak, a 
onda napolje. Iz zgrade. Iz grada. Važi? Brzo«. 

Pokušao sam da pronadem šta bih još mogao da kažem, ali nije preostalo ništa. 
Prestani dok još možeš, rekao sam sebi. Dala mi je svoj zglob i ja sam se spojio s njom. 
Kada ju je moja pločica dotakla, stresla se malo. Ne značajno, ali sam ipak primetio. 
Oselio sam to, pa šta. 

Mislim da ću to osetiti svaki put kada uvalim ćorak nekom. Svaki put kada 
pomislim na uvaljivanje ćorka. 

Upao sam unutra i pronašao podatke o hapšenju Džona Djua — i oslobodio ih se, a 
onda sam potražio njen karton i unapredio je za dva stupnja na poslu i udvostručio joj 
platu. Nije mnogo za pomirenje. Ali do davola, nije moglo da se uradi više. Onda sam 
počistio tragove za sobom i izašao iz programa. 

»U redu«, rekao sam. »Uradio sam«. 

»Dobro«, rekla je i pozvonila pajkanima. 

Izvinili su mi se zbog greške prilikom identifikacije, izveli me iz zgrade i oslobodili 
na Figera Stritu. Bilo je kasno popodne, spuštao se mrak a vazduh je bio topao. Čak i u 
Los Anđelesu, zima nekako liči na zimu. Otišao sam do kolovoza i pozvao Tošibu sa 
mesta na kom se parkirao, i on se pojavio posle desetak minuta. Rekao sam mu da vozi 
ka zapadu. Kretali smo se sporo, bila je gužva, ali nije smetalo. Otišao sam do zida kod 
Zilmar kapije, oko pedeset milja van grada. Čuvar me je pitao za ime. »Ričard Roj«, 
rekao sam »Beta Pi Ipsilon, 10-4-3-2-4-. Odrednica SanFrancisko«. 

U San Francisku zimi pada mnogo kiše. Ipak, lep je to grad. 

Za to vreme mi se više dopadao L. A, ali do đavola. Niko ne dobija sve premije u 
životu. Kapija se otvorila i Tošiba je prošao. Prosto kao Beta Pi.« 

Kroz otežale kapke činilo mu se kao da se crkvi gotovo uopšte ne približavaju, sve dok 


nisu stigli do nje. Leto i rana u grudima izazivali su mu vrtoglavicu. Kada se teturavo 
spustio s konja, zbog krasuljaka u visokoj travi osećao se kao da korača po zvezdanom 
nebu, a vidno polje nikako nije htelo da mu se izoštri. 

Žurno im priđe pop u bogatoj odeždi prebačenoj preko crne mantije. Čuo je kako 
Jovan govori popu: »To je kralj Vukašin i teško je ranjen. Pripremi mu ležaj da 
otpočine.« 

Promrmljao je u konjski bok: »Moramo stići do Svetog Andreje i upozoriti ih da se 
naoružaju protiv Turaka«, a onda se krasuljci, nebo i pegave senke zavijoriše poput 
barjaka i on je iz neposredne blizine gledao u svoje srebrom optočeno sedlo pre nego 
što se tmina sklopi nad njim. 

Kada je ponovo došao sebi, stvari oko njega su bile prijatnije. Ležao je povrh sećije 
u svežoj ćeliji, a u glavi mu je bilo bistrije. Pridigavši se na lakat, rekao je: »Sada mogu 
da produžim svojoj rodbini na Svetom Andreji.« 

Jovan i stari crni pop bili su mu kraj uzglavlja i bojažljivo se smeškali. »Moj 
gospodaru kralju«, rekao je pop, »bolno si ranjen i moraš ostati s nama dok ne prikupiš 
snage da nastaviš put.« 

Usta su mu bila kruta, ali je rekao: »Pope, juče smo čitavog dana vojevali protiv 
muslimana oboružanih sabljama i reka Babuna zacrvenela se od krvi njihove i naše. 
Hrabrost ne preza pred brojnošću, znam to, ali na našoj strani samo je jedan mač bio na 
šest njihovih i tako, na kraju, svi moji vojnici padoše. Mojim rođacima na Andreji mora 
se reći da se pripremaju za bitku, a samo smo moj vojskovođa Jovan i ja preživeli da im 
kažemo. Osedlajte mi konja, pa da krenemo.« 

A Jovan i pop počeše nešto da se savetuju, najpre su Jovanovi brci bili uz popovo 
dlakavo uvo, a zatim popova brada u Jovanovom uvu. Potom Jovan priđe svojem kralju 
i kleknu mu pokraj kreveta, uze ga za ruku i progovori: »Gospodaru moj, iako ne 
satresmo podlog muslimana, bar ga zaustavismo. Vrelina je podneva. Otpočini, pojedi 
malo čorbe i odmori se, pa ćemo poći kasnije. Moram da pazim na tebe i ne smem 
zaboraviti da si od kuće Nemanjića i da gospodstvo teče iz tvoje rane.« 

| tako je dopustio da ga ubede, a onda su mu doneli blage čorbe, pastrmke 
upecane u obližnjem jezeru i vrč vina, pa su ga ostavili da otpočine. 

Nije mogao da pojede više od jednog zalogaja ribe. lako nije bio svestan svoje 
rane, iznutra ga je izjedala briga, ranjavala ga misao da lakomi Turčin proždire njegove 
zemlje i ne da se pokoriti; njegov narod bio je hrabar i strahotan u bitkama; zašto im 
onda Bog nije dopuštao da procvetaju? Kao da je široka plima vremena neprekidno 
tekla nasuprot njima. 

Nemoćno je gledao kroz otvoreni prozor kraj uzglavlja svoje postelje. Ova 
prostorija u popovskim odajama gledala je iz blizine na jezero, tako da se činilo da vode 
dopiru do same prozorske daske. Prostranstvo pred njegovim očima prekidao je samo 
ševar nedaleko odatle; dalja obala predstavljala je nejasnu liniju plavila koja kao da je 
bila tu samo da bi istakla vodu. Dugo je gledao u nju sve dok mu se, zamoren od njene 
neizmerne praznihe, pogled nije preselio na unutrašnjost sobe. 

lako je sama ćelija bila jednostavna, sadržala je brojne drangulije, razne ogrtače i 
instrumente, čak i jednu motiku. Od kraljevskog pogleda je sve to bilo zaklonjeno, bar 
izvesnim delom, paravanom ubačenim izmedu podnožja kreveta i te zbirke. Pogled mu 
se polako zaustavi na paravanu. 

Bio je od drveta rezbarenog, prefinjen, na način u kojem je smesta prepoznao 

veštinu debarskih majstora, jer neki njihovi radovi krasili su i njegovo uporište. 
Isprepletane sa listovima i granama vinove loze bile su tu krupne ptice koje su zobale 
plodove, dečaci sa frulama, veprovi što su se valjali po cveću, kule zamkova i gušteri 
savijeni poput turskih sablji. Takve male verske zadužbine, rasute poput dragulja po 
čitavom njegovom kraljevstvu, krile su mnogo takvih blaga, ali ovoga puta nije mnogo 
uživao u njima. 

Zadugo, ležao je između jezera i paravana i razmišljao kako mora žurno poći svojoj 
rodbini. Mnogo puta pomislio je da je već izišao iz kreveta pre nego što se Jovan pojavio 
na vratima, bojažljivo mu se zagledao u lice i upitao: »Jesi li se dovoljno osnažio, moj 
gospodaru, da se ponovo daš na put?« 

»Opaši mi mač«, rekao je. 

I tako ponovo krenuše, ali ovoga puta, budući da je put vodio u bregove, 
putovanje je bilo teže. Konji su bili sveži nakon predaha, ali nervozni i silovito su kidisali 
na kreje kada bi ove sevnule preko staze. Njihova uznemirenost prenosila se na njega i 
on poče da se znoji u svojoj košulji sve dok mu se njeni teški izvezeni ukrasi ne prilepiše, 
hladni, za rebra. | protiv svoje volje počeo je da govori ono što mu je bilo na umu, stvari 
za koje je znao da kralj treba da krije čak i od svog najvernijeg vojskovođe. 

»Strahujem da su na mene bačene zle čini«, rekao je kroz zube. »Dok su vukovi 
zavijali kada moja žena—dete preminu u Bitoli od groznice, činilo mi se da zavijaju moje 
ime. Sada znam da je tako i bilo. Beleg je na meni, i taj beleg znači nesreću.« 

»Onda je i na meni, kao i svima koji te vole«, reče Jovan. »Ti si naše zajedničko 
blago i ako će musliman, što se grozi svinjetine, da poseče tebe, poseći će čitavu 
Srbiju.« 

Tu on požali što je govorio, jer nije Jovan bio u položaju da odgovara na takav 
način, ali reči su svejedno drhtavo napuštale njegove usne. »Kao što fine haljine ne 
mogu skriti našu nagost pred Bogom, tako ni drveće, što mi kraljevinu čini, ne može da 
me skrije pred njegovom kletvom. Jer ti znaš šta govore legende, da mi južni Sloveni 
stigosmo sa istoka u ogromnom broju kada nas varvarski neprijatelji prognaše sa 
zemalja naših predaka. lako su naši ljudi mnogo vekova obrađivali ova tla i mnogi pod 
njima počivaju, svejedno ovo nije naša postojbina; i ja strahujem, Jovane, strahujem da 
će ova zemlja sva pripasti muslimanu tamnog lika i dalekim pašama.« 

»Tvoja kraljevska braća dići će se na oružje protiv njih, skupa s nama, i potisnuti ih 
tako oštro da se oni više nikada neće usuditi da pređu Vardar«, reče Jovan čvrsto. Ali 
pod gustim krošnjama njegovo lice kao da je poprimilo zelenkastu nijansu koja mu nije 
bila u prirodi; a čak i dok je govorio, zatezao je uzde svojeg konja i bojažljivo gledao 
napred. 

Na stazi, kojom su se morali uspeti, stajala je svraka sa gušterom koji joj je virio iz 
voljke. Raširenih krila, lepetala je po prašini, a konji zatresoše gadljivo oglavima pred 
tim prizorom. Jovan oštro, šištavo uvuče vazduh i skliznu iz sedla, isukavši mač kada je 
pošao napred. Crna ptica pade mrtva podno njegovih nogu, gušter joj je još uvek virio iz 
kljuna. On zamahnu da je udari, ali kralj podviknu da stane. 

»Nikada do sada nisam video da se svraka zadavi, niti da pokuša da proguta 
guštera«, rekao je. »Bolje nemoj da ih diraš. Jahaćemo oko njih.« 

I tako obodoše konje i podoše kroz zastor drveća, terali su ih uz planinu i probijali 
se uz poteškoće dok se nisu ponovo našli na ravnom terenu i čistini. Tu su rasle 
nebrojene crvene bulke, milioni i milioni, boje sasušene krvi u daljini, sveže krvi pod 
nogama, U kraljevoj glavi postojala je samo ta boja dok je pokušavao da shvati značenje 
guštera i svrake. 

Otežale ruke, pokazao je preko ravnice, »Tamo se nalazi planina Jakupica i sneg je 
još uvek na njenim padinama. Kada budemo prešli Topolku, možemo se ulogoriti u 
podnožju bregova. Do sutra uveče odmaraćemo se pokraj ognjišta na Svetom Andreji, a 
vest ćemo predati u prijateljske ruke. Ali želim najpre da posetim mali manastir za koji 
znam, zove se Sveti Pantelej, u kome živi neobični i mudri vidovnjak koji će objasniti šta 
tišti mene i moju kraljevinu.« 

| tako se lagano primakoše reci u popodnevnoj vrelini i naiđoše na pastira koji je 
sedeo uz stado ovaca, neke bele i mnoge crne, sa poluuzraslim jaganjcima izmedu njih. 
Pastir je bio mladić koji pozdravi kralja bez preteranog iskazivanja poštovanja. 

»Moj ponizni dom tamo se nalazi«, rekao je, kada Jovan oštro podviknu na njega, i 
ispružio prst prema udaljenoj brvnari koja se uzdizala navrh stene. »A tamo te čeka tvoj 
neprijatelj, nasmešeni musliman!« | prst se podiže prema litici nad kojom je kružio 
soko. Kralj i njegov vojskovoda pogledaše tamo i razaznaše dim koji se uzdizao u 
vazduh. 

»Nisu mogli stići dovde tako brzo, moj gospodaru. Dečak, očigledno laže«, rekao je 
Jovan tihim glasom. 

»Avaj, više je od jedne vojske neprijatelja na mojim plodnim zemljama«, rekao je i, 
okrenuvši se mladiću, upitao. »Ako znaš da je smrdljivi musliman ovde, zašto se ne 
boriš? Zašto se ne pridružiš mojoj vojsci? Zar nemaš ništa, čak ni svoj život, što ti je 
dragoceno i što moras braniti?« 

Ali momče se nije zbunilo, već mu bez okolišanja odgovori: »Kralju Vukašine, zbog 
toga što si kralj i zato bogat, nasmejani musliman želi sve što je tvoje i uzeće sve. Ali 
pošto sam siromah, ja nemam ništa što bi on mogao poželeti. Misliš li da su to moje 
ovce? Moj gospodar bi se smejao da to čuje. Misliš da moj život meni pripada? Onda 
veruješ u drugačije stvari nego ja. Ne, tvoji neprijatelji u brdima zaobići će me i ostaviti 
ovakvog kakav sam«. 

Jovan isuka mač, a momče se povuče jedan korak, ali kralj reče: »Ostavi ga, jer 
samo niskost dolazi od niskih, a on ima pravo kada drži da čak ni kradljivi musliman ne 
može ništa poželeti od njega. U međuvremenu, imamo razlog više da pohitamo do 
Svetog Andreje«. 

Ali kada su prešli širok i plitki tok Topolke, naidoše na teren prekriven krupnim 
šljunkom, po kome konjska kopita nisu mogla dobro napredovati. Vrelina se uzdizala iz 
tih šljunčanih terena i zaslepljivala im oči i tu ništa nije raslo izuzev tu i tamo poneke 
bulke i krhkih cvetova žute boje sa po pet širokih latica na svakom od njih. A šljunak je 
škripao i kao da je želeo da ih odvuče nazad u reku. Zbog toga su bili umorni kada 
dođoše do kraja i jačina sunca otežala je na njihovim plećima. 

Kada stigoše do podnožja prvog brežuljka, Jovan, nemaran prema veličanstvu kao 
što je i momče bilo, sruči se sa konja i izjavi da ne može dalje. Sjahaše pod drvetom u 
čijoj je krošnji šumorio lahor, tako da su senke njenih grana puzale po kamenitom tlu 
poput vitica vinove loze. Nabrali su zrelih smokava sa drveta i jeli, a konji su se napasali 
sočnom travom. Krv je otežala u njihovim čelima; pospali su čim su se opružili. 

Trgao se, i lišće nad njegovom glavom bilo je prošarano plodovima poput drvenog 
paravana iz Debra, a bilo je tu i halapljivih ptica koje su kreštale i proždirale plodove. 
Sunce je bilo nisko nad bregovima i on sede osećajući krivicu i kriknu: »Jovane, Jovane, 
moramo da produžimo! Zašto čekamo ovde, vojskovođo moj?« 

Njegov pratilac se podiže u sedeći položaj, počeša po glavi i sanjivo reče: »Kao što 
ću život dati za tebe, moj gospodaru, kad za to vreme dode, tako kada vreme dođe, 
moram i odspavati«. 

Ali onda se podigoše na noge, a kralj je terao da idu dalje, iako je Jovan želeo da 
najpre jedu hladne ribe, umotane u lišće, koju je poneo sa sobom sa večernje trpeze. 
Kada su se osvrnuli preko polja bulki, čuli su zvečanje medenice sa ovaca teranih u 
okrilje noći i videli turske svetiljke koje su gorele na pročelju planine. Uskoro su im ti 
zvuci i prizori bili zaklonjeni, kada udariše oko podnožja novog brega, dok je noć 
spuštala nežno krilo preko njih. 

Obavijen bezbednošću senke, kralj dopusti svom umu da odluta dalje od jahanja, 
sve dok nije počeo da žamišlja da nije ranjen i da je njegova žena-dete Simonida 
ponovo živa: onda joj je blago rekao: »Kćeri moja, vidiš kako se granice naše kraljevine 
šire i kako vojnici i trgovci postaju bogati kao što je bio moj deda, veliki Oruzan lično. 
Bugari nam sada plaćaju danak sve do Besarabije, a Vizantinci su toliko siromašni i slabi 
da svakog meseca poneki njihov grad pripadne nama«. 

I zamišljao je da se nasmešila i odvratila: »Dragi moj gospodaru Vukašine, dobro je 
baš kao što veliš, ali hajde da stvorimo državu u kojoj će ime Srbija biti slatko čak i 
onima koje pokori. Neka ne bude samo pogubljenja, već i zakona; ne samo mačeva i 
vojni nego i knjiga i univerziteta, i mira gde god se mir može zametnuti.« 

A kralj se tada nasmeši i pogladi joj kosu, govoreći: »Znaj, taj put biće moj put, kao 
i tvoj, i mog oca i dede. Dovodićemo mudrace da govore narodu čak iz dalekog 
Hilandara, na Svetoj Gori nazvanoj Atos, i imaćemo umetnike i zidare okupljene iz 
Soluna, što rade manje grubo od zanatlija iz naših krajeva. | započećemo nove veštine i 
umetnosti sa ljudima iz Dubrovnika i Venecije, pa i dalje, sa dvorova po Evropi, i čak će i 
rimski papa motriti na nas...« 

»Tvoji snovi suviše su veličajni, slatki moj gospodaru. Ne valja tako činiti«. Često je 
to govorila. 

»Snovi ne mogu biti suviše veličajni. Znaš li šta sanjam, kćeri moja? Sanjam da 
jednog dana ujašem u Konstantinopolj i krunišem se za kralja Vizantije — imperatora! 
— Ati ne bi na sebi nosila odeće do dragog kamenja.« 

»Kako bi onda tvoji podanici piljili u mene!«, rekla je uz smeh, ali zvuk dopre do 
njega slabašan i neprirodan, više nalik na zveckanje konjskih uzda i više nije mogao da 
je vidi od senke, i tako začu kako Jovan govori kraj njega: »Pažljivo, gospodaru moj, dok 
jašeš, jer staza je kamenita ovde«. 

A on odgovori teško i zbunjeno, rečima: »Nisi pratilja kao što ona beše, iako 
priznajem da si ponositija. Kakve promene se odigraše u poslednjih nekoliko godina. 
Možda si bila u pravu kada si tvrdila da snivam suviše veličajno, jer sada mojih snova 
više nema, a ti si otišla od mene, slatko dete moje postelje, i sada samo čujem zveket 
mačeva, a smišljanje tvog nakita zamenio sam ratnim planovima protiv zapenjenog 
muslimana. | zato napred, i dija, il' ćemo izginuti pre no što dospemo do dveri 
Konstantinova grada!« 

Konj poskoči kada on oštro zateže stremene i kralj se povrati, umorniji od tog 
mentalnog putovanja nego od stvarnog. 

»Jesam li ja to malopre razgovarao sam sa sobom, Jovane?« 

»To je povlastica mog gospodara«, rekao je vojskovođa. 

»Jesam li govorio naglas, reci mi?« 

»Moj gospodaru, nisi, zaklinjem se«. Ali on je znao da njegov podanik laže da bi 
prikrio slabost svog vladara i zato se ugrizao za usnu da ćuti sve dok nije imao 
zadovoljstvo da oseti kako krv teče u dlake njegove brade. 

Sledili su tanku stazu bez reči. Najzad začuše šumove volujske zaprege koja je 
škripala i tandrkala i izbiše na prašnjavi put koji će ih odvesti do Svetog Andreje. Sada 

55 


kada je drveće bilo na većem rastojanju, a njihove oči priviknute na noćno putovanje, 
mogli su da vide obrise volujske zaprege pred sobom. On je sada bio sasvim razbuđen i 
mahnu Jovanu da ga sledi. Pojahali su do zaprege i podviknuli pozdrav kočijašu. 

Shvativši da nema razloga da idu dalje, dva vola koji su vukli zapregu zaustaviše se 
i počeše da preživaju nasred puta. Uz kletvu, Jovan skoči na zemlju mača spremnog u 
ruci. Kočijaš je bio opružen, lica okrenutog zvezdama, zaklan. Pod njegovom 
ispruženom rukom ležale su krpe koje pogledaše malo kasnije i otkriše da se radi o 
haljinama neke seljanke. 

»Na to su se drznuli, tako blizu doma, da ubiju mog seljaka zarad njegove žene, 
tako blizu doma, tako blizu doma!« 

U vihoru besa i slabosti on oseti kako mu se suze slivaju niz lice i sede nakraj puta i 
zarida. Jovan mu priđe i obavi ruku oko njegovih ramena, sve dok se ne prekide od 
srama. Na to Jovan gurnu krčag u njegove ruke. 

»Čovekova rakija, gospodaru. Mogli bismo da izvučemo neku korist iz nje, kada već 
on ne može. Pij, jer nije nam preostalo još mnogo sati puta, a potom ćemo jesti ribe i 
nabrati trešanja što nam rastu nad glavama«. 

U dubini bio je gnevan što se Jovan usuđuje da govori o tako nevažnim stvarima 
kada je hitnja njihovog stanja bila tako velika. Ali zahvati ga nekakav strah; uznemirio ga 
je način na koji je volujska zaprega stigla da tako tačno, na vreme uruči svoju poruku 
smrti i bilo mu je potrebno da oseti vrelinu rakije kako mu se sliva niz grlo.Pili su 
naizmence, dugim gutljajima, pravo iz krčaga. 

Nakon izvesnog vremena, volovi ponovo povukoše zapregu niz put, uz škriput i 
tandrkanje svakim delićem puta. Dvojica muškaraca počeše da se smeju. Kralj zapeva 
deo pesme: 

Srećni li su koji u Prilepu žive 

Gde ptice se gnezde ispod svake strehe 

I raste zelen dub. 


lako se sećao da Turčin sada stoji na dverima Prilepa, on ponovo zapeva stih kroz 
lisnatu noć. Pričao je Jovanu price iz starih dana da mu osokole duh, o tome kako je 
njegov deda Oruzan skočio preko provalije u stenju Pelistera i nije hteo da se ženi dok 
ne nađe devojku dovoljno vrele krvi da učini isto, ne, iako je pet devica bosih nogu 
izgubilo život pokušavajući; i kako je on sam plivao čitavu vrstu pod zemljom u hladnoj i 
nepoznatoj reci u istom kraju; i o tome kako se njegov otac čitav dan nosio, sam u 
brdima, sa Alistom, šiptarskim princem. A onda je pomislio na svoju malu ženu koja je 
umirala u Bitoli, pa se uozbiljio i postideo se. Oni ustadoše i ponovo se kruto popeše u 
sedla, iako je Jovan poneo sa sobom puno trešanja sa drveta kada su pošli, odlomivši 
čitavu granu za sobom. 

| tako su jahali kroz noć i drhtali u svojim odorama. Kada nad bregovima ponovo 
osvanu zora, bili su u blizini mesta o kome je govorio kralj, zvanog Sveti Pantelej. 

Zaustavio je svog pastuva kraj bočnog puta i rekao: »Put je ovde strm. Ostaviću 
konje sa tobom i vratiću se za sat, pošto budem sa svetim čovekom porazgovarao o 
budućnosti«. 

Ali Jovan se pobuni: »Moj gospodaru, sada smo na samo dva sata puta od kuće 
tvojih rođaka na Svetom Andreji. Daj da prvo prenesemo rđave vesti i uskomešamo 
njihovu ratobornost, a onda se sutra možemo vratiti ovde, do tvog svetog čoveka, kada 
budemo otpočinuli«. 

Ali kralj je bio čvrsto rešen i tako je i rekao. »Onda«, reče verni Jovan sa uzdahom, 

»slediću te peške, vodeći konje, da bismo pojahali tamo gde možemo. Nebo neka te 
štiti, slatki gospodaru, jer ti znaš najbolje.« 

»Nema mesta nikakvoj sumnji u to«, reče on oštro, iako je u njegovoj glavi itekako 
bilo mesta za nju. 

Sada su se uspinjali izmedu oštrih stena, na koje su prvi gušteri već ispuzali da se 
sunčaju. Kornjače su im se uklanjale sa puta, a njihovo napredovanje nije bilo ništa brže 
od kornjačinog, jer staza je vodila tamo-amo po padini. Jačala je buka brzog planinskog 
toka po kojoj su se mogli upravljati. Kada naiđoše na njega, videli su kako duboko teče 
između dve litice i kako ga staza do Svetog Panteleja sledi, kao da čovekovi putevi 
moraju uvek da budu robovi putevima prirode. 

Ovde, nakon kratke rasprave, privezaše konje i ostaviše ih. Kralj i Jovan produžiše 
dalje zajedno, jedan iza drugog jer je staza bila vrlo uska. Voda je žurila kraj njihovih 
nogu, stvarajuci neugodnu muziku. Stenje se opasno uzdizalo nad njihovim glavama, 
tako da je drveće koje je raslo usko na jednoj strani često uplitalo granje u krošnje sa 
suprotne strane. Na jednom mestu, ogromna stena je pala i užlebila se izmedu dve 
padine nad njihovim glavama, obrazujući most za sve one dovoljno budalaste da 
pokušaju prolaz tim putem. Na drugoj tački, gde se plavo cveće pripijalo uz vlažno 
stenje, morali su da se pognu, jer put je tu bio bolno uklesan u sa-moj steni. 

Tako su, pogrbljeni kao bogalji na bitoljskom vašaru, stigli do manastira Svetog 
Panteleja. Ruže su rasle oko njega, ali je mesto, bilo tmurno, crkvica sagrađena u steni 
na proširenoj stenovitoj zaravni, sa dogradenom brvnarom za stanovanje. Skfomnu 
kupolu crkve, napravljenu od cigle, skoro su dodirivali kameniti prsti koji su virili iz litice. 

Došljaci su primećeni. Ovde su živela samo četiri brata; trojica požuriše da sretnu 
kraljevskog gosta, koga su prepoznali. Ali kralj je želeo da vidi četvrtoga, i nakon što se 
prihvatio slatkog, tradicionalnih ponuda srpskog gostoprimstva, on zatraži da vidi 
sveštenika. 

Jovan se podiže. »Moj gospodaru kralju, plašim se za tvoju sigurnost čak i ovde, jer 
ne znamo da li, možda čak i sada, muslimani iskvarenih trbuha jašu istom ovom 
klisurom. Ja sam vojnik. Držaću stražu napolju i upozoriti te ako naiđu — na ovakvom 
mestu mogli bismo zadržati čitavu armiju.« 

»Čuvaj dobro stražu, moj vojskovođo«, rekao je kralj i bio prisiljen da popusti 
Jovanu. 

Sveti čovek koga je želeo da vidi sedeo je u praznoj pomoćnoj sobi. Sa svojim 
naboranim licem, činilo se da ne predstavlja starost nego drevnost; ali najneobičniji 
njegov beleg bilo je levo oko koje je, za razliku od svog smeđeg suseda, bilo sasvim i 
bezoblično belo. Kralju se činilo da taj pop čije je ime bilo Miloš, često najbolje vidi 
svojim belim okom. 

Kada su završili sa formalnostima, kralj reče: »Ovde sam samo da bih ti postavio 
jedno pitanje i od tebe mi treba samo jedan odgovor«. 

»Često, gospodaru moj, kralju Vukašine, ima više od jednog odgovora na pitanje. 
Pitanje i odgovor nisu proste i potpune suprotnosti, kao što su to crno i belo.« 

»Ne muči me, jer sam iznuren, a sloboda mog kraljevstva je u pitanju.« 

»Ti znaš da ću učiniti šta god mogu.« 

»Smatram te jednim od najmudrijih ljudi u mojim zemljama, i zato sam došao do 
tebe. Evo pitanja. Pre samo nekoliko godina, pod vladavinom mog oca i mog dede, kojih 
se svi sećamo i blagoslovimo ih, ovo naše kraljevstvo širilo se, a sa njim i život naših 
naroda. Život i znanje, umetnost i poštovanje jačali su svakog dana. Sada svi vidimo da 
svemu čemu smo se nadali preti uništenje, jer musliman sa crvenim fesom hoće da 

poždere naše zemlje. | zato te pitam kakva će biti naša budućnost i kako možemo 
uticati da je poboljšamo?« 

»To mi zvuči kao dva pitanja, oba velika; ali odgovoriću ti direktno«. Miloš otvori 
dlan svoje ruke i zagleda se u njega svojim belim okom. »Ima isto toliko budućnosti 
koliko i staza u tvom kraljevstvu, gospodaru moj; i kao što će te neke staze, ako ih slediš 
do kraja, odvesti na zapad, a druge, ako ih slediš do kraja, odvešće te na istok, tako 
postoje i budućnosti koje predstavljaju dve krajnosti kakve se mogu zadesiti — najbolju 
i najgoru, moglo bi se reći. Mogu ti, ako želiš, pokazati najbolju i najgoru.« 

»Reci mi što možeš.« 

Pop Miloš podiže se i zagleda kroz svoj mali prozor, koji je gledao na mračnu stenu 
iza njega. Leđima okrenut kralju, rekao je: »Najpre ću ti reći kako vodim dobru 
budućnost. 

Vidim tebe kroz samo nekoliko godina. Vodiš veliku vojsku do opsednutog grada 
pod izdvojenom planinom, mogao bi to biti Prilep. Tamo sasečeš nevernog Turčina i 
raspeš utrobu njegove vojne s kraja na kraj procvalih ravnica, tako da se on više nikada 
ne vrati u srpske zemlje. Zbog te slavne pobede, mnogi sitni plemići pređu na tvoju 
stranu i zakunu ti se na vernost. Vizantinci, budući podmićeni i iskvareni, ponude ti 
krunu, ti je prihvatiš i vladaš njihovom zemljom onako kako se tvoj otac nadao da bi 
mogao.« 

Okrenuo se i pogledao kralja, ali kralj je sedeo za golim stolom pognute glave, kao 
da je ravnodušan pred plamtećim saletanjima popa. Ovaj, klimnuvši, ponovo se okrete i 
zagleda u stenu, da bi nastavio ravnim glasom kao i do tada. 

»Vladaš mudro, bez preteranog žara i stupiš u pametan dinastijski brak, kojim 
obezbeduješ vlast kuće Nemanjića. Umetnost i religija cvetaju u novoj kraljevini kao 
nikad do tada. Stvaraju se mnoga uporišta poštovanja, učenosti i zakona. Sada Sloveni 
dolaze do sveg nasleđa i idu da šire svoju kulturu na druge nacije. Dugo nakon tvoje 
smrti, moj kralju, ljudi pominju tvoje ime s ljubavlju, kao što mi govorimo o tvom dedi 
Oruzanu. Ali veličina nacije koju si osnovao van tvojeg je poimanja. Širi se preko čitave 
Evrope i ruskih zemalja. Naša blagost i kultura idu s njom. Postoje zemlje preko mora, 
do danas neotkrivene; ali doći će dan kada će naši izaslanici otploviti i tamo. | velika 
dostignuća sveta koji će tek doći nići će iz semena našeg srpskog znanja, a um čitavog 
čovečanstva biće prekaljen našom uglađenošću. Biće to misaoni svet, jer mi smo 
misaoni, a ljubav u njemu hraniće se tom misaonošću, sve dok ne postane jača od 
iskvarenosti.« 

Zastao je, i kralj progovori, iako su mu oči bile prikovane za goli pod. »Velike snove 
imaš, pope. A... ona druga, rđava budućnost?« 

Miloš je gledao belim okom u stenu i rekao: »U rđavoj budućnosti, ne vidim te na 
čelu velike armije. Vidim niz malih bitaka u kojima Turci galamdžije gotovo uvek 
pobeđuju zahvaljujući nadmoćnosti u broju i umeću. Vidim tebe, moj gospodaru kralju, 
kako padaš ničice u prašinu Srbije, da se više nikada ne dignes. | vidim konačno i Srbiju 
kako pada, a i nacije koje su nam susedi i parnjaci sve padaju pred vrištavim 
neprijateljem, sve dok on ne otpočne da udara čak po dverima Beča na evropskom 
severu. | tako, gospodaru moj, vidim tminu gotovo šest stoleća tokom kojih je naša 
kultura zgažena pod nogama osvajača«. 

Tišina se spusti u lednu sobu, sve dok kralj ne progovori teško: »A one druge 
zemlje o kojima si govorio, i one preko mora, šta je sa njima u toj rđavoj budućnosti?« 

»Možda i sam možeš da zamisliš, moj gospodaru. Tokom tih šest vekova, 
izgubljeno je ime Srbije, a mesta koja znamo i volimo smatraju se prosto teritorijom 

Turčina tankog brka. Evropa prerasta u žestoko i ratoborno gnezdo zaraćenih nacija — 
one imaju umetnost, ali malo misaonosti, moć ali malo blagosti. Oni nikada neće 
shvatiti šta im nedostaje, razume se. A kada Srbija konačno uspe da se oslobodi 
omrznutih okova, vekovi su je izmenili toliko da je tvoje ime izgubljeno, pa čak se i sama 
kraljevska titula više ne poštuje. | ako bi mogla da izraste u osrednju silu u svetu, vreme 
kada je mogla da dirne srca svih ljudi svojom suštinom davno je nesta-lo, poput lanjskih 
cvetova.« 

Kada je saslušao Miloša, kralj se podiže na noge, iako mu je telo drhtalo. »Pružio si 
mi dve budućnosti, pope, i kao što i sam kažeš, razlikuju se kao pegava pastrmka i ptica. 
A sada odgovori na moje pitanje i reci koja će od njih biti stvarna budućnost, i kako da 
ostvarim lepu viziju o kojoj si najpre govorio?« 

Pop se okrenu da bi ga pogledao u lice. »Nije u mojoj moći da znam koja će se 
budućnost zbiti. Nijedan čovek ne može to da učini. Ja samo mogu da ti kažem 
predskazanje, i da se nadam da ćeš tada preuzeti stvari u svoje ruke. Vidovnjaci vide, 
vladari vladaju.« 

»Onda mi reci predskazanje!« 

»Razmisli sam gde se račvaju budućnosti u slikama koje sam ti izložio.« 

On zastenja i reče: »Ah, znam ja dobro gde se račvaju. Nikada ne vodimo dovoljno 
ljudi istovremeno protiv đavolskih muslimana. Kao što si rekao, mi smo misaoni ljudi, i 
poplava mora da zapljusne naš prag pre nego što unesemo otirač ispred vrata«. 

»Možeš zaključiti da problem nije u ratobornosti već u... pa, prevelikoj 
misaonosti.« 

»Onda Jovan i ja moramo dići čitavu naciju u njoj. To ću i učiniti, pope, zbog toga 
sam i žurio na Svetog Andreju.« 

»Ali zaustavio si se ovde. Zar to nije odlaganje?« 

»Pope, došao sam okrvavljen od bitke na reci Babuni u najvećoj žurbi.« 

»Najvećoj?« 

On stavi iscrpljenu ruku na svoje čelo i zagleda se u goli zid. Setio se dugih sati 
odlaganja u manastiru, sna pod drvećem, gozbe od riba, trešanja i rakije, pa svog 
skretanja ovde, i on prekori sebe duboko zbog neizbrisive tromosti svoje prirode, tako 
karakteristične i za njegov narod. Ali bilo je i ratobornijih od njega, i na njih, shvati on, 
mora se spustiti novo breme ratovanja. 

»Jovan«, rekao je. »Moj ponositi vojskovođa Jovan čak i sada stoji napolju i štiti 
nas. On će metnuti gvožde u srpsku ruku čak i ako ja po svojoj prirodi to ne mogu.« 

Miloš se zagleda u njega belim okom i reče: »Onda evo tvog predskazanja. Dođi do 
prozora, moj gospodaru kralju«. 

Sagavši se malo kroz prozor mogao je da vidi stazicu kraj potoka ispod njih. Jovan 
je sedeo leđima oslonjen o stenu, sa ružičastom ružom među zubima. Očigledno su ga 
napustile sve misli o Turcima, jer crtao je srce u prašini, a njegov mač ležao je na 
izvesnom rastojanju od njega pod grmom. 

»Zato što smo misaoni, bojim se da to neće biti misaona budućnost«, rekao je 
Miloš i uzeo kralja za ruku da ga zadrži da ne posrne. 


Kada ga je vrtoglavica prošla, kralj Vukašin se otrese ruke koja ga je držala. Video je, 
kada je umorno podigao pogled, da to Jovan čuči kraj njegove postelje. Ležao je i teško 
disao, svestan užasne težine na svojim grudima i pokušavao da odmeri gde je to bio 
njegov duh. Video je drveni paravan u podnožju svoje postelje, gledao u mirno jezero 

kroz prozor i protisnuo nekoliko reci kroz naduvene usne. 

»Trebalo je da odemo danas do Svetog Andreje.« 

»Moj gospodaru, ne zamaraj se, ima mnogo vremena na svetu.« 

A to, dragi moj nehajni Jovane, jedina je prava istina, pomislio je, nesposoban da 
pretoči misao u reči; ali sudbina budućih vekova mora se odlučiti sada, i zato je trebalo 
da me ostaviš ovde da umirem i sanjam o smrti, dok bi ti požurio sa vestima da se moji 
rođaci moraju ujediniti i naoružati... Ali uspevao je samo da gleda u verno i blago lice 
svog vojskovođe i nije mogao da izgovori ni reči o onome čega se najviše plašio. 

A onda mu pogled pobeže i na trenutak se zaustavi na izrezbarenom paravanu. 
Video je u bespuću cvetova i lišća pticu koja je navaljivala na guštera, volujsku zapregu 
koja je išla stazom kroz vinovu lozu, izmedu ružinih pupoljaka ukazivale su se male 
kupole, pastiri i jedna debela ovca, bila je tu čak i reka urezana u drvetu. Onda mu se 
glava otkotrlja na drugu stranu i on vide prostranu prazninu jezera sa talasićima koji su 
se dizali a u jezeru se odražavalo nebo, sve dok se njegovom izmučenom umu ne učini 
da čitava nebesa čekaju tu pokraj prozora. On zatvori oči i ode gore. 

A Jovan na vrhovima prstiju pride popovima koji su čekali i reče: »Mora se otpevati 
litanija, a seljani moraju odmah doći sa cvećem i oplakati svog kralja onako kako 
dolikuje. | sve se mora valjano prirediti za njegovu sahranu, za našeg velikog i voljenog 
kralja. Ostaću ovde dan ili dva da sve priredim pre nego što odem do Svetog Andreje. 
Mnogo je vremena pred nama, a kralj ne bi voleo da sve pokvarimo hitnjom«. 

| jedan pop pode s njim niz usku stazu, da okupi narikače iz najbližeg sela u 
opsednutim brdima. 

Sunce je zašlo bezvoljno i na nebu koje je tamnelo, jedna za drugom počeše da se pale 


zvezde. Rajnis je polako koračao po plastičnoj stazi. Kraj nje su, gde-gde, rasli 
tamnocrveni i plavosivi marsovski cvetovi. Rajnis odbroja pet hiljada koraka, zaustavi se 
i pogleda na sat. Svetleća strelica se približavala slovu N. »Vreme je za povratak«, 
uzdahnu on. »Sutra uveče ću ponovo doći do ovog mesta i ponovo ću se vratiti. Vreme 
je zaboravilo na mene. Reka događaja protiče negde mimo mene. Ali doći će, valjda, i 
mojih pet minuta... Valjda ih nisam prespavao?« 

Okrenuvši se, zabacio je glavu i zagledao se u nebo. Glava Gorgone bila je skoro u 
zenitu — Rajnisu se dopadalo da zvezde naziva neobičnim imenima. Zbog toga su ga 
neke kolege nazivale čudakom. On namignu Glavi Gorgone i pomisli: »Nekada je na 
Zemlji, na starici Zemlji, bila noć slična ovoj, a u pustinji je, na stražarskoj kuli stajao 
čovek, isto tako čudan kao ja. Obuzet tugom i patnjom, gledao je Glavu Gorgone i 
namignu joj. Očaran sjajem zvezde, sišao je sa kule i krenuo kroz pustinju prema 
horizontu, prema svetlosti zvezde. Posle godinu dana, nomadi su pronašli njegov skelet 
pored presahlog bunara. Letopisac bledog lika uze rascepljeno guščje pero i izvijenim, 
kitnjastim slovima zapisa na pergamentu Alepa: »Kada čovek gleda Glavu Gorgone duže 
nego što mu je dozvoljeno (hvala svemogućem vladaru sveta), treperava zvezda mu 
donosi nesreću! Vernici! Čuvajte se podmuklog oka demona pustinje. Njegov pogled je 
drevne Grke pretvarao u kamen, i vi ćete ostaviti svoje bele kosti u podnožjima 
večnosti.« Vodiči karavana preneli su ovu vest po gradovima, pa ljudi, posle izlaska 
Glave Gorgone, više nisu gledali u nebo. Bezimeni stražar ostao je u uspomeni 
čovečanstvu. Na Zemlji, osim kitnjastih redaka na pergamentu Alepa, prekrivenih 
prašinom u biblioteci drevnih rukopisa u Damasku, ovaj događaj nije ostavio ni traga. 
Ali prokletstvo nije nestalo — još uvek leti kroz prostor brzinom svetlosti i, povinujući se 
dobro poznatom zakonu Očuvanja, postoji isto tako živo i stvarno, kao one noći u 
pustinji. Ono još uvek nije napustilo prostore Galaksije i jednom će (taj je trenutak 
moguće izračunati ako se ustanovi izjednačenje triju iracionalnih ravni i pronađe jedina 
moguća tačka njihovog preseka, ali je za to potrebno utrošiti svu raspoloživu Sunčevu 
energiju i resurse vremena preostale za Sunčev sistem) proleteti kraj Zemlje — 
neuhvatljiva senka prošlosti — i tada će već krenuti na putovanje po drugim 
galaksijama, i, neće se nikada vratiti, samo će, kao kapljica, kanuti u dubine uma 
vaseljene. Namignuo sam Glavi Gorgone — i to je upisano u sled događanja. Ona će se 
tako smenjivati, nikada se ne susrećući, razdvojena tamnom rekom koju nazivamo 
Vremenom.« 

Rajnis se nasmeja i rece naglas: 

»Postajem mastar. Sutra ću dobrovoljno oprati pod, da bih se smirio...« 

Nije završio rečenicu. Još uvek posmatrajući Glavu Gorgone, on odjednom, kraj 
same zvezde, spazi bledu svetlu tačku. Jedva da se micala. Rajnis ju je posmatrao 
desetak minuta. 

»Ponovo onaj isti objekat«, prošapta on uznemireno. »Ne, nisam pogrešio. Pre 
godinu dana proleteo je na zapad, pored zvezde Almak i nisam uspeo da ustanovim 
nikakvu vezu sa njom. To je, sigurno, kosmički brod — upravo takvi su se gradili u 
pretposlednjem periodu, po takozvanoj formuli R. Verovatno je posada napustila brod i 
pustila ga da se kreće po zatvorenoj orbiti. Ovde pravi zaokret, pa se, verovatno, zbog 
toga vidi samo nakratko.« 

Ućutao je, spustio glavu. Misao je sazrela sama, neproizvoljno. Rajnis još jednom 
pogleda tačku. Sada je bila gotovo sasvim uz Glavu Gorgone. Rajnis poče da trči. 

Zadihan je ujurio u bazu. Začuđenom dežurnom osmatraču pokaza pokretni objekat. 

»Da«, klimnu osmatrač, »to je isti onaj nepoznati kosmički brod koji je prvi put 
primećen prošle godine. Izgleda da je prepušten na milost i nemilost sudbini. 
Konsultovao sam Zemlju — naredili su da ne istražujemo.« 

»Znaš, Valdman, on me privlači na neki čudan način. Verovatno želim da pobegnem 
od samog sebe, da još jednom poživim u prošlosti ili da zaronim u budućnost. Ja moram 
da pronađem sebe. Ili da nestanem... Napraviću jedan krug — hoću da se spasem od 
praznih maštanja i uspomena. Uzeću patrolnu raketu i pokušaću da sustignem taj brod. 
Nazovimo to inspekcijom. Javi načelniku baze. Videćemo se za godinu dana, ako se 
vratim.« 

Valdman se osmehnuo: 

»Leti, neću te odgovarati. Grinin će se ljutiti, ali pokušaću da te odbranim.« 

Rajnis potrča pravo na pistu, gde su se nalazile patrolne rakete pripremljene za 
poletanje. Već posle nekoliko minuta, Valdman je mahao za vatrenim tragom koji se 
protezao iza rakete. 

Rajnis je ležao u tesnoj kabini patrolne rakete. Kroz prostor je video nekoliko 
zvezda, a na ekranu je svetlela tačka — nepoznati kosmički brod, kome je leteo u 
susret. 

Pristati uz brod bilo je teško i opasno. Kada su se, konačno, magnetne hvataljke 
zakačile za njegovu površinu, Rajnis uzdahnu sa olakšanjem i odluči da predahne. 

Sutra će se drugovi iz baze začuditi kada me ne nađu, pomisli on. Valdman će im 
reći kuda sam otišao i pokazaće im zamišljenu tačku na nebu. Tamo već više ničega 
neće biti, ali će svi imati zabrinut izraz i pratiće me u mislima. Grinin će marljivo upisati 
u malenu ćeliju memorije kompjutera da sam godinu dana odsutan, da sam na 
patrolnom letu. Da li im, uopšte, pada na pamet da sam odleteo da nađem sebe, da 
tražim sebe, bivšeg ili budućeg? Već sada je nemoguće stići brod. A tek kroz jedan sat... 
On će se udaljiti od Marsa, nestaće iz Valdmanovog vidokruga, stopiće se sa crnim 
nebom. 

Rajnis je kroz iluminator osmotrio brod. U slaboj svetlosti projektora patrolne 
rakete metalna površina je svetlela kao oštrica novog, ali već isprobanog mača. Rajnis 
je, pognuvši se, dopuzao do otvora, prešao je u granični prostor i sačekao, dok se 
vazduh prepumpavao, odvrnuo je poklopac spoljnjeg izlaza i već minut kasnije, nalazio 
se u prostranstvu, izmedu patrolne rakete i kosmičkog broda. Istrenirano i uvežbano 
oko brzo je pronašlo ulazni otvor i zamaskirane hvatače. 

Uskoro, njegova stopala oprezno dodirnuše meki pod hodnika koji je vodio u 
dubinu broda. Strelice analizatora pokazivale su da je vazduh u brodu pogodan za 
disanje, pa Rajnis najpre skinu skafander koji mu je smetao. Na brodu je postojala 
gravitacija - hodalo se lako, samo je telo bilo nešto lakše nego na Marsu. Rajnis je 
prošao kroz nekoliko hodnika, razgledao neke prostorije. Nigde žive duše. 

»Posada je napustila brod«, pomisli Rajnis. »Smatrali su da je dalji ostanak na 
njemu opasan. Verovatno su automati upozoravali da telo broda neće izdržati neku 
energetsku struju koja im je dolazila u susret. Hladnokrvni komandanti ekspedicije su 
pregledali kolone cifara odštampane na vinikrilskim trakama, ponovo su preslušali 
raport kompjutera, pročitan mrtvim, metalnim glasom i odlučili da odlete. A možda ih 
je neko oterao odavde, natovarene stvarima, opremom, hlebom i vodom. Ili su poginuli 
i ja ću ovde naći grobnicu moje sabraće.« 

Ne zadržavajući se nigde predugo, obišao je sve glavne prostonje. Nije bilo nikakvih 
tragova tragedije ili havarije. Automati su tiho radili, lampice i skale na aparatima su 

svetlele. Rajnis odluči da više ne tumara. Vratio se u raskošno izgrađenu komandnu 
salu. U nišama, iza zatvorenih vrata od crnog drveta, bili su smešteni pultovi. Neka vrata 
su bila odškrinuta. U središtu sale se nalazio ovalni sto brodske komande, prekriven 
debehm slojem prozirnog laka. Svemoćna prašina — jedina stanovnica broda — 
ravnomerno se rasporedila po laku, pa je šara na drvetu bila jedva vidljiva. Rajnis prode 
rukom po stolu, ostavljajući jasan trag svojih prstiju. 

Pažljivo je razgledao salu, kao da je pokušavao da odgonetne tajnu broda. Strelice 
indikatora su podrhtavale, ponekad su se pomerale i za po nekoliko podeoka — 
mehanizmi su živeli svoj život. 

»Negde bi morala da bude video-traka brodskih dnevnika. Hoću da vidim lica ljudi i 
da čujem ljudske glasove«, pomisli ponovo Rajnis. Otvorio je vrata nekoliko niša i 
pronašao veliki, bleštavi ekran. U indijumskim pločama bili su brižljivo utisnuti 
jedinstveni kosmički simboli. Rajnis nestrpljivo uključi video-ekran. On se nečujno 
obasja sivo-plavom svetlošću i na njemu se pokaza veliko ljudsko lice koje je klimnulo i 
počeo da govori: 

»Ja sam Amont komandir broda. Ime broda je 'Atargat'. Izgrađen je po najsavr- 
šenijem projektu dvadeset četvrte generacije. Upravljanje je dvostepeno, apsolutno 
automatsko.« 

Lice je nestalo, a na ekranu se pojavila Sema broda u boji. Rajnis pritisnu specijalno 
dugme da šema ne bi nestala, da bi stigao da je prouči. Čak se pomalo bio sagnuo 
unapred, prateći pogledom linije hodnika, mehanizama i sistema. U ekranu se ogledalo 
njegovo lice i suprotni zid sale. Rajnis odjednom prestade da analizira šemu. Učinilo mu 
se da je neka figura promakla pored stola brodske komande. Rajnis se okrenu. U sali 
nije bilo nikoga, vrata su, kao i dotad, bila zatvorena i sve stvari su bile na svojim 
mestima. On ponovo pogleda šemu, ali je, istovremeno, smišljeno pratio odraze u 
ekranu. Rajnis uzdrhta: sada je, nesumnjivo, ljudska figura promakla po površini ekrana. 
Trebalo bi da je prošao izrneđu stola i suprotnog zida. Rajnis se munjevito okrenu. 
Nigde nikoga! U sali nije bilo nikoga. Rajnis se razljuti na samog sebe: »Eto, već su 
počela prividanja. Samo mi je to nedostajalo. | to na samom početku putovanja. 
Usamljeni kosmonauti, ponekad, posle dugih letova imaju halucinacije. Izgleda da sam 
se sasvim odvikao od kosmosa.« 

Ustao je ljutito i pošao ka stolu. Zanemeo je. Nasuprot otiscima njegovih prstiju, sa 
one strane stola, jasno se ocrtavalo pet potpuno istih takvih tragova u prašini, kao da ga 
je drugi čovek podražavao. Rajnis žurno optrča oko stola i zagleda se u tragove. Ranije 
ih, sigurno nije bilo. 

Zavirio je ispod stola, otvorio je vrata svih pultova, proverio je svaki ugao u kome bi 
mogao da se sakrije čovek. Prazno! Za svaki slučaj, pokušao je da pomeri blokove 
uređaja, pomislivši da bi to mogao da bude nekakav robot. 

»Do đavola«, opsova glasno, »potpuno sam sluđen. Možda se u komandnu salu 
može ući i na drugi ulaz, a ja taj ulaz nisam ni primetio?« 

Čudan dogadaj ga je uznemirio. Seo je pred video-dnevnik i nastavio da proučava 
šemu, ali više nije bio tako koncentrisan: osvrtao se na svaki zvuk, svaki šum ga je 
uznemiravao. Ali niko se nije pojavljivao. Pošto je objasnio šemu, komandir broda je 
predstavio posadu — pročitao svačije ime i prezime. Već je počeo da priča o prvom letu 
broda, kada Rajnis ču da se vrata otvaraju i, okrenuvši se, uspe da spazi čoveka koji se 
sakrivao. Zalupio je vrata za sobom, ali je već sledećeg trenutka Rajnis bio kraj vrata. 
Vrata nisu mogla da se otvore. Tajanstveni neznanac ih je zaključao spolja. Rajnis je 
morao da odstupi. Oseti da mu srce lupa sve jače i da ga obuzima uzbuđenje. Pokušao 

je da uteši samog sebe: »Tako je, ipak, bolje. Bar ću znati da to nije moja bolesna 
uobrazilja, nego živ čovek.« 

Ali ruke su mu, bez obzira na sve, još uvek drhtale. Rajnis se priljubi uz vrata i 
izmenjenim glasom povika: 

»Što se vi tamo krijete? Dospeo sam na brod sasvim slučajno i gledaću da, što je 
pre moguće, nestanem odavde zauvek!« 

Niko se nije odazivao i vrata se ne otvoriše. »Verovatno me ne čuje«, pomisli 
Rajnis. »Vrata ne propuštaju zvuk«. Ne znajući šta da radi, pritisnuo je dugme koje je 
zaključalo vrata iznutra i uzdahnu sa olakšanjem: »Tako, sada neće ući. A ja ću da 
pokušam da se saberem.« 

Žurno se vratio video-dnevniku i počeo da pritiska dugmad jedno za drugim želeći 
da što pre pronađe poslednji snimak. Rajnis je očekivao da će tamo dobiti informaciju o 
stranom putniku na brodu. Gradio je svakakve hipoteze, jedna misao je smenjivala 
drugu, izazivajući neočekivane asocijacije koje su još vise raspaljivale maštu. 

Rajnis je relativno brzo pronašao snimak o poslednjem putovanju i sa uzbuđenjem 
je slušao suvoparni izveštaj kapetana broda. Odjednom se, ekran i svetlost u 
komandnoj sali ugasiše. Rajnis uzdrhta i u iščekivanju daljih iznenađenja nasloni leđa na 
pult video-dnevnika. Instrumenti se nisu isključili — nešto je zujalo, kuckalo, mreže 
kompjutera, sakrivene negde duboko, brižno su čuvale ogromnu, složenu tvorevinu 
koja je letela po međuzvezdanom prostranstvu. 

Začu se zujanje. Dolazilo je od vrata. Ona se, odjednom, uz užasan tresak, svališe na 
pod. Zrak svetlosti iz hodnika prodre u salu, a zajedno sa njim u salu skliznu i crna 
silueta i odmah nestade u mraku. 

Rajnis jedva uspe da zadrži krik. Obuzeo ga je strah »On me lovi«, pomisli Rajnis. Sa 
krajnjim naporom, drhtavim glasom, beznadežno se trudeći da mu doda čvrstinu i 
strogost, procedi: 

»Zašto se igrate? Čas bežite iz sale, čas provaljujete vrata i ponovo se ušunjate. Ako 
imate specijalni zadatak, onda slobodno radite dalje. Ja sam se uvukao na brod iz čiste 
radoznalosti i čim obidemo krug, vratiću se na Mars. Ako su vas ostavili ovde zbog 
nekog prekršaja, ne bojte me se. Ja sam čovek miran, neću vam smetati. Uzgred, na 
Marsu svi znaju da sam se ja uputio na ovaj brod, i, ako se ne vratim, krenuće potraga.« 
Dok je izgovarao ove reči, Rajnis je shvatio da se strahovito boji smrti. »Hajde, 
prestanite da se izmotavate. Jesmo li se dogovorili?« 

Ućutao je, čekao je odgovor. Uzalud. Tajanstveno biće je ćutalo, pritajivši se negde 
u uglu. »lli ću ja njega, ili on mene«, o tome je već odlučivao strah. »Bolje da ja njega.« 
Rajnis je još uvek pokušavao da se umiri, da se razborito prilagodi situaciji, ali je u 
mislima već bio uobličio plan. »U mraku ga neću uhvatiti. Ali kako da nađem prekidač? 
Kada bih bar mogao da naredim autoserviseru. Ali i njega treba pronaći... Treba 
prevariti tog neznanca, napraviti zasedu, da mi sam padne u sake. Uhvatiću ga i 
zatvoriti u neku kabinu.« 

Preplašeno se osvrćući, spreman na odbranu, savladujući želju da potrči i pobegne, 
izašao je iz sale. Posle nekoliko koraka u hodniku primeti plastična vratanca iza kojih su 
bili smešteni uređaji. Između njih i vrata nalazila se pukotina u kojoj je mogao da se 
smesti čovek. Rajnis se smestio paralelno sa uredajima, pritvorio vrata i čekao. Plastika 
je jedva propuštala svetlost, ali je ljudsku figuru bilo moguće primetiti. 

Uskoro se pojavila nekakva senka. Čim je promakla pored njega, Rajnis skoči iz 
zasede pravo na leđa neznancu. Neznanac je munjevito reagovao i, ne okrećući se, 
nekim čudnim pokretom udario Rajnisa, Ovaj pade na leđa. Neznanac potrča niz 

hodnik. Rajnis skoči i jurnu za njim. Čovek skrenu levo, u poprečni hodnik. Dok je Rajnis 
stigao do ugla, čovek je nestao. Tražiti ga u lavirintu soba, cevi, prolaza i ormana nije 
imalo smisla, a osim toga, osećaj hrabrosti ga je bio napustio. Uvek je mislio da se 
ničega ne plaši, ali sada je ponovo osetio ošamućujuću paniku. Tako se njegovo duboko 
'ja' štitilo od stvarne ili moguće opasnosti. Istrenirani osećaj za ra-suđivanje još uvek je 
pokušavao da misli trezveno, ali srce ga nije slušalo. 

»Ova leđa su mi poznata«, šaputao je sam za sebe, vraćajući se. »Ona su mi dobro 
poznata. Odakle li su se ona našla u ovoj napuštenoj oazi?« 

Pošto se vratio u komandnu salu, pokušao je da pronade gde se uključuje svetlost i 
pult video-ekrana. Ne pronašavši ništa, podigao je sa poda predmet kojim je domaćin 
broda isekao vrata sale. »Poslužiće mi kao oružje«, pomisli zlobno, »sada ću, verovatno, 
morati da se branim.« 

Ispravio se u hodniku, leđima okrenut prema zidu, ne usudujući se da uđe u 
mračnu komandnu salu, i pažljivo je gledao niz hodnik, na obe strane. Stajao je sve dok 
od umora nisu počele da mu klecaju noge. Tada je odlučio da dežura u velikoj sali čiji je 
jedan zid bio providan. Nadao se da će mu pogled na zvezde vratiti duhovnu ravnotežu. 

U velikoj sali je bio pult. Odavde su se izdavale komande automatima. Rajnis nije ni 
pokušao da zatvori vrata — ionako će ih neprijatelj iseći, slomiti ili uništiti na neki drugi 
način. Seo je kraj pulta, grčevito stežući u desnoj ruci svoje oružje — plazmatično 
sečivo. Iza prozorskog okna, u crnoj provaliji prostranstva, žmirkale su zvezde. 

Pogled na večnost malo je umirio Rajnisa, ali, osećanje napregnutosti i budnosti 
nije ga napuštalo. Telo, kao da mu je nekako, oteklo, ukrutilo se, gotovo da ga nije 
osećao. Činilo mu se da je zarobljen u dubokom bunaru iz koga su se tek nazirale 
zvezde. A u bunaru, kao da je pronašao svoj život, žalostan, treperav, život koji je 
zalazio u najdublju pukotinu. Bilo mu je žao života, ali ga je još više uzbudivala njegova 
uplašenost i ništavilo. 

»Smatrao sam sebe vrlo jakim i žudeo sam za iskušenjima«, pomisli on. »A eto, 
predao sam se pred nepoznatim, možda nesrećnim čovekom. Preplašio sam se 
njegovog čudnog ponašanja, koje je, možda, na neki, meni neobjašnjiv način, logično. 
Mislim da je lud — a nisam li ja poludeo? Usamljenost koju sam uvežbavao leteći na 
bliske planete, živeći na beživotnom Marsu i čija je kruna trebala da bude ovo 
putovanje, pokazala se ne kao štit, već kao krhka ljuska. Neću moći da završim ovo 
putovanje ako ne savladam tog čoveka, a ako ga savladam, bespovratno ću izgubiti 
mir.« 

Reklo bi se da je Rajnis pre osetio nego što je čuo, da je njegov saputnik ušao u 
salu. Nije se okrenuo, ali su, odjednom, sve misli iščezle, ponovo ga je obuzeo strah, 
uvređenost, uznemirenje. Ruke su mu zadrhtale. 

»Znači, vi ipak ne želite da mi se pokažete?« pitao je, još uvek se ne okrećući, iako 
je pogledom već tražio odraz čoveka na blistavoj površini pulta. »Ni vi, ni ja nećemo 
ovako dugo izdržati. Jedan od nas mora da izgubi.« 

Tišina. Rajnis je čekao. Odjednom mu se učinilo da mu čovek stoji tik iza leđa i da se 
sprema da mu nešto učini. Kriknuvši, naglo je ustao sa stolice i okrenuo se. Pozadi nije 
bilo nikoga, a ipak, nešto je bilo. Ranije je, prolazeći kroz salu do komandnog pulta 
zaobišao ormarić operativne memorije, bio se o njega gotovo spotakao. Sada je njegov 
sumanuti pogled pored ormančića ugledao još jedan isti komad. 

»Aha«, pomisli Rajnis, »znači, dovukao je ovamo još jedan ormar, sakrio se u njemu 
i čeka«. 

Na prstima se prikrao ormaru. »Šta bude, bude, ali moram da ga vidim«, tvrdoglavo 

je mislio Rajnis. Spustivši sečivo na pod oprezno povuče sebi vrata ormana... Vrata se 
ne pomakoše. Povukao je jače. Ni makac. Tada je, kao u snu, ni sam ne znajući šta radi, 
dohvatio sečivo, uključio ga drhtavim prstima i usmerio tanki zrak energije prema 
vratima. 

»Iseći ću vrata isto kao što si ih ti isekao. A ako te slučajno ispečem — sam si kriv!« 
izbezumljeno dreknu Rajnis. 

Ali zrak nije stigao da dotakne metal. Neočekivano jak udarac izbio je sečivo iz 
Rajnisovih ruku. Sledeći udarac ga je oborio na pod. Rajnisu se učinilo da ormar pada na 
njega. Skupio se, zatvorio je oči i rukama obgrlio glavu. Ništa još nije na njega palo i 
posle nekoliko trenutaka on otvori oči i osvrnuo se oko sebe. Drugog ormara više nije 
bilo; video je čoveka koji beži. Rajnis ga dohvati za noge. Neznanac pade pored njega, 
mlatarajući rukama, trudeći se da se otrgne iz Rajnisovih šaka, ali se nikako nije 
okretao. Čak obrnuto, on se trudio da Rajnis ne vidi njegovo lice. Ali neočekivani 
dogadaj dao je Rajnisu snage. Legao je na neznanca, zavrnuo mu ruke i pritisnuo ih 
kolenom. Nestrpljivo, sa radoznalošću i strahom, snažno okrenu čovekovu glavu prema 
sebi. | vrisnu: Rajnis je gledao u svoje lice. Oslobodivši zarobljenika, Rajnis skoči na 
noge. Da, tamo je ležao on lično — njegovo telo, njegovo lice, njegova odeća. Njegov 
dvojnik nije bio običan čovek — u njemu je bilo nečega što je Rajnis smatrao 
neodvojivim delom sebe. 

Rajnisu se činilo da će mu srce iskočiti iz grudi. Neznanac je ležao nepomično. 
Rajnisu se smračilo, zaljuljao se, zažmurio. A kada je ponovo otvorio oči, dvojnika već 
više nije bilo na podu. Pored Rajnisa je stajao drugi ormar. 

Rajnis, kikoćući se, izjuri iz sale i jurnu po hodnicima. Potpuno obnevideo i 
sumanut, provlačio se izmedu nekakvih metalnih greda, provlačio se kroz neke 
pukotine, penjao se uz neke stepenice, sve dok nije stigao dokraja — nije više imao 
kuda da ide. Srušio se na stolicu i uhvatio za hladne, čvrste, metalne držače. Vrtelo mu 
se u glavi od haosa misli, uspomena, doživljavanja. Razgoropađene misli su jurišale i 
obuzimale njegov nezaštićeni razum, sve vreme se opirući pokušaju da uspe da se 
savlada i da dođe sebi. On se osvrnuo, kao da traži nešto za šta bi se uhvatio i vide da se 
nalazi ispod prozračne kupole koju su na brodovima nazivali punktom za osmatranje. U 
kupoli su treptale zvezde. Rajnisov pogled sam pronađe Glavu Gorgone, a usne 
prošaptaše: 

»Evo je, zvezda poslednjeg minuta mog života. Gorgono, bolje da si me pretvorila u 
kamen. Načinila si od mene samo plutani zapušač koji bespomoćno plovi po površini 
vremena, koji nepoznate struje nose prema nepoznatoj obali.« 

Pošto je poverovao da je dvojnik plod njegove bolesne mašte i uobrazilje, Rajnis 
poče da iščekuje kraj. Sedeo je, gubio je svest, nemajući predstavu o tome koliko je 
vremena prošlo. Odjednom mu se ponovo učinilo da je u bunaru, ovoga puta tamo ga 
je bacila neka nepoznata sila. Činilo se kao da sam hoće da uništi svoj život, kao da se 
bori sa njim, a život pobeđuje. Tada se, odjednom, u njemu nešto preokrenulo. Pobeda 
koju je izvojevao slabi život toliko ga je obradovala i zaprepastila, da su sve košmarne 
vizije nestale. Rajnis oseti neverovatan priliv snage i shvati da je prestao da se plaši 
smrti. Činilo mu se kao da snaga dolazi od zvezda, od Glave Gorgone. 

»Glava Gorgone mi je, ipak, pomogla da očvrsnem, da se okamenim«, reče sam za 
sebe osmehujući se, »da postanem kamen kome nije strašno ništa neočekivano, niti 
ikakva opasnost. Idem. Ako moj dvojnik zaista postoji, utoliko bolje. Saznaću njegovu 
tajnu, čak i ako budem morao da poginem.« 

Nasmejao se kada se setio svojih kolebanja i straha. 

Rajnis se polako vratio u komandnu salu. Sala je bila osvetljena. Prišao je video- 
dnevniku i uključio ga. Ekran se osvetlio i kapetan broda je nastavio svoju priču. 

Kada je opazio senku iza svojih leda Rajnis se nije okrenuo, nije uzdrhtao. Čovek mu 
je stajao iza leđa, evo, dodirnuo ga je ramenom. Tada se Rajnis okrenu i ugleda svog 
dvojnika. Dvojnik ga pozva pokretom. Došli su do drugog pulta. Dvojnik je brzo otvorio 
vrata iza kojih se nalazio ekran. Rajnis shvati da je to pult za verbalnu interpretaciju. 
Dvojnik pritisnu nekoliko dugmadi. Na ekranu se pojavio natpis: 

»Ja sam materijalno biće.« 

Dvojnik je gledao Rajnisa. Ovaj klimnu glavom. Dvojnik poče hitro da pritiska drugu 
dugmad. Rajnis pročita: 

»Ja sam stanovnik drugog zvezdanog sistema. Na ovom brodu sam se našao kada 
se on spustio na jednu planetu na kojoj se nalazila naša baza. Moja rasa ima urođenu 
osobinu koju vi nazivate mimikrijom. Hteli mi to ili ne, uvek dobijamo oblik onog lica ili 
predmeta sa kojim imamo posla. Posada je napustila brod. Nisu razumeli ovu pojavu, 
pa su pobegli ne znajući kako da se od mene izbave. Kada ste vi stigli na brod, trudio 
sam se da se ne prikazujem, ali je instinkt bio jači — uzeo sam vašu spoljašnjost i 
pokušavao sam da stalno budem uz vas. Srećom, vi ste pobedili samoga sebe. Sada 
ćemo poleteti zajedno. Pošto sam sve vreme hteo da se susretnem sa vašima, nisam 
promenio putanju broda.« 

Rajnis je ponovo klimnuo glavom. Dvojnik ga je pozvao da priđe prozoru i prvo mu 
pokazao Glavu Gorgone, a zatim sebe. 

Rajnis se nasmeja i pomisli: Nije još mnogo trebalo, pa da moje kosti ostanu da leže 
u osmatračkom punktu, a da biće sa druge planete primi oblik skeleta, na za nas 
nepoznat način, i da ostane da uzaludno čeka čoveka sa kojim bi mogao da uspostavi 
kontakt. Umalo da me strah koji se pritajio u dubini svesti odgurne od mog kosmičkog 
brata više nego svetlosne godine, deficit energije i jezička barijera. Glava Gorgone mi je 
poslala iskušenje o kome moram da ispričam drugim kosmonautima Zemlje, da bi, 
stranstvujući među zvezdama znali da će pre nego što prekorače prag tuđih misli i 
tuđeg vremena morati mnogo puta da pobede sebe. Negde u kosmosu, već postoji ovaj 
trenutak najvažniji i najveličanstveniji u mom životu. Ali nikome nije suđeno da ga 
stigne i da spozna njegovu istinu, pre nego što sam to ne preživi.« 

Lagano je ustao iz kreveta od pletenog pruća, protegao se i prišao kaminu. Užareno 


ugljevlje obasjavalo je unutrašnjost brvnare blagom crvenkastom svetlošću. Plamičci 
koji su igrali po ognjištu bacali su senke različitih oblika. 

Stari Džek Parkes prišao je zamagljenom prozoru i prstima protrljao staklo. Napolju 
je padao gust sneg nošen naletima snažnog vetra. 'Prerašće u vejavicu', pomislio je. A 
ako se to dogodi — neću moći da odem po drva. 

Odmaknuo se od prozora i prišao prljavom stolu na kome su još bili ostaci od 
sinoćnje večere. Pokupio ih je i odneo do kante za đubre u ćošku sobe, jedine prostorije 
u njegovoj brvnari. Razmišljao je o snegu koji je padao već nedeljama. Možda već dva 
meseca, sa retkim pauzama. 

Uzdahnuvši, sede za sto. 

Oseti neko vrzmanje oko nogu. Spusti pogled. Njegov pas Hari, tužno-glupog 
pogleda, nakrivljene njuške, lizao mu je čizme. Džek se nasmeši i pokaza mu rukom na 
kantu. 

— Tamo je ono što je ostalo. Nisam kriv što sinoć nisi bio gladan. 

Pas, kao da ga je razumeo odgega se do kante. Lom i grickanje kostiju podseti 
Džeka da je vreme da skuva kafu. 

I on prionu na posao. 

Tokom čitavog prepodneva nije izlazio iz brvnare. Čistio je pod, popravio 
rasklimatani sto, pokupio pepeo iz kamina. Hari je sve mirno posmatrao opružen na 
medveđem krznu posred sobe. 

Nakon ručka i čašice viskija, otvorio je vrata i provirio napolje. Krupne pahulje su 
polagano padale i Džek zaključi da bi mogao da krene po drva. Uze sekiru i uputi se u 
šumu. 

Četinari u Koloradu bili su gusti i stoletni. Hiljade borova i jela su pod teretom 
snega delovale nekako opušteno i tromo i Džek bi se, gacajući po snegu do kolena, rado 
očešao o njihove grane gledajući kako sneg pada sa njih. 

Bilo je prilično hladno i on podiže šal oko usta i nosa. Osluškujući, očekivao je 
cvrkut ptica, ali, naravno, njega nije bilo. Sve su pobegle od ove hladnoće, pomislio je. 
Ima dovoljno toplijih predela dole u Nju Meksiku, samo stotinjak milja odavde. Ovo je 
bio poslednji planinski lanac na jugu Kolorada, visine oko hiljadu i po metara. Poslednje 
utočište od buke civilizacije. 

Posle dužeg hoda, Džek naide na drvo koje mu se učini sasvim pogodnim za 
potpalu. Pre nego što je zamahnuo sekirom, požalio je za tren što je jesenas nasekao 
malo drva. 

Kada ga je oborio i odsekao veće grane koje nisu valjale, bio je već sav u znoju. 
Godine su činile svoje. Sa šezdesetosam nije više mogao da cepa drva kao pre. Osećao 
je zamor, ali nije se imalo kud. Nastavi da udara sekirom, a smrznuto iverje frcalo je na 
sve strane. 

Sakupivši naramak drva, uputi se polako nazad. Desetak koraka od kuće dočeka ga 
radostan Harijev lavež. Otvorio je vrata i uneo sa sobom u brvnaru talas hladnoće. 

Hari, koji je veselo mahao repom pored vatre, odskoči u stranu i zacvile. Džek 
spusti granje pored kamina i odahnu. Obavio je posao za danas. Narednih dana doneće 
ostatak, a sada je zaslužio odmor. 

Nabaca nešto drva u kamin i opruži se, onako obučen, na krevet. Ubrzo je utonuo 
u san. 

Nemirno je spavao. Snovi iz ranijeg života opsedali su ga češće nego pre. Obično su 
bili isti: on, kao mlad, perspektivan inženjer u Los Anđelesu, njegova žena Meri, ljubav 
još iz osnovačkih dana, deca Piter i Kim, šestogodišnji blizanci. Tako bi snovi započinjali, 
a završavali bi se njihovom sahranom. Poginuli su u automobilskoj nesreći dok je on bio 
na poslu. Policija nije utvrdila, ali je njegova savest znala — nije popravio kočnice, a 
zaboravio je da to kaže ženi. 

Budio bi se u znoju, sa suzama u očima. 

Probudio se i ovog puta. Gledajući u tavanicu, dok su mu suze polako tekle iz 
umornih, starih očiju, razmišljao je da li je ispravno postupio što je tada digao ruke od 
svega, odselio se iz Kalifornije i došao ovde u divljinu gde je kupio brvnaru od ono malo 
uštedevine što ju je imao. Nije znao odgovor. Znao je samo da se isključio iz sveta sa 
kojim je jedini dodir bio kada bi jedanput godišnje otišao do Velzenburga po namirnice 
bez kojih ipak nije mogao. Međutim, ni tada nije ni sa kim razgovarao, niti igde ulazio 
osim u prodavnicu gde je pazario robu. 

Uzdahnu i okrenu se na drugu stranu pokušavajući da zaspi. Nije mu polazilo za 
rukom. Stare slike su mu odmah izlazile na oči. Bile su kristalno jasne i bolne. Čitave 
noći se prevrtao u postelji i tek ga je pred zoru uhvatio san. 

Naredni dani su jednolično prolazili. Preneo je u brvnaru sva drva i imao ih je sada 
za celu zimu. Sneg je i dalje padao i stari Džek nije više nikuda mogao da krene bez krplji 
koje je ranije retko koristio. Slabo se snalazio sa njima mada je već decenijama živeo u 
planini. Možda je tome bio razlog što je ova zima bila neobično obilna snegom, možda i 
najsnežnija godina otkako je svoj dom u gradu zamenio usamljenom brvnarom u 
planini. 

Prolazile su nedelje. Džek je proračunao da bi već trebalo da je april ali sneg je i 
dalje padao. Napadao je toliko da je, kada bi otvorio vrata, morao da prinese sto, popne 
se na njega i jedva stane na sneg. Bio je to dubok sneg, čvrst, pucao bi pod nogama. U 
sve ređim šetnjama vodio je sa sobom Harija koji je stalno propadao i besno lajao ne 
shvatajući u čemu je stvar. Nije to shvatao ni Džek, ali sve je češće pogledao u sunce 
koje je retko uspevalo da se probije kroz guste sive oblake. Obično ga nije ni video, 
samo je naslućivao da je »tamo iza«. 

Sredinom maja, Džek je sve nervoznije pogledao u nebo. Drva je bilo sve manje, a 
oblaci se nisu razilazili, samo su donosili novi sneg. Bilo je već teško uopšte izaći iz kuće. 
Ni krplje više nisu mnogo pomagale pri hodu. Propadao je u smetove gotovo do pasa. 
Odlučio je da ne izlazi dokle god bude imao drva, verujući da će zima ipak uskoro proći. 

Krajem juna ostao je bez drva, a sneg je još uvek padao. Napadao je toliko da je 
prekrio dve trećine visine brvnare. Vrata, a ni prozori više se nisu mogli otvoriti. 

Džek je razmišljao šta da učini, dok je Hari, skupljen u klupko pored njega, cvileo 
drhteći od hladnoće. Nije se imalo kud. Morao je nekako da izađe iz brvnare, probije se 
do Velzenburga i sazna šta se dogada. Trebalo je da prepešači desetak milja do tamo, 
što po ovakvoj zimi uopšte nije bilo lako. Prvo se morao probiti do lokalnog puta br. 12, 
a onda na državni auto-put br. 160 gde će valjda uspeti da zaustavi nekog i da se 
prebaci do grada. 

Ujutro se probudi, uze pripremljen ranac i popevši se na sto dohvati trošni krov. 
Desetak minuta se mučio da napravi u njemu dovoljno veliku rupu da se kroz nju 
provuče. Uze Harija i progura ga kroz rupu napolje, a onda to i on učini. Stojeći na krovu 
brvnare, koji je sada bio jedva pola metra iznad nivoa snega, pogledao je uokolo. Sve je 
bilo pod snegom i videli su se samo vrhovi drveća kao šiljci koji razbijaju belinu okolnog 

prostranstva. 

Sneg je prestao da pada, ali bilo je jako hladno. Prvi nezgrapni koraci u krpljama po 
smrznutom snegu bili su uspešniji nego što je očekivao. Sneg je zbog hladnoće bio tako 
zamrznut da Džek nije propadao više od desetak centimetara što je ubrzavalo njegovo 
kretanje. Hari je lajao vukući se za njim očito nezadovoljan što i on mora da napusti 
sigurnost brvnare. 

Džek je računao da će izbiti na lokalni put negde u rano popodne i nije se prevario. 
Ali ono što je video nije ga obradovalo — put je bio potpuno zavejan i bilo je očito da 
njime već duže vreme nije prošao nijedan automobil. 

Polako nastavi dalje prateći put samo po saobracajnim znacima koji su virili iz 
smetova. Hladnoća mu je štipala obraze, a iz usta mu se širila para. Zadihao se već od 
neprestanog hodanja po dubokom snegu i težine ranca na leđima. Samo da stignem do 
auto-puta, brinuo je. 

Iz misli ga trže Harijev lavež. Džek se okrenu i primeti da Hari stojeći kao ukopan 
zuri u nešto. Izgleda da je nešto nanjušio, pomisli. 

— Sta je, Hari? 

Pas mu odgovori novim lavežom. Pritrča mu, zagrize bundu i poče da ga vuče. 

— Ma, šta tije. Šta hoćeš? 

Hari ga iznenada pusti i nespretno potrča napred. Džek polako krenu za njim. 
Blesav pas, zaključi. Međutim, nakon nekoliko koraka iznenada zastade. Hari je grebao 
po snegu pokušavajući da ga razgrne. Džek razočarano povika: 

— Nećeš ovde naći kosti, Hari. Prestani tim, samo me zadržavaš. Imamo preča 
posla, znaš i sam. 

Ali pas je i dalje razgrtao sneg. Džek mu pride i čučnu. 

— Dobro, stari moj, sada je već dosta. Ako ne kreneš.... — i zastade u pola 
rečenice. 

Ispod razgrnutog snega video je zarđali lim. Džek zainteresovano poče rukama da 
razgrće sneg, u početku polako, a onda sve brže i brže. Hari je sve više lajao, nervozno 
kružeći oko predmeta koji se sada već sasvim jasno video. 

— Do đavola, pa ovo je krov nekog automobila, — promrmlja Džek i nastavi da 
kopa. Ubrzo shvati da neće ništa uraditi rukama i spusti ranac pokraj sebe. Otvori ga i 
izvadi rasklopljen ašov. Sastavi ga i poče da kopa. Išlo je sporo, a znoj mu je curio niz 
lice. Pravio je predahe ali nešto ga je teralo da i dalje kopa. Nije mu trebalo mnogo za 
zaključak da se radi o kamionetu, a ne automobilu, kako je prvo pomislio. Kopao je 
brzo, uporno i nakon nekoliko sati uspeo da otkopa polovinu kamioneta. Razmišljao je 
trenutak šta da radi dalje. Da otkopa ceo kamionet nije imao vremena; pašće mrak i 
biće još hladnije. Morao je da nastavi kopanje samo tamo gde bi tre balo da budu vrata 
za vozača. Nakon pola sata uspeo je da skloni sneg sa njih. Medutim, nije mogao da vidi 
unutrašnjost kabine jer su prozori bili potpuno prekriveni ledom. 

Zadihan, sede u sneg. Sada bi trebalo otvoriti vrata, pomisli. Zgrabi kvaku i pritisnu 
je, ali ona nije popuštala. Dohvati ašov i zamahnu. Tup udarac u prozor nije dao 
rezultat. Udari ponovo i parče leda otpade sa stakla. Nastavio je da udara sve dok u 
jednom trenutku staklo ne prsnu. Zamahnu još nekoliko puta praveći poveću rupu u 
staklu. 

Hari skoči na prozor i zalaja. Džek ga nervozno odgurnu i proturi glavu u kabinu. 
Bila je mračna, osećao se samo zadah ustajalosti. Smrznutim prstima slomi nekoliko 
šibica pre no što jednu uspe da zapali. Drhtavi plamen šibice obasja unutrašnjost 

kabine. 

Stisnut za vozačkim sedištem sedeo je omanji, zdepast čovek sa brkovima 
pokrivenim injem, a od staklastog pogleda njegovih širom otvorenih očiju Džek se 
strese. Pored njega, sedela je žena ruku čvrsto pripijenih uz lice. 

Šibica se ugasi i Jack upali drugu. Titrava svetlost obasja dva mala leša zgrčena 
jedan uz drugi na zadnjem sedištu. 

Plamen utrnu i Jack se odmače od kamioneta. Nije bilo sumnje da ih je zavejao 
sneg i da su se smrzli ovde u pustari. Po boji njihove kože shvati da su već duže 
vremena zatrpani. 

Zgrabi sekiru i poče snažno da udara u bravu na vratima. Čim se raspala, teškom 
mukom otvori vrata. Dohvati leš muškarca, koji mu je bio bliži, i izvuče ga napolje. 
Položi ga na sneg i otera Harija koji mu se vrzmao oko nogu. 

— Hari, da mu nisi prišao ili ćeš sa mnom imati posla! 

Saginjući se, uđe u kamionet. Jeza mu prode telom kada izbliza pogleda ženu 
pored sebe. Na njenom lieu bila je tanka skrama leda. Nije znao šta da čini. Nervozno 
provuče ruku kroz smrznutu bradu, promeškolji se na sedištu i uzdahnu. Tada mu pade 
na pamet da pogleda pretinac za rukavice. Otvori ga i iz njega ispadoše novine. Polako 
ih uze i raširi. DENVER KRONIKL — pisalo je na njima. Prelete pogledom preko naslovne 
strane. Najkrupniji naslov odmah mu sledi krv u žilama: AMERIKA OKOVANA LEDOM. U 
podnaslovu je stajalo da se teže posledice nuklearnog udara tek očekuju. »Prašina 
podignuta nakon eksplozija potpuno je poremetila stanje u atmosferi i sprečila prodor 
sunčevih zraka. Zavladala je hladnoća, sneg i led«. 

Džek zgužva novine. Srce mu je ubrzano tuklo, a ruke su mu se znojile. Radijacija. 
Tek sada se setio tog prokletog zračenja koje je očito bilo svuda oko njega i u njemu. 

Brzo raširi novine da pogleda datum: 16. april... Čudno, razmišljao je, a još sam živ. 
Nešto ga je teralo da detaljno prelista novine, ali su se sećanja bunila protiv toga. Već 
godinama ih nije čitao. Možda mi vesti ionako više ništa ne znače, pomisli. Ipak, 
zgužvao ih je i strpao ispod bunde. 

Izašao je iz kamioneta. Nije znao šta će sa leševima. Oni su verovatno pokušali da 
beže u planine. Očajnički potez koji je završio duboko pod snegom. 

Podiže leš i vrati ga u kamionet. Uze ašov i poče da zatrpava vozilo. Gladan, Hari je 
trčkarao oko njega negodujući što ovaj to čini. 

— Moram ih ostaviti ovde, Hari. Bolji grob im ne bismo mogli iskopati — 
promrmlja. 

Već je padalo veče kada je stari Džek bacio poslednju hrpu snega na vozilo. Hari je 
šćućuren sedeo pored njega i cvileo. Oblizivao je svoje smrznute šape tupo gledajući u 
povišu humku ispred sebe. 

— Hajdemo, — reče Džek i zabaci ranac na leda. — Predstoji nam dug put nazad. 

Tek duboko u noć stigoše u brvnaru. Promrzli, ali srećni što sneg nije padao celim 
putem. Uspentraše se na krov i kroz rupu u njemu udoše unutra. Bilo je hladno i Džek 
priđe kaminu. Žaračem razgrnu ugljenisane parčiće drveta, ali, naravno, žeravice nije 
bilo. Ote mu se uzdah. Uze sekiru i raspali po stolu koji se sa treskom raspolovi. Džek 
mu odlomi noge i iscepa ih u manje komade. Dovuče ih do kamina i, nakon mnogo 
muke, upali vatru. Hari veselo pritrča mašući repom. Potom se Džek pozabavi rupom na 
krovu. 

Za sat biće sasvim ugodno, zaključi Džek. Uze stolicu, privuče je vatri i sede. Hari se 
opruži pored njegovih nogu. Vatra je pucketala, a miris natrulog drveta ispunjavao je 

svaki kutak sobe. 

Džek se opusti i drhtavom rukom ukloni suzu sa lica. Pogled mu se susrete sa 
Harijevim. 

— Eto, stari moj, — promrmlja vise za sebe,— čini mi se da ćemo imati dugu, 
hladnu zimu. 

Raskopča bundu i izvadi novine. Dok ih je čitao, vatra se rasplamsavala i širila 
ugodnu toplinu brvnarom. A napolju su ponovo počele da padaju krupne lepe pahulje... 


Klod Eken 
Ko se boji informatike? 


Informatičke biblioteke su već odavno knjigama dodelile mesto medu fosilima. 

Alben Galitan je spremao ispit sedeći ispred svoja tri terminala. Uporedno izu- 
čavanje četiri autora postalo je teško izvodljivo jer je on raspolagao sa samo tri ekrana, 
a delovi teksta koje je trebalo analizirati bili su različite dužine. Bio je stoga primoran da 
briše neke stranice da bi čitao sledeće, ali ni u jednom trenutku nije imao pred sobom 
celinu sva četiri teksta. Štampač mu je omogućavao da uvek ima pri ruci i pred očima 
neophodne odlomke, kao i da pravi beleške na marginama, što je svakako bilo prak- 
tičnije nego da prepisuje odlomke zajedno sa komentarima ili da ih stavlja u memoriju 
na disketu čije oznake nikada nije uspevao da pronađe. 

Kad je došlo do četvrtog prekida struje u toku sedmice koji je izbrisao iz elek- 
tronske memorije rezultate tročasovnog rada, Alben je pošao do svoje prijateljice da se 
malo smiri, a usput je poneo i svoje beleške. | upravo u toku putovanja vozom došao je 
do velikog otkrića, kada je zapazio da može da radi u toku vožnje. 

Prvom zgodnom prilikom dao je da se štampa ceo njegov program na odvojenim 
listovima hartije, koje je zatim prikupio u razne kartonske fascikle. Kako su njegovi 
prijatelji bili zadivljeni videći da on može da čita na najneobičnijim mestima, čak i tamo 
gde nema priključaka za struju, i kako može brzo da pronade neki odlomak listajući 
svoju fasciklu sa materijalom, dobili su na poklon po jedan primerak; listovi su sada bili 
zalepljeni po jednoj ivici da se ne bi rasuli, a s jedne i s druge strane bili su zaštićeni 
čvrstim kartonom ukrašenim sitnim crtežima. 

Ti njegovi predmeti su postali toliko traženi da je na kraju počeo da ih prodaje... 

Tako je Alben Galitan postao prvi izdavač doba Renesansne knjige. 

— Pobuna u Sektoru III, poručniče! 

Prva vest. BANG! Grunulo je u mom kauzer šlemu. Moj levi obraz se zateže, očni 
kapak pritisnu svetlost unutra. Osetih nešto kao kratko, izvanredno kratko uznemirenje. 
Dok se odjeci vesti još lagano sležu u mojoj memoriji, dok moj mozak otpočinje ubrzani 
proces identifikacije i lokalizovanja pobunjenog sektora na PARNASU, brodu koji seče 
prostor kao usijana igla, ja čujem... 

— Kapetan je umro. Sve funkcije stale u 03. 00. 02. po brodskom vremenu. 
Predlažem kriogen. 

Druga vest. BANG! BANG! Dvostruko me je uzdrmalo i nateralo da mi se i druga 
strana lica stvrdne, oko potraži spas u tami iza kapka. Samo deo sekunde. Zatim 
otvaram kapke, gledam, upotrebljavam sivu masu sopstvenog mozga, pokušavam da 
obe vesti prebacim na donju liniju aktuelnosti, na nivo prioritetnog posmatranja. 
Uspevam. Da, uspevam. 

... KAUZER SLEM. 

Trodupli dek na cvetasto rasečenoj kacigi, mentalni pojačivač. Na potiljačnoj strani 
nekoliko vezova (dva, tri, četiri, pet, da, pet vezova) ulazi u moj mali mozak, direktno, 
zatim napred u vitalne centre. Kad želim da otklonim kauzer, otkačim vezove, čiji 
priključci vire neznatno iz mog potiljka. Korisna, nezamislivo korisna stvar na brodu koji 
poseduje prostorno premošćavanje svemira. Tako moje misli klize na dva nivoa. 

Vraćam se prvom. 

Sektor III. Plavo se boji na uglovima mojih zenica. 

Prokletstvo, opsujem nemo. Još jednom, prokletstvo! 

Gortanci. 

Njihov sektor. Usne mi se krive, i da me neko posmatra smatrao bi to vučjim 
osmehom. Ne, nisam vuk, ništa približno. Samo sam prokleti Zemljanin, tačno 
osamstotina trideset devet parseka dalje od matične planete. Prokleto uzbudljivo. 

Druga vest. 

To je bio glas, glas koji se ozvučio u mom mozgu nepune tri sekunde ranije, glas 
doktora Grasvela. Prst uključuje video, Grasvel je pun, okrugao, pola modro pola žuto 
lice, sitne oči iza neprozirnih infranaočara, Grasvel, samo lik i glas. 

— Mrtav? — ponavljam mislima, ne rečima. Kauzer šlem to trenutno prenosi na 
njegov video, u deo fonije. 

— Nepromenljivo — ponavlja glas. — Oštećenja su bila prevelika. Implantacija 
nekih organa je izvršena, telo delimično spašeno od raspadanja. Sa mozgom ništa nije 
moglo da se učini, bar ne na ovom brodu. 

Znam. Ovo je samo brod, samo PARNAS, prokleta ratna, savršeno ubistvena 
mašina. Moć koja se prostire. Ali ne i Zemlja. 

— Kriogen — uputih saglasnost. — Neka Zemlja nastavi gde ste vi stali, Grasvele. 

— Pola modro-pola žuto lice nestaje trepereći na mojim zenicama, tako malo reči 
bi potrošeno o čoveku koji nas dovede ovamo, koji udari u triangl gortanskih brodova. 
Dva razveja u atomsku paru. Treći je zbrisao. Ni mi nismo prošli bez oštećenja, jasno. 
Naš štit je napukao. Udar neprijateljskih oružja otkinuo je sedamnaest segmenata na 
srednjem delu PARNASA, ali mimoišao pogonski sektor, tako da smo ostali čitavi i 
funkcionalni. Kapetan Brid nije imao toliko sreće. 

Druga vest tone u mom mozgu. Prsti mi tipkaju ovlašćenje. 

.-- JA. 

Hirod, android. Doplgenger. 

Deo mog mozga ustupljen je kapetanu Bridu, za slučaj ovakve situacije. 

Samo što ovakva situacija nije bila razmatrana. Ne i da kapetan načisto ohladi. 

Većina posade, bar ona operativna i sa specijalnim zadacima, najveći deo vremena 
tokom leta kroz prostor, prostornih skokova, penetracije u tuđe sektore pa i vođenja 
ratnih operacija, okršaja i kosmičkih sukoba, provodi u kriogenom snu. Deo mog mozga, 
deo mozga ostalih androida na PARNASU otvoren je zauvek za psihu ljudi. 

Ali, do sada ljudi nisu ginuli. 

Kapetan Brid jeste. Pola modro, pola žuto lice doktora Grasvela govorilo je za sebe. 

Snađi se sad, andro! 

On je mrtav, bar jeste mrtav za brod. Ti živiš. Ti si zamenik, doplgenger. 

Da, tačno. Pravila su decidirana: iza Brida stoji njegov doplgenger. Ja. 

Prokletstvo, opsovah još jednom nemo, grč u utrobi prenosi se na usne. Još jedan 
vučji zev. Već otipkana naredba—ovlašćenje sija na ekranu mog zamenika. On postaje 
duh koji dalje gura brod, ja ujed koji mora da sredi pobunu. 

Navukoh oklop, potapšah kratkotalasni blaster u otvorenoj futroli na boku. Loro i 
Ese su uz mene, dva dobra andro-duha koji nisu doplgengeri, samo psi čuvari koji me 
prate, oči koje hvataju i najmanji znak opasnosti. 

— Hajdemo tamo — prokrkljah. 

Plavo u uglovima mojih zenica. Sektor III. 

Tu smo ih spakovali, one koji su imali dovoljno znanja i gortanske sreće i brzine pa 
uspeli da navuku svoja zaštitna kosmička odela. Plutali su oko krhotina svojih razorenih 
brodova. 

Gorn, čovek, reče tada: — Spalimo ih! 

Hirod, andro: — Spaliti sve mudro je, Gome. Učinimo tako! 

Hirod, doplgenger, jednotrećinski čovek Brid: — Pokupite ih. Uvucite u PARNAS. 
Dajte im jedan bezbedan sektor. 

Gorn, čovek urla na mene: Oni su nam ozbiljno oštetili zaštitni oklop. Sedamnaest 
segmenata sada je dim. Oni sa nama čine stvari prema kojima je spaljivanje glatka i brza 
smrt. Na kraju, predstavljaće bolest na brodu. Muku, kapetane. Gortanci su svemirsko 
đubre. Treba ih spaliti, odmah sve! 

Hirod, andro, dvotrećinski ja-android: — Moj glas uz tvoj, Gome. Zarobljenici su 
suvišni na PARNASU. Naš brod munja je, blesak. Ljudski blesak. 

Jednotrećinski čovek Brid u meni seče sve. Upućuje konačnu naredbu mom mozgu 
i mojim centrima implantirane poslušnosti, moj jezik, zubi, usne otvaraju se i grlo 
konačno ispušta: 

— Sektor III njihov je. Bez daljih primedbi. 

Gorn poznaje glas, a svaka reč ima šifrovani kod, i tu nema mogućnosti 
androidskog uplitanja. Gorn zna da je konačna kapetanova naredba zaista kraj svim 
otporima. Izgubili smo. Tada. 

I eto me pred sektorom. Loro, Ese, dva androidska vuka, ja, Hirod, otvoreni 
doplgenger. Sada blokiran. Mislim, bar. 

— Otvori — naredujem Eseu. Njegovi prsti traže odgovarajuću šifru, otkucavaju 
je. Pomera se, svi se pomeramo dok segment lagano klizi ulevo. Segment neprobojnih 
hermetičkih vrata gortanskog kaveza. Života, za sada. 

... GORTANCI. 

Misao rasa. Da, misao, koriste se umom, koristili su se njime i prilikom prvih 
kontakata, mi ne. BANG, BANG, BANG! Udarali smo po njihovim planetama, ne-znam- 

zašto-ne-znam-zbog-čega. Zato ljudi spavaju, ili su zaštićeni kauzerima bez vezova. 
Androidi mogu da neutrališu gortansku misao. Zato smo tu dok se PARNAS praćaka 
svemirom i udara, udara. 

Ovoga puta smo i mi dobili. Dobijamo sve više i više. Gortanci su pokupili dosta 
toga od nas, od Zemlje. Iskvarili su misao. 

Dugi, visoki, tanki. Višebojni. Bez ušiju, samo dve opne. Okrugle oči sa providnim 
kapcima, usne, zubi, kratki nos. Ljudi su slični Gortancima. | obratno. Vrlo slično — vrlo 
različito. 

Segment je otvoren. 

Gortanci su skupljeni u masu, ali živi. Ne znaju, zapravo, zašto su živi. Moj kauzer- 
šlem dotiče spletove njihovih misli. Prvo napad, pokušaj upada u moj um, plitko 
odbijanje dok osećam kako gortansko zlo klizi niz prve nivoe mozga kao hladna kiša 
iznenada. Odgovor, reakcija, toplina koja suši. Napad se suši, nestaje. Sada znaju, ali 
ipak neprestano pokušavaju, ne razlikujući nas od ljudi. A ljudi su mudri, daleki. San. 

Doplgenger sam, šapnem, pomislim, grunem. To je moj način uzvraćanja na njihov 
pokušaj. Vic osveta, reč u srž. To sam ja, dvotrećinski andro. 

— Hej ti, dugoruki! — viknuh preko pojačivača ispod mojih usana. — Ti tamo! 

Bezimeni je imao nešto slično činovima, nekoliko sjajnih oznaka na grudima sa 
meni nerazumljivim simbolima koji očito nisu stigli da budu spaljeni. 

Nije bio loš, poznavao je izvesne trikove. Gortanci se skupe, polusklupčaju, izmene 
telesnu konzistentnost u masi, delimično se utope — nestanu. Ali kauzer-šlem prati 
njihove mentalne vibracije. Vreme za lek. 

Uputih jedan vreliji energetski kratko-naponski zrak u njegovo rame. Eh, zabolelo 
ga je, jasno. Vrisnuo je ultrazvučno, oni to mogu, ali šlem je jasno preneo taj ultrazvučni 
bolni eho. I želeo sam da ga zaboli. 

— Pozivam se na pravo ratnih zarobljenika — rekao je. Istog trenutka, moj lični 
translator mi je to preveo. Gortanski jezik poseduje tridesetpostotnu zemaljsku 
fonetsku osobenost. Ultrazvuk je nešto specijalno u njihovim grlima. 

— Čuvam ga u ovoj cevi — uperio sam blaster ka njemu. — Izlazi. Ja nisam 
dovoljno strpljiv. Ni oni. 

Pokazao sam kauzer — glavom na Loroa i Esea. Oni samo čekaju, ali grizu zrak. 

— Ubićeš me? 

— 0, hajde — rekoh, izvlačeći ga napolje kada je prišao, za dve glave viši od mene 
— nisi baš toliko vredan! 

— Čemu onda me trebaš? 

Koračamo. Gortanac ispred, polulevo, Loro i Ese sa obe njegove strane, on se 
osvrće, zagleda, bulji u mene. Mozak mu miruje. Nema dodira. Samo reči. 

Do komandnog mosta u moj kauzer — šlem pristigle su i sve ostale relevantne 
informacije o neuspeloj pobuni. Sad sve znam. Pokazujem mu na mesto do moje 
upravljačke stolice. Dok govorim, prsti mi tipkaju povratnu naredbu — preuzimanje 
vođenja usijane igle koja i dalje klizi kroz prostor. Brid nestaje negde u kriogenu, Brid 
koji se još ne budi u svom jednotrećinskom posedu u mom umu. 

— Sedi, odmah — kažem. — Sad, čuj: neuzimanje hrane predviđene za vaš obed, 
na ovom brodu trenutno se smatra pobunom. Jasno govorim? Poznato nam je da ste u 
stanju da gladovanjem izoštrite neka svoja čula. Krajnji rezultat je pojačana sposobnost 
vašeg uma. Tada možete, možda, da nasrnete i na nas. Doplgengere, mislim. To moj 
kapetan ne želi. Ne želim ni ja. Niko od posade. 

— Kapetan tvoj mrtav? — pita. Nije lud. O, ne, nimalo nije lud da spoji razdvojene 
karike. 

— Kapetan moj mrtav — ponavljam njegove gortanske reči, sa izgovorom 
identičnim njegovom. — Ne sasvim — dodajem. — On i dalje živi. Tu. 

Kucnem se po slepoočnici. — Živ, a to znači da sam ja operativac. On—ja, mislim, 
ratniče. Moje ime je Hirod, android. Ja sam želeo da vas sve spalim. Tamo, kad ste bili 
samo zrna kosmičkog praha, jadni. Sad reci ime, čin, rang. 

— Kaovod. Zarobljavanje po našem ratnom kodeksu istovremeno oduzima svima 
nama rang. Čin neka bude kao tvoj. Razumećeš. 

— Neka tako bude. Dakle, šta je sa tom pobunom? 

— Nismo je želeli. 

— Laž. Plitka. Aparati su registrovali pojačanu koncentraciju misaonog napona u 
Segmentu III. Mi to još uvek možemo da registrujemo. | shvatam tvoj plan, Kaovode, 
budi prokleto siguran u to... Ti želiš povratak ranga. Kako? Otimanjem PARNASA. Ljudi 
su udaljeni, u snu, u kriogenu. Želiš zato nas, doplgengere. Želiš mene. 

Klima. Prst leve i šest desne podižu se, preklapaju. Trebalo bi to da predstavlja 
njihov znak zakletve. Tako su nam bar govorili na obuci. Niko to do sada nije 
proveravao. Mi smo u ratu, ne u miru, ne u razmeni kultura i običaja. Za mene ovo je 
laž. 

— Priznajem — kaže. 

— Vidiš — cerim se usnama koje proviruju ispod spleta okruglih segmentnih ploča 
na kauzeru — vidiš, Kaovode. Zato smo mi ovde. Adekvatan odgovor za vas. Znao sam 
da lažeš. Priznanje omogućuje da dobijem interna ovlašćenja. Mogu odmah da vas 
eliminišem. 

— Ne Zuri, andro-Hirode. Priznajem... tako je bilo. U početku. 

— Kakvu to prokletu, gortansku igru igraš sa mnom? 

Moj mozak radi, kauzer pročišćava misli, ludim i tragam. 

Možda lovi vreme, gortanski pas, možda želi da me samo zaludi svojim bezbojnim i 
neuverljivim brbljanjem, dok su mu ramena modra, ruke (plavkaste, tanke linije boje 
gustog neba?) se klate, noge (ispod kombinezona, znam) mrke, žilave, sav je u spletu 
žila i mišića, sav raznobojan, stranac, pas. Znam. Prst sklizne u drugi položaj, Ese je 
odmah ukočen, motri, spreman za skok. Ese ima pogodnost. Sasvim je lud, andro koji 
sluša samo moja naredenja a i njega najmanje može da zakači tuđa misao, ako Kaovod 
nasrne. Izgladneo i pripravan. 

— Nije igra. Priznanje. Takvu smo mogućnost razmatrali, istina. Sada više ne. 

— Zašto ne? 

Nema nikakve misaone slike upada u moj mozak, ne odslikava se na prvom nivou, 
ne. Da li je to znak da ovaj Gortanac priča nekakvu gortansku istinu, blisku našoj, 
zemaljskoj? Ko zna. Ko uopšte išta zna? PARNAS prodire sve dublje u njihov prostor. 

Pritiskom određene komponente na terminalu, zraci ga trenutno obuhvataju, 
stolica sada predstavlja mali kavez. Ako išta učini svima nama, ipak će ostati prikovan, 
zalepljen, oduzet. Samo usta su mu sposobna da izgovaraju reči. 

— Ne veruješ mi? — pita. 

— Ne verujem ti — ponavljam. — Sad nastavi. 

— Odbacili smo otpor. Vi ste nas poštedeli. Spasli. Znak koji nam je pružen. 

— To nije bila moja odluka — odgovaram. — Kapetan je tako rekao iz mene. 
Kapetan je sada nem. Kriogenski nem. Ja, Hirod, vodim sada brod dalje. 

...Saslu3aj ga... 

Šapat, rezak misaoni šapat na granici prijema. Grč u meni otkriva dvotrećinskom 
androidu da je to Brid. Nema pogreške, on, odnekud iz mentalne provalije zaborava. 

— Slušam te — prevalih preko usana. 

— Poznajem dobro ovaj sektor. Idemo ravno u oblak. 

— Oblak? Kakav oblak, zvezda mi? 

— Proveri. Ali prvo me pusti. Zatim pozovi ako moje reči istinom odišu. 

— A zašto ti ne bi ostao ovde da sediš, gledaš, čekaš? 

— Ja to mogu, andro-Hirode. Ali moj mozak u stanju je da zapampti svaki vaš 
pokret, reč, znak. Onda predstavljam potencijalnu opasnost, kada nas razmenite. Ako 
nas razmenite. Ući ćemo tako u vašu navigaciju i komunikaciju. 

Neba mi, ovaj tudinac umeo je i da govori istinu. Sposobnosti njihovog uma su 
često predočavane svima nama. On je zaista sve to mogao da upije i, kasnije 
eventualno, sve da prenese svojima. Zašto mi je to rekao? 

Zbunjen sam, nem. Ne volim taj osećaj. Zatim ustajem, otkačim ga od stolice — 
klopke, puštam. 

— Idi — kažem. — Proveriću tvoje reči. Naši aparati nisu do sada ništa otkrili. 

— Tri brodska dana od sada — rekao je, onako za dve glave viši od mene. — Onda 
me pozovi. 

Ese i Loro ga odvode. Rekoh: — Uzmite obed. Ne želim nikakvu prokletu pobunu. 
A tebe tvoji slušaju, nije li tako? 

— Slušaju — klimnuo je obojenom glavom. — Uzeće. 

...BRID. TRI BRODSKA MESECA PRE. BRID, KAPETAN. 

— Ovaj brod nije samo ugriz u njihovo stelarno meso, Hirode. 

Ja, andro, stojim. Brid sedi. Kabina njegova je mala, zemaljski spartanska. Samo 
ekrani, uzak ležaj, kriolitski sto, dve ukopane, poljem vezane stolice. 

Ćutim, čekam. Zašto me je pozvao? On je oduvek i zauvek u mom umu. Pokret 
jedne misli i ja sam stvrdnuta magma koja sluša. 

— Znaš — nastavio je — deo ovog razgovora biće ti implantiran u memoriju. U 
pravo vreme, u pravi čas,zna ćeš. 

— Kako, kapetane? Reči vaše su... 

— Zagonetne? — Brid se smeši svojim licem — ožiljkom. Nikad maska, nikad 
promena večitog grča. Ostao poslednji u plamenu i plamen ispisa vatreni žig. Brid, žig 
rata. — Možda, — nastavlja — u stvari, jeste. Ali ovako je bolje, Hirode. PARNAS ima 
ratne ciljeve, ali predstavlja i prvi pokušaj istraživanja. Ući ćemo vrlo blizu njih. Oni će 
doleteti. | tako... Ako ja nestanem, dvotrećinski ćeš biti samousmeren. 

— Zar to nisam i sada? 

— Da. Ne. U stvari, jesi, jesi... Ipak, ja bežim od sna. Znaćeš ako dode pravi 
trenutak, razumećeš. Osećam da hoće. 

Trlja svoj plameni žig-grč, prstima se poigrava svojim unakaženim likom. — Znaćeš 
— ponavlja. — Ako moj mozak i stane, jednotrećinski biću u tebi. Nerazumljivo? 

— Poprilično. 

Lik-grč se smeje. Bar mislim da je to osmeh. 

— Dobro su to onda oni na Zemlji uradili. 

— Zašto mi sve ovo govorite, kapetane? 

— Jer si... nešto novo. Doplgenger. Ali ne običan, ne na način Gorna, recimo. 
Tako, shvatićeš. Drugi deo operacije su Gortanci. Velika greška. 

— Oni? Rat? Sve zajedno? 

Gleda me, meri, posmatra. Iznutra, spolja. On može da posmatra i moje misli, ako 
to zaželi. Sada sasvim ne, nije u snu i veze su labave, ali odjeci su prisutni. 

— Sve zajedno, dobro rečeno, Hirode. Neko je pritisnuo pogrešnu dugmad i mj 
uništismo njihov prvi brod. Greška. Nedopustiva. Kako? Ma, ko zna, Hirode... ko to sada 
zna. Niko i neće da zna. Izveštaji su rekli da su ONI prvi zagrizli u nas. | tako redom. | 
odjednom smo i mi, PARNAS, ovde. Ovde, kod Hidre. A to je njihova zona uticaja. 

— Namerno? — pitam. 

— Namerno. | kada se približe njihovi ispitivački brodovi, ja, Brid, udariću. To je 
plan, deo plana. Sad idi. | znaćeš. 

Još uvek ništa ne znam. Trećeg brodskog dana znao sam. 

Uleteli smo ravno u gigantski oblak zvezdanog gasa. Neumitno. | smrtonosno. 

— Kako? — zaurlao sam na astro-navigatore. — Kako je moguće da se to dogodi 
na jednom ovakvom brodu? 

Skon, navigator, nem je. Širi ruke tipično ljudskim pokretom. — Nemam pojma, 
poručniče. Ja sam doplgenger i bio sam u vezi sa ljudskim parnjakom. Čovek se nije 
javljao, a moja čula nisu ništa preuzimala iz aparata. 

Nije lagao. Nije ni umeo da laže. A aparati su MORALI to da registruju. Znači da... 
da su oni to i registrovali. A Skon je sve video, tačnije nije video. Kako je to moguće? 

Jedini odgovor bio je da mu njegov ljudski naredbodavac i kontrolor nije 
dozvoljavao. 

Gurnuti smo u nešto. 

U šta? 

Neba mi, mnogo toga dao bih da to saznam. 

BRID. Odgovor. 

Prsti mi tragaju za šifrom poziva. Nalazim je. Kucam. 

Sa druge strane očekuje me pola modro-pola žuto lice doktora Grasvela. Tačnije, 
njegovog doplgengera. Ono što čujem sam je Grasvel, znam. 

— Problem, poručniče? 

— Dalije kapetan Brid registrovano mrtav? 

— Kakvo je to prokleto androidsko pitanje? 

— Ja sam Bridov doplgenger. Brid je mrtav, vaše minule reči. Ja sada vodim brod. 
Želim precizan odgovor. 

— Mrtav je — čujem posle tri sekunde oklevanja. — Da, registrovano. Pritiskom 
na sedmi segment terminala kraj vaše leve ruke, poručniče (naglašava tu reč, izaziva, 
ruga mi se), moći ćete isto da ustanovite. Svi podaci su odmah uskladišteni u 
centralnom brodskom kompjuteru. Kraj. 

Kraj, isključenje. 

Besan sam. Nešto se dogada. Taj napon je osetio i onaj prokleti Gortanac, i brzo ga 
povezao sa podacima koji su već bili u njemu. Nije mu bilo teško da zatim isprovocira 
pobunu. 

Jasno, jasno. Kaovod je znao za gigantski oblak usijanog zvezdanog gasa koji će nas 
istopiti. PARNAS je brod otvorenog prostora, ne krtica kroz magmu. Oklevao je zato, 
čekao. Oklevali su zato, čekali. Zatim postali sigurni u nešto što mi tada nismo znali. Ili 
nam nije bilo dozvoljeno da to saznamo. Da li su i toga bili svesni? 

Da. Ne. Oboje? 

Pojačah napon u kauzeru, uklopih se u svoju anatomsku stolicu i zaposlih svoj 

androidski mozak, dvotrećinski Slobodan. Preostala trećina, Brid čovek, ćuti. Ona je 
samo nemo, neprovidno polje koje se ugiba, van mog domašaja. Iz kojeg povremeno, 
iznenada, dospe šapat, nagoveštaj, smirenje moje uzavrele dvotrećinske androidnosti. 

Pretpostavimo... pretpostavimo da Gortanci znaju da mi nismo bili u stanju da 
registrujemo oblak. Postaju zatim apsolutno sigurni u to. Razmišljaju, pletu. To se 
pretvara u šansu za neku vrstu kompromisa ili probu debljine naših androidskih živaca. 
Oblak je neminovnost. Kasno je da se, pri ovakvoj brodskoj brzini, išta pokuša 
prostornim skokom. Nema vremena ni za obilazak, kočenje, izbegavanje. Usijani vrh je 
prokleto dobro usmeren u oblak i to je neminovnost. To je broj jedan. 

Gortanac se odlučuje na rizik, podržan od svojih preostalih ratnika. Izazivaju 
pobunu odbijanjem da uzimaju hranu. Znaju da je i nama poznata njihova sposobnost 
misaone koncentracije, u trenucima ili časovima kada su u vrhu apstinencije od hrane. 
Broj dva. 

Ja to znam, dolazim, odvajam upravo njega. Možda Kaovod i nije pravi vođa, ali je 
najmudriji među njima. Ko sada to može da zna, zvezda mi! Najzad, odbacujem takve 
misli, nisu ni bitne. Kaovod mi iznenada isporučuje saznanje, otvara ponovo kanale 
mojih sumnji. Ja proveravam, ali navigatori ništa nemaju na svojim aparatima. Trećeg 
brodskog dana oblak biva registrovan. Prekasno. Tri. 

Zašto su ljudi stajali iza ove obmane? Jer, nema sumnje da je Skon, čovek, 
obmanuo Skona doplgengera. Zašto? | zbog čega je Bridov eho odjednom preusmerio 
moje namere, zaustavio me i naterao da slušam Kaovoda? Pitanja, pitanja bez 
odgovora. 

Šta dalje? 

Ese stoji. Ja klimam glavom, kažem: — Dovedi stranca. Celog. 

... HIDRA. BETA HIDRE. 

Sazvežde i blistava zvezda koja nas je privukla. 

Mesto prvog kontakta. Brid nas je doveo ovamo, napao i razvejao dva njihova 
broda, treći pretvorio u gomilu krša. Od onog što je ostalo, pokupili smo Kaovoda i 
njegove. Beta je strateški čvor i za nas i za njih. To obe strane znaju. 

A sada su asovi u rukama Gortanaca. 

Kaovod stoji, visok. 

— Oblak je pred nama — kažem. — Imao si pravo. Naši aparati su zatajili usled 
prevelikih smetnji. Ovo je deo svemirskog okeana u koji smo premalo zalazili. Tvoja 
struja, Kaovode. Sada... čujmo šta želiš. 

— Zašto ga ne izbegnete? 

Šta želi tim ponavljanjem? Da me izazove? Zna da mogu da naredim njihovo 
eliminisanje. Moj kauzer ćuti na nivoima implantirane ljudske svesti. Brid ćuti. 

Govori android Hirod, ja: — Zašto si nas upozorio? 

— Nesavršeni ste, tašti. Zli. 

— Ostavi sad optužbe. 

Moje reči samog me iznenađuju, suviše sam blag. Ulazim u razgovor dok se vreme 
steže oko PARNASA i svih nas. Možda su se oni misaono pripremili za smrt, možda je 
sve ovo plan za naše uništenje. Ko zna šta čeka u oblaku ka kome neumitno letimo? 
Strah, smrt? Okov energetskog ništavila? 

— Moj zadatak bila je provera. Iznenadili ste nas, posle toliko vremena. | pomogli 
da se delimično usavršimo. Pratiš li me, androidu? Svemir nije nenaseljeno ostrvo 
večnosti. On je i vrelo previranje. A to ste bili vi, Zemljani... Zbog toga smo mi, preostali 

sa naših brodova, ovde, na ovom mestu, zarobljeni. 

O čemu, do davola, brblja ovaj čudni Gortanac? Koliko razumem, za njega je sva 
ova gužva test kojim žele da nas ispitaju. A ja jedino želim da izbegnem oblak. 

— Problem nije u nama — odgovaram. — Izvan nas je. Tamo. Prst pokazuje tamni 
oblak koji se preklapa nad Betom. 

— Nevažno — kaže. 

— Za nas jeste. Pre nas odlazite vi. 

— Govorili to iz tebe čovek, ili su to reči jednog androida, doplgengera? 

— Nebitno — odgovaram. — Kako da izbegnemo uranjanje u oblak? 

— Postoji način — Gortanac dodiruje prstima terminal. — Ali to može da izvede 
samo jedan Gortanac. 

— Objasni. 

— Mogu da izvedem brzo prouzrokovani prostorni skok i da spasem tvoj brod. 
Potrebna mi je samo jedna vaša kaciga i mesto koje sada zauzima tvoj astro-navigator. 

— Samo to? — nacerio sam mu se u lice. — A znaš da kauzer omogućava 
odbijanje vaših mentalnih nasrtaja. Takode ti je poznato da je navigacija srce broda. 
Ako si vešt, možeš da nas preusmeriš u drugi kvadrant... Recimo, u neposrednu blizinu 
neke od vaših baza, za koju ni ne znamo. 

— To nije moguće. 

— Možda kod vaših brodova — odgovaram ledeno. — Ali PARNAS ima takvu silu u 
pokretačkim segmentima svojih motora. To vama fali. Ja pristanem, u trenutku ludila, ti 
nas prebaciš na mesto gde je sve spremno za doček. | tako imate jedan naš kompletan, 
skoro kompletan brod... Imate sve, zatim. Luda zamisao, Kaovode. 

— Oblak znači smrt. 

— Ašta nije smrt u svemiru? — Potrebno je verovanje. 

— Posle ovoliko žrtava? To je ludost. 

— Za jednog androida. Ne i za čoveka. 

— Ja nisam čovek — presekao sam ga. — Ja sam andro. Doplgenger. 

— Aliu sebi imaš čoveka. 

— Nem je, mrtav. Naš razgovor je završen, Gortanče. 

Odveli su ga, ali to nije razrešilo moj problem. Brid ćuti. Zašto je govorio da ću 
znati? Kad, mračnog mi neba, kad? Kad, jer vreme ističe, pesak naših života čili, želje su 
samo sve slabiji plam. Oči drugih uperene su u mene. Odjednom svi iščekuju. 

Za jednu takvu odluku potrebna je ljudska čvrstina. Ili znak. 

Brid ćuti. 

I Gortanac je iznova preda mnom. 

Zna. Zna da sam doneo odluku. Ekran je gotovo zatamnjen, Beta je samo slabo 
vidljiva tačka, mutan odraz nekadašnje veličanstvenosti. Skidam lagano svoju kacigu, 
oslobađam vezove. 

— Uzmi — kažem. — Izvedi skok. 

I sve zatim gubi svoje oblike. Kaovod vodi brod u skok, ja stojim iza njegovih leđa 
sa blasterom u ruci. Napraviću veliku i vrelu rupu na njima ako se išta pogrešno dogodi. 
Brid ćuti. Svi su vezani u stolicama. Znak očekivanja na svakom licu. 

I skok. 

... Prelet, gubljenje orijentacije, podizanje organske plime negde duboko u telu, oči 
koje gledaju nigde-u-ništa, sjaj zvezda nestaje, praznina, crnilo... stapanje... 

... otapanje... u jednom drugom prostoru, vrlo daleko. Bez oblaka. Nestanak smrti 

sa fona dogadanja... 

Kaovod ustaje, skida kauzer, pruža mi ga. 

Veze su ponovo prikačene za moj potiljak, osećam strujanje, andro-Hirod 
preuzima kontrolu. Ese i Loro ga odvode. Nemo, bez reči. Šta je očekivao, ako je išta i 
očekivao? Zahvalnost? Od koga? 

Brid, čovek. 

Dobar posao, odjekuje vrlo duboko pri samom polju prepoznavanja, dobar posao, 
momče. Sada znaš. Trebalo bi da sve znaš. | preostaje ti još jedno, ono poslednje. 

Brid čovek nestaje iz mog uma. Kao da je jedna trećina mog doplgengerskog 
odnosa naprasno umrla. Ne, samo to ne, urlam nemo, ne ne, ne. Ne ostavljaj me, 
čoveče! 

Drugi čovek je tu, uz mene. Gorn. I govori kroz svog doplgengera, andro-Gorna. 

— Uspeo ti je blef, Hirode. Sada ih jednostavno sprži. | vraćajmo se već jednom 
nazad. 

Klimam. Moj vučji osmeh je odobravajući. — Spržiću ih! — odgovaram. 

— Ti si samo android, a kapetan Brid je mrtav. Nema više vašeg dvojnog odnosa. 
Jak si, Slobodan. Gortanci su zlo. Uništi zlo. 

Upravo to i odjekuje u mojoj glavi, samo to. Prsti su već na senzorima za slanje 
naredbe, igram se nad njima, prelazim lagano, ni za milimetar se ne približavajući. Oči 
čoveka Gorna, oči Gorna doplgengera, jednake su: kao dva narastajuća safira, oči 
iščekivanje. 

Znaćeš, rekao je Brid čovek. Odlučićeš. 

Sada znam. Bilo je potrebno doći u neposredni kontakt, biti uz i sa Gortancima. | ja 
sam pristao na, za druge gotovo samoubilački, odnos poverenja. 

Brod ipak ne bi pao njima u ruke i da nas je izbacio u blizinu neke njihove kosmičke 
stanice ili u kvadrant njihovog neposrednog uticaja. Davno pre, bio bi uništen. Znam to, 
znam da je ključ odluke u implantiranim jedinicama centralnog kompjutera. 

Ali to ranije nisam imao u sebi. Ili je bilo zakopano van mojih spoznaja. 

Zašto je postojao i ovaj segment u Bridovom planu? Ili je i sama moja odluka 
prestavljala proveru? 

Potrebni ste nam... reči, odsjaj, odjek... uobrazilja? Brid je mrtav, više nema 
uticaja, znam da je moja doplgengerska trećina zauvek zamrla. Kako onda? 

Odluka se rada u meni snagom jedne Nove. 

Ja, Hirod, android, kažem: 

— Ostaju sa nama. Do kvadranta gde ih možemo vratiti njihovima. 

To je konačna odluka zapovednika ovog broda. Moja. 

Jer svi smo mi potrebni jedni drugima. Mislim, očekujem, želim tako. Ovde, kod 
Bete Hidre. 

Spuštam kapke, zamišljam to i bez pomoći kauzera. | biće tako do same Zemlje. 
Dolazi skok, dolazi plima. 


84 


O 


KRENITE JOŠ JEDNOM SA DRUŽINOM PRSTENA 
PUT MRAČNIH KULA MORDORA 


PRVA PRETPLATNA CENA 38 000 - DINARA 


Najznačajnije delo svih vremena, Tolkinov „Gospodar prstenova", ponovo pred jugoslo- 
venskjm čitaocima. Ovog puta, u novom ruhu, u tri knjige i zaštitnoj kutiji. 


Prva pretplatna cena važi do kraja aprila 1988. godine. Knjige će biti isporučene pret- 
platnicima do kraja proleća 1988. godine. 


PRETPLATNICA 


Ovim se pretplaćujem na ....... primeraka „Gospodara prstenova“ Tolkina, 
po ceni od 38 000 dinara. 


Uplatu ću izvršiti poštanskom uputnicom koju dobijem. 
Ime i prezime Bee... +... ee teke ee eta aaa aaa nana 
Ulica i:btoj oe e Re 


Poštanski broj i mesto ................. sse 


Pretplatnicu popuniti čitko štampanim slovima i poslati na adresu: 


TOLKIN 
Poštanski fah 108 
11030 BEOGRAD 8 

ESEJ 


Darel 
Svajcer: 
DRUGA 
STRANA 
HUGA 


Godinama su SF pisci i čitaoci slušali 
tvrđenje da se to područje ne sastoji ni 
od čega drugog osim od »običnih bes- 
mislica«, »besmislica Bak  RodZersa«, 
»besmislenih svemirskih putovanja« ili 
»besmislica Svemira 1999«. Uzalud su oni 
ponavljali da Bak Rodžers nema šta da 
trazi u SF-u ili Dik Trejsi u misterijama. 
Nedavno, to se počelo menjati i nekoliko 
godina unatrag naučna fantastika je prih- 
vaćena i postala je svakodnevna u višim 
školama. 

Kao rezultat toga neki SF-pisci i čitaoci 
trijumfalno su objavili: »Mi smo došli!« 
Tako je SF konačno izašao iz anonimnosti 
ali ostao je izričit strah od gubitka čita- 
lačke publike zbog fenomena domaćih 
zadataka (tj. pristupa po kome većina 
ljudi mrzi Sekspira jer su ga morali čitati u 
školi). Mnogi su napomenuli da SF-geto i 
nije bio tako loš kao rešenje. 

Ja se ne slažem. Pustimo na stranu 
poslednjih nekoliko godina od pobeđe- 
nog uverenja da je nešto dobro ako 
stvarno napreduje, ako je sposobno za 
život kao literatura. Naučna fantastika je 
poštovana i dobra dok donosi novac au- 
torima i to prodajom magazina i po- 
novnim štampanjem dela u zasebnim 
knjigama kod boljih izdavača (to jest, 
veća prodaja) a to znači angažman pisca 
za predavanja i govore u školama i na 
univerzitetima, čime se uvećava značaj 
SF-a uopšte a to donosi mnogo više 


čitalaca i samim tim još više novca, uz 
reklamu ličnosti autora. Sav taj ekstra 
dodatak znači da se autori mogu više 
posvetiti umetnosti ako to uistinu žele, 
jer ne moraju više mrviti na brzinu 
napisan materijal samo zato da bi 
preživeli. Imaju vremena i mogućnosti da 
pruže maksimum a ukupan rezultat je 
visoki kvalitet, više kritičkih prikaza i tako 
se celokupan proces razvija u korist same 
naučne fantastike. 

Sada je pravo zlatno doba naučne 
fantastike. Ali dozvolite da se upitam: 
zašto i pre nije bilo tako? Kako to da je, 
kao prvo, SF-žanr uopšie izgubio ugled. 
Dokle god u akademskom zvanju ima 
bogomoljaca i budala koliko i u drugima, 
dosta je teško poverovati da su svi ti 
engleski učitelji zadržali tako nisko 
mišljenje o SF-u tako dugo, a u stvari bez 
velikih razloga. 


"L5 e^ 

Da bismo odgovorili na ta pitanja, pot- 
rebno je dobro pogledati istoriju samog 
žanra. Treba se izdići iznad konvencio- 
nalnih nazora da bi se dosegla nova pers- 
pektiva. Po tim konvencionalnim gledišti- 
ma se SF, koliko znamo, pojavio u prvom 
izdanju jednog magazina tog žanra 1926. 
godine. U početku bejaše tama i praz- 
nina, povremeni nastavci ili pokušaji u 
časopisima dvadesetih godina, a onda 
Gernzbek reče: »Neka budu Amazing 
Stories« i tako nastade naučna fantastika. 

No, ja tvrdim da to uopšte nije bilo 
tako. Naučna fantastika je bila najmanje 
stoleće stara kada se Gernzbek pojavio. 
Koliko god je uzaludno pokušavati utvrditi 
naziv prve izašle SF-priče (mnogi kažu da 
je to bila priča Lukijana Samočanina 
»Istinite priče«), tvrdim da je »Franken- 
štajn« Meri Seli neosporno naučna fan- 
tastika, jer se u potpunosti uklapa u 
poznatu Sterdženovu definiciju koja kaže 
da je naučna fantastika ljudska priča, u 
kojoj se problem rešava na ljudski način i 
koja se ne bi mogla zbiti bez svog nauč- 
nog sadržaja. Frankenštajnov monstrum 
je plod naučnih sredstava i u knjizi nema 
ničega nadnaravnog pa je, prema tome u 
pitanju čista naučna fantastika. Priča o 
Frankenštajnu je samo prva u dugom nizu 
priča o monstrumima koje je načinio 
čovek. Naučna fantastika je, dakle, pos- 
tojala 1818. godine. 

Do kraja XIX veka objavljena je velika 
količina SF dela i pošto tada nije bilo 
časopisa specijalizovanih za SF, priče su 
se pojavljivale u časopisima kao što su 
Cosmopolitan i Harper's. Naučna fantas- 
tika je 1890. godine uživala ugled! Pojav- 
ljivala se u većim magazinima i bila publi- 
kovana u tvrdom povezu i luksuznim 
izdanjima. Mnogo greše oni koji misle da 
se naučna fantastika uzdigla iz petparač- 
kih romana za mlade. 

Pođimo sada četrdesetak godina u 
budućnost, u 1930. Tada je postojalo pet 
SF izdanja: Astounding, Amazing, Wonder 
i dva tromesečnika. Povremeno se SF- 
žanr pojavljivao u Weird Tales ili vrlo 
retko u nekom mešovitom časopisu kao 
što je bio Argosy. To je bilo sve. Izvan tih 
nekoliko izdanja za SF-žanr praktično nije 
bilo mesta. Nije postojalo nijedno jedino 


izdanje u obliku knjige. Preštampavanje 
priča bilo je vanredna retkost. Pisci su 
prodavali svoje radove za sramotno niske 
honorare (dva centa za reč bilo je 
izvanredno, a pola centa sasvim uobiča- 
jeno). 

Najsposobniji da prežive pod ovakvim 
uslovima bili su samo skribomani spremni 
da iznova i iznova pišu po istoj formuli 
dokle god izdavač bude spreman da 
plaća. Opšti nivo kvaliteta tih priča bio je 
vrlo nizak. Kvalitetna dela bilo je gotovo 
nemoguće pisati jednostavno zato jer je 
malo autora imalo vre-mena za to, a i da 
su imali, teško bi se našao izdavač rad da 
to prihvati i objavi. 

To je, dakle, bio period kada je SF 
izgubio ugled koji je uživao u XIX veku. To 
je bilo doba kada je SF potpuno ispao iz 
kolotečine, i obreo se daleko od izdavača 
knjiga u svojevrsnom degradiranom lite- 
rarnom getu, iz koga se tek nedavno 
počeo izvlačiti, a sve to zahvaljujući Hugu 
Gernzbeku koji je tada bio vodeći izdavač 
na tom polju. 

Već i površan pogled na to kako su 
stvari. izgledale pre | Gernzbekove 
vladavine, za vreme i nakon nje, nameće 
zaključak da Hugo Gernzbek nije otac SF- 
a kako mu se to često pripisuje. On nije 
otkrio to područje, on ga je čak gotovo 
uništio. Odgovoran je i kao pisac i urednik 
i izdavač. 

Osoba koja je, verovatno najviše 
učinila za perspektivu naučne fantastike 
jeste Sem Moskovic, poznati istoričar 
žanra. lako se za Moskovica podrugijivo 
kaže da je odani pobornik jeftinih knjiga, 
on je ipak više no iko učinio da nam da 
uvid u SF-dela koja su postojala pre 
pokretanja specijalizovanih časopisa. lz- 
dao je mnoge antologije SF-žanra iz doba 
pre Gernzbeka a posebno treba istaći »SF 
uz plinsko svetlo« i zbirku SF-priča 
zaboravljenog američkog pisca Alberta 
Pejdza Mičela »Covek od  kristala«. 
Snabdevao nas je dostupnim primercima 
pismene i inteligentno zamišljene naučne 
fantastike sa prelaza vekova, od čega je 
većina sa stranica vodećih publikacija tog 
doba. 

SF-žanr je u to vreme bio veoma 
ugledan i pojavljivao se u najboljim časo- 

pisima. Katlif Hajn je tada mogao prodati 


svoju novelu o Atlantidi »lzgubljeni 
kontinent« Pearson's-u, Vels se često 
pojavljivao: »Rat u vazduhu« (Pearson's, 
1903), »Dani komete« (Cosmopolitan, 
1906), »San« (Heart's Internacional, 
1923), i prva priča o atomskoj bombi 
»Oslobodeni  svet« (Century, 1914). 
Takođe, nije bilo neobično da se Artur 
Mehan pojavljuje u éasopisu Century 
1917. godine sa svojom fantastiónom 
novelom »Teror«. Dakako, bilo ih je više, 
ali ovde navodim samo neke koje sam 
uspeo stvarno da vidim. Razmislite. Ko bi 
razuman mogao pretpostaviti da su SF 
novele ili romani redovno izlazili u 
važnijim časopisima 1930. godine? Niko! 
Do tada je SF-žanr propao i potpuno 
izgubio ugled. Ne pokušavajte to 
opravdati time da je Vels bio glavna 
književna forma ili da su gore navedena 
dela bila izuzetno dobra. Mnoga od SF- 
dela tog doba i nisu bila baš blistava, 
uveravam vas. Uzmite u obzir da Vels nije 
uvek bio veliko ime. Prvo delo koje je 
prodao bilo je »Vremeplov«. To znači da 


je neko potpuno nepoznat uspeo da 
proda SF-roman velikom izdavaču 1890. 
godine, podvig koji je 1930. godine 
postao nezamisliv, nakon što je Gernzbek 
zatvorio SF u geto. 

Pročitajte neki od Gernzbekovih ma- 
gazina ako ste mazohisticki raspolozeni ili 
želite da se unazadite. Osim priča, 
pročitajte i uvodnik i pisma čitalaca. 
Uporedite to sa SF-pričama iz prethodnih 
dvadeset pet godina a onda pročitajte 
pisma čitalaca da vidite koja vrsta publike 
uživa u torn žanru. 

Jedini zaključak koji možete izvući 
jeste da je Amazing bio časopis jednog 
neukog amatera pun bezvrednih napisa 
za decu. Ta publikacija je očajnički 
nastojala da postane i ostane ugledna, ali 
bez ikakvog uspeha. Gernzbek je želeo da 
poznati SF-pisci pišu priče za njega, ali oni 
su to odbijali tako da se morao zadovoljiti 
onim što dobije. Da stvari budu još gore, 
on je bio pravi varalica kao izdavač, 
plaćajući što je bilo moguće manje i što 
kasnije. 

Nema Sumnje da ste čuli kako je Fle- 

čer Prat sakupljao i prevodio delove 
stranih romana za Gernzbeka i onda mu 
ih davao u štampu, ali je odbijao da ih 
dovrši dok mu se dug ne plati. No, pisci 
uglavnom nisu bili tako srećni i mudri, što 
se vidi po tome kako se Gernzbek grozno 
poneo prema H. P. Lavkraftu čiji je roman 
»Vanzemaljske boje« bio najbolja stvar 
koju je ikad objavio. Nije mu čak ni rekao 
da će biti prihvaćen pa se autor nemalo 
iznenadio kada je roman štampan, a na 
kraju mu je pošlo za rukom da od 
Gernzbeka, nakon prepirke, izvuče svega 
petinu centa za reč i to dosta kasnije. Nije 
čudo što ga Lavkraft u svojim pismima 
naziva »Stakor Hugo« i »pravi škrtac«. 

U Njujorku je čak postojao advokat 
specijalizovan iskijučivo da uteruje dugo- 
ve od Gernzbeka. Rezultat svega toga je 
bio da mnogi nadareni pisci nisu imali 
ništa sa Amazingom a i oni koji jesu na to 
su bili prisiljeni jer nikome drugom nisu 
uspevali da prodaju svoja dela. 

Teoretski, taj časopis trebalo je da 
sadrži tri četvrtine nauke i četvrtinu 
beletristike, ali je čak i u samom početku 
bio daleko od toga. Nauka je bila nejasna 
a literature nikada nije dobila konkretnu 
formu. U stvari, nije bilo nikakvih lite- 
rarnih standarda osim potrebe da tekst 
bude kolikotoliko čitljiv. Gernzbek je 
verovatno imao najmanje sluha za 
umetnost u čitavoj istoriji izdavaštva. Ne 
samo da je bio potpuno bez književne 
nadarenosti nego čak ni engleski nije bio 
njegov maternji jezik. Kao rezultat toga, 
vrlo često se dešavalo da tekstovi, budu 
nepismeno napisani, a o nekoj dote- 
ranosti nije bilo ni govora. Sto se sadržaja 
tiče, bilo je malo pravih priča a većina 
materijala bili su ono što bismo danas 
nazvali slatkastim naučnim lokacijama — 
eseji sa dijalozima i opisima. Svrha svega 
bila je da se što više čitalaca potakne na 
studiranje prirodnih nauka. 

Izgleda da je Gernzbek uvek bio raz- 
dragan kada bi mu neki čitalac napisao da 
mu je Amazing Stories pomogao da 
odabere zanimanje. Rubrika pisama 
čitalaca bila je puna takvih primera. 

Ubrzo nakon što je Gernzbek počeo sa 


svojim magazinima (1929. godine izgubio 
je vlast nad Amazingom i pokrenuo Won- 
der) Glejton je počeo izdavati časopis 
Astounding Stories of Super-Science. Iz- 
davaé je bio Heri Bejts, daleko profesi- 
onalniji nego Gernzbek. Imao je čitav niz 
izdanja i mogao je ponuditi četiri puta 
više od Gernzbeka (čak dva centa za reč), 
pa su se njegovi pisci smatrali zaista 
dobro plaćenim. On je odavno naučio ka- 
ko udovoljiti željama publike i, dok je on 
bio urednik, Astounding je bio konvenci- 
onalan časopis pun priča akcione formule 
smeštenih u interplanetarni prostor. One 
priče koje se nisu odnosile na druge 
planete imale su tendenciju da obrađuju 
opasnosti u kojima su se našli glavni ju- 
naci u rukama ludih naučnika. Znate ono: 
mladić sreće devojku, devojku kidnapuju, 
likvidiraju, a njen mozak presade u telo 
gorile; mladić takođe poprima lik i telo 
majmuna, naravno, pod istim okolnos- 
tima, i juri kroz džunglu za njom, konačno 
se nađu i prevarom nateraju naučnika da 
ih vrati u ljudski oblik, pobede ga i žive 
srećno do smrti. Nemojte se smejati, 
upravo vam prepričavam seriju Artura 
Burksa iz 1932. godine. 

Ekonomska kriza je uništila nove 
časopise jednostavno zato jer većina ljudi 
naprosto nije imala ni 25 centi koliko su 
časopisi koštali. Gernzbekovi časopisi i 
Amazing, koji je tada uredivao T. O'Konor 
Sloan, bili su sasvim istisnuti s tržišta i 
konačno su morali biti prodati. Pod 
rukom novog urednika, F. Orlin Tremej- 
nea, stvari su krenule nabolje. Bilo je to 
vreme E. E. »Dok« Smita i njegovih velikih 
inovacija od kojih je najveća bila ponovo 
otkrivanje starih sadržaja. Smit je počeo u 
Amazingu, ali je ubrzo prešao u Astoun- 
ding svuda praveći hitove od svojih priča, 
brzih po akciji ali mutnih po sadržaju. 
Tiraž Astoundinga je skočio na 20000 
primeraka kad se pojavio prvi nastavak 
»Valeronske ševe«, avgusta 1934. godine, 
učinivši da časopis po prvi put stvori i neki 
profit od kako je počeo da izlazi. Smit je 
ponovo uveo i karak-terizaciju koje kod 
mnogih Gernzbekovih pisaca nije bilo ni u 
tragovima. 

Smitove vizije su danas, naravno 
smešne a takve bi bile i 1890. godine, ali 
u njegovo vreme bio je to veliki napredak. 
Naučna fantastika se polako izvlačila iz 
mraka u kome je stenjala za vreme 
Gernzbeka, ali je duh literarnog geta ipak 
ostao ovekovečen. 

Od loših pisaca potiču loši tekstovi i, 
kada se izdavači naviknu na to, još više 
teraju pisce da tako pišu. Kad čitaoci s 
veseljem prime takve tekstove kao neka 
majstorska dela i traže još, izdavač im 
mora ispuniti želju ako želi da nastavi s 
poslom i tako nastaje čvrsto zatvoren 
krug. Često nadareni pisci uhvaćeni u taj 
krug nisu sposobni da daju sve od sebe. 
Prisiljeni su da pišu loše a ne onako dobro 
kako bi zaista mogli. 

Dejvid Keler me podseća na takve 
pisce. Njegove priče se drže odlične ideje 
ali su statičhe kao i priče drugih. Neko bi 
pomislio da on i nije mogao pisati bolje, 
međutim, pojedini njegovi radovi za 
Weird Tales su bili kvalitetniji. On je 
mogao pisati kratke priče i, da mu je to 
Gernzbek dozvolio, bile bi to dobre SF- 
priče, ali on nikada nije dobio priliku. Ke- 
ler je stvorio nekoliko romana o katastro- 
fama na način koji je prethodio školi Džo- 
na Vindhama i Džona Kristofera, a među 
njima verovatno je najbolji »Metalna 
propast«. 

Na Zalost, pisci Gernzbekovog vreme- 
na vecinom nisu bili tako dobri kao Keler 
(koji je bio i obrazovan: napisao je te- 
meljiti udžbenik engleskog jezika a ni 
dara za prozu mu nije manjkalo. On je, za 
razliku od svojih bio bar ozbiljan mislilac 
zainteresovan za humanu stranu tehno- 
logije). Prosečne serije tog doba bile su 
još u obliku jeftinih pričica s mnogo prak- 
tičnih stvarčica. Često se previše reči tro- 
šilo da bi se nešto objasnilo i tako je rad- 
nja lagano stagnirala. Istraživač u Ama- 
zoniji nađe izgubljeni grad i onda utroši 
sledećih dvadeset pet strana da bi saznao 
nešto o privredi tog mesta, a onda nas- 
tavlja s melodramom. Čak je i Gernzbek, 
iako se odupirao koliko je mogao, 
podlegao tome da tu i tamo objavi koju 
kratku priču u svom odvratnom časopisu, 
a najpoznatija je »Ralf 124C41+«. 

Sada bi trebalo da bude jasno zašto je 
ostalo tako malo priča iz tog vremena. 
Samo ih je nekoliko preštampano a pi- 
tanje je da li su i one to zaslužile. Većina 
onog što se tada pojavljivalo u časopisima 
najobičnije je smeće, koje nije budilo ni- 
kakvo zanimanje kod odraslih a i kod 
mladih nije baš naročito prihvatano. Na- 
učna fantastika je sve to vreme bila nešto 
kao mračno doba nakon propasti Rima. 
Da stvar bude još gora, kad god bi se 
negde i pojavila kvalitetnija SF-dela, ona 
nisu označavana kao takva. Termin 
»naučna balada« je zadugo nestao a 
»naučna fantastika« je preuzela značenje 
jeftinih budalaština. 

Najgore od svega se dogodilo kada se 
pojavio Flaš Gordon, čime je pažnja jav- 
nosti usmerena ka najgoroj i najjeftinijoj 
naučnoj fantastici. Ako je imalo inteli- 
pogledao kvalitet štiva, recimo 1936. go- 
dine, sigurno je bio razočaran, osim ako 
nije slučajno naišao na priču Stenlija G. 
Vajnbauma. 

Tako je, eto, naučna fantastika izgu- 
bila ugled i zato su se njeni pisci morali 
truditi poslednjih tridesetak godina da 
povrate status umetnika. Da se Flaš 
Gordon nije pojavio baš tada kada je 
naučna fantastika u najvećem opadanju i 
potpuno bespomoćna da se brani od 
kritike, stvari su mogle drugačije teći. 
Ipak, ne možemo kriviti taj petparački 
strip za ono što se dogodilo čitavom 
jednom žanru uopšte, što ga je dovelo do 
stanja da ga  prozovu nahoécetom 
književnosti. 

Greška je u Gernzbeku i nekolicini 
njegovih sledbenika. Materijali koje su 
odabirali bili su jednostavno bez ikakve 
vrednosti i to je presudilo. 

Moj zaključak je da bi američka na- 
učna fantastika bila neuporedivo bolja da 
Hugo Gernzbek nikada nije napustio Luk- 
semburg. Naravno, nije samo u tome 
problem jer bi se našao neko drugi da 
pokrene »prvi« SF-magazin pre ili kasnije. 
Međutim, sumnjam da bi iko imao lošiji 
uticaj na tom polju. No, nećemo trošiti 
vreme na nešto što se nije dogodilo. 
Gernzbek je uradio ono što je uradio, a 
naučna fantastika bi nestala u sveopštem 
slomu jeftinih magazina da je nešto nije 


podiglo na viši nivo. Džon Kembel, kao 
urednik Astoundinga, najavljuje poznato 
»zlatno doba«, negde između 1938. i 
1950. godine, i gotovo sam samcit stvara 
modernu naučnu fantastiku. 

Kao urednik odobravao je piscima da 
pišu inteligentnije price a insistirao je i na 
posedovanju minimuma tehnike rada. 
Kao i drugi pisci, i on je pisao socio- 
tehnološke priče. (Za to vreme, Amazing 
se još uvek koprcao u blatu. Thrilling 
Wonder, potomak Gernzbekovog Won- 
dera postao je 1947. godine časopis za 
odrasle i uznapredovao. Hugo, srećom, 
tih godina ništa nije izdao.) 

Moramo konačno spoznati, da SF nije 
kuća koju je Hugo sagradio već koju je 
srušio. Kembel je ispravio mnogo od te 
štete, a Bučer, Gold, Pol, Elison, Ferman i 
drugi učinili su ostatak. Mnogi pisci sada 
objavljuju u časopisu Playboy, najbolje 
plaćenom tržištu SF-a. Bolesnik je potpu- 
no ozdraviio od Gernzbek-bolesti i opet 
smo u 1890. godini, a možda smo i bolji 
jer ova kategorija može konkurisati 
glavnom toku kao nikad ranije. 

Pretpostavljam da je sada prekasno, 
ali ipak smatram da bi trebalo promeniti 
ime nagrade »Hugo«. Zašto da nagrada 
za najbolja SF-ostvarenja nosi ime čoveka 
koji za žanr nije učinio ništa pozitivno.« 

VESTI 


Iz Lokusa: A.B. Nedeljković 


Vilijam Gibson, barjaktar kiberpan- 
ka, prodire veé po treci put uzastopce 
na filmske ekrane svojim tekstovima. 
Najnovije vesti su: Gibson je završio 
pola posla u pisanju druge verzije 
svog scenarija za film Ejlijen III (Osmi 
putnik III) — u kome će, uzgred rečeno, 
glumica Sigurni Viver imati samo 
sporednu ulogu, a u Ejlijenu IV opet 
glavnu ulogu: uskoro treba da počne 
snimanje  Gibsonovog  Popaljivanja 
krome — da, filma po toj njegovoj 
priči, u organizaciji kompanije Karol- 
ko; i, najzad, Gibsonova priča Hotel 
Nova ruža poslužiće kao osnov za 
snimanje jednog filma u Japanu, a 
producenti će biti Edvard Presman i 
Malkolm Meklaren. 

Dve tužne vesti: u SSSR je umro, u 
53. godini, SF pisac Dmitrij Bilenkin, 
čije su priče kod nas objavljene 
dvadesetak puta, u Politikinom 
zabavniku, u Vecernjim novostima, u 
Siriusu br. 4, 15, 26, 67 itd. Bilenkin je 
izdahnuo na hirurškom stolu za vreme 
operacije. 

U Americi je preminuo Randal 
Garet, čiji smo nezaborvni Detonator 
čitali u Siriusu 25. Garet je bio veliki 
šaljivdžija, sklon  galami i piću, 
komunikativan i, tokom niza godina, 
živa »fabrika reči«: on i Robert 
Silverberg punili su sami čitave 
brojeve nekih SF magazina, pišući pod 
svojim pravim imenima i pod nizom 
pseudonima. U maju 1979. dogodila 
se katastrofa. Garet je (možda zbog 
alkoholizma, ili zbog neke infekcije 
mozga, na primer meningitisa) izgubio 
pamćenje i ostao u jednoj klinici kao 
čovek koji ne prepoznaje nikoga i ne 
zna skoro ništa, sem u retkim 
trenucima delimične lucidnosti. U 
novogodišnjoj noći, 31. decembra 
1987. umro je od zapaljenja pluća. 


Iz Francuske: Aleksandar Manić 


U izdanju francuske izdavačke kuće 
Les Humanoides Associes, inače bivše 
redakcije Metal Hurlanta, pojavila su 
se u superluksuznoj opremi kao 
albumi dva serijala jugoslovenskog 
strip-autora Igora Kordeja. Radi se o 
Kordejovom junaku Vamu koji je 
jugoslovensku premijeru imao u 
Stripoteci. Serija o Vamu prevedena je 
u Francuskoj kao La saga de Vam a 
prva dva albuma objavljena su pod 
nazivom Le pouvoir d' Ormag i 
L'enfant d' Agrile a prodaju se po ceni 
od 55 FF. U najavi je i treći nastavak 
pod nazivom La citde Naat. Prva dva 
albuma izašla su u januaru 1988. 
godine. Novost je i to da je ovaj 
izdavač u avgustu mesecu definitivno 
prekinuo sa izdavanjem Metal 
Hurlanta jer nije izdržao finansijski 
pritisak kao ni konturenciju drugih 
strip izdanja. 

U listu Les cahiers de la BD broj 79 
od januara 1988. godine, u članku koji 
najavljuje nova strip-izdanja francus- 
kih izdavačkih kuća govori se o 
»uvozu mladih vukova jugoslovenskog 
stripa«. Poseban tretman ima Zoran 
Janjetov koji je potpisao ugovor sa Les 
Humanoides Associes za novi serijal o 
Mebijusovom junaku Džonu Difolu. 
Janjetov ustvari započinje serijal o 
detinjstvu Džona Difola i o svemu 
onome što je bilo pre »Crnog Inkala«. 

Prema ranijim vestima Zoran Janje- 
tov je trebalo da radi peti nastavak 
serije koju Mebijus i Jodorovski već 
godinama rade ali je na kraju peti 
nastavak uradio stari tandem jer je 
Džon Difol, ipak, njihovo mezimče, 
dok je Zoran Janjetov radio kolor 
petog nastavka koristeći se Mebi- 
jusovom paletom boja ali i bojama 
koje ovaj nije upotrebljavao. Slavni 
strip-crtač bio je oduševljen ovim 
radom pa je izdavačima predložio da 
Janjetov bude kolorista i u šestom 
nastavku /nkala koji se već radi i koji 
će biti kraj sage o »odraslom« Džonu 
Difolu. 

DESETA KONVENCIJA * BOLJI 
NAGRADA VLADIMIRU LAZOVICU 

SFERINA 


LOŠ DAN ZA KORDEJA = RAOS 


NADJEZIČEN = ZOZONIJADA * PETOČASOVNA DISKUSIJA SIRIUS-ALEF e 


SLEDEĆI YUCON U SKOPLJU 


U neprekidnom trajanju od četrdeset 
sati, od 26 — 28. februara 1988. godine 
održana je deseta SF konvencija najsta- 
rijeg jugoslovenskog SF društva »SFera« 
iz Zagreba. Poprište događanja bio je 
društveni dom »Peščanica«, a prisutno 
nekoliko stotina ljubitelja naučne 
fantastike. 

Deset godina »SFerakona« znači ujedno 
i deset godina SF konvencija u Jugoslaviji: 
jedanaest u Zagrebu, tri u Skoplju, po dve 
u Beogradu i Ljubljani, a jedna u Nišu. 

Ipak, zahvaljujući tome što su pre svih 
drugih započeli s organizovanim okuplja- 
njem ljubitelja fantastike, skupovi u Zag- 
rebu imaju jednu osobenost koja se po- 
tvrdila i ove godine: broj prisutnih fanova 
iz drugih klubova je vrlo veliki, a postoji i 
mnogo posetilaca iz drugih gradova (pre- 
dnjači Rijeka) u kojima nema organi- 
zovanih društava. 

Za razliku od proteklih godina, vero- 
vatno iz finansijskih razloga organizator 
konvencije, nije doveo nekog od stranih 
pisaca. Najavljeni fan počasni gost Jan 
Tomas iz Švedske izostao je zbog bolesti. 
Jedini stranac bio je nekakav Nemac, 
predstavnik Habartove fondacije ili nečeg 
sličnog, muvao se unaokolo, pokušavao 
da bude poslovan i koristan, ali nadamo 
se da nijednom izdavaču nije uspeo da 
uvali Habartovu dvanaestologiju za objav- 
ljivanje. Svako ko je pokušao da pročita 
»Bojno polje Zemlja« može da predstavi 
sebi veličinu tragedije koja bi u tom slu- 
čaju zadesila jugoslovensko tržište nauč- 
ne fantastike. Bilo kako bilo, ogromna 
naduvana figura Terla (jedan od Habarto- 
vih likova) klatila se u dvorištu doma 
»Peščanica«, a manja varijanta svega 
toga šetkala se naokolo plašeći decu. To 


je bilo prvo s čime su se susretali 
posetioci ovogodišnjeg »SFerakona«. 

Manifestacija je zamišljena kroz više 
paralelnih programa u sedam glavnih 
prostorija. Najveći deo publike privukli su 
najavljeni filmovi u dve sale i tu se 
program, ukoliko sam mogao da zapazim, 
odvijao bez većih izmena. Najavljeni 
video-bim za glavnu bioskopsku dvoranu, 
obezbeđen preko predstavništva »Sony«, 
pokazao se nekompletan i neispravan, 
tako da je bilo malo naporno i nepriklad- 
no za veliki broj posetilaca. 

Od propratnih programa, »SFerino« for- 
siranje igara na ploči i kompjuterima nije 
pokazalo znake jenjavanja ni ove godine. 
Bez mnogo veze sa SF-om, na desetak 
kompjutera i nekoliko ploča, uglavnom 
mlada publika, zabavljala se na svoj 
način. 

Ono zbog čega je preko pedeset ljudi 
poteglo iz raznih krajeva Jugoslavije, 
šestoro čak i iz Skoplja — glavni programi, 
predavanja, tribine, promocije, YUCON — 
bilo je prisutno, ali ne u najavljenom 
broju i ne na najavljeni način. 

Počelo je u petak, u 18 časova, sve- 
čanim otvaranjem uz kratkotrajan govor 
Roberta Stimca i upoznavanje sa počas- 
nim gostima: Zivkom Prodanovićem i 
Bobom Zivkovicem. Ubrzo zatim prisust- 
vovali smo u Galeriji dogadanja otvaranju 
samostalne Bobove izložbe ilustracija. 

Sledilo je apsolutno ne-SF-ovsko preda- 
vanje o principima rada kompjutera, a 
onda su se fanovi počeli okupljati u 
Koncertnoj dvorani, radi najavljene pro- 
mocije prve knjige u novoj seriji edicije 
»Delta«: »Caj sa Crnim zmajem«. Uvodnu 
reč trebalo je da održi Neven Antičević, 
ali nešto pre toga, nemarnošću organi- 
zatora stvari su krenule drugim tokom. 

S leva na desno: Živko Prodanović, Krsto Mažuranić i Žiga Leskovšek 


Imali smo priliku da vidimo jedan od 
prvih primeraka knjige »Caj sa Crnim 
zmajem«. Izdavač »Mladost« povukao je, 
štampajući tu knjigu, neverovatan potez. 
Svi se verovatno sećate izvanrednih Kor- 
dejevih ilustracija kojima su bile najavlje- 
ne tri knjige novog kola i među njima 
»Caj...« Knjiga je opremljena na sasvim 
drugi način, sa krajnje stupidnim stilizova- 
nim crtežom: glava zmaja i šoljica čaj a 
ispred njega. 

Oko ovog neverovatnog poteza zapo- 
deo se razgovor među prisutnima i 
najavljena promocija pretvorila se u du- 
gotrajnu razmenu mišljenja među kojima 
su prednjačili Antičević, Bob i Raos. 
Mišljenja su, naravno, bila različita i 
konfrotacija je bila neminovna. | tada je 
Predrag Raos, poznata zagrebačka alapa- 
ča, inače jedini Jugosloven koji je dobio 
status književnika na osnovu SF dela, ko- 
načno shvatio da nema sreće sa beo- 
gradskim crtačima. Njegovim sugrađani- 
ma još je u živom sećanju dan kada je, 
samo na tren, Zeljko Pahek, tada najbolji 
jugoslovenski SF ilustrator, zapušio usta 
Raosu. Ovoga puta, ali konačno i potpu- 
no, učinio je to Bob. 

U subotu, rano ujutru, oko jedan čas, 
trebalo je da se održi promocija dva al- 
buma Igora Kordeja nedavno objavljenih 


u Francuskoj. Ponovo neshvatliiv propust 
organizatora, niko nije predviđen da da 
uvodnu reč, niko nije određen čak ni da 
vodi sastanak i promocija u potpunosti 
propada — razgovor se neformalno 
nastavlja sada medu pedesetak prisutnih 
osoba. Indisponirani Kordej je neprimet- 
no nestao iz te mase. 

Bila su predviđena još neka predavanja 
za tu noć i rane jutarnje časove, ali pre- 
morena publika i predavači baš nisu bili 
voljni da učestvuju u svemu tome. 

Sastanak »World SF« pretvorio se u 
razmatranja o čisto jugoslovenskim pita- 
njima i poslužio kao odličan uvod za 
YUCON — zvanični sastanak predstavnika 
svih SF klubova u zemlji. Tu su već pokre- 
tana stara i nikad dorečena pitanja: kakav 
treba da izgleda profil kluba, kako privući 
nove članove, kako sprečiti osipanje 
članstva, da li je masovnost uopšte i 
potrebna. Ostalo je nerešeno i pitanje 
zajedničkog fanzina svih klubova, koji se 
za sada pojavio samo jedanput, u Skoplju 
1986. godine. Podsetimo se, broj 2 
trebalo je da prirede i odštampaju članovi 
Niškog kluba »Lira«, ali oni to do sada 
nisu učinili. Po davno predviđenom prog- 
ramu, treći broj trebalo je da završi 
»SFera«. Pošto se nije pojavio drugi broj, 
njima je glavna dilema bila da li da rade 

S leva na desno: Krešimir Ljubić, Vladimir Lazović i Bob Živković 


drugi ili treći broj, ali na kraju od svega 
toga nije ispalo ništa. Po pitanju zajed- 
ničkog fanzina, nezvanični zaključak je da 
se odustane od svega toga, jer takav 
fanzin jednom godišnje uz osmomesečno 
prikupljanje informacija gubi svoj početni 
smisao — informisanje fanova — koje se 
može mnogo jednostavnije i praktičnije 
obezbediti preko mesečnika »Sirius« i 
»Alef«. Dvočasovna diskusija nije donela 
apsolutno ništa novo u odnosu na ranije 
godine i pokušaje, osim zaključaka da se 
naredni YUCON (1989. godine) održi u 
Skoplju u organizaciji »Pulsara« i izjave 
spremnosti slovenačkih fanova da prih- 
vate YUCON 1990. 

Tačno u 20 časova započela je ceremo- 
nija dodela nagrada »SFera«. Nakon uobi- 
čajenih nabrajanja najzaslužnijih članova 
»SFere« u protekloj godini, i izostavljanja 
imena članova komisije za dodelu nagra- 
de, proglašen je ovogodišnji dobitnik. Ove 
godine samo jedan, u kategoriji priče: 
Vladimir Lazović za »Sokolara« objavlje- 
nog u »Siriusu« broj 138. Već dve godine 
»SFera« ne dodeljuje nagradu za najbolji 
roman, a to pravda odsustvom kvalitetnih 
ostvarenja. Povelju za izuzetan doprinos 
u domenu ilustracije uručen je Bobu — 
nesumnjivo zasluženo. 

Nakon ovog zvaničnog dela, nastupio je 
Neven Antičević i dodelio antinagrade 


»Hugo-pljugo« za izuzetne poteze, izjave i 
stavove suprotne logici ili interesima 
naučne fantastike. Dobitnici su: Krsto 
Mažuranić, Bruno Ogorelac, Radmilo 
Andelković, Hrvoje Prćić i Ivica Posavec. 
Svima njima pripala je po jedna (Krsti tri, 
nije jasno zašto) knjiga iz Nevenove pri- 
vatne kolekcije. Nagrada treba da 
postane tradicionalna. 

Poslednji subotnji sati protekli su u 
zanimljivom kvizu poznavanja SF dela i 
pisaca. Među četiri učesnika, najbolje 
ukupno znanje pokazao je Miloš Tomin iz 
Beograda, zvani Zozon, koji je svojim 
nesputanim izlivima mladalačkih osećanja 
podelio publiku za i protiv sebe. Ostaće 
nazaboravne scene pantomime i samog 
finala kviza, koji se s punim pravom može 
nazvati Zozonijada. Nagradu vrednu 200 
dolara — dvanaestotomni Habartov izlet 
u naučnu fantastiku — i tešku deset 
kilograma Zozon je uz pomoć sugradana 
dovukao u Beograd. 

U nedelju, odmah iza ponoći održan je 
okrugli sto »Sirius—Alef«, na kome su 
učestvovali urednici oba časopisa. Svi koji 
su očekivali nekakva oštro suprotstav- 
ljena mišljenja ili čak svađu, ostali su ra- 
zočarani. Pomirljivost učesnika vrlo brzo 
je prešla na publiku i razgovor se nastavio 
naredna četiri i po sata o položaju jugo- 
slovenskih časopisa i domaćih SF pisaca... 

95 


| 


Milo3 Tomin Zozon 


gde je buduénost svega toga, i tako to. 
Istakli su se u svojim diskusijama: Vesna 
Popović, Bruno Ogorelec, Predrag Raos, 
nepoznati ogromni čovek kraj vrata, ne- 
poznati nekarakteristični čovek iz sredine 
i, naravno, Bob. 

Kraj ovog okruglog stola bio je, prak- 
tično, i kraj »Sferakona 10«. Manifes- 
tacija je potrajala još nekoliko sati, ali se 
u tim ranim jutarnjim časovima ništa zna- 
čajnije nije dogodilo... Iscrpljeni više- 
dnevnim boravkom, učesnici su se na- 
prosto rasuli svako na svoju stranu. 

Sve u svemu, utisak je povoljan. Mnogo 
toga je urađeno, mnogo toga se dogodilo, 
vođeno je stotine neformalnih razgovora, 
zabeleženo hiljade mišljenja. Fanovi su 
došli na svoje, ljubitelji filmova takode, 
ljubitelji kompjuterskih igara nezavisno 
od svih. Nezadovljni mogu biti jedino 
pulsarkonski osvetnici koji su u karta- 
roškom odmeravanju sa »Lazarom Ko- 
marčićem«, na neutralnom terenu, nano- 
Vo pretrpeli težak poraz. 


Ostala su neka obećanja. U Rijeci ko- 
načno počinju da razmišljaju o nekakvom 
klubu i minikonvenciji. Ponovljena je mo- 
gućnost ovogodišnjeg okupljanja i u 
Titovom Užicu, gradu u kome radi div 
jugoslovenske fantastike, Dragan R. Fili- 
pović. Skopljanci za ovogodišnju jesen i 
svoju četvrtu konvenciju najavljuju Harija 
Harisona i Sema Lundvala. Započeti su 
pregovori sa Brunom Ogorelcem oko 
otkupljivanja njegovog prevoda Oldisove 
»Prašume« za »Alef« ili neko privatno 
izdanje — tako da će ljubitelji naučne 
fantastike konačno moći da pročitaju ovo 
dugonajavljivano delo. »Sirius« najavljuje 
ciklične konkurse za domaće priče od 
kojih bi po tri najbolje bile prevođene na 
engleski i agencijski nuđene u inostran- 
stvu, Bob najavljuje mnogo novih iznena- 
đenja za Darka Macana... 


Foto: Miodrag Milovanović 
Tekst: Boban Knežević 


Gore: Bruno Ogorelec 
Dole: Vesna Popović 


KNJIGE 


Kolin Mekalou 
VJERA ZA TRECI MILENIJ 


Biblioteka »Hit«, »Znanje«, 
Zagreb, 1987. 


Vjera za treci milenij, roman objavljen u 
originalu 1985. godine, novo je spisatelj- 
sko dostignuée Kolin Mekalou, autora 
čuvenog srceparateljskog bestselera Ptice 
umiru pevajući, nama poznatijeg po istoi- 
menoj TV seriji snimljenoj po ovom ro- 
manu, u našem narodu iz milošte 
nazvanoj »Gledaoci umiru zevajući«. 

Već sama činjenica da se spisateljica, 
čiju publiku u najvećoj meri sačinjavaju 
dokone domaćice, prihvatila pisanja ro- 
mana čija se radnja odigrava u sledećem 
veku, da ne kažem u sledećem mileni- 
jumu, bila je dovoljna da u meni probudi 
određenu dozu skepticizma, na žalost ne- 
dovoljnu da me odvrati od čitanja knjige. 

Dr. Džošua Kristijan je psiholog speci- 
jalizovan za lečenje »neuroze milenija«, 
blagog oblika histerije koja zahvata Ame- 
rikanke dvadesetprvog veka u trenutku 
kad saznaju da njihova kuglica nije izvu- 
čena na lutriji koju organizuje vlada u cilju 
sticanja prava na rođenje drugog deteta. 
Dr. Džošua Kristijan je visok, mršav i ima 
»karizmu«. 

Dr. Džudit Keriol »zrači prefinjenošću, 
mirnom elegancijom i nekom nedodir- 
ljivošću koja ne dopušta da joj se ime 
nađe na spisku uredskih zavodnica«. Uz 
to je i frigidna. Svoju neispoljenu energiju 
usmerava na to da pronađe čoveka sa 
»karizmom«, čoveka koji će Ameriku 
vratiti sa ivice ponora na koju je dospela 
nošena hladnim vetrovima novog lede- 
nog doba, nestašicom svih vidova ener- 
gije i prenaseljenošću. 

Dr. Džošua Kristijan i Dr. Džudit Keriol 
(ah, ti inicijali!), konačno se sreću u tre- 
ćem poglavlju i od tada počinje tragična 
saga o još jednoj neispunjenoj ljubavi, o 
žrtvovanju u cilju »viših interesa«, i o 


svemu onome što uz to ide. 

Na prvi pogled, ovde nema ničega tako 
strašnog. Običan malo ambiciozniji i 
obimniji ljubavni roman koji se često sre- 
će i kome ne pridajemo puno pažnje, jer 
je po pravilu i ne zaslužuje. 

Pa zašto se onda ovoliko trudim da ga 
ocrnim, i trošim dragoceni papir i vaše 
strpljenje? 

Zato što se ovaj roman koristi nekim 
elementima meni tako drage naučne 
fantastike da proklamuje ideje tako 
ogavne da me je samo urođeni mazo- 
hizam mogao odvratiti da knjigu ne bacim 
posle pedesetak pročitanih stranica. Na- 
ime, ova knjiga je samo još jedan u nizu 
ataka »novog američkog konzervativiz- 
ma«, jedno od onih gnusnih upozorenja: 
»Evo, vidite šta će se dogoditi ako nas ne 
budete slušali i dalje nastavite da živite u 
razvratul« Umesto toga, nudi nam se 
alternativa koju treba prigrliti: »Prije 
svega, okrenite se Bogu. Shvatite da što 
smo čvršći uprkos zloj kobi, to će nam 
život biti bogatiji a mi srećniji, to će veća 
biti Božja iskra koja živi u nama i to lakše 
ćemo se pomiriti sa smrću.« Slede dese- 
tine stranica propovedi, ponekad tako 
neumerenih da se čovek zapita nije li se 
spisateljica previše uživela u ulogu Mesije 
(Džošue), uplašen da i ona ne krene 
putem koji su izabrali Isus i Džošua. 

A naučna fantastika? Ima li tu uopšte 
naučne fantastike? 

Pa, ima, tu i tamo. Doduše, čini mi se da 
neke stvari spisateljici nisu baš najjasnije: 

»Zemlja se hladi i nikome nije jasno 
zašto. Najbolje objašnjenje koje nam 
nude naši stručnjaci jest da se nalazimo u 
malom ledenom dobu. Govore o stru- 
jama i atmosferskim slojevima, kontinen- 
talnim pločama i promjeni magnetskih 
polova, o Sunčevim pjegama i iskrivljenim 
osovinama, ali sve su to puka naga- 
đanja«. 

Ako mislite da je to najgore na šta 
možete da naiđete, grešite. Poslušajte 
ovo: 


97 


»Prizemlje je uvijek bilo mnogo stup- 
njeva toplije od gornjih katova gdje se 
nalaze spavaće sobe, jer su biljke proiz- 
vodile prirodnu toplinu, a nešto je topline 
dolazilo i od naoko hladnog fluores- 
centnog svjetla koje je gorelo dan i noć.« 

Ako imate nekakvih problema sa shva- 
tanjem sadržine, preporučujem vam 
Džošuin savet: 

»Ja govorim svojim pacijentima vje- 
rujte.« 

A ako vam ni to ne pomogne, nemojte 
se puno uzbuđivati. Ni sami niste svesni 
koliko vam je dobro i kako ste srećni. 
Zadržite osmeh na svojim licima, jer: 

»U duševnom pogledu komunisti su u 
daleko boljem položaju nego mi, jer oni 
imaju Državu kojoj se mogu klanjati.« 

Ovo je kraj teksta. Odlazim na previ- 
janje kolena. 

Miodrag Milovanović 


POETSKA METAFORA 


»Bludna 
zbirka 


Miha Remec: »Lovac« i 
kći«, Prešernova družba, 
Vrba, 1987 


Najnovije prozno delo Mihe Remca 
predstavljaju dve SF novele Lovac i Blud- 
na kći, koje su prošle godine štampane u 
jednoj knjizi u Pomurskoj založbi. Autor 
izvanredne grafičke opreme Matjaž Vi- 
potnik, oblikujući naslovnu stranu, izbe- 
gao je tipičnu SF likovnu ikonografiju i na 
estetski i umetnički uverljiv način izrazio 
nadrealističku ^| usmerenost Remčeve 
proze. 

Novela Bludna kći koja je premijerno 
objavljena 1985. godine u zagrebačkom 
»Siriusu«, sada je prvi put štampana na 
slovenačkom jeziku, uspešnije je delo. 
Autor je u priči, koju obeležavaju središnji 
motivi jalovosti i plodnosti, međusobnih 
ljudskih odnosa i preplitanja problema 
rodoskrnavljenja, postavio jasne para- 
metre ekološke strave. Doduše, na prvi 
pogled izgleda da priča nezadrživo srlja u 
pesimizam i propast, ali pisac je ipak 
uspeo da premosti takva razmišljanja. 
Završnim pasažima, kad se iz čistog oča- 
janja i bezizlaznosti porađa nada daljeg 
traganja i svest o tome da čovek jednom 


mora uspeti, Remec je ostvario pravu 
poetsku metaforu o čovekovim strem- 
ljenjima lepšem i boljem životu. Imamo, 
dakle, posla s novelom koju bez razmiš- 
ljanja možemo uvrstiti među najkvali- 
tetnija jugoslovenska ostvarenja na pod- 
ručju SF. Bludna kći je celovito ostvareno 
književno delo i retka su mesta na kojima 
je autor možda nešto više raspričan da bi 
se eventualno mogla odstraniti koja reč. 
U svakom slučaju novela je pisana funk- 
cionalno, svet koji nam autor prikazuje 
sasvim je uverljiv, karakterizacija dovr- 
šena, pa zato nije čudno što novela čita- 

ocu pruža izvanredan umetnički užitak. 
Druga novela ima naslov Lovac i takođe 
je prvi put objavljena. To svoje najnovije 
delo Remec je posvetio tematici nekak- 
vog psihičkog vampirizma. Glavni junak 
pripada nižoj humanoidnoj kasti, koju 
ljudi viših društvenih slojeva iskorišćavaju 
tako što upijaju njihova osećanja, doživ- 
ljaje i oživljavaju njihovu spoznaju objek- 
tivne stvarnosti. Već zbog same prirode 
šarenila doživljaja i osećanja, novela je 
nužno malo više avanturistički obojena, 
jer raznovrsnost pejzaža i doživljaja daje 
smisao psihičkom vampirizmu koji na taj 
način pripadnicima viših kasta pruža 
nasladu najrazličitijim čulnim doživljaji- 
ma. Pisac je u taj okvir postavio ljubavni 
trougao, koji čine lovac na čula, njegova 
gazdarica i devojka, koju lovac slučajno 
otkriva negde u obroncima Himalaja. 
Remec je i u ovoj noveli, kao i u svojim 
mnogim drugim delima, ponovo naglasio 
vrednost ljubavi, kojom čovek održava 
svoju čovečnost. Ljubav je osnovno ljud- 
sko pravo, kojim se pojedinac može su- 
protstaviti pokušajima bilo kakvog psi- 
hičkog podjarmljivanja ili nekakvim dru- 
gačijim metodima zasužnjivanja čoveko- 
voga duha. Novela Lovac je manje uspeš- 
na od Bludne kćeri, pre svega u odnosu 
na doteranost i uverljivost međusobnih 
odnosa pojedinih aktera. Autor se nekako 
previše strasno posvetio pojedinim bla- 
gim erotskim scenama, međutim, neka 
pitanja, pre svega u vezi sa odnosom 
među pripadnicima različitih kasta i 
uopšte sa svetom u kojem žive, kao da 

ostaju bez zadovoljavajućeg odgovora. 
Remec neosporno spada među naše 
najbolje pisce naučne fantastike. Napisao 

je četiri SF romana: Šupljina (1978), 
Prepoznavanje (1980), Iksion (1981) i 
Mana (1985). lako upravo sve te romane 
možemo uvrstiti u kvalitetna i angažo- 
vana književna dela, ipak se pre svega 
novelom Bludna kći ponovo potvrđuje 
teza da je upravo oblik novele književna 
ka tegorija koja Remecu najviše odgovara 


književni kvaliteti. Možda zapravo dužina 
novele omogućava optimalno korišćenje 
piščeve stvaralačke snage, koja se u 
nekim njegovim dužim delima gubi bilo u 
razvučenim fabulama ili u slepim rukav- 
cima glavnog pripovedačkog toka. 


Žiga Leskovšek 


i u kojoj najviše dolaze do izraza njegovi 


Ako mislite da su kritike našeg prikazivača filmova Boba Živkovića ponekad 
neumereno sarkastične, poslušajte kako to radi poznati pisac Harlan Elison u svojoj 
redovnoj rubrici u časopisu »Fantasy and Science Fiction«. U pitanju su dva filma koje, 
srećom, nismo imali prilike da gledamo. 

Monsignor je neverovatno glupav, i kataklizmično besmislen, ogavno zapetljan, 
najneprikladniji komad celuloidne trake ikada projektovan na bioskopsko platno. Čovek 
gleda film razjapljenih čeljusti, prosto ne verujući da toliko navodnih profesionalaca 
može tako potpuno izgubiti razum pa da sebe ubede da ovu kosmičku smrdljavštinu 
treba snimiti; ili, ubedivši sebe u to, i pogledavši je na internoj projekciji, pomisliti da se 
ova gadost može iskoristiti za išta drugo osim da se čovek smeje gluposti. Monsignor je 
zaslužio olimpijsku medalju za imbecilnost. 

Film Supergirl funkcioniše na potpuno istom intelektualnom i umetničkom nivou 
kao i Monsignor. 

FILMOVI 
FEST 88 


JEDAN 
SASVIM 
SUBJEKTIVAN 
POGLED 


Pošto su u modi razni osvrti na nedavno 
protekli FEST, pridružimo se i mi. Razlika 
je naravno, što će kritika biti nepotkup- 
ljiva, okrutna, nemilosrdna i subjektivno- 
merodavna (?). 

Fest je bio takav da su gušenje po 
salama (od dosade) mogli izbeći jedino 
ljubitelji SF ili fantazi—horor filmova. 
Izgleda da je ta naša vrsta žanra još i 
jedina pošteđena raznih egzibicija svojih 
tvoraca, koje rezultiraju (neminovno) 
čvrstim snom skoro svih onih naivnih 
konzumenata ove vrste umetnosti koji su 
poverovali da je jedan od ciljeva filma i da 
zabavi gledaoca. 

Shodno gore navedenom trendu (»ka- 
ko—Perica—vidi—umetnički—film«) go- 
mila filmskih »bardova« (!) je napravila 
ove godine u stilu »fotografija-sa- 
optičkim-efektom-kretanja« (znate to su 
oni filmovi bez radnje u uvodu, bez akcije 
U razradi i gde se sigurno ništa ne dešava 
u završnici). Od velikih tu ubrajam 
Hjustona (MRTVI ili kako ugušiti čak i 
jadnu filmsku traku a kamoli gledaoca), 
Bertolučija (KINESKI CAR ili knjiga istorije 
sa tako predivnim, moralnim, etičkim, 
soc-realističko-edukativnim krajem koji 
celo delo svodi na jednu rusku »skas- 
ku«)... Uz velike dolaze naravno, i oni 
mali. Čitava armija amaterskih, poluama- 
terskih te nesvrstanih kinematografijica 
sa svojim »simpatičnim« pokušajčićima 
da osmisle film.. 

U svakom slučaju FEST me nije izne- 


BOB ŽIVKOVIĆ 


nadio. Osim časnih izuzetaka koji su mi 
izbacili utrobu na usta (ZAKON POŽUDE, 
NACULITE UŠI), te naterali da odlučim da 
više nikada ne zalutam u bioskop. Pored 
gomile osrednjih filmova (većim delom 
neuspešnih), jedino su ostvarenja iz ob- 
lasti fantastike i SF-a dali neke rezultate. 
Za mene je najveće iznenađenje Festa bio 
Alen Parker (autor katastrofalne PTICICE), 
sa svojim filmom ANĐEOSKO SRCE. Ne- 
verovatno ali Miki Rurk je uspeo da glumi 
u nekom filmu, a da me ne dovede do 
nervnog sloma čim ga ugledam. 
ANĐEOSKO SRCE je najzad jedno ostva- 
renje sa svim bitnim odlikama dobrog 
filma. Tematika je naravno divna, 
kamera, fotografija, režija, efekti, pa čak i 
R. De Niro su normalni i prave celinu koju 
možemo gledati sa uživanjem. Naravno 
ROBOKAP i PREDATOR su ranije opisani u 
našem ALEFU (kako idemo ispred svog 
vremena), a zaključak je bio ispravan, te 
ponavljamo da se oni nalaze na samom 
vrhu liste SF filmova prošlih godina. 

VESTICE IZ ISTViKA balansiraju na gra- 
nici dosade uz Nikolsona koji je očigledno 
zaboravio da je davno prestao da snima 
»SAJNING« te i dalje kezi zube i krivi oči. 
Specijalni efekti su loši i apsolutni višak u 
filmu koji podseća na manifest društva za 
borbu protiv žena. 

CUDESNA DEVOJKA (bleda kopija Mado- 
ninog KO JE TA DEVOJKA), LA BAMBA 
(socijalni dosadni film) NEDODIRUIVI 
(slabi... slabi... De Palma), BOJA NOVCA 
(apsolutno bezrazložni film), i ostali koji 
uopšte nisu vredni po mena. 

Kao ilustraciju ovog teksta, pružamo 
vam uvid u listu filmova sa sigurno 
najrenomiranijeg i najvećeg festivala SF, 
fantastičnih i horor filmova na svetu. 
»AVORIAZ 88« (23-31 decembar - 
Francuska) predstavlja filmove iz ovih 
kategorija koje će Evropa gledati tokom 
naredne godine. 

AVORIAZ 88 


AENIGMA (1987, Lucio Fulci), Italija — italijanska produkcija je bez komentara! 
ANGISH (1986, Bigas Luna), Spanija — isto kao sa Italijanima. 

BRAIN DAMAGE (1987, Frank Henenlotter), SAD — klasičan horor. 
CASSANDRA (1986, Colin Eggleston), Australija — simpatičan pokušaj. 
CHINESE GHOST STORY (1986, Ching Siu Tung), Hong Kong - žuti horor. 
GHOST HOUSE (1987, Umberto Lenzi), Italija — bezkomentara. 
HELLRAISER (1987, Clive Barker), SAD — predivno. 

HIDDEN (1987, Jack Sholder), SAD — klasičan hororčić. 

JULUA AND JULIJA (1987, Peter Del Monte), Italija — bez komentara. 
KILLING BIRDS (1987, Claudio Lattanzi), Italija — bez komentara. 

MADE IN HEAVEN (1987, Alan Rudolph), SAD — nežno, bljutavo. 
MONSTER SQUAD (1986, Fred Dekker), SAD — spilbergovski hit horor. 
MORNING PATROL (1987, Nikos Nikoaidis), Grčka — bez komentara. 
NEAR DARK (1987, Kathryn Bigelow), SAD — hit horor o vampirima. 
OPERA (1987, Dario Argento), Italija — bezkomentara. 

PRINCE OF DARKNESS (1987, John Carpenter), SAD - razočaranje godine. 
PRINCESS BRIDE (1987, Rob Beiner), SAD - fantazi hit. 

PRISON (1987, Renny Harlin), SAD — krvavo i gadno. 

ROBOCAP (1986, Paul Verhoeven), SAD — sećate li ga se? 

SIESTA (1987, Mary Lembert), SAD — »B« produkcija. 


Klajv Barker i lik iz filma »Hellraiser« 

GOSPODARI UNIVERZUMA 


(MASTERS OF THE UNIVERSE) 
USA, 1987. 


Bejaše jednom jedan mali Amerikanac. 
On je imao gomilu igračaka koje je voleo i 
imao je bogatog oca koji je njega mnogo 
voleo. Taj tata je takođe i želeo da ispuni 
svaku želju svog deteta. Srećna okolnost 
u toj dirljivoj pričici je činjenica da je 
omiljena igračka tog Amerikančića GOS- 
PODARI UNIVERZUMA. U protivnom sada 
bi morali da gledamo film u stilu »Okrutni 
Plišani meca protiv najezde krvoločnih 
lutkica sa Marsa«, »čoveče-ne-ljuti-se uz- 
vraća udarac«. Srećom, do toga nije 
došlo. 

Da vidimo: mašina za ceđenje novca 
Američke industrije je otkrila da se klinci- 
ma sviđa jedna vrsta igračke. Odmah se 
kreira i strip sa likovima iz te igre (to je 
valjda ona gnusna tvorevina sa tako »ne- 
vinim« imenom, koji moramo gledati u P. 
Zabavniku). Zatim, u akciju kreće serija cr- 
tanih filmova, a sve to je uvod u film sa 
istim likovima. Po igri GOSPODARI UNI- 
VERZUMA Dejvid Odel i Stiven Tolkin (?) 
pišu priču i scenario filma koji kreće u 
bioskope na opšte oduševljenje klinaca. 
Ko od naših čitalaca uspe da vidi film 
unapred je uskraćen samim tim što ne 
poznaje igru, ali (u slučaju da je u njemu 
još uvek neki klinac), ipak može uživati u 
ovoj, naivnoj, svemirskoj bajci. 


.. Preko sedam gora, preko sedam mo- 
ra, na drugoj strani svemira (preko sedam 
planeta) bejaše planeta Eternija. E, ta 
planeta beše razorena strahovitim ratom. 
Sada njome vlada monstruozni Skeletor 
uz pomoć zarobljene veštice iz »Zamka 
Senki«. Crpeći moć veštice on je svemo- 
ćan, zao, okrutan. Ali, dijabolični Skeletor 
zazire od Musklora — lidera, uzvišeno- 
romantičnog i pozitivnog heroja. Uz po- 
moć patuljka Gvildora koji poseduje ključ 
vremenskog prolaza Musklor beži sa Eter- 
nije spašavajući (normalno) žensku i nje- 
nog oca. Sve troje stižu na Zemlju u da- 
našnju Ameriku, a za njima dolaze i 
najamnici Skeletora. 

Skeletora glumi Frenk Langela (po su- 
gestijama sopstvene dece), inače pozna- 
tiji kao komičar iz »12 stolica« Mel Bruksa 
i kao Drakula u filmu Džona Bedema (nag- 
rada na festivalu u Parizu). Musklora glu- 
mi Dolph Lundgren poznatiji kao strašni 
Drago—Rus iz filma »Roki IV«. Režiser 
Gari Godar je do sada radio na spektak- 
lima, ali malčice drugačije vrste: KONAN, 
ODISEJA 2110, KING KONG... Naravno, 
sve te filmove je postavio kao »šou prog- 
rame specijalnih efekata u Diznilendu i 
sličnim zabavnim parkovima Amerike«. 

Mislim da je jasno šta se može očekivati 
od njegovog filma. Filozofije i velikih 
novosti sigurno nema ni za lek, ali ako vas 
zanima filmovani strip, i to posebno ako 
pripadate mlađem uzrastu (ili se tako 
osećate) preživećete i ovaj film. 

Gering poče da žvaće, stade, pogleda 
ukočeno, i rece: »Zašto bih? Ja ovde 
nemam nikakvog autoriteta, a ne bih ti 
mogao ništa i da imam. Samo sam gost. 
Vrlo pristojni ljudi, ovi ovde; uopšte me 
nisu uznemiravali, izuzev što su me, s 
vremena na vreme, pitali jesam li dobro. 
Premda, ne znam koliko će dugo pustiti 
da ne zaradujem za svoje izdržavanje.« 

»Nisi izlazio iz kolibe?« reče Barton. »Ko 
je onda punio tvoju zdelu? Odakle ti 
toliko gume snova?« 

Gering se lukavo nasmeši. »Imao sam 
veliku kolekciju tamo gde sam boravio do 
dolaska ovde; negde oko hiljadu milja 
uzvodno.« 

»Nesumnjivo otetu od sirotih robova«, 
nadoveza se Barton. »Ali, ako ti je tamo 
bilo tako dobro, zašti si otišao ?« 

Gering zaplaka. Suze su mu se slivale niz 
lice, preko ključnih kostiju, pa niz prsa, 
dok su mu se ramena tresla. 

»Ja... morao sam da odem. Nisam im 
uopšte bio dobar. Gubio sam vlast nad 
njima — trošeći previše vremena za piće, 
pušenje marihuane i žvakanje gume 
snova. Rekli su da sam suviše omekšao. 
Ubili bi me, ili pretvorili u roba. Tako sam 
jedne noći šmugnuo... uzeo čamac. Dobro 
sam prošao i nisam se zaustavljao sve 
dovde. Prodao sam deo svoje zalihe 
Sevieru za dvonedeljno utočište.« 

Barton radoznalo posmatraše Geringa. 

»Znaš šta će ti se dogoditi ako uzmeš 

reviše gume«, reče. »noćne more, ha- 
ucinacije, priviđenja. Totalno mentalno i 
fizičko rastrojstvo. Mora da si to video 
kod drugih.« 

»Ja sam na Zemlji bio zavisnik od 
morfijuma!« uzviknu Gering. »lzborio 
sam se protiv toga i zadugo bio Slobodan. 
Onda, kad su Trećem rajhu kola krenula 
nizbrdo — a i meni samom — kad je 
Hitler počeo da me kinji, opet sam se 
odao drogama!« 

Zastade, pa reče: »Ali ovde, kada sam 
se probudio u novom životu, u mladom 
telu, kada se činilo da je ispred mene 
večni život i mladost, kada nije bilo stro- 
gog Boga u raju ili đavola u paklu da me 
zaustavi, mislio sam da mogu učiniti 
upravo ono što želim, i izići s tim na kraj. 
Postao bih čak veći od Firera! Ta mala 
zemlja, u kojoj si me onda zatekao, 
trebalo je da bude tek početak! Mogao 
sam gledati svoju imperiju kako se 
prostire hiljadama milja uz, i niz Reku, sa 


obe strane doline. Bio bih vladar deset 
puta većeg broja podanika od onog o 
om je Hitler ikad sanjao!« 

Opet poče da plače, a onda prestade, 
da bi popio još jedan gutljaj vode, i 
potom stavi parče gume snova u usta. 
Zvakao je i lice mu svakog sekunda 
postajaše sve opuštenije i ozarenije. 

Gering kaza: »Posle sam imao noćne 
more s tobom, koji mi zarivaš koplje u 
stomak. Kad bih se probudio, trbuh bi me 
boleo, kao da mi je kremen zaista probo 
creva. Tako sam uzeo gumu, da otklonim 
bol i poniženje. U početku mi je poma- 
gala. Bio sam jak. Bio sam gospodar sve- 
ta, Hitler, Napoleon, Julije Cezar, Aleksan- 
dar, Džingis Kan, svi u jednom čoveku. Bio 
sam opet zapovednik fon Rihthofenovog 
Diviziona crvene smrti; bill su to srećni 
dani, najsrećniji u mom životu, po mnogo 
čemu. Ali, euforija se ubrzo pretvorila u 
grozu. Stropoštao bih se u pakao; video 
sam sebe kako optužujem sebe, a iza 
tužitelja milion drugih. Ne milion mojih 
likova, nego žrtava tog velikog i slavnog 
junaka, tog skarednog ludaka Hitlera, 

oga sam i ja obožavao. | u čije sam ime 
počinio tako mnogo zločina.« 

»Priznaješ da si zločinac?« reče Barton. 
»Ta je priča drugačija od one koju si mi 
nekad pričao. Tada si rekao kako si sve s 
pravom činio i kako te izdao...« 

Ućuta, shvativši da je skrenut od svoje 
osnovne namere. »Da ti avet savesti ne 
da mira, prilično je neverovatno. Ali, 
možda to objašnjava ono što je zbunilo 
pontang — zašto su piće, duvan, mari- 

uana i guma snova ponuđeni u zdelama 
uz hranu. U najmanju ruku, guma snova 
kao da je dar, mina iznenadenja ispun- 
jena opasnošću za one koji je 
zloupotrebljavaju.« 

On priđe Geringu. Nemčeve oči behu 
poluzatvorene, a donja usna obešena. 

»Ti znaš moj identitet. Ja putujem pod 
pseudonimom, sa jakim razlogom. Sećaš 
se Sprusa, jednog od tvojih robova. Pošto 
si ti ubijen, on je sasvim slučajno otkriven 
kao jedan od onih koji su nekako uskrsli 
celo mrtvo čovečanstvo. Mi ih zovemo 
Moralnim, u nedostatku boljeg izraza. 
Gering, slušaš li?« 

Gering klimnu glavom. 

»Sprus se ubio pre nego smo uspeli da 
doznamo šta smo hteli. 

Kasnije je nekoliko njegovih sunarod- 
nika došlo u naš kraj i privremeno su 
uspavali sve ljude — verovatno uz pomoć 
gasa — s namerom da me odvedu u svoj 

glavni stab. Ali, nisu uspeli. Bio sam 
odsutan, na trgovačkom putovanju uz- 
vodno Rekom. Kad sam se vratio, shvatio 
sam da su mi za petama i bežim sve od 
onda. Gering, čuješ li me?« 

Barton ga žestoko ošamari. Gering 
uzviknu: »Ah!« odskoči unazad i uhvati se 
za lice. Oči mu behu otvorene. Pravio je 
grimase. 

»Cuo sam te!« zarežao je. »Samo mi se 
nije učinilo značajnim da ti odgovorim. 
Ništa nije izgledalo značajno, ništa izuzev 
lebdenja daleko od ....« 

»Zaveži i slušaj!« reče Barton. Moralni 
svuda imaju ljude Koli me traže. Ne smem 
te ostaviti živog, shvataš? Ne mogu ti 
verovati. Čak i da si mi prijatelj, ne bi ti se 
moglo verovati. Ti si narkoman!« 

Gering se zakikota, priđe Bartonu i 
pokuša da mu stavi ruke oko vrata. 
Barton ga odgurnu tako snažno, da se 
zateturao preko stola, i, dočepavši se 
njegovih ivica, jedva se zadržao da ne 
padne. 

»Ovo je vrlo zabavno«, reče Gering. 
Onog dana kad sam dospeo ovde, jedan 
me čovek pitao jesam li te video. Detaljno 
te opisao i kazao tvoje ime. Rekao sam 
mu da te znam dobro — predobro, i da se 
nadam da te više nikada neću videti, 
odnosno nikada, osim ako nisi u mojoj 
vlasti. On je kazao da treba da ga 
obavestim ako te opet vidim. Isplatiće mi 
se.« 

Barton nije gubio vreme. Koraknu ka 
Geringu i ščepa ga obema rukama. Bile su 
male i neZne, ali se Gering trže od bola. 

»Sta to hoćeš«, reče, »da me opet 
ubiješ?« 

»Ne, ako mi kažeš ime čoveka koji te 
pitao za mene. Inače...« 

»Hajde, ubij me!« reče Gering. »Pa šta? 
Probudiću se negde drugde, hiljadama 
milja odavde, daleko od tvog domašaja.« 

Barton pokaza na bambusovu kutiju u 
uglu kolibe. Pogađajući da je unutra 
Geringova zaliha gume, reče: »A probudi- 
ćeš se i bez toga! Gde još možeš da do- 
biješ toliko, za tako kratko obaveštenje?« 

»Proklet da si!x viknu Gering i pokuša 
da se istrgne i dograbi kutiju. 

»Kazi mi njegovo ime!« rece Barton. »lli 
ću uzeti gumu i baciti je u Reku!« 

»Agno. Rože Agno. Spava u kolibi 
odmah do Okrugle kuće.« 

»Tobom ću se kasnije pozabaviti«, reče 
Barton, i udari ga bridom šake u vrat. 

Okrenu se i vide čoveka kako čuči pred 
ulazom u kolibu. Covek se uspravi i 


nestade. Barton otrča za njim; za minut 
se obojica nadoše među visokim boro- 
vima i hrastovima na brežuljcima. Njegov 
plen nestade u travi koja je dosezala do 


pojasa. 
Barton uspori, ugleda pramen beline — 
svetlost zvezda na goloj koži — i približi 


se čoveku. Nadao se da se Moralni neće 
odmah ubiti, jer je imao plan kako da mu 
izvuče podatke, ako ga bude mogao 
odmah onesvestiti. Ovo je podrazume- 
valo hipnozu, ali bi prethodno morao da 
uhvati Moralnog. Bilo je moguće da čovek 
ima nešto poput radio-predajnika ugra- 
đenog u telo, i da je čak i sada u vezi sa 
svojim sunarodnicima — gde god bili. Ako 
je tako, oni će doći u svojim le-tećim 
mašinama, i biće gotov. 

Stade. Izgubio je svoj plen, i jedino što 
mu je preostalo da učini, beše da probudi 
Alisu i ostale, pa da pobegnu. Možda bi 
ovog puta trebalo poći u planine i skriti se 
onamo za neko vreme. 

Ali, prvo će otići u Agnoovu kolibu. Male 
su šanse da će ga tamo zateći, no vredelo 


je proveriti. 
21 


Barton stiže na mesto odakle se vidi 
koliba, upravo na vreme da opazi leđa 
čoveka koji je ulazio unutra. Barton 
napravi krug, da bi prišao sa strane na 
kojoj je tama bregova i drveća rasutog 
duž poljane mogla da ga skrije. Pognuvši 
se, trčao je dok se nije našao na vratima 
kolibe. 

Začu glasan uzvik na izvesnom odsto- 
janju iza sebe, i munjevito se okrenu, da 

i video Geringa kako se tetura prema 
njemu. Vikao je na nemačkom Agnou, 
upozoravajući ga da je Barton tik uz vrata. 
U jednoj ruci držao je dugačko koplje, 
kojim je zamahivao na Engleza. 

Barton se okrenu i gurnu telom klimava 
vrata od bambusovih letvica. Njegovo ra- 
me izvali ih iz drvenih šarki. Vrata pole- 
teše unutra i udariše Agnoa, koji je stajao 
iza njih. Barton, vrata i Agno sručiše se na 
pod, sa Agnoom dole. 

Barton se skotrlja sa vrata, ustade, i 
ponovo skoči, obema bosim nogama, na 
drvo. Agno vrisnu i potom utihnu. Barton 
odgurnu vrata u stranu i vide svoj plen 
onesvešćen i okrvavljenog nosa. Dobro! 
Sada, ako buka nije privukla pažnju, i ako 
uspe da dovoljno brzo raščisti s Gerin- 
gom, može da ostvari svoj plan. 

Pogleda gore, na vreme da spazi sjaj 

zvezda na dugačkom crnom predmetu 
usmerenom ka njemu. Baci se u stranu, i 
koplje se, uz tup zvuk, zabode u zemljani 
pod Držalje je vibriralo poput zvečarke 

oja se sprema da ugrize. Barton stade u 
vrata, proceni Geringovu udaljenost, i 
hitnu oružje. Asegai se zari u Nemčev 
stomak. Gering podiže ruke u vazduh, 
vrisnu i pade na bok. Barton podiže 
nome mlitavo telo na rame i iznese ga 
iz kolibe. 

Dotad su se već čuli uzvici iz Okrugle 
kuće. Baklje su se rasplamsavale; stražar 
sa najbliže osmatračnice je vikao. Gering 
je sedeo na zemlji sklupčan i čvrsto držao 

oplje blizu rane. 

Gledao je otvorenih usta, a onda rekao: 
»Opet si to učinio! Ti...« 

Pade ničice, sa samrtnim ropcem u grlu. 

Agno se povrati izbezumljen. Oslobodi 
se Bartonovog stiska i pade na zemlju. Za 
razliku od Geringa, nije bio bučan. Imao 
je, taman koliko i Barton, ili još više raz- 
oga da bude miran. Barton beše izne- 
nađen kad ostade samo sa čovekovim 
peškirom u ruci. Krenu da ga baci, ali 
oseti nešto kruto i čvrsto ispod postave. 
Prebaci ga u levu ruku, istrgnu asegai iz 
leša, i potrča za Agnoom. 

Moralni se beše otisnuo jednim od 
bambusovih kanua izvezenih na obalu. 
Zaveslao je snažno, ozvezdanom vodom, 
pogledajući povremeno za sobom. Barton 
podiže asegai iza ramena, i hitnu ga. Bilo 
je to kratko oružje sa debelom drškom, 
oblikovano za borbu izbliza, a ne kao kop- 
lje. Ali, poletelo je pravo i spustilo se, na 
kraju putanje, u Agnoova leđa. Moralni je 
pao napred, pod uglom, i nagnuo uzani 
Camac. Kanu se izvrnuo. Agno se više nije 
pojavio. z 

Barton opsova. Zeleo je da uhvati 
Moralnog Zivog, ali bi bio gotov, da ga je 
pustio da pobegne. Ovako je postojala 
mogućnost da Agno još nije stupio u 
kontakt sa drugim Moralnima. 

Osvrnu se prema gostinskim kolibama. 
Bubnjevi su lupali duž obale i ljudi sa 
upaljenim bakljama žurili su ka Okrugloj 
kući. Barton zaustavi jednu ženu i zamoli 
je da mu pozajmi baklju za trenutak. Ona 
mu je dade, ali ga obasu kojekakvim 
pitanjima. On odgovori da misli da napa- 
daju Coktousi preko Reke. Ona požuri ka 
skupu ispod palisade. 

Barton zabode šiljak baklje u mekanu 
obalsku zemlju i uze da pregleda peškir 
koji je strgnuo sa Agnoa. Sa unutrašnje 
strane, tačno iznad tvrdog kvadrata u 


postavi, nalazio se šav zatvoren sa dve 
tanke magnetne trake, koji se lako otvori. 
On izvuče predmet iz postave i pogleda 
ga uz svetlost baklje. 

Dugo je čučao uz treperavo svetlo, ne 
mogavši da odvoji oči i da se načudi ovoj, 
bezmalo parališućoj opseni. Fotografija, u 
ovom svetu bez fotoaparata, beše neču- 
vena stvar. Ali, njegova fotografija, to je 
bilo još neverovatnije, kao i činjenica da 
nije snimljena na ovom svetu! Morala je 
biti načinjena na Zemlji, onoj Zemlji, sada 
izgubljenoj u haosu zvezda negde na 
bleštavom nebu i u, sam Bog zna, koliko 
hiljada godina vremena. 

Nemogućnost za nemogućnošću! Ali, 
snimak je poticao iz vremena i sa mesta, 
kada i gde, to je zasigurno znao, u njega 
nije bio uperen fotoaparat da bi mu 
sačuvao lik. Brkovi mu behu odstranjeni, 
ali retušer nije mario što je zamrljao po- 
zadinu, niti njegovu odeću. Eto ga, uhva- 
ćen kao nekim čudom od Hojas nagore i 
zarobljen na parčetu nekakvog ravnog 
materijala. Ravnog! Kad okrenu kvadrat, 
vide kako mu se pojavljuje profil. Ako bi 
ga držao skoro pod pravim uglom u 
odnosu na pogled, mogao je videti prizor 
od tri četvrtine sopstvenog profila. 

»1848«, mrmljao je sebi u bradu. »Kada 
sam bio dvadesetsedmogodišnji niži oficir 
u istočnoindijskoj armiji. A ovo su plave 
planine Goa. Mora da je ovo snimljeno 
dok sam se tamo oporavljao. Ali, za ime 
božje, kako? Ko? I kako su Moralni uspeli 
da dođu do fotografije. 

Agno je, bez sumnje, nosio ovu fotogra- 
fiju da po njoj pronađe Bartona. Vero- 
vatno je svaki lovac imao istu takvu, 
skrivenu u peškiru. Tražili su ga svud duž 
Reke; moguće je da postoje hiljade, 
desetine hiljada njih. Ko zna koliko su 
agenata imali na raspolaganju, ili koliko 
su ga očajnički želeli, ili zašto su ga 
uopšte želeli? 

Pošto vrati fotografiju u peškir, okrenu 
se s namerom da ode natrag u kolibu. U 
tom trenu pogled mu pade na vrhove 
ponia — tih nesavladivih visokih planina 

oje su opasivale dolinu Reke s obeju 
strana. 

Na svetloj ponjavi kosmičkog gasa uoči 
nešto titravo. Pojavilo se i za tren oka 
nestalo. 

Kroz nekoliko sekundi najednom se 
opet prikaza, ovog puta kao polulopta, i 
ponovo iščeznu. 

Vazduhoplov se u drugom letu spusti 
još niže i nestade kao prvi put. 

Moralni ce ga odvesti, a narod Sevierie 
će se pitati šta ih je uspavalo za sat ili 
više. 

Nije imao kad da se vrati u kolibu i 
razbudi ostale. Ako bi čekao još i tren, bio 
bi uhvaćen. 

Okrenu se, skoči u Reku, i zapliva ka 
drugoj obali, udaljenoj milju i po. Ali, nije 
prešao više od četrdeset jardi, kad oseti 
prisustvo nečeg ogromnog iznad sebe. 
Okrenu se na leđa da osmotri. Vide samo 
blag sjaj zvezda. Potom, pedeset stopa 
nad njim, disk prečnika oko šezdeset 
stopa proseče nebo. Iščeznu gotovo istog 
trena i pojavi se opet, na dvadeset stopa 
iznad njega. 

Znaći, oni mogu da vide na odstojanju u 
noći, i otkrili su ga u bekstvu. 

»Sakali!« viknu. »Svejedno me nećete 
uhvatiti!« 

Iskrenu se i zaroni pravo ka dnu. Voda 
je postala hladnija i bubne opne ga 
zaboleše. lako mu oči behu otvorene, 
ništa nije mogao da vidi. Iznenada ga 
voda pogura, i on je znao da pritisak 
dolazi od pomeranja velikog predmeta. 

Vazduhoplov je potonuo za njim. 

Postojao je samo jedan izlaz. Imaće 
njegovo mrtvo telo, i to će biti sve. 
Ponovo im može pobeci i biti živ negde uz 
Reku, da ih opet nadmudri i osveti im se. 

Otvori usta i udahnu duboko, kroz njih i 
nos. 

Davio se. Samo izuzetnom snagom volje 
uzdržavao se da ne stisne usne i pokuša 
da se odupre smrti koja ga je opkoljavala. 
Znao je da će živeti opet, ali ćelije 
njegovog tela nisu tog bile svesne. Borile 
su se za život baš u ovom trenutku, ne u 
obećanoj budućnosti. | one mu, iz grla 
punog vode, istisnuše uzvik očajanja. 

»Aaaaaaaah!« 

Uzvik ga podiže sa trave, kao da ga je 
odbacila odskočna daska. Za razliku od 
prvog uskrsnuća, sada nije bio slab i 
zbunjen. Znao je šta da očekuje. Pro- 
budiće se na travnatoj obali Reke, u 
blizini kamene zdele. Ali, nije bio spreman 
za ove džinove koji su se borili oko njega. 

Prva pomisao mu beše da nađe oružje. 
Ništa nije imao pri ruci, izuzev zdele, koja 
se uvek pojavljuje uz uskrslog, i Fomile 
peškira raznih veličina, boja i debljina. 
Koraknu, ščepa ručku zdele i sačeka. Ako 
bude morao, upotrebiće zdelu kao palicu. 
Bila je laka, ali gotovo neuništiva i vrlo 


tvrda. 

Međutim, grdosije oko njege izgledale 
su kao da se mogu tući ceo dan a da im 
ništa ne bude. 

Većinom behu visoki, u najmanju ruku 
osam stopa, a pojedini sigurno i preko 
devet; masivna mišićava ramena behu im 
široka preko tri stope. Tela im behu 
ljudska, ili približno ljudska, a bela koža 
pokrivena crvenkastosmedim dlakama. 
Ne behu dlakavi kao šimpanze, ali 
dlakaviji od svih ljudi koje je ikad video, a 
znao je nekoliko izuzetno  maljavih 
ljudskih stvorova. 

Ali, lica su im davala neljudski i za- 
strašujući izgled, posebno zato što su svi 
režali u borbenoj jarosti. Ispod niskog 
čela, iznad očiju, imali su bezoblične 
koščurine što su se završavale u obliku 
slova O. lako su im oči bile krupne kao i 
njegove, izgledale su sitne u odnosu na 
široko lice u koje su usađene. Jagodične 
kosti su im štrčale, a zatim se oštro 
povijale ka licu. Ogromni nosevi davali su 
džinovima izgled surlastih majmuna. 

U drugoj prilici, možda bi oni Bartonu 
bili i zabavni. Sada ne. Rika koja je dola- 
zila iz njihovih širih nego u gorile grudi, 
bila je duboka, kao lavovska, a ogromni 
zubi naterali bi i kodiak medveda da 
dvaput promisli pre nego što napadne. U 
pesnicama, velikim kao njegova glava, 
držali su batine, debele i dugačke poput 
kolske rude, i kamene sekire. Zamahivali 
su oružjem jedan na drugog, a kada bi 
nekog papon u meso, kost bi pucala s 
praskom kakav se čuje pri cepanju drva. 
Katkad bi se i palica polomila. 

Barton stiže da se osvrne uokolo. Svet- 
lost je bila slaba. Sunce se beše tek do 
pola uzdiglo iznad visova preko Reke. 
Vazduh je bio hladniji nego što je, koliko 
se sećao, ikad bio na ovoj planeti, izuzev 
za vreme njegovih bezuspešnih pokušaja 
da se popne na vrh vertikalnih venaca. 

Tada jedan od pobednika u borbi 
potraži pogledom još nekog od 
protivnika, i spazi njega. 

Razrogači oči. Za trenutak je izgledao 
iznenađen, kao što je iznenađen bio Bar- 
ton kada je prvi put otvorio oči. Možda 
nikad pre nije video stvorenje nalik Bar- 
tonu, kao što ni Barton nikad nije video 
nekog nalik njemu. Ako je tako, ubrzo će 
se povratiti od iznenađenja. On riknu, 
preskoči unakaženo telo svog protivnika i 
potiče prema Bartonu podigavši sekiru 

oja bi oborila slona. 

I Barton potrča, sa zdelom u ruci. Ako je 

izgubi, može slobodno i da umre. Bez nje 
bi gladovao, ili Zivotario na ribi i 
bambusovim mladicama. 


eve ge 


napad. 

Džin ga je držao jednom ispruženom 
rukom oko grudnog koša. stiskajući ga u 
golemoj snažnoj pesnici. Barton je jedva 
mogao disati; rebra samo što mu nisu 
popucala. 

Uprkos svemu, nije ispustio zdelu. Sada 
njome udari Džina po ramenu. 

Lako, kao da tera muvu, Džin dotače 
metalnu posudu svojom sekirom i izbi je 
Bartonu iz ruku. 

Ogromna životinja se isceri i povi ruku 
da primakne Bartona bliže. Barton beše 
težak sto osamdeset funti, ali ruka ni ne 
zadrhta pod pritiskom. 

Za časak je Barton gledao pravo u ble- 
doplave oči, potonule u koščate krugove. 
Nos nemani bio je prošaran mnoštvom 
popucalih kapilara. Usne su mu bile 
isturene zbog izbačene donje vilice a ne, 
kako isprva pomisli, što su debele. 

Onda džin riknu i podiže Bartona iznad 
svoje glave. Barton je udarao golemu 
ruku pesnicama, znajući da je to uza- 
ludno, ali nije želeo da se pokori kao 
uhvaćeni kunić. Uz sve to je primećivao, 
premda ne sa punom svešću, nekoliko 
stvari u vezi sa okolinom. 

Sunce se baš uzdizalo iznad planinskih 
vrhova, kada se probudio. lako je, otkad 
je skočio na noge, prošlo svega nekoliko 
minuta, sunce bi već trebalo da osvetli 
vrhove. Ali nije; nije mrdnulo, otkako ga 
je prvi put video. 


K tome, uspon doline zatvarao je vidik 
tek posle, najmanje četiri milje. Kamena 
zdela kraj njega, bila je poslednja. Dalje je 
samo poljana i Reka. 

Ovo beše kraj puta — ili početak Reke. 

Nije imao ni vremena ni želje da sudi o 
čemu je reč. Samo je sve to primetio, 
prolaza kroz bol, bes i užas. Potom, 

ako se pripremao da zamahne sekirom i 
rascepi Bartonu lobanju, džin se ukruti i 
vrisnu. Za Bartona je to bilo kao da mu je 
lokomotiva pisnula na uho. Stisak po- 
pusti, i Barton pade na zemlju. Za tre- 
nutak mu uminu bol u stopalu. 

Kad ponovo dode sebi, morade da 
zaškripi zubima, da ne bi opet vrisnuo. 
Zastenja i sede, osećajući žarenje duž 
noge, koje je učinilo da mu slaba dnevna 
svetlost postane skoro crna. Bitka je bes- 
nela oko njega, ali on beše u malom bez- 
bednom uglu. Uz njega je ležao kao tri 
debla debeo leš džina, koji ga umalo nije 
ubio. Lobanja, koja je bila dovoljno masiv- 
na da odoli ovnu, staroj ratnoj spravi za 
razbijanje zidova, beše mu provaljena. 

Oko slonovskog leša, šunjao se, na sve 
četiri, još jedan ranjenik. Videvši ga, 
Barton za trenutak zaboravi bol. Taj 
užasno povređeni čovek, bio je Herman 
Gering. 

Obojica su bila uskrsnuta na istom 
mestu. Nije imao kad da razmišlja o igri 
slučajnosti. Bol je počeo da mu se vraća. 
Osim toga, Gering progovori. 

A nije izgledalo da je u njemu ostalo 
previše priče, ili previše vremena za nju. 
Bio je obliven krvlju. Desno oko mu beše 
izbijeno; obraz razderan od ugla usana do 
uha. Ruka zgnječena. Jedno rebro štrčalo 
je van. Kako je uspeo da ostane živ i da 
puzi, bilo je izvan Bartonovog shvatanja. 

»TI... til« reče Gering promuklo na ne- 
mačkom i pade. Kao iz česme pokulja iz 
njegovih usta po Bartonovim nogama; oči 
mu dobiše staklast sjaj. 

Barton se pitaše hoće li ikada znati šta 
je ovaj hteo da kaže. To, u suštini, nije ni 

ilo važno. Imao je važnijih stvari o 
sine bi razmišljao. Na oko deset jardi 
od njega, stajala su mu dva, leđima 
okrenuta džina. Oba su teško disala, očito 
se odmarajući za časak, pre nego što opet 
uskoče u borbu. Potom jedan saopšti 
nešto drugom. 

Nije bilo sumnje. Džin nije samo puštao 
krike. Koristio je jezik. 

Barton ga nije razumeo, ali je znao da je 
u pitanju govor. Nije mu bio neophodan 
modulirani, razgovetno—silabični odgo- 

vor drugog, da potvrdi ono što je već 
prepoznao. 

Ovi, dakle, nisu bili nikakvi predistorijski 
majmuni, već pripadnici neke podljudske 
vrste. Mora da su bili nepoznati zemalj- 
skoj nauci do dvadesetog veka, jer mu je 
njegov prijatelj Frigit opisao sve fosile za 
koje se znalo 2.008 godine naše ere. 

Leže dole, s leđima prislonjenim uz 
gotska rebra opruženog džina i skloni 
duge crvenkaste dlake sa svog lica. 
Savladavao je mučninu u agoniji zbog 
stopala i pokidanih nožnih mišića. Ako bi 
bio suviše bučan, privukao bi, može biti, 
onu dvojicu, i oni bi završili posao. Pa šta i 
ako bi? Sa ranama, u zemlji ovakvih 
čudovišta, kakve su mu šanse da preživi? 

Gotovo gora od bola zbog stopala, bila 
je pomisao da je, na svom prvom 
putovanju, koje je nazvao samoubistvo— 
ekspres, postigao cilj. 

Po proračunu, šanse su mu bile jedan 
prema deset miliona da dospe u ovaj 
grad, i moguće je da to nikada ne bi 
postigao da se sam utapao deset hiljada 
puta. Još je imao fantastičnu sreću. 
Možda se to nikad više neće dogoditi. A 
trebalo je da sve, vrlo brzo, izgubi. 

Sunce se pomeralo, poluotkriveno, nad 
vrhovima planina preko Reke. Ovo je bilo 
to mesto za koje je nagađao da postoji; 
dospeo je tu iz prve. Sada, kada ga je vid 
izdavao, a bol se stišavao, znao je da 
umire. Slabost nije dolazila samo iz 
slomljenih kostiju. Mora da je krvario 
iznutra. 

Pokušao je još jednom da ustane. 
Uspraviće se, makar samo na jednu nogu 
i zapretiti pesnicom zlehudoj sudbini i 
prokleti je. Umreće sa kletvom na 

Crveno krilo zore lagano mu doticaše 
oči. 

Ustade na noge, znajući da su mu rane 
isceljene i da je ponovo čitav, ali ne 
verujući sasvim. Kraj njega je bila zdela i 
šest uredno složenih peškira, različitih 
veličina, boja i debljina. 

Dvanaest stopa dalje, još jedan čovek, 
takođe nag, ustajao je iz niske jarko- 
zelene trave. Bartonova se koža ohladi. 
Plavkasta kosa; široko lice i svetloplave 
oči bile su odlike Hermana Geringa. 

Nemac izgledaše iznenađen koliko i 
Barton. Govorio je sporo, kao da se budi 
iz dubokog sna. »Nešto ovde ne valja«. 


»Neka greška, zaista«, odgovori Barton. 
Ništa više od ikog drugog, nije znao o 
obrascu uskrsnuća duž Reke. Nikada nije 
video uskrsnuće, ali su mu ga opisivali oni 
koji jesu. U zoru, čim sunce oblije vrhove 
nesavladivih planina, pojavi se, u vazduhu 
kod kamene zdele, izvesno svetlucanje. U 
lepetu ptičjih krila izvitopereni oblik 
očvrsne, i nag muškarac, žena ili dete, 
pojavi se niotkuda na travi uz obalu. Uvek 
je neophodna zdela sa peškirima uz 
vaskrslog. 

Duž pojmljivih deset do dvadeset milio- 
na milja duge rečne doline, u kojoj je, po 
proceni, živelo trideset pet do trideset 
šest miliona ljudi, milion ih je moglo 
umreti na dan. Bilo je tačno da nije bilo 
bolesti (izuzev mentalnih) ali, uprkos ne- 
dostatku statističkih podataka, verovatno 
ih je milion ubijano svakih dvadesetčetiri 
sata, usled mnoštva ratova između, oko 
milion malih država, zločina u afektu, 
samoubistava, pogubljenja zločinaca, i 
nesrećnih slučajeva. Postojao je stalan i 
masovan promet onih koji su se podvr- 
gavali takozvanom »malom uskrsnuću«. 

Ali, Barton još ne beše čuo o dva 
umiranja na istom mestu i istovremenom 
zajedničkom uskrsnuću. Izbor oblasti za 
novi život bio je slučajan — ili je bar on 
oduvek tako mislio. 

Jedan takav dogadaj se može shvatiti, 
iako su šanse bile jedan prema dvadeset 
miliona. Ali, dva takva slučaja, jedan za 
drugim, predstavljali su čudo. 

Barton u čuda nije verovao. Nema toga 
što ne može biti objašnjeno fizičkim nače- 
lima — ukoliko su sve činjenice poznate. 

On ih nije znao, pa ne htede da brine o 
»koincidenciji« u tom času. Razrešenje 
drugog , problema zahtevalo je više 
pažnje. Sta treba da učini sa Geringom? 

Čovek ga zna, i može otkriti njegov 
identitet svakom Moralnom koji traga za 
njim. 

Barton baci pogled uokolo i spazi izve- 
stan broj muškaraca i žena kako prilaze 
sa, kako se čini, prijateljskim držanjem. 
Bilo je vremena za kratak razgovor s 
Nemcem. 

»Gering, ja mogu ubiti tebe ili sebe. Ali, 
ne želim da u ovom času učinim ni jedno, 
ni drugo. Ti znaš zašto mi predstavljaš 
opasnost. Ne treba da rizikujem s tobom, 
ti podmukla hijeno. Ali, postoji i nešto 
drugo s tobom u vezi, nešto što ne mogu 
da dokučim. No... « 

Gering, koji je bio poznat po svojoj 
elastičnosti, izgledao je kao da se 

oporavlja od šoka. Lukavo se nasmeši i 
reče: 

»Zadao sam ti dosta jada, zar ne?« 

Opazivši Bartonovo režanje, žurno podi- 
že ruku i reče: »Ali, kunem ti se da neću 
nikome otkriti tvoj identitet! Niti učiniti 
bilo šta što bi te povredilo! Neka i nismo 
prijatelji, ali smo bar poznanici, u zemlji 
stranaca. Dobro je imati poznato lice kraj 
sebe. Znam, predugo sam patio zbog 
usamljenosti, pustoši duše. Mislio sam da 
ću poludeti. To je, delom, razlog što sam 
se odao gumi snova. Veruj mi, neću te 
izdati«. 

Barton mu nije verovao. Mislio je, me- 
đutim, da mu može verovati za neko 
vreme. Gering želi potencijalnog savez- 
nika, bar dok ne upozna narod u ovom 
kraju i vidi šta može, a šta ne može činiti. 
Uostalom, Gering se, možda, popravio. 

Ne, rekao je Barton sebi. Ne. Eto te 
opet. lako si verbalni cinik, uvek si previše 
praštao, bio prečesto spreman da predeš 
preko rana koje su ti nanesene, i daš 
napadači! još jednu šansu. Ne budi više 
lud, Bartone. 

Ni posle tri dana nije bio siguran u 
Geringa. 

Barton beše uzeo ime Abdul ibn Haru- 
na, devetnaestovekovnog gradanina Kai- 
ra, Egipat. Imao je više razloga za to 
prerušavanje. Jedan je bio što je izvesno 
vreme govorio arapski i znao kairski 
dijalekt tog vremena, a imao je i oprav- 
danje da pokrije glavu peškirom umota- 
nim u turban. Nadao se da će mu ovo 
pomoći da promeni svoj izgled. Gering to 
ni jednom rečju nije porekao. Barton je u 
to bio prilično siguran, jer su on i Gering 
najveći deo vremena provodili zajedno. 
Bili su smešteni u istoj kolibi, dok se nisu 
prilagodili lokalnim običajima i započeli 
probni rad. Tu je spadala i intenzivna 
vojna obuka. Barton je bio jedan od naj- 
većih mačevalaca devetnaestog veka, a 
takođe je znao svaki zahvat u borbi 
oružjem ili rukama. Nakon što je, u ni- 
zovima testova, pokazao svoje sposob- 
nosti, srdačno je primljen za regruta. U 
stvari, obećano mu je da će postati 
instruktor, kad dovoljno ovlada jezikom. 

Gering je gotovo isto tako brzo zadobio 
poštovanje ovdašnjih ljudi. Na stranu sve 
njegove mane, ali mu nije nedostajala 
hrabrost. Bio je jak i vešt sa oružjem, 
veseo, mio kad mu treba, a nije bio 
daleko iza Bartona ni u ovladavanju 
jezikom. Bio je brz u sticanju i korišćenju 
autoriteta, kako i dolikuje bivšem 


rajhmaršalu Hitlerove Nemačke. 

Ovaj deo zapadne obale bio je u velikoj 
meri naseljen ljudima što su govorili 
jezikom koji je čak i Bartonu, vrhunskom 
ingvisti i na Zemlji i na Rečnoj planeti, bio 
sasvim ne poena. Kada je naučio dovoljno 
da postavlja pitanja, zaključio je da su ovi 
ljudi živeli negde u Centralnoj Evropi, u 
toku ranog bronzanog doba. Imali su čud- 
nih običaja, kao, recimo, javni snošaj. To 
je bilo dovoljno zanimljivo za Bartona, 
suosnivača Kraljevskog antropološkog 
društva u Londonu 1863, koji se nagledao 
neobičnih stvari u toku svojih istraživanja 
na Zemlji. Nije učestvovao, ali se nije ni 
grozio. 

Običaj koji je prihvatio s radošću, bio je 
bojenje brkova i brade. Muškarce je 
uvredila činjenica da su uskrsnućem 
zauvek lišeni brade, baš kao da su 
obrezani. 

Drugu uvredu nisu mogli ispraviti, ali 
prvu jesu, donekle. Premazivali su predeo 
iznad gornje usne i bradu tamnom 
tečnošću dobijenom od sitno samlevenog 
drvenog uglja, ribljeg tutkala, hrastovog 
tanina i još nekoliko sastojaka. Posve- 
ćeniji su koristili boju za tetoviranje i 
trpeli bolne ubode u dugačkim linijama, 
oštrom bambusovom iglom. 

Sad je Barton bio dvostruko prerušen, 
ali je bio stavljen na milost i nemilost 
čoveku koji ga je mogao izdati prvom 
prilikom. Zeleo je da privuče nekog od 
Moralnih, ali ne nekog ko bi bio upucen u 
njegov identitet. 

Barton je želeo da bude siguran da 
može umaći, pre nego što bude uhvaćen 
u mrežu. Bila je to opasna igra, poput 
hodanja po užetu iznad jame sa gladnim 
vukovima, ali je želeo da je igra. Pobeći će 
tek kada to postane apsolutno neophod- 
no. Ostalo vreme biće plen u lovu na 
lovca. 

Još uvek mu je vizija Mračne kule i 
Velike zdele obuzimala misli. Cemu igra 
mačke i miša, kad je on u stanju da jurne 
na same bedeme zamka u kom 
pretpostavlja da je komanda Moralnih? 
Ili, ako juriš nije dobra reč, da se prikrade 
do Kule i uvuče se kao što miš ulazi u 
kuću — ili u zamak. Dok ga mačke svuda 
budu tražile, miš će se ušunjati u Kulu, a 
tu se miš može pretvoriti u tigra. 

Pri ovoj pomisli se nasmejao, privukavši 
znatiželjne poglede dvojice sobnih drugo- 
va: Geringa, i jednog Engleza iz sedam- 
naestog veka, Džona Kolopa. Njegov 
smeh bio je poruga sebi u tigrovoj koži. 

Sta ga je podstaklo da pomisli kako on, 
običan čovek, može da učini nažao onima 
koji su oblikovali planetu, uskrsli milijarde 
mrtvih i hrane i izdržavaju ove koji su 
pozvani natrag u život? Skrši ruke, znajući 
da je u njima i u mozgu koji ih vodi, 
sadržan krah Moralnih. Sta je bila ta 
strašna stvar koju je gajio u sebi, nije 
znao. Ali, oni su ga plašili. Kad bi samo 
mogao znati zašto... 

Njegov smeh je samo jednim delom bio 
poruga sebi. Drugi dao njega, verovao je 
da je on tigar među ljudima. Ono si što 
misliš, mrmljao je. 

Gering reče: »Imaš vrlo neobičan smeh, 
prijatelju. Nešto ženskasto, iz tako 
muževnog čoveka. Kao... kao kad bačeni 
kamen skakuće po ledenom jezeru. lli, 
kao šakalov.« 

»Imam nešto od šakala i hijene u sebi«, 
odgovori Barton. »Tako su moji klevetnici 
utvrdili — i bili su u pravu. Ali ja sam i više 
od toga.« 

Ustade iz kreveta i poče da vežba, da 
razgiba mišiće. Za nekoliko minuta, kre- 
nuće se ostalima prema kamenoj zdeli, uz 
obalu Reke, da napuni svoju zdelu. Nakon 
toga, sat vremena će trajati uređenje 
okoline. Potom obuka, uz instrukcije za 
rukovanje kopljem, batinom, praćkom, 
obsidijanskim mačem, lukom i strelom, 
kamenom sekirom, i za borbu golim 
rukama i nogama. Sat za odmor, razgovor 
i ručak. Onda sat na predavanju iz jezika. 
Pa svakodnevni, dvočasovni rad na iz- 
gradnji zidina koji označavaju granice ove 
male države. Polučasovni odmor, pa oba- 
vezna milja trčanja za održavanje snage. 
Večera iz zdela, pa slobodna noć, izuzev 
za one koji su na stražarskoj dužnosti ili 
drugim zadacima. 

Ovakav raspored i ovakve aktivnosti bili 
su zastupljeni u svim majušnim državama 
nizvodno i uzvodno, duž Reke. Gotovo 
svugde je ljudstvo bilo u ratu, ili se za 
njega pripremalo. Građani su morali 
održavati kondiciju i pripravnost za tuču, 
najbolju koju mogu pružiti. Vežbe su ih, 
takođe, okupirale. Bez obzira koliko je 
vojnički život bio monoton, bio je bolji od 
sedenja i potrage za zabavom. Sloboda 
od briga zbog hrane, kirije, računa, od 
pipavih kućnih poslova i obaveza koje su 
Zemljane okupirale i sekirale, nije u celini 
bila blagoslov. Ovde se vodila velika bitka 
protiv dosade, i vođe svih država bili su 
obuzeti smišljanjem načina da uposle svoj 
narod. 

U dolini Reke trebalo je da bude raj, ali 


je bio rat, rat, rat. Na stranu sve drugo, 
rat je, ipak, na ovom mestu bio dobar 
(prema nekima)! Dayao je draž životu i 
otklanjao dosadu. Covekova pohlepa i 
agresivnost imali su i vrednu stranu. 

Posle večere, svaki čovek i žena bili su 
slobodni da čine šta žele, sve dotle dok se 
ne ogreše o lokalne zakone. Mogao je 
trampiti cigarete i piće, kojima ga je 
snabdevala zdela, ili ribu koju ju ulovio u 
Reci, za jedan bolji luk i strele; štitove; 
činije i šolje; stolove i stolice; bambusove 
frule; glinene trube; doboše od ljudske ili 
riblje kože; retko kamenje (koje je 
stvarno bilo retko ogrlice načinjene od 
lepo spojenih i obojenih kostiju ribe iz 
rečnih dubina, od žada ili izrezbarenog 
drveta; obsidijanska ogledala; sandale i 
cipele; ugljene pisaljke; redak i skup 
bambusov papir; mastilo i nalivpera od 
riblje kosti; šešire načinjene od dugačke i 
žilave trave s bregova; daščicu sa uzicom 
koja, kad se vrti iznad glave, pravi buku; 
mala kola za vožnju niz padinu brda; 
harfe načinjene od drveta, sa žicama 
oblikovanim od creva  »ribe-azdaje«; 
hrastovo prstenje za prste na rukama i 
nogama; glinene statuete; i ostale 
naprave, korisne ili ukrasne. 

Kasnije je, naravno, došlo na red, i 
vođenje ljubavi. Barton i njegovi drugovi 
iz kolibe, bili su, za sada, toga lišeni. Tek 
kada steknu građansko pravo, biće im 
dozvoljeno da se presele u zasebne kolibe 
i žive sa ženama. 

Džon Kolop bio je nizak, vitak mladić, s 
dugom žutom kosom, uskim ali prijatnim 
licem, i krupnim plavim očima, sa vrlo 
dugim, povijenim crnim trepavicama. U 
prvom razgovoru sa Bartonom je, pošto 
se predstavio, rekao: »Isporučen sam iz 
mraka majčine materice — čije još? — na 
svetlo Boga zemaljskog 1625. godine. 
Prebrzo sam ponovo sišao u matericu 
majke Prirode, nepokolebljiv u nadi u 
uskrsnuće i neprevaren, kako vidiš. lako 
moram da priznam da ovaj zagrobni život 
nije onaj za koji su me pastori uveravali 
da me očekuje. Ali, najzad, kako će oni 
znati istinu, siroti slepi đavoli što vode 
slepce!« 

Nedugo potom, Kolop mu je rekao da je 
član Crkve druge šanse. 

Barton podiže obrve. Susreo se sa ovom 
novom religijom na mnogim mestima duž 
Reke. Barton, iako bezvernik, stavio je 
sebi u zadatak da temeljno istraži sve 
religije. Ako znaš čovekovu veru, znaćeš 
najmanje pola čoveka. Ako znaš njegovu 

ženu, znaćeš i drugo pola. 

Crkva je imala nekoliko prostih načela, 
pojedina zasnovana na činjenicama, a 
većinu na pretpostavkama, nadama i 
željama. U ovom su bili srodni sa svakom 
religijom rođenom na Zemlji. Ali, 
»drugošanseri« su imali jednu prednost 
nad svim zemaljskim religijama. Nisu 
imali teškoća u dokazivanju da mrtav 
čovek može biti vraćen u život — ne 
jednom, nego počesto. 

»A zašto je čovečanstvu data druga 
šansa?« reče Kolop tihim, ozbiljnim 
glasom. »Da li ono to zaslužuje? Ne. Sa 
retkim izuzecima, ljudi su pakosni, bedni, 
sitni, poročni, zatucani, veoma egoistični, 


uopšte  svadalice i prilično adni. 
Gledajući ih, bogovi — ill Bog — treba da 
povracaj Ali, u ovom božanskom 
ljuvanju je ugrušak sažaljenja, ako mi 


praštaš upotrebu ovakvih slika pri 
izlaganju. Covek, koliko god nedostojan, 
posedije srebrnu žicu božanskog u sebi. 
Nije puka fraza da je čovek stvoren 
prema božjem liku. Nešto vredno je 
sačuvano i u najgorem od nas, i iz tog 
nečeg može da se oblikuje novi čovek:« 

»Ko god da nam je pružio ovu novu 
priliku da spaserno svoje duše, zna tu 
istinu. Smešteni smo ovde, u ovoj rečnoj 
dolini — na ovoj tuđoj planeti, pod tuđim 
nebesima — da postignemo spasenje. 
Koja nam je vremenska granica, ne znam, 
niti znaju starešine moje crkve. Možda 
nema granice, ili je samo sto godina, 
možda hiljadu. Ali, mi moramo iskoristiti 
to vremena koliko ga bude, moj 
prijatelju.« 

Barton reče: »Nisu li tebe na Odinovom 
oltaru žrtvovali Nordijci, koji su se držali 
stare religije, iako ovaj svet nije Valhala 
koju su im obećali njihovi sveštenici? Ne 
misliš li da gubiš vreme, uzalud 
propovedajući, po njima? Oni veruju u 
iste stare bogove i jedino su svoju teolo- 
giju malo prilagodili ovdašnjim uslovima. 
Upravo, koliko se i ti držiš svoje stare 
vere.« 

»Nordijci nemaju objašnjenja za svoju 
novu okolinu«, reče Kolop, »ali ja imam. 
Imam razložno objašnjenje, ono do kojeg 
će Nordijci konačno doći i vatreno u njega 
poverovati, kao što sam ja. Ubili su me, 
ali malo uporniji član Crkve će napre- 
dovati i razgovarati s njima pre nego što 
ga razapnu u drvenom okrilju svog drve- 
nog idola i probodu mu srce. Ako ih on ne 
odvrati od toga, sledeći misionar hoće.« 

»Da je krv mučenika šeme crkve, bilo je 


istina na Zemlji. To je čak veća istina 
ovde. Ako ubiješ čoveka da mu začepiš 
usta, on se pojavljuje drugde duž Reke. I, 
čovek koji je bio mučen sto hiljada milja 
daleko, dode da zameni prethodnog 
mučenika. Najzad će Crkva pobediti. 
Onda će ljudi prekinuti ove beskorisne 
ratove što seju mržnju, i započeti pravo 
delo, jedino vredno delo, zadobijanje 
spasenja.« 

»To što kažeš o mučenicima, može da 
se odnosi na bilo koga«, reče Barton. 
»Kad je rđav čovek ubijen, on se 
pojavljuje da poseje svoje zlo drugde.« 

»Bog će  preovladati; istina uvek 
pobeđuje«, odvrati Kolop. 

»Ne znam koliko je na Zemlji bila 
ograničena tvoja pokretljivost, ni koliko si 
dugo živeo«, reče Barton, »ali oboje mora 
da je imalo vrlo uske granice, kad si tako 
slep. Toliko vidim.« 

Kolop reče: »Crkva nije zasnovana samo 
na veri. Ona ima nešto vrlo faktičko, vrlo 
supstancijalno, na čemu bazira svoja 
učenja. Kaži mi, Abdule, prijatelju, jesi li 
ikad čuo da je neko uskrsnut mrtav?« 

»Paradoks!« uzviknu Barton. »Kako 
misliš — uskrsnut mrtav?« 

»Postoje najmanje tri autentična 
slučaja, 1 četiri još, za koje je Crkva čula, 
ali nije mogla da ih potvrdi. To su 
muškarci i žene ubijeni na jednom mestu 
kraj Reke, i preneti na drugo. Neobično, 
tela su im ponovo stvorena, ali bez iskre 
života u njima. Pa, kako to?« 

»Ne mogu da verujem!« reče Barton. 
»Pričaj mi. Slušam, jer govoriš znalački.« 

Mogao je da veruje, jer je i drugde čuo 
istu priču. Ali hteo je da vidi da li se 
Kolopove priča slaže sa ostalim. 

Podudarala se, čak i u imenima mrtvih. 
Naime, te ljude i žene su identifikovali oni 
koji su ih dobro znali na Zemlji. Svi oni su 
bili sveti, ili bezmalo sveti ljudi; jedan je 
zbilja bio proglašen za sveca na Zemlji. Po 
teoriji, oni su postigli stanje svetosti, pa 
više nije bilo neophodno da prolaze kroz 
»čistilište« na planeti Reci. Njihove duše 
otišle su nekud... i ostavile suvišni prtljag 
tela za sobom. 

Uskoro će, kako Crkva veli, još njih snaći 
isto. | njihova tela ostaće za njima. Ko- 
načno. nakon izvesnog vremena, dolina 
Reke ostaće pusta. Svi će se osloboditi 
svoje grešnosti i mržnje, i prosvetliće se 
ljudskom i božanskom ljubavlju. Čak i 
najizopačeniji, oni koji izgledaju nepov- 
ratno izgubljeni, moći će da napuste svoje 
fizičko biće. Sve što je potrebno da se 

postigne ovakva milost, jeste ljubav. 

Barton uzdahnu, nasmeja se grohotom i 
rece, 'Plus ca change, plus c'est la meme 
chose. Još jedna slatka priča, da ljudima 
da nadu. Stare religije su diskreditovane 
— iako neki odbijaju da se suoče sa tom 
činjenicom — tako da se nove moraju 
izumeti.« 

»To ima smisla«, reče Kolop. »A imaš li 
ti bolje objašnjenje zašto smo ovde?« 

»Možda. Umem i ja da slažem priče.« 

U stvari, Barton jeste imao objašnjenje. 
Međutim, nije ga mogao reći Kolopu. 
Sprus je kazao Bartonu ponešto o identi- 
tetu, istoriji i svrsi svoje grupe, Moralnih. 
Mnogo od tog što je rekao, slagalo se s 
Kolopovom teologijom. 

Sprus se ubio pre nego što je govorio o 
»duši«. Verovatno je »duša« morala da 
bude deo ukupne organizacije. Jer, kada 
telo postigne »spasenje« i prestane da 
živi, ne bi bilo ničeg što će poneti esen- 
cijalni deo čoveka. Pošto je postzemaljski 
život mogao biti objašnjen fizičkim ter- 
minima, »duša« je takođe morala biti 
fizički entitet, a ne objašnjena izrazom 
»natprirodan«, kao što je to bilo na 
Zemlji. 

Mnoge toga Barton nije znao. Ali imao 
je uvid u mehanizam ove planete-Reke, 

ao nijedan drugi čovek. 

S malim znanjem koje je posedovao, 
planirao je da prodre dublje u istinu, da 
mu ono bude poluga za podizanje pok- 
lopca, a zatim bi se ušunjao u sveto 
mesto. Da bi se to desilo, dosegnuće 
Mračnu kulu. Jedini način da tamo brzo 
stigne bio je moa Oe Pret- 
hodno, morao bi ga otkriti neki Moralni. 
Potom on mora Moralnog nadvladati, 
onesposobiti ga za samoubistvo i nekako 
izvući iz njega još podataka. 

U međuvremenu, nastavio je da igra 
ulogu Abdula ibn Haruna, premeštenog i 
presađenog egipatskog lekara iz devet- 
naestog veka, sada građanina Bargouh- 
džisa. Kao takav, odlučio je da pristupi 
Crkvi druge šanse. Objavio je Kolopu 
razočaranje u Muhameda i njegova 
učenja, i tako postao Kolopov prvi obra- 
ćenik u kraju. 

»Onda moraš da se zakuneš da nećeš 
upotrebljavati oružje ni protiv jednog 
čoveka, niti se braniti fizički, dragi moj 
prijatelju«, kazao je Kolop. 

Barton, povređen, reče da on neće 
dozvoliti nijednom čoveku da ga udari i 
ode čitav. 

»To nije neprirodno«, reče Kolop blago. 


»U suprotnosti sa navikama, jeste. Ali, 
čovek može postati nešto drugo u odnosu 
na ono što je bio, nešto bolje — ako ima 
snagu volje i želju.« 

Barton odseče gnevno 'ne' i oholo 
otkorača. Kolop je tužno zavrteo glavom, 
ali je i dalje bio srdačan kao i obično. Ne 
bez smisla za humor, ponekad je Bartona 
nazivao svojim »petominutnim obraćeni- 
kom«, što se nije odnosilo na vreme koje 
mu je bilo potrebno da ga pridobije za 
versku zajednicu, nego na vreme posle 
kojeg je Barton zajednicu napustio. 

Tada je Kolop dobio svog drugog ob- 
raćenika, Geringa. Podrugljiv osmeh i 
porugaj bili su sve što je Nemac 
ispoljavao prema Kolopu. Onda je opet 
počeo da žvaće gumu snova, i košmari su 
počeli. 

Dve noći Kolop i Barton nisu mogli da 
spavaju od njegovog stenjanja, koprcanja 
i vrištanja. Trećeg dana uveče; pitao je 
Kolopa da ga primi u Crkvu. Medutim, 
morao je da se ispovedi. Kolop je morao 
da vidi o kakvoj je osobi reč, na Zemlji i 
ovoj planeti. 

KEJ čuo mešavinu samouniženja i 
samouzdizanja. Potom je rekao: »Prijate- 
lju, nije mi stalo do toga šta si, možda, 
bio. Jedino, do onog šta jesi, i šta ćeš biti. 
Slušao sam samo zato, što je ispovedanje 
dobro za dušu. Koliko vidim, ti si duboko 
uznemiren i patiš, žalostan si i tužan, zbog 
onog što si uradio, mada još osećaš 
izvesno zadovoljstvo zbog onog što si 
nekad bio, moćna figura među lju-dima. 
Mnogo od tog što si mi rekao, ne 
shvatam, jer ne znam previše o tvom 
dobu. Ni to nije važno. Samo danas i sutra 
treba da nas zanimaju; svaki će se dan 
sam o sebi brinuti.« 

Bartonu se činilo, ne da Kolopu nije 
važno šta je Gering bio, već da nije 
verovao u njegovu priču o zemaljskoj 
slavi i sramoti. Bilo je tu tako mnogo 
falsifikata, da su istinski heroji, ili nitkovi, 
omalovaženi. Tako, Barton se susreo sa 
tri Isusa Hrista, dva Abrahama, četiri kra- 
lja Ričarda Lavljeg Srca, šest Atila, tuce- 
tom Juda (samo jedan je govorio ara- 
mejskim jezikom). jednim | DZordzom 
Vašingtonom, dva Lorda Bajrona, tri 
Džesija Džejmsa, više Napoleona, jednim 
generalom Kasterom (koji je govorio s 
teškim jorkširskim naglaskom), jednim Fin 
Mek Kulom (koji nije znao staroirski), 
jednim Cakom n je govorio pogrešnim 
zulu dijalektom) i drugima, koji su možda 
bili, a možda ne, ono što su tvrdili da su. 

Šta god da je čovek bio na Zemlji, ovde 
je morao da se ponovo dokaže. To nije 

ilo lako, jer su uslovi bili posve drugačiji. 
Veliki i važni Zemljani stalno su se 
unižavali svojim zahtevima, i odbijali 
šansu da dokažu sopstveni identitet. 

Za Kolopa je poniženje značilo blago- 
slov. Prvo poniženje, potom poniznost, 
rekao bi on. A onda dolazi humanost, kao 
prirodan rezultat. = 

Gering je bio uhvaćen u Velike Šare — 
kako ju je Barton nazvao — jer mu je 
njegova priroda nalagala da se pretrpava, 
naročito drogama. Znajući da guma snova 
izvlači mračne stvari iz njegovih ličnih 
ponora; da ih izbacuje na svetlo, da sam 

iva raznet, raskomadan, nastavio je da 
je žvaće što je više mogao. Jedno vreme, 
privremeno ozdravljen novim uskrsnu- 
ćem, bio je sposoban da se odupre zovu 
droge. Ali, nekoliko nedelja po dolasku u 
ovaj kraj, opet je podlegao, pa su sada 
noć parali njegovi krici: »Hermane 
Gering, mrzim te!« 

»Ako ovako nastavi«, rekao je Barton 
Kolopu, »poludeće. Opet će se ubiti, ili 
naterati nekog da ga ubije, kako bi 
pobegao od sebe. Ali, od samoubistva 
neće imati vajde, i sve će se ponoviti. Kaži 
mi pravo sada, nije li ovo pakao?« , 

»Cistilište, pre«, odgovori Kolop. »Cis- 
tilište je pakao s nadom.« 

Prošla su dva meseca. Barton je ozna- 
čavao dane na jednom borovom štapu, 
tako što ga je zasecao kamenim nožem. 
Bio je četrnaesti dan, sedmog meseca, 
pete godine posle Uskrsnuća. Barton je 
nastojao da sačuva kalendar, jer je, pored 
mnogih drugih stvari, bio i hroničar; to je 
bilo teško. Vreme nije imalo naročitog 
značaja na planeti-Reci. Planeta je imala 
polarnu osu uvek na devedeset stepeni 
prema ekliptici. Nije bilo smene godišnjih 
doba i izgledalo je kao da se zvezde 
guraju na nebu, pa je identifika Ja 
pojedinačnih svetlećih tela ili sazvežda 

ila nemoguća. Bile su tako mnogobrojne 
i tako svetle, da čak podnevno sunce u 
zenitu nije moglo sasvim da pomrači 
USE od njih. Poput duhova, KOJI ne 
žele da se povuku pre svetlosti dana, 
lebdele su u zapaljenom zraku. 

Ipak, čovek treba vreme, kao što riba 
treba vodu. Ako ga nema, izmisliće ga; 
tako je, po Bartonu, taj dan bio 14. jul, 5. 


p.u. 


Ali, Kolop je, poput mnogih, računao 
vreme od dana svoje zemaljske smrti. Po 
njemu, bila je to 1667. godina naše ere. 
On nije verovao da je njegov slatki Isus 
uskisnuo. Čak je ova reka bila reka Jor- 
dan; ova dolina izvan senke smrti. Priznao 
je da ovaj zagrobni život nije onaj koji je 
očekivao. Štaviše, u mnogo pogleda bio je 
kudikamo Neu Senj Bio je svedo- 
čanstvo sveobuhvatne ljubavi Boga pre- 
ma svom delu. On je svim ljudima, posve 
nezaslužnim za takav dar, dao drugu 
šansu. Ako ovaj svet nije Novi Jerusalim, 
onda je to prostor za njegovu izgradnju. 
Evo cigala, Božje ljubavi, i maltera, ljubavi 
za čoveka, što mora da su nastali u ovoj 
peći za cigle i ovoj mešalici: planeti Dolini 
Reke. 

Barton je omalovažio ovo shvatanje, ali 
nije mogao da ne voli tog malenog 
čoveka. Kolop je bio iskren: nije ložio peć 
svoje dragosti listovima iz knjiga ili 
stranicama teologije. Bio je neusiljen. 
Goreo je plamenom koji je razbuktavala 
njegova sopstvena suština, a ta suština 
bila je ljubav. Ljubav, čak i za nedostojne, 
najređa i najteža vrsta ljubavi. 

On je Bartonu išpričao ponešto i o svom 
reme om Zivotu. Bio je lekar, farmer, 
liberal sa nepokolebljivom verom u svoju 
religiju, ali pun pitanja o svojoj veri i 
društvu svog vremena. Pisao je apel za 
religijsku toleranciju, koji je izazvao i 
pohvale i pokude, u ono doba. Uz to, bio 
je i pesnik, dobro poznat kratko vreme, a 
onda zaboravljen. 


Gospode, daj da vidi bezverni 
Cudesa davna, oživi u meni. 
Gubavca iscelio, slepcu dao vid, 
mrtvog uzdigab si Ti. 


»Moji su stihovi možda mrtvi, ali nji- 
hova istina nije«, rekao je Bartonu. Za- 
talasa rukom da pokaže na bregove, 
Reku, planine, ljude. »Kao što možeš 
videti ako otvoriš oči, ne istrajavajući u 
torn svom Pureoglavom mitu da je ovo 
tvorevina ljudi nalik nama. « 

Nastavio je; »lli, drži se svoje premise. | 
tada preostale da su ovo Moralni, ali 
obavljaju poslove za svog Tvorca«. 

»Više mi se dopadaju oni tvoji stihovi«, 
reče Barton. 


Slaba dušo, stremi; 

Ti nisi Zemlja: Viša od planine! 
Nebesa varnicu izbaciše 

da se vatra vrati u visine. 

Koop [e bio polaskan, ne znajuci da je 
Barton dao stihovima drugačiji smisao, u 
odnosu na pesnikovu nameru. 

»Da se vatra vrati«. 

To je podrazumevalo nekog ko ulazi u 
Mračnu kulu, otkriva tajne Moralnih, i 
okreće Njihove izume protiv njih. On nije 
osećao zahvalnost što su mu dali drugi 
život. Bio je uvređen što oni to čine bez 
njegove. dopuštenja. Ako su želeli 
njegovo hvala, zašto mu nisu rekli s kojim 
su mu motivom dali drugu šansu? Iz kog 
su razloga tajili svoje motive? Saznaće. 
Varnica što su je kresnuli u njemu, 
rasplamsaće se u razuzdani oganj, koji će 
ih spržiti. 

Prokleo je sudbinu koja ga je odvela 
tako blizu izvora Reke, dakle i Kule, i za 
nekoliko minuta ga opet vratila natrag, 
do izvesnog mesta na sredini Reke, 
milione milja od cilja. Ali, ako je tamo bio 
jednom, biće opet. Ne čamcem, jer bi 
putovanje trajalo najmanje četrdeset 
podina. Mogao je, takođe, računati da bi 

io uhvaćen i porobljen hiljade puta. A, 
ako bi usput bio ubijen, opet bi možda 
uskrsnuo daleko od svog cilja, i morao sve 
početi iznova. 

S druge strane, igrom slučaja, na kojoj, 
kako se čini, i počiva uskrsnuće, mogao bi 
se još jednom naći blizu rečnog ušća. To 
ga je podsticalo da se još jednom ukrca 
na Samoubistvo-ekspres. Medutim, čak i 
ako je znao da bi njegova smrt bila 
privremena, nije mu bilo lako da 
preduzme taj neophodni korak. Razum 
mu je govorio da je smrt samo karta, ali 
mu se telo ponin Pred žestokim 
nastojanjem ćelija da traju, njegova volja 
nije odolela. 

Jedno vreme se zavaravao da je zainte- 
resovan za izučavanje običaja i jezika 
predistorijskih ljudi medu kojima je živeo. 
Onda je cestitost trijumfovala, i, priznao 
je sebi da je samo tražio opravdanja da 
odgodi grozni trenutak. Uprkos ovome, i 
dalje nije ništa preduzimao. 

Barton, Kolop i Gering bili su iseljeni iz 
svoje momačke barake, kako bi se posve- 
tili normalnom građanskom životu. Svi su, 
za obitavalište, dobili po jednu baraku, a 
za nedelju dana našli i žene koje će s 
njima živeti. Kolopova crkva nije zahte- 
vala neženstvo. Clan je mogao položiti 
zakletvu čednosti, ako je želeo. Ali, Crkva 
je rasuđivala da su muškarci i žene 
uskrsnuti u telima koja su zadržala punu 
polnost originala. (Čak, što je nedostajalo 


na Zemlji, pridodato je ovde.) Bilo je 
očevidno da su tvorci uskrsnuća uzeli u 
obzir polni život. Bilo je opštepoznato; 
premda su neki to i dalje poricali, da seks 
ima i druge funkcije, osim reproduktivne. 
Pa, napred, mladeži, valjajte se po travi. 

Još jedan rezultat neumoljive logike 
Crkve (koja je, uzgred, osudila razum kao 
nepouzdan) bio je da je svaki oblik ljubavi 
dopušten, dotle dok je dragovoljan i bez 
okrutnosti i nasilja. Iskorištavanje dece 
bilo je zabranjeno. Ovaj problem će za 
izvesno vreme prestati da postoji. Kroz 
koju godinu, sva deca biće punoletna. 

Kolop je odbio da ima ženu samo zbog 
oslobadanja seksualne napetosti. Nasto- 
jao je da to bude ona koju voli. Barton se 
složio s njim, govoreći da je taj uslov lako 
— dakle jevtino — ispunjen. Kolop je 
voleo celo čovečanstvo; otud on, 
teorijski, treba da uzme prvu ženu koja 
mu kaže da. 

»U stvari se, moj prijatelju«, kazao je 
Kolop »upravo to i dogodilo. x 

»A puka je slučajnost što je ona lepa, 
vatrena i inteligentna?« reče Barton. 

»lako težim da budem vise nego čovek, 
pre, da postanem celovit čovek, u svemu 
sam previse ljudski«, odgovori Kolop. 
Nasmejao se. »Je li trebalo da se 
namerno mučim, odabravši kakvu ružnu 
goropadnicu?« 

»Mislio bih da si čak veća budala nego 
što sada mislim«, reče Barton. »Sto se 
mene tiče, sve što tražim od žene je 
lepota i ljubav. Nije mi stalo, ni trunke, do 
njenog mozga. A draže su mi plavuše. U 
meni postoji harmonija, koja reaguje na 
prste zlatokose žene.x 

Gering je u svoju kolibu doveo jednu 
valkiru, visoku, prsatu i plećatu Švedanku 
iz osamnaestog veka. Barton se pitao nije 
li ona dobra zamena za Geringovu prvu 
ženu, svastiku švedskog istraživača, grofa 
fon Rouzena. Gering je priznao da ona, ne 
samo što liči na njegovu Karin, nego čak 
ima i sličan glas. Izgledali su vrlo srećni 
jedno s drugim. 

Onda, jedne noći, dok je padala mono- 
tona ranojutarnja kiša, Bartona je nešto 
prenulo iz dubokog sna. 

Mislio je da je čuo vrisak, ali sve što je 
mogao čutt i videti kad se sasvim rasanio, 
bila je tutnjava groma i blesak munje u 
blizini. Honi oči, da bi se opet trgnuo. U 
obližnjoj kolibi vrisnula je žena. 

On skoči na noge, gurnu vrata od bam- 
busovih letvica i promoli glavu van. 
Hladna kiša skvasi mu lice. Sve je bilo 

mračno, izuzev planina na zapadu, 
obasjanih munjom. Onda grom udari tako 
blizu, da ga zagluši i zaslepi. Ipak je spazio 
dve sablasno bele figure ispred Geringove 
kolibe. Nemac je stezao ruke oko vrata 
svoje žene, koja ga je držala za zglobove, 
pokušavajući da ga odgurne. 

Barton istrča, okliznu se na mokroj travi 
i pade. Kako je ustao, druga munja osvetli 
ženu na kolenima, što se  povijala 
unatrag, i Geringovo iskrivljeno lice nad 
njom. U istom času Kolop, obmotavajući 
peškir oko pojasa, izade iz kolibe. Barton 
ustade na noge i, još uvek nem, ponovo 
pores Ali, Gering beše nestao. Barton 

leknu uz Karlu, opipa joj srce i otkri da je 
stalo. Sledeći blesak munje pokaza mu 
njeno lice sa otvorenim ustima i 
iskolačenim očima. 

On ustade i viknu: »Gering! Gde si?« 

Nešto ga udari u potiljak. Pade ničice. 

Ošamućen, uzmognu da stane na ruke i 
noge, da bi ga opružio još jedan težak 
udarac. Poluonesvešćen, uspe da se 
prevrne na leđa, pa podiže noge i ruke da 
se odbrani. Munja otkri kako Gering stoji 
nad njim, sa batinom u ruci. Imao je 
ludački izraz lica. 

Munja iščeznu u tmini. Nešto belo i 
neodredeno skoči na Geringa iz mraka. 
Dva bleda tela sručiše se kraj Bartona i 
kotrljahu se po travi. Frktali su kao mačori 
i pri još jednom sevu munje, vide kako 
jedan drugog grebu. 

Barton je nekako stao na noge i posrtao 
ka njima, kad ga obori Kolopovo telo, koje 
je odbacio Gering. Barton opet ustade. 
Kolop skoči na noge i nasrnu na Geringa. 
Još jedan tresak, i Kolop se presavi. 
Barton pokuša da jurne na Geringa. Noge 
mu otkazaše PO ote pade na stranu, 
daleko od objekta napada. Potom još 
jedna navala svetla i buke, i Gering, kao 
na fotografiji, zaustavljen u zamahu 
palicom na Bartona. 

Barton oseti da mu ruka utrnu od udara 
batine. Sada mu nisu samo noge bile 
neposlušne, već i leva ruka. Uprkos tome, 
on stisnu desnu pesnicu i zamahnu na 
Geringa. Još jedan prasak; osećao je kao 
da su mu se rebra otkačila i zarila u pluća. 
Dah mu se prekinuo i ponovo se našao na 
hladnoj, mokroj travi. 

Nešto pade pokraj njega. Uprkos ago- 
niji, ispuži ruku. Ščepa batinu; mora da ju 
je Gering ispustio. Ježeći se pri svakom 

olnom udisaju, uspravi se na jedno ko- 
leno. Gde je ludak? Dve senke, zatitrane i 
pomućene, stopile su se i poluodvojile. 


Koliba. Oči su mu bile ukrštene. Pitao se 
ima li potres mozga, a onda to zaboravio, 
videvši nejasno Geringa, pri svetlosti 
udaljene munje. Odnosno dva Geringa. 
Kao da je jedan sledio drugog; onom 
sleva noge behu na zemlji; desni je 
lebdeo u vazduhu. 

Obojici su ruke bile ispružene visoko u 
kišu, kao da su pokušavali da ih operu. |, 
kada se obojica okrenuše i pođoše ka 
njemu, shvatio je da su baš to hteli da 
učine. Vikali su na nemačkom (jednim 
glasom): »Skini krv s mojih ruku! O, Bože, 
speri je!« 

Barton posrta$e ka Geringu, držeći 
visoko palicu. Nameravao je da ga 
onesvesti, ali se Sering najednom okrenu 
i otrča. Barton ga je sledio najbrže što je 
mogao, niz brdo, uz drugo brdo, a potom 
ravnom poljanom. Kiše su stale, 
grmljavlna i munja zamrli, i oblaci se za 
pet minuta. kao i obično, razišli. Svetlost 
Po bleštala je na Geringovoj beloj 

oži. 

Poput fantoma, lebdeo je ispred svog 
goniča i, kako se čini, hteo ka Reci. Barton 
je držao odstojanje, premda se pitao 
zašto to čini. Povratila mu se gotovo sva 
snaga u nogama i više nije video dvostru- 
ko. Uskoro nađe Geringa. Cučao je kraj 
Reke i zurio netremice u zvezdanom 
svetlošću izlomljene talase. 

»Je li ti sada dobro?« upita Barton. 

Gering se trgnu. Krenu da ustane, ali se 
predomisli. Položi glavu na kolena, 
stenjući. 

»Znam šta sam radio, ali ne znam zaš- 
to«, reče utučeno. »Karla mi je govorila 
da će se iseliti ujutru, da ne može da 
spava od buke zbog mojih košmara. I, ja 
sam se ponašao čudno. Molio sam je da 
ostane; rekao joj da je mnogo volim. 
Umreću ako me ostavi. Ona je kazala da 
sam joj drag, bio drag, odnosno, ali me ne 
voli. Najednom mi se učinilo da, ako želim 
da je zadržim, moram da je ubijem. 
Istrčala je iz kolibe, vrišteći. Ostalo znaš.« 

»Hteo sam da te ubijem«, reče Barton. 
»Ali, koliko vidim, nisi u stanju da odgo- 
varaš za svoje postupke, više nego ludak. 
Ovaj narod neće prihvatiti to opravdanje, 
ipak. Znaš šta će da ti urade; obesiće te 
naglavačke, za gležnjeve, i pustiti da visiš 
do smrti.« E 

Gering uzviknu: »Nije mi jasno! Sta je sa 
mnom? Ove more! Veruj mi, Bartone, ako 
sam zgrešio, platio sam! Ali, ne prestajem 
da plaćam! Moje noći su pakao, a uskoro 
će mi i dani postati pakao! Tada će mi 

ostati samo jedan način da se smirim! 
Ubiću se! Ali, i to je beznadežno! 
Probudiću se — i opet pakao!« 

»Okani se gume snova«, reče Barton 
»Moras je se osloboditi. Možeš ti to. 
Rekao si mi da si nadvladao zavisnost od 
morfijuma na Zemlji.« 

Gering ustade i okrenu se prema 
Bartonu. »To je to! Nisam pipnuo gumu 
otkad sam ovde!« 

»Sta? Ali, ja bih se zakleo... !« 

»Pretpostavljaš, po mojim postupcima, 
da sam je koristio! Ne, nisam uzeo ni 
komadić gume! Ali, to ne menja stvar!« 

Uprkos gnušanju prema  Geringu, 
Barton ga je sažaljevao. Rekao je; 
»Otvorio si svoju Pandorinu kutiju i, 
izgleda, nećeš moći da zatvoriš. poklopac. 
Ne znam kako će se sve završiti, ali ne bih 
voleo da sam u tvojoj koži. Nije da ti to ne 
zaslužuješ.« 

Gering mirno i odlučno reče: »Pobediću 
ja njih.« 

»Misliš, pobedićeš sebe«, reče Barton. 
Okrenu se da ode, ali zastade da još 
jedno  priupita. »$ta nameravaš da 
učiniš?« 

Gering pokaza na Reku. »Da se utopim. 
Počeću iznova. Možda je bolje da priuš- 
tim sebi novi prostor. Sigurno da ne želim 
da budem privezan, kao pile u izlogu 
mesnice.« 

»Au revoir, onda«, 
srećno.« _ 

»Hvala. Čuj, nisi ti loš. Samo još saslušaj 
jedan savet.« 

»Kakav to?« 

»Bolje ti je da se i sam kloniš gume 
snova. Dosad si imao sreće. Ali, ubrzo će 
te uzeti pod svoje, kako je i mene. Tvoji 
košmari neće biti i moji, ali će biti isto 
tako grozni i zastrašujući za tebe.« 

»Koješta! Ja nemam šta da krijem od 
sebe!« Barton se grohotom nasmeja. 
ovome sam toga sažvakao da znam!« 
Ode, ali je razmišljao o upozorenju. Uzeo 
je gumu dvadeset dva puta. Svaki put se 

leo da je više neće pipnuti. 

Idući natrag ka bregovima, osvrnuo se 
za sobom. Nejasna bela Geringova figura, 
tonula je lagano u crne i srebrne vode 
Reke. Barton pozdravi po vojnički, jer nije 
mogao da odoli tom dramatičnom gestu. 
Zatim zaboravi Geringa. Bol u potiljku, 
privremeno ublažen, povratio mu se, još 
oštriji. Kolena mu klecahu i, svega 
nekoliko jardi od kolibe, morade sesti. 

Mora da je tada, sasvim ili delimično, 
izgubio svest, jer se nije sećao da ga je iko 


reče Barton. »l, 


vukao po travi. Kada mu se razum 
izbistrio, shvatio je da leži na bambu- 
sovom krevetu u kolibi. 

Bilo je mraéno, i jedina svetlost dolazila 
je od zvezda, kroz granje drveta u 
vadratu prozora. Okrenu glavu i opazi 
senovito, bledo obličje čoveka koji je 
čučao uz njega. Covek je držao pred 
očima, tanak metalni predmet, sa 
svetlucavim vrhom uperenim u Bartona. 

Čim je Barton okrenuo glavu, čovek 
spusti spravu. Govorio je engleski. node 
mi je trebalo da te pronadem, Ričarde 
Bartone.« 

Barton levom rukom, koja beše skrivena 
od čovekovog pogleda, pipaše po podu, 
tražeći oružje. Prsti mu doticahu samo 
zemlju. Reče; »Eto, našao si me, prokleti 
Moralni, i šta ćeš sada sa mnom?« 

Covek se malo pomače i zakikota 
»Ništa«. Zastade, i reče: »Ja nisam jedan 
od njih.« Nasmeja se opet, kad Barton 
zadahta. »Nije baš sasvim tako. Ja sam sa 
Njima, ali nisam od Njih.« 

Podiže spravu koju beše usmerio na 
Bartona. 

»Ovo mi govori da imaš frakturu 
lobanje i potres mozga. Mora da si vrlo 
žilav, jer bi trebalo da si mrtav, sudeći po 
težini ozlede. Ali možeš se izvuci, ako se 
ne budeš uzbuđivao. Na žalost, nemaš 
vremena za oporavak. Ostali znaju da si u 
ovom kraju, trideset milja bliže ili dalje, 
svejedno. Za oko jedan dan će ti odrediti 
tačan položaj.« 

Barton pokuša da se uspravi u postelji, 
ali otkri da su mu kosti postale mekane 
popu! karamele na suncu, i kao da mu 

ajonet podiže zadnji deo lobanje. 
Zastenja, i opruži se ponovo. 

»Ko si, i šta hoćeš?« 

»Ne mogu ti reci svoje ime. Ako — ili, 
mnogo verovatnije, kada — te uhvate, 
izvuci će tvoju memoriju i vratiti je do 
vremena kad si se probudio u onom 
mehuru pre uskrsnuća. Neće otkriti zašto 
si se probudio pre vremena. Ali, znaće za 
ovaj razgovor. Čak će moći i mene da 
vide, ali samo kako me ti vidiš, kao bledu 
senku bez lica. Čuće i moj glas, ali ga neće 
prepoznati. Koristim transmuter.« 

»Međutim, biće užasnuti. Sve što su 
polako i nerado pretpostavljali, biće na- 
prasno obelodanjeno kao istina. Imaju 
izdajnika u svojim redovima.« 

»Voleo bih da Znam o čemu govoriš«, 

rece Barton. " 

Covek kaza: »Reći ću ti mnogo. Čuo si 
monstruoznu laž o svrsi uskrsnuća. Ono 
što ti je rekao Sprus, i što ta Moralna 
tvorevina, Crkva druge šanse, propoveda, 
laži su! Gole laži. Istina je u tome da ste 
vi, ljudska bića, oživljeni jedino zbo 
učešća u naučnom eksperimentu. Moral- 
ni pogrešno ime, ako je ikad bilo ijednog 
— preoblikovali su ovu planetu u rečnu 
dolinu, podigli kamene zdele, i sve vas 
vratili iz mrtvih, s jednim ciljem. Da snime 
vašu istoriju i običaje. |, uzgred, da 
posmatraju vašu reakciju na uskrsnuće i 
mešanje različitih naroda i doba. To je 
sve: naučni projekat. A kada dobro 
poslužite, idete natrag u prah!« 

»Ta priča da vam se svima daje druga 
šansa za večni život i spasenje, zato što je 
to Njihova etička dužnost — je laž! U 
suštini, moj narod ne veruje da ste vredni 
spasenja. Oni ne misle da vi imate 
'duše'!« - 

Barton je ćutao. Čovek je sigurno bio 
iskren. Ili, ako ne iskren, bar emocionalno 
ponesen, jer je teško disao. 

Najzad, Barton progovori: »Ne mogu da 
verujem da neko ulazi u ovoliki trošak i 
posao, samo da bi izveo naučni 
eksperiment, ili načinio istorijske snimke. 

»Besmrtnima je vreme dugo. Iznenadio 
bi se kad bi znao šta radimo da večnost 
učinimo zanimljivom. K tome, kako nam 
je dato sve vreme, imamo kad da ne 
dozvolimo da nas najvrtoglaviji projekti 
obeshrabre. Po smrti poslednjeg 
Zemljanina, priprema uskrsnuća trajala je 
nekoliko hiljada godina, iako je završna 
faza obavljena za samo jedan dan.« 

»A ti?« reče Barton. »Sta ti radiš? | za- 
što radiš, šta god radio?« 

»Ja sam jedini istinski Moralni u celoj 
monstruoznoj rasi! Ne volim da se igram 
s vama kao da ste lutke, ili puki objekti za 
posmatranje, životinje u laboratoriji. 
Najzad, neka ste primitivni i pokvareni, vi 
ste osećajna bića. Vi ste, u izvesnom 
smislu, kao... kao...« 

Covek-senka mahnu senovitom ru- 
kom, kao da pokušava da istera reč iz 
mraka. Potom nastavi: »Moram vaš izraz 
da upotrebim za vas. Vi ste humani koliko 
i mi. Baš kao što su podljudska bića, koja 
su prva upotrebila jezik, bila humana 
koliko i vi. I, vi ste naši preci. Koliko znam, 
može biti da sam tvoj direktni potomak. 
Ceo moj narod možda potiče od tebe.« 

»Sumnjam«, reče Barton. »Ja nisam 
imao dece — ne bar da znam.« 


Imao je mnogo pitanja i poče da ih 
postavlja. Ali, čovek nije obraćao pažnju 
na njih. Držao je spravu uz čelo. Iznenada 
je skloni i prekide Bartona usred rečenice. 
»Oni su me... vi nemate reč za to... 
recimo... prislu3kivali. Otkrili su moj 
wathan... Mislim da vi to zovete aura. Oni 
ne znaju čiji je wathan u pitanju, samo 
znaju da pripada Moralnom. Ali, usred- 
srediće se na ovo mesto za pet minuta. 
Moram ići.« 

Bleda figura ustade. »l ti moras ići.« 

»Kuda me vodiš?« upita Barton. 

Ne vodim te. Moraš umreti; Oni moraju 
zateći samo tvoj leš. Ne mogu te odvesti 
sa sobom; to je neizvodljivo. Ali, ako 
umreš ovde, oni će te opet izgubiti. | mi 
ćemo se ponovo sresti. Onda... 

»Stanil« viknu Barton. »Ne razumem. 
Kako me ne mogu pronaći? Oni su 
napravili mašineriju za uskrsnuće. Zar ne 
znaju gde je pojedinac koji me je 
uskrsnuo?« 

Covek se opet zakikota. »Ne. Njihovi 
snimci ljudi sa Zemlje su vizuelni, ne 
zvučni. A mesto uskrsnutih u mehuru pre 
uskrsnuća, odredivano je nasumice, jer su 
planirali da vas, ljude, raspu duž Reke, u 
približnom hronološkom nizu, ali uz 
izvesno mešanje. Hteli su da siđu dole, u 
pojedine baze, kasnije. Naravno, nisu 
imali pojma da ću im se suprotstaviti. Ili 
da ću odabrati jednog od njihovih 
potčinjenih, da mi pomogne da osujetim 
Plan. Dakle, ne znaju gde ćeš se ti, ili iko 
drugi, sledeći put pojaviti.« 

»A sad, možda se pitaš, kako ja ne 
mogu da podesim uređaj koji te je oživeo, 
tako da te premesti nadomak cilja, 
gornjeg toka Reke. Stvar je u tome što ga 
ja jesam podesio, tako da se, kad prvi put 
umreš, nadeš kod prve kamene zdele. Ali 
nisi to iskoristio; tako, pretpostavljam da 
su te ubili Titantropi. Na nesreću, jer više 
nisam smeo da se primičem mehuru bez 
opravdanja. Za sve koji nemaju ovlaš- 
ćenje da uđu u mehur u kom je pripre- 
mano uskrsnuće, pristup je zabranjen. 
Oni su sumnjičavi; strepe da im se ne 
pokvari mehanizam. Tako, od tebe i 
slučaja zavisi hoćeš li dospeti natrag u 
severnu polarnu regiju. 

»A što se ostalih tiče, nikad nisam bio u 
prilici da podešavam njihove uređaje. | 
oni su morali da se rađaju po zakonima 
verovatnoće, koji su oko dvadeset 
miliona prema jedan.« 

»Ostalih?« reče Barton. »Ostalih? Ali, 
zašto si odabrao nas?« 

»Imao si dobru auru. | oni. Veruj mi da 
znam šta radim; dobro sam odabrao.« 

»Ali napomenuo si da si me probudio 
pre vremena... u pripremnom mehuru, s 
izvesnom namerom. Sta si time 
postigao?« 

»Jedino tako si se mogao uveriti da 
uskrsnuće nije natprirodan čin. |, tako si 
namirisao trag Moralnih. Jesam li u 
pravu? Jesam, naravno. Evol« 

On pruži Bartonu jednu sićušnu kapsu- 
lu. »Progutaj ovo. Bićeš mrtav istog trena, 
i van njihovog dosega — neko vreme. A 
tvoje moždane ćelije biće toliko poki- 
dane, da neće moći da ih pročitaju. Brzo! 
Moram ići!« 

»Sta ako je ne uzmem?« reče Barton. 
»Sta ako im dozvolim da me sada 
uhvate?« 

»Nemaš auru za to«, odvrati ćovek. 

Barton gotovo odluči da ne uzme 
kapsulu. Zašto treba da pusti ovog 
nabusitog čoveka da mu tu nešto 
određuje: 

Potom proceni da ne treba da prkosi. 
Kako su stvari stajale, mogao je, ili da 
sarađuje sa ovim neznancem, ili da padne 
u ruke ostalih. 

»Dobro«, reče. »Ali, zašto me ti ne ubi- 
ješ? Zašto to prepuštaš meni?« 

Covek se nasmeja i reče: »Ova igra ima 
izvesna pravila, koja nemam kad da 
objašnjavam. Ali ti si inteligentan, i sam 
ćeš dokučiti većinu. Jedno je, da mi jesmo 
Moralni. Možemo dati život, ali ga ne 
možemo direktno oduzeti. Ne da je to 
nezamislivo, ili iznad naših sposobnosti. 
Samo, vrlo je teško.« 

Covek naglo ode. Barton nije oklevao. 
Progutao je kapsulu.  Obasja ga 

I, oči mu behu pune svetlosti tek izišlog 
sunca. Imao je taman toliko vremena da 
se brzo osvrne uokolo, spazi svoju zdelu, 
gomilu uredno presavijenih peškira i — 
Hermana Geringa. 

Onda su Bartona i Geringa ščepali niski 
tamnoputi ljudi, krupnih glava i krivih 
nogu. Nosili su koplja i sekire sa kre- 
menim sečivima. Nosili su peškire, ali kao 
plaštove, svezane oko debelih kratkih 
vratova. Trake od štavljene kože, nesum- 
njivo ljudske, padale su im preko nesraz- 
merno visokih ćela i oko glava, kao povezi 
za njihove duge, zapuštene, crne kose. 
Izgledali su polumongolski, i govorili nje- 


mu nepoznat jezik. 

Na glavu su mu stavili jednu praznu, 
prevrnutu zdelu: ruke su mu bile svezane 
na leđima, uzanim kožnim remenom. 
Slepog i bespomoćnog, terahu ga niz 

oljanu, uz ubode kamenog vrha kopija u 
eđa. Negde u blizini grmnuše bubnjevi, i 
ženski glasovi počeše da nariču. 

Prešao je trista koraka, pa su ga 
zaustavili. Bubnjevi su stali, a žene pre- 
kinule jednoličnu melodiju. Nije mogao 
čuti ništa, do šuma krvi u sopstvenim 
ušima. Sta se, kog davola, dogadalo? Je li 
on bio deo Te jee ceremonije, koja 
zahteva da žrtva bude oslepljena? Sto da 
ne? Na Zemlji su postojale mnoge 
kulture, koje nisu dozvoljavale da ritualno 
ubijeni vidi one koji su mu prolili krv. Duh 
mrtvaca može poželeti da se osveti 
ubicama. 

Ali, ti ljudi su dosad morali znati da 
ovde nema duhova, niti čega sličnog. Ili 
su smatrali uskrsle upravo kad duhove 
koje mogu poslati natrag u njihovu 
rođenu zemlju, tako što će ih, prosto, 
opet ubiti? 

Gering! | on je poslat ovamo. Kod iste 
kamene zdele. Prvi put je to mogla biti 
slučajnost, iako je verovatnoća bila mala. 
Ali triputa uzastopno? Ne, to je... Prva 
strela pogodi sa strane zdelu na njegovoj 
glavi, i gotovo ga onesvesti, proževši ga 
celog zaglušujućim zvonom, rasuvši mu 
zvezde pred očima, i oborivši ga na 
kolena. Nikada nije osetio sledeću strelu, 
i tako se probudio još jednom, na drugom 
mestu... 

A sa njim beše Herman Gering. 

»Ti i ja mora da smo duše-blizanci«, 
reče Gering. »Kao da nas je Onaj, Ko je 
odgovoran za sve ovo, upregnuo 
zajedno.« 

»Vo i magarac vuku ralo«, reče Barton, 
prepuštajući Nemcu da odabere koje je 
on. Potom su bili zauzeti predstavljanjem, 
ili pokušajem da to učine, ljudima među 
koje su dospeli. Ovo su, kako je kasnije 
doznao, bili Sumeri iz starog, ili klasičnog 
perioda: to jest, živeli su u Mesopotamiji, 
izmedu 2.500. i 2.300. godine pre Hrista. 
Muškarci su brijali glave kremenim brija- 
čem (težak običaj), a žene su bile gole do 
pojasa. Mahom su imali kratka, zdepasta 
Se izbuljene oči i (po Bartonu) ružna 
ica. 

Ali, ako je njima lepota bila slabija 

strana, pretkolumbovski Samoanci, koji 
su činili trideset procenata populacije, bili 
su više nego atraktivni. I, naravno, bilo je 
tu i deset odsto nezaobilazne mešavine 
naroda, a oni iz dvadesetog veka behu 
najbrojniji. To je bilo razumljivo, jer je 
ukupan broj ovih činio četvrtinu 
čovečanstva. Barton nije raspolagao 
naučno-statističkim podacima, naravno, 
ali se putovanjima uverio da su ljudi iz 
dvadesetog veka smišljeno rasuti duž 
Reke, u većoj srazmeri prema drugim 
narodima, nego što se moglo očekivati. 
Ovo je bio još jedan aspekt uređenja 
sveta Reke, koji mu nije bio jasan. Sta su 
Moralni hteli da postignu ovakvim ras- 
poredom? 

Bilo je previše pitanja. Trebalo mu je 
vremena za razmišljanje, i nije to mogao 
odgonetnuti trošeći se u neprestanim 
putovanjima samoubistvo-ekspresom. 
Ova oblast, za razliku od većine drugih u 
kojima bi se našao, pružala je malo mira i 
tišine za analize. Tako će ostati ovde neko 
vreme. 

Najzad, Herman Gering je bio tu. Barton 
je želeo da posmatra neobični oblik 
njegovog puritanskog razvoja. Jedna od 
mnogih stvari, o kojoj nije bio u 
mogućnosti da pita Misterioznog Stranca, 
(Barton je bio sklon da misli sa velikim 
početnim slovima), bila je guma snova. 
Gde je dolazila ta kockica mozaika? Još 
jedan deo velikog eksperimenta? 

Na žalost, Gering nije dugo izdržao. 

Prve noći počeo je da vrišti. Izleteo je iz 
kolibe i odjurio ka Reci, zastajkujući ovde- 
onde, da udari po vazduhu, ili da se porve 
sa nevidljivim bićem i da se valja po travi. 
Barton ga je sledio do Reke. Tu se Gering 
pripremao da se otisne u vodu, verovatno 
da se utopi. Ali, ukočio se za momenat, 
uzdrhtao, i potom se srušio, ukrućen kao 
statua. Oči mu behu otvorene, ali nisu 
videle ništa izvan sebe. Gledao je unutra. 
Kakav je užas preživljavao, nije se moglo 
znati, jer nije bio u stanju da govori. 

Usne su mu se grčile, ne puštajući glasa, 
i tako je bilo svih deset dana, koliko je 
živeo. Bartonovi napori da ga nahrani, bili 
su uzaludni. Vilice kao da su mu srasle. 
Kopneo je na Bartonove oči, meso mu se 
sušilo, koža obesila, a kosti pod njom 
davale sliku živog skeleta. Jednog jutra ga 
je ukočio grč. uspravio se i vrisnuo. 
Trenutak kasnije bio je mrtav. 

Znatiželjan, Barton je nad njim izvršio 
obdukciju kremenim noževima, i obsidi- 
janskom testerom kojima je raspolagao. 


Geringova naduta bešika bila je pukla i 
mokraća mu se izlila u telo. 

Barton nastavi da vadi Geringu zube, 
pre nego što ga sahrani. Zubi su se dobro 
prodavali, jer su se mogli nanizati na 
riblje crevo ili tetivu, u mnogoželjene 
ogrlice. | Geringov skalp je skinut. Sumeri 
su običaj skidanja skalpa primili od svojih 
protivnika preko Reke, Souni iz sedamn- 
aestog veka. Dodali su tome civilizovano 
doterivanje, šijući od skalpova ogrtače, 
suknje, zavese čak. Skalp nije bio na ceni 
koliko zubi, ali je imao izvesnu vrednost. 

Dok je kopao grob kraj jednog velikog 
kamena u podnožju planine, Bartonu 
nešto sinu u sećanju. Prestao je da radi, 
kako bi popio gutljaj vode, kada slučajno 
pogleda Geringa. Sasvim ogoljena glava i 
ice, mirno kao u snu, podstakoše mu 
jednu misao. 

Kad se bio probudio u onoj ogromnoj 
dvorani, i otkrio kako plovi u nizu tela, 
video je ovo lice. Pripadalo je telu u redu 
do njegovog. Gering je, poput svih ostalih 
spavača, imao obrijanu glavu. Barton ga 
je zapazio u prolazu, i to kratko vreme 
pre nego što će ga otkriti čuvari. Kad je 

asnije, nakon masovnog uskrsnuća, sreo 
Geringa, nije primetio sličnost izmedu 
spavača i tog čoveka, čija je glava bila 
prekrivena plavkastom kosom. 

Aii, sada je znao da je taj čovek 
zauzimao mesto u blizini njegovog. 

Je li moguće da su se njihova dva resu- 
rektora, tako fizički blizu jedan drugom, 
poklopila u fazi? Ako jesu, kad god on i 
Gering umru u približno isto vreme, biće 
ponovo uskrsriuti kraj iste kamene zdele. 
Geringova šala da su duše-blizanci, ne 
mora da je toliko neosnovana. 

Barton nastavi da kopa, i istovremeno 
opsova, jer je imao tako mnogo pitanja a 
tako malo odgovora. Ako mu se ponovo 
pruži prilika da se dočepa nekog 
Moralnog, izvući će iz njega odgovore, ne 
birajući sredstva. 

Naredna tri meseca. Barton je bio 
zauzet prilagodavanjem neobičnom dru- 
štvu u ovoj oblasti. Bio je fasciniran 
novim jezikom, nastalim u sudaru 
sumerskog i samoanskog. Kako je prvi 
narod bio brojniji, njihov je jezik preo- 
vladavao. Ali, ovde, kao i drugde, glavni 
jezik je odneo Pirovu pobedu. Rezultat 
spajanja, bila je jedna mešavina jezika, 
govor uveliko pojednostavljen i sa upro- 
šćenom sintaksom. Gramatički rodovi pali 
su u vodu; reči su bile skraćene; glagolska 
vremena i vidovi svedeni su na sadašnje 

vreme, koje se, koristilo za buduću ra- 
dnju. Prilozi za vreme označavali su 
prost Finese su zamenjene izrazima 
oje su i Sumeri i Samoanci razumeli, čak 
iako su u početku izgledali trapavi i 
naivni. A mnoge samoanske reči, u nešto 
drugačijoj fonologiji, potisnule su sumer- 
ske izraze. 

Ovaj uspon hibridnih jezika dogadao se 
svugde duž doline Reke. Barton je mislio 
kako Moralni, ukoiiko nameravaju da 
snime sve ljudske govore, treba da po- 
Zure. Stari su izumirali, odnosno trans- 
mutirali. Ali, koliko zna, Oni su vec obavili 
posao. Njihovi registrujući uređaji, tako 
neophodni za postizanje prirodne trans- 
lacije, možda su takode snimali ceo go- 
Vor. 

U međuvremenu, on je noćima, kad je 
imao priliku da bude sam, pušio cigare 
koje su im zdele tako darežljivo davale, i 
pokušavao da analizira situaciju. Kome je 
mogao da veruje, Moralnima ili otpad- 
niku, Misterioznom Strancu? lli su svi 
lagali? 

Zašto je Misteriozni Stranac tražio njega 
da bi ubacio ključ u bravu kosmičke 
mašinerije? Sta može Barton, tek ljudsko 
biće, zarobljeno u ovoj dolini, tek ogra- 
ničeno sopstvenim neznanjem, učiniti da 
pomogne Judi? 

Jedna je stvar bila izvesna. Da Strancu 
nije potreban, ne bi se za njega zanimao. 
Zeleo je da Barton uđe u tu Kulu na 
severnom polu. 

Zašto? 

Barton je razmišljao dve nedelje, pre 
nego što mu je pao na um jedini mogući 
razlog. 

Stranac je rekao da ni on, niti ijedan 
Moralni, neće direktno oduzeti ljudski 
život. Ali, nije se kolebao da to učini 
posredno, o čemu svedoči njegovo 
davanje otrova Bartonu. Tako, ako želi 
Bartona u Tornju, onda mu je potreban 
da za njega ubija. Okrenuće slobodnog 
tigra na svoj sopstveni narod, otvoriti 
prozor iznajmljenom ubici. 

Ubica ima cenu. Kakvu je nagradu 
Stranac obećao? 

Barton uvuče dim cigare u pluća, 
izdahnu ga, i potom popi gutljaj viskija. 
Vrlo dobro. Stranac će pokušati da ga 
iskoristi.Ali, neka se pripazi. | Barton će 
iskoristiti Stranca. 

Nakon tri meseca, Barton reši da je 
dosta razmišljanja. Vreme je da nešto 
preduzme. 

Plivao je tada u Reci, i nagonski otplivao 


do sredine. Zaronio je toliko duboko, 
koliko se mogao suprotstaviti bezuslov- 
nom htenju svog tela da opstane, tako 
što će ga najzad naterati da ispliva i 
udahne mili vazduh. Nije to učinio. Ribe- 
strvožderi će mu oglodati telo, i kosti će 
pasti u mulj na dnu hiljadu stopa duboke 
Reke. Što dublje, to bolje. Nije želeo da 
mu telo padne u ruke Moralnim. Ako le 
ono što je rekao stranac istina, možda bi 
mogli da izvuku iz njegove svesti sve što 
je video i čuo, ukoiiko ga se domognu dok 
su moždane ćelije još neoštećene. 

Nije verovao da će uspeti. U toku 
poslednjih sedam godina im je, koliko 
zna, uvek izmicao. Ako otpadnik zna gde 
je, nije Bartonu to stavio do znanja. 
Barton je sumnjao da to iko zna; ni on 
sam nije mogao dokučiti u kom je delu 
planete Reke, koliko daleko, ili blizu štaba 
u Kuli. Ali, išao je, išao, išao, uvek u 
pokretu. A onda, jednog dana, verovao je 
da je oborio svojevrsni rekord. Smrt je 
postala njegova druga priroda. 

Ako mu je računica bila tačna, 777 puta 
je putovao samoubistvo-ekspresom. 

Katkad je Barton sebi ličio na planetar- 
nog skakavca, koji odskače u tminu smrti, 
prizemljuje se, gricka malo u travi, 
motreći jednim okom na senku koja bi 
odala kidisanje svračka — Moralnog. Na 
ovoj ogromnoj livadi čovečanstva, probao 
je mnoge travke, kušao ih kratko, i potom 
nastavljao put. 

Neki put bi se sebi činio poput mreže 
koja lovi primerke ovde-onde, u ogrom- 
nom moru čovečanstva. Ulovio je neko- 
liko velikih riba i mnoge sardine, iako se 
od malih riba moglo naučiti bar koliko i 
od velikih, ako ne i više. 

Nije, međutim, voleo metaforu mreže, 
jer ga je podsećala na to da je mnogo 
veća mreža razapeta za njega. 

Kakve god metafore ili poređenja upo- 
trebio, on je bio čovek koji se mnogo 
kretao, rečeno dvadesetovekovnim ame- 
rikanizmom. Toliko, da je nekoliko puta 
naišao na legendu o Bartonu Ciganinu, ili, 
na jednom engleskom govornom područ- 
ju, Ričardu Lutalici, i, na drugom; Večno 
uskrsavajućem. Ovo ga je pomalo brinulo, 
jer su Moralni mogli da otkriju njegov 
način izvrdavanja, a tako i mogućnost da 
preduzmu mere da ga uhvate. Ili čak mo- 
gu pogoditi njegov glavni cilj, i postaviti 
stražu u blizini gornjeg toka Reke. 

Na isteku sedme godine, nakon brojnih 
posmatranih zornjače i brojnih razgovora, 
stvorio je sliku rečnog toka. 

Nije to bila zmija sa dve glave, gornjim 
tokom na severnom, i ušćem na južnom 
polu. Bila je to zmija sa repom na 
severnom polu i telom koje obmotava 
celu planetu, da bi se najzad rep našao u 
ustima guje. Reka je izvirala iz severnog 
polarnog mora, krivudala jednom hemi- 
sferom, kružila oko MENE pola, i potom 
krivudala drugom hemisferom, napred- 
nazad, stalno tekući naviše, dok se ušće 
ne otvori u pretpostavljeno polarno 
more. 

Ni ta velika vodena površina, nije bila 
baš sasvim pretpostavka. Ako je priča 
onog Titantropa, podljudskog bića koje je 
tvrdilo da je videlo Magleni toranj, 
istinita, Toranj se izdiže iznad maglom 
pokrivenog mora. 

Barton je tu priču čuo samo iz druge 
ruke. Ali, video je Titantrope u blizini 
rečnog izvora, u svom prvom »skoku«, i 
delovalo je prihvatljivo da je jedan od njih 
stvarno mogao pregaziti planine i naći se 
dovoljno blizu da spazi polarno more. A 
gde ie jedan čovek stigao, može i drugi. 

A, kako je Reka tekla uzbrdo? 

Izgledalo je da joj je brzina konstantna 
čak i tamo gde bi trebalo da uspori, ili da 
prestane da teče. Zbog toga je pretpo- 
stavio da postoje gravitaciona polja, koja 
teraju silnu bujicu napred, dok opet ne 
stigne u zonu gde je preuzima prirodna 
gravitacija. Negde, možda zakopani ispod 
same Reke, postoje uređaji koji ovo 
omogućavaju. Takva polja mora da su 
vrlo ograničena, jer se privlačnost zemlje, 
koja je delovala na ljude u ovim 
oblastima, nije menjala ni za jedan 
primetan stupanj. 

Bilo je previše pitanja. Ne sme posustati 
dok ne stigne do mesta ili bića koja mu 
mogu na njih odgovoriti. 

I, sedam godina nakon svoje prve smrti, 
dospeo je u željenu oblast. 

To je ostvario u svom 777. »skoku«. Bio 
je uveren da mu je sedmica srećan broj. 
Barton je, uprkos ruganju prijatelja iz 
dvadesetog veka, čvrsto verovao u većinu 
praznoverica kojima se hranio na Zemlji. 
Cesto se smejao praznoverju drugih, ali je 
znao da su mu neka verovanja vraćala 
dobrim, da će mu srebro koje položi na 
oči, podmladiti umorno telo i podstaći 
drugi pogled, percepciju koja ga je 
unapred upozoravala na rđave situacije. 
Istina, nije se činilo da ima srebra na 


ovom, mineralima oskudnom svetu, ali 
ako ima, utoliko poe 

Celog tog prvog dana stajao je na ivici 
Reke. Jedva je obraćao pažnju na one koji 
su pokušavali da razgovaraju s njim, 
osmehujući im se kratko. Za razliku od 
ljudi u većini oblasti, ovi nisu bili nepr- 
ijateljski raspoloženi. Sunce se pomeralo 
duž istočnih planina i upravo im, kako se 
činilo, osvetljavalo vrhove. Plamena lopta 
klizila je dolinom, niže nego što je ikada 
video, izuzev kad se spustio među 
groteskno nosate Titantrope. Sunce je 
preplavilo dolinu svetlošću i toplotom, i 
pase nekog vremena započelo svoje 

ruženje upravo iznad zapadnih planina. 
Dolina ostade u senci, i vazduh postade 
hladniji nego na bilo kom drugom mestu, 
izuzimajući, naravno, taj prvi skok. Sunce 
je nastavilo da kruži, dok se opet nije 
našlo tamo gde ga je Barton, otvorivši oči, 
prvi put video. 

Umoran od dvadesetčetvoročasovno 
bdenja, ali srećan, okrenuo se da potraži 
prebivalište. Sada je znao da je u arktičkoj 
oblasti, ali ne na tački odmah ispod 
izvora. Ovog puta bio je na drugom kraju, 
na ušću. 

Kako se okrenuo, začu glas, poznat, ali 
ne do prepoznavanja. (Čuo je mnoge.) 


Slaba dušo, stremi; 

Ti nisi zemlja. Viša od planine! 
Nebesa varnicu izbaciše 

da te vatra vrati u visine. 


»Džon Kolop!« 

. »Abdul ibn Harun! I kažu da nema čuda! 
Šta se s tobom dogadalo otkad sam te 
video poslednji put?« 

»Umro sam iste one noći kad i ti«, reče 
Barton. »l još nekoliko puta. Mnogo je 
zlih ljudi na ovom svetu«. 

»To je prirodno. Bilo ih je mnogo i na 
Zemlji. Rekao bih da ih je sada manje, jer 
je Crkva bila u mogućnosti da učini 
mnogo dobrog, hvaleći Boga. Naročito u 
ovom kraju. Ali, hajde sa mnom, prija- 
telju. Predstaviću te svojoj ženi. Divna je 
to žena, odana, u jednom svetu koji još 
uvek ne ceni bračnu vernost, ili, uistinu 
ijednu vrlinu. Rođena je u dvadesetom 
veku naše ere i predavala je engleski 
skoro celog života. Katkad zaista mislim 
da me voli, ne tako mnogo zbog mene 
samog, koliko zato što je mogu učiti 
govoru mog doba«. 

Nasmeja se čudnim, nervoznim sme- 
hom, po kom je Barton znao da se šalio. 

Prođoše ravnicom prema podnožju bre- 
gova, gde su, na malim kamenim posto- 
jima, gorele vatre ispred svake kolibe. 
Većina muškaraca i žena behu vezali oko 
sebe peškire namesto bluza, da ih štite od 
hladnoće u seni. 

»Mračno i hladno mesto«, reče Barton. 
»Kako se nekom živi ovde«? E 

»Većina ovih ljudi su Finci i Svedani s 
kraja dvadesetog veka. Navikli su na 
zubato sunce. Medutim, ti treba da si 
srećan što si ovde. Pamtim tvoju žarku 
znatiželju u odnosu na polarne regione, 
odnosno, tvoja nagađanja... Bilo je i 
drugih poput tebe, koji su produžili niz 
Reku, da potraže svoje mitske krajeve, ili, 
ako ćeš mi oprostiti na izrazu, blesanovo 
zlato na kraju duge. Ali, svi su se, ili 
razočarali i vratili, ili su morali da se vrate 
posustavši pred pretećim preprekama«. 

»Kojim to«? reče Barton, zgrabivši Ko- 
lopovu ruku. 

»Prijatelju, boli. Kao prvo, odsustvo ka- 
menih zdela, tako da nisu imali gde da 
napune svoje zdele hranom. Dalje, polja- 
ne se najednom završavaju, i Reka 
nastavlja svoj tok izmedu samih planina, 
kroz ponore ledenih senki. Najzad, šta je 
iza, ne znam, jer se niko nije vratio natra 
da mi kaže. Ali, plašim se da su skončali 
svi koji su počinili greh oholosti.« 

»Koliko je dug taj put bez povratka«? 

»Koliko i rečni vetrovi, oko 25.000 milja. 
Marljivom plovidbom, tamo možeš stići 
za godinu ili više. Svemogući Bog jedino 
zna koliko treba da ideš do samog kraja 
Reke. Ali, moriće te glad pre toga, jer bi 
morao da snabdeš čamac namirnicama za 
put nakon napuštanja poslednje kamene 
zdele.« 

»Nemam drugog načina da saznam«, 
reče Barton. 

»Onda, ništa te ne može sprečiti, 
Ričarde Bartone?« reče Kolop. »Nećeš 
pa tu besplodnu jurnjavu za 
izickim, kad treba da si taman na tragu 
metafizickog«? 

Barton opet ščepa Kolopa za ruku. 
»Rekao si Bartone?" 

»Da, jesam. Tvoj prijatelj Gering kazao 
mi je pre izvesnog vremena da je to tvoje 
pravo ime. Rekao mi je i ostalo o tebi«. 

dece je ovde?«. 

Kolop klimnu glavom i rece: »Ima oko 
dve godine otkako je ovde. Zivi milju 
odavde. Sutra ga možemo videti. Bićeš 
zadovoljan koliko se promenio, znam. 
Pobedio je razaranje započeto gumom 
snova i oblikovao delove sebe u novog 


mnogo boljeg čoveka. Tačnije, on je sada 
starešina Crkve druge šanse u ovoj 
oblasti.« 

»Dok si ti, moj prijatelju tragao za 
nekom irelevantnom zdelom izvan sebe, 
on je pronašao Svetu zdelu u sebi. 
Gotovo je bio skončao od ludila, bezmalo 
posrnuo natrag na đavolje staze svog 
zemaljskog života. Ali, milošću Božjom i 
zahvaljujući njegovoj istinskoj želji da se 
pokaže vrednim još jedne prilike za život 

oja mu je data, on... no, videćeš i sam 
sutra. A ja usrdno molim da se poućiš 
njego vim primerom«. 

Kolop je sve detaljno izložio. Gering je 
umirao gotovo jednako često kao i 
Barton, obično se sam ubijajući. 
Nesposoban da podnese košmare i 
samoprezir, imao je vremena i ponovo 
preduzimao korak i beskoristan prekid. 
Samo da bi se suočio sa sobom sledećeg 
dana. Ali, nakon što je prispeo u ovaj kraj 
i zatražio pomoć od Kolopa, čoveka kojeg 
je jednom ubio, pobedio je. 

»Zadivljen sam«, reče Barton. »l srećan 
zbog Geringa. Ali, ja imam druge ciljeve. 
Zeleo bih da mi obećaš da nikom nećeš 
otkriti moj pravi identitet. Dozvoli mi da 
budem Abdul ibn Harun.« 

Kolop reče da će čuvati tajnu, iako je 
bio razočaran što Barton neće moći 
ponovo da vidi Geringa i sam prosudi šta 
vera i ljubav mogu da učine od, na izgled, 
beznadežnih i izopačenih. Odveo je Bar- 
tona u svoju kolibu i upoznao ga sa 
svojom ženom, oniskom, krhkom crnkom. 
Bila je vrlo blagonaklona i srdačna, i insi- 
stirala je da ide sa dvojicom muskaraca u 

osetu lokalnom gazdi, valkotukkainenu. 
Ova reč je bila regionalni šatrovački izraz 
za belokosog momka.) 

Vile Ahonen bio je krupan momak, ti- 
hog glasa, koji je pažljivo slušao Bartona. 
Barton je izložio samo pola svog plana, 
rekavši da želi da izgradi čamac, kako bi 
mogao da putuje do kraja Reke. Nije 
spominjao želju da ide dalje. Ali, Ahonen 
je, očito, sretao takve. 

Nasmešio se znalački, i odgovorio da 
Barton može izgraditi brod. Međutim, 
ljudi uokolo bili su konzervatori. Cuvali su 
drveće. Hrast i bor ne smeju se dirati, ali 
bambus može. Čak se i taj materijal 
kupuje, za cigarete i piće, što bi mu 
oduzelo vremena da ih prikupi iz svoje 
zdele. 

Barton mu je zahvalio i otišao. Kasnije, 
kada je legao u krevet u kolibi blizu 
Kolopove, nije mogao da zaspi. 

Malo pre neizbežne kiše, odluči da 
napusti kolibu. Poći će u planine i skloniti 
se ispod nekog grebena dok kiša ne 
stane, oblaci se ne raziđu i ponovo se ne 
pojavi večno (ali slabo) sunce.. Sada, kada 
je bio nadomak svog cilja, nije želeo da ga 
iznenade. A izgledalo je kao da će Moralni 
usredsrediti agente ovde. Koli-ko je znao, 
pov žena mogla je biti jedan od 
Njih. 

Nije prešao ni pola milje, a skvasi ga 
kiša i munja udari u tle u blizini. Uz 
zaslepljujući sjaj, spazi nešto treperavo 
pravo pred sobom, dvadeset stopa iznad. 

Strelovito se okrenu i otrća ka šumici, 
nadajući se da ga nisu primetili i da će se 
tamo moći sakriti. Ako nije posmatran, 
uspeće da se domogne planina. Kada oni 
ovde sve uspavaju, videće da je opet 

»Bio je to dug, težak lov, Bartone«, reče 
čovek na engleskom. 

Barton otvori oči. Dolazak ovamo bio je 
tako neočekivan, da ga je zgranuo. Ali, 
samo za trenutak. Sedeo je u stolici od 
nekakvog vrlo mekanog, plutajućeg 
materijala. Soba je bila savršena lopta; 
zidovi behu bledozeleni i poluprozirni. 
Mogao je da vidi i druge sferične odaje na 
sve strane, napred, natrag, iznad, i, kada 
se nagnuo, dole. Ponovo beše zbunjen, 
jer se ostale sobe nisu samo graničile sa 
tom sferom. One su se sekle. De-lovi 
drugih soba ulazili su u ovu, ali tada 
postajali tako bezbojni i prozračni, da ih 
je jedva mogao opaziti. 

Na zidu na suprotnom kraju njegove 
sobe, nalazio se jedan tamnije zelen oval. 
Beše kriv u skladu sa zidom. Sablasna 
šuma bila je prikazana na ovalu. Sablasno 
lane kasalo je preko slike. Otud se širio 
miris bora i svibe. 

U mehuru je, nasuprot njemu, sedelo 
dvanaestoro ljudi u stolicama poput 
njegove. Šest su bili muškarci, šest žene. 
Svi su veoma lepo izgledali. Izuzev dvoje, 
svi su imali crnu ili tamnosmeđu kosu, i 
vrlo preplanulu kožu. Troje su imali 
neupadljive bore; kosa jednog čoveka bila 
je uvijena, gotovo kovrdžava. 

Jedna žena je imala dugu, talasastu, 
žutu kosu, skupljenu na zatiljku. Neki 
muškarac, pak, imao je riđu kosu, riđu 
kao krzno lisice. Bio je naočit, s 
nepravilnim crtama lica, velikim i krivim 
nosem i tamnozelenim očima. 


Svi su na sebi imali srebrne ili purpurne 
bluze sa kratkim, bleštavim rukavima, i 
nabranim okovratnicima, uzane, svetleće 
pojaseve, kiltove i sandale. | muškarci i 
žene imali su nalakirane nokte na rukama 
i nogama, ruž, naušnice i šminku oko 
očiju. 

Iznad njihovih glava, bezmalo im 
dodirujući kosu, obrtali su se raznobojni 
globusi, prečnika oko jednu stopu. Vrteli 
su se, svetleli i menjali boje, prošavši kroz 
svaku nijansu u spektru. S vremena na 
vreme, iz Papusa bi izbile duge šestougle 
oštrice zelene, plave, crne, ili bleštavo 
bele boje. Potom bi oštrice posustale, 
samo da bi ih nasledili drugi 
šestougaonici. 

Barton spusti pogled. Od odeće je na 
sebi imao samo crni peškir, pričvršćen 
oko struka. 

»Preduhitriću tvoje prvo pitanje, time 
što ću ti reći da ti nećemo dati nikakve 
informacije o tome gde si.« 

Govorio je riđokosi. Nasmešio se 
Bartonu, otkrivši neljudski bele zube. 

»Vrlo dobro«, reče Barton. »A na koje 
ćete pitanje da odgovorite, ko god da 
ste? Kako ste me pronašli, recimo?« 

»Ja sam Loga«, odgovori riđokosi. »Naš- 
li smo te spregom detektivskog posla i 
sreće. Bila je to komplikovana procedura, 
ali ću ti je pojednostaviti. Imali smo 
agente koji su te tražili, nesrećno mali 
broj, s obzirom trideset šest milijardi šest 
miliona devet hiljada šesto trideset 
sedam kandidata duž Reke.« 

Kandidata? mišljaše Barton. Kandidata 
za šta? Za večni Život? Je li Sprus rekao 
istinu o svrsi uskrsnuća? 

Loga reče, »Nismo znali da nam izmičeš 
uz pomoć samoubistava. Čak i kada si 
otkriven u oblastima toliko udaljenim, da 
tamo nisi mogao nikako dospeti, osim 
kroz uskrsnuće, nismo sumnjali. Mislili 
smo da si ubijen, i potom premešten. 
Godine su prolazile. Nismo imali pojma 
gde si. | drugo se štošta moralo obaviti, 
pa smo povukli sve agente sa slučaja 
Barton, kako smo ga zvali, izuzev poje- 
dinih, smeštenih na oba kraja Reke. Ti si 
nekako doznao o polarnom tornju. Kas- 
nije smo otkrili kako. Tvoji prijatelji, 
Gering i Kolop, bili su vrlo korisni, prem- 
da, naravno. nisu znali da razgovaraju s 
Moralnima«. 

»Ko vas je obavestio da sam u blizini 
rečnog ušća?« upita Barton. 

Loga senasmeši i reče: »Nije ti neop- 
hodno da znaš. Kako god, uhvatili bismo 

te i sami. Shvataš, svako mesto u res- 
tauracijskom mehuru — gde si se ti 
neobjašnjivo probudio u fazi pre uskrs- 
nuća — ima automatski brojač. Instalirani 
su u statističke, i naučnoistraživačke 
svrhe. Mi volimo da čuvamo registre svih 
događaja. Eto, na primer, svaki kandidat 
koji ima više od prosečnog broja smrti, 
pre ili kasnije biće predmet izučavanja. 
Obično kasnije, jer ne stižemo sve da 
obavimo. 

»Tek nakon tvoje 777 smrti, izišli smo 
da potražimo neke od onih sa većom 
frekvencijom uskrsnuća. Tvoja je bila 
najveća. Mislim da ti se može na tome 
čestitati.« 

»Tu su i drugi?« 

»Njih nismo gonili, ako si to mislio. A, 
uslovno govoreci, nema ih mnogo. Nismo 
znali da si ti taj koji je postigao ovaj 
zapanjujući broj. Tvoje mesto u PU 
mehuru bilo je prazno, kad smo ga 
pogledali u toku naše statističke istrage. 
Dvojica tehničara, koji su te videli kada si 
se probudio u PU komori, identifikovali su 
te uz pomoć tvoje.. ..fotografije«. 

»Podesili smo resurektor tako da nam, 
kad se moje telo sledeći put bude ob- 
navljalo, alarm skrene pažnju na to, i 
onda bismo te doveli ovamo«. 

»Pretpostavimo da nisam ponovo 
umro?« 

»Bilo ti je suđeno da umreš! Planirao si 
da pokušaš da udeš u polarno more 
preko ušća Reke, zar ne? To je nemoguće. 
Poslednjih sto milja, Reka teče podzem- 
nim tunelom. Svaki bi čamac bio raznet u 
paramparčad. Poput ostalih, koji su se 
usudili da odu na takav put, umro bi«. 

Barton reče: »Moja fotografija — ona 
što sam je uzeo od Agnoa. Očito je 
snimljena na Zemlji, kada sam bio oficir 
za Džon kompaniju u Indiji Odakle vam 
to?« 

»Naučno istraživanje, gospodine Bar- 
ton«, reče Loga i dalje se smešeći. 

Bartonu je došlo da smrvi taj superiorni 
izraz njegovog lica. Nije se činilo da bi ga 
išta sprečilo; izgledalo je da može da ode 
do Loge i udari ga. Ali, znao je da Moralni 
verovatno ne bi sedeli s num u istoj sobi 
bez obezbedenja. Bilo bi to kao da 
oslobadaju pobesnelu hijenu. 

»Jeste li ikad otkrili zašto sam se 
probudio pre vremena?« upitao je. »lli, 
šta je podstaklo i ostale da dođu sebi?« 

Loga dade znak. Nekoliko muškaraca i 
žena su teško disali. 

Loga se prvi pribrao. Reče: »Temeljno 


smo ti ispitali telo. Pojma nemaš koliko 
temeljno. Takode smo ekranizovali sve 
komponente tvog... psihomorfa, mislim 
da ga vi tako možete zvati. Ili aure, ako ti 
se više dopada.« On pokaza na sferu 
iznad svoje glave. »Nismo našli nikakvih 
indicija.« 

Barton zabaci glavu i smejaše se dugo 
grohotom. 

»Znači, vi ne znate sve, kučkini sinovi!« 

Loga se ukočeno smešio. »Ne. Nećemo 
nikad ni znati. Samo Jedan je svemoguć.« 

On dotače svoje čelo, usne, srce i GONI. 
talije s tri najduža prsta desne ruke. | 
ostali tako uradiše. 

»Medutim, mogu ti reći da si nas 
uplašio — ako ti je šta bolje od toga. Još 
nas plašiš. Znaš, u dobroj smo meri 
sigurni da si ti jedan od ljudi na kog smo 
upozoreni.« 

»Upozoreni? Ko vas je upozorio ?« 

»Neka... vrsta gigantskog kompjutera, 
živog. Pa njegov operater.x Ponovo načini 
neobični znak prstima. »To je sve što sam 
hteo da ti kažem — iako se nećeš sećati 
ničeg što se ovde dole događa, kada te 
pošaljemo u dolinu Reke.« 

Bartonova svest bila je pomućena ljut- 
njom, ali ne toliko da bi mu promaklo 
»ovde dole«. Znači li to da je mašinerija 
za uskrsnuće i skrovište Moralnih, ispod 
površine planete Reke? 

Loga nastavi; »Podaci govore da nam ti, 
potencijalni, možeš upropastiti projekat. 
Zašto treba to da učiniš, i odakle ti moc, 
ne znamo. Ali, uvažavamo svoj izvor 
informacija, toliko koliko ti ne možeš ni 
da zamisliš.« 

»Ako verujete u to«, reče Barton, 
»zašto me, jednostavno, ne stavite u 
hladno skladište? | Onemogucite me 
između one dve šipke. Ostavite me da 
plovim u prostoru, okrećući se većno, kao 
pečenje na ražnju, dok ne ostvarite svoje 
planove?« 

Loga reče: »Ne možemo to da uradimo! 
Sam taj čin bi sve upropastio. Kako bi ti 
postigao svoje spasenje? Uostalom, to bi 

acilo neoprostivu senku nasilja na našu 
stranu! Nezamislivo!« 

»Bili ste nasilnici kad ste me prisiljavali 
da bežim i krijem se od vasx, reče Barton. 
»Sada ste nasilnici, jer me držite ovde 
protiv moje volje. | bićete nasilnici kad 

udete uništavali moju memoriju posle 
ovog kratkog ćeretanja s vama.« 

Loga gotovo skrši ruke. Ako je on 
Misteriozni Stranac, Moralni otpadnik, 
veliki je glumac. Loga tužnim glasom reče: 

»To je samo delimična istina. Morali smo 
da preduzmemo izvesne mere da 
zaštitimo sebe. Da si ti jedini čovek, 
ostavili bismo te sasvim na miru. Tačno je 
da smo prekršili svoje moralne norme 
time što si morao da bežiš od nas i što te 
ispitujemo. Tako je, međutim, moralo da 
bude. A, veruj mi, plaćamo mi ovo 
mentalnom agonijom.« 

»Možete se, donekle, iskupiti, ako mi 
kažete zašto sam ja, zašto su svi ljudi koji 
su ikad živeli, uskrsnuti. I, kako ste to 
postigli. « 

Loga je govorio, uz povremene upadice 
ostalih. Zutokosa žena najčešće se mešala 
u razgovor, i ubrzo je Barton, iz njenog i 
Loginog držanja, zaključio da mu je ona, 
ili supruga, ili je na visokom položaju. 

Još je jedan muškarac katkad pravio 
upadice. Kad bi se to dogodilo, vladala je 
usredsredenost i poštovanje od strane 
ostalih, što je Bartona navelo da poveruje 
da je on glavni u grupi. Jednom je 
okrenuo glavu tako da mu je jedno oko 
zaiskrilo. Barton je ukočeno posmatrao, 
jer pre ne beše primetio da mu je levo 
oko, zapravo dragulj. 

Barton pomisli kako je to, verovatno, 
uređaj koji mu daje osećanje, ili osećanja, 
opažanja koja su ostalima uskraćena. 
Otad pa nadalje, Barton se osećao 
neugodno kad god bi se svetlucavo oko 
okrenulo ka njemu. Sta je videla ta 
mnogougla prizma? 

Nakon objašnjenja, Barton nije znao, 
mnogo više nego pre. Moralni su mogli 
videti natrag u prošlost uz pomoć neke 
vrste hronoskopa; njime su mogli da 
snime koje god žele fizičko biće. Koristeći 
te snimke kao modele, izveli su uskrsnuće 
uz pomoć pretvarača energije u materiju. 

»Sta bi se«, upita Barton, »dogodilo da 
istovremeno obnovite dva tela jedne 
osobe?« 

Loga se suvo osmehnu i kaza da je taj 
eksperiment izveden. Samo u jednom 
telu bude života. 

Barton se masmeši kao mačka koja je 
upravo smazala miša. Reče: »Mislim da 
me lažete. Ili mi govorite poluistine. Neka 
E greška u svemu ovome. Ako ljudska 

ića mogu postići tako neverovatno 
visoko etičko stanje, da 'produžuju', zašto 
ste vi Moralni, navodno viša bića, još tu? 
Zašto niste i vi 'produžili'?« 

Lica svih, izuzev Loge i čoveka sa okom- 
draguljem, dobiše strog izraz. Loga se 
nasmeja i reče: »Vrlo vispreno. Izvrsna 
poenta. Jedino mogu da ti odgovorim da 


neki od nas 'produžuju'. Ali, od nas se, 
etički govoreći, više zahteva nego od vas 
uskrsnutih.« 

»Još mislim da lažete«, reče Barton. 
»No, ja tu ništa ne mogu učiniti.« Isceri se 
i dovrši: »Ne odmah, u svakom slučaju.« 

»Ako budeš uporan u takvom odnosu, 
nikada nećeš produžiti«, reče Loga. »Ali, 
osećali smo se dužnim da ti objasnimo šta 
radimo — kako smo najbolje umeli. Kada 
uhvatimo ostale koji su se mešali u ovo, 
isto ćemo i njima priuštiti.« 

»Među vama je izdajnik«, reče Barton, 
uživajući u dejstvu svojih reči. 

Ali, čovek sa okom-draguljem reče; 
»Zašto mu ne kažeš istinu, Loga? To će 
mu otrti taj gnusni, zlobni osmeh, i vratiti 
ga na njegovo pravo mesto.« 

Loga se kolebao, a onda rekao: »Vrlo 
dobro, Tanabure. Bartone, moraćeš od- 
sad da budeš vrlo oprezan. Ne smeš 
izvršiti samoubistvo, i moraćeš da se 
boriš za život isto onako bezrezervno kao 
na Zemlji. Broj uskrsnuća je ograničen. 
Nakon izvesnog broja — on varira, i ne 

ostoji način da se predvidi koliki je za 


oga — psihomorf, izgleda, više nije u 
stanju da se ponovo veže za telo. Svaka 
smrt slabi privlačnost izmedu tela i 


psihomorfa. Konačno, psihomorf dolazi 
do stupnja kada više nema povratka. 
Postaje — hajde da upotrebim nenaučni 
izraz  — izgubljena — du3a'. Luta, 
bestelesan, univerzumom; mi mozemo 
otkriti ove razjedinjene psihomorfe bez 
instrumenata, za razliku od onih — kako 
bih rekao? — 'spasenih', koji sasvim 
iščezavaju iz našeg vidokruga.« 

»Kao što vidiš, moras se okaniti puto- 
vanja pomoću smrti. Eto zašto je produ- 
ženo samoubistvo onih sirotih nesrec- 
nika, koji se ne mogu suočiti sa životom 
kakav jeste, ako ne neoprostiv greh, 
neopozivo.« 

Covek sa okom-draguljem reče: »Izdaj- 
nik, prljavi neznanac koji je tvrdio da ti 
pomaže, ustvari te je koristio za 
sopstvene ciljeve. Nije ti rekao da ćeš 
proćerdati priliku za večni život spro- 
vođenjem njegovog — i tvog — plana. 
On, ili ona, ko god da je izdajnik, zao je. 
Zao, zao!« 

»Moras, dakle, biti oprezan, odsad pa 
nadalje. Možda ti je preostalo još desetak 
smrti. Ili ti sledeća može biti i poslednja.« 

Barton ustade i viknu: »Ne date mi da 
stignem do kraja Reke? Zašto? Zašto? 

Loga reče: »Au  revior. Oprosti 
nasilnost. « 

Barton nije video da je ijedna od 
dvanaest osoba upravila kakav instru- 
ment na njega. Ali, svest šiknu iz njega, 
kao strela iz luka, i probudi se... 

Prvi ga je pozdravio Piter Frigit. Frigit 
beše izgubio svoju uobičajenu suzdrž- 
ljivost; plakao je. | sam Barton je malo 
plakao i imao u početku poteškoća da 
odgovori Frigitu na sva pitanja kojima ga 
beše obasuo. Prvo što je Barton hteo da 
sazna, bilo je šta su Frigit, Lodi i Alisa 
radili po njegovom nestanku. Frigit je 
kazao da su ga njih troje tražili, a potom 
otplovili uzvodno, natrag u Teleme. 

»Gde si bio? upita Frigit. 

»Uzduž i popreko i gore-dole kroz 
zemlju.« reče Barton. Međutim, za razliku 
od Satane, našao sam bar nekoliko 
savršenih i čestitih ljudi, bogobojažljivih i 
što se drže po strani od zla. Prokletih 
nekoliko, ipak. Većinom muškarci i žene 
su još uvek sebični, neuki, sujeverni, sa- 
mozaslepljeni, licemerni, kukavni bednici, 
kakvi su bili na Zemlji. I, većinom se stari, 
crvenooki majmun-ubica bori protiv svog 
čuvara, društva, i pobeći će i okrvaviti 
ruke.« 

TG je neumorno brbljao, dok su ho- 
dali ka ogromnoj palisadi udaljenoj milju, 
većnici u kojoj je bila smeštena uprava 
države Teleme. Barton beše poluodsutan. 
Drhtao je i srce mu je snažno tuklo, ali ne 


OD SLEDECEG BROJA ALEFA 


zbog povratka kuci. 

Secao se! 

Nasuprot Loginom obećanju, sećao se 
obe stvari — buđenja u mehuru pre 
uskrsnuća, koje se zbilo pre mnogo 
godina, i istrage dvanaestorice Moralnih. 

Postojalo je samo jedno objašnjenje. 
Mora da je neko od onih dvanaestoro 
sprečio blokadu njegovog pamćenja, bez 
znanja ostalih. 

Jedan od dvanaestoro bio je Misteriozni 
Stranac, otpadnik. 

Koji? Zasad nije bilo načina da odredi. 
Ali, jednog će dana to saznati. U 
međuvremenu, ima prijatelja u palati, 
koji, možebiti, koristi Bartona za svoje 
sopstvene ciljeve. Ali, doći će vreme kada 
će Barton koristiti njega. 

Ima i drugih ljudi sa kojima je stranac 
uspostavio kontakt. Možda ih nađe. 
Zajedno će jurnuti na Kulu. 

Odisej je imao svoju Atinu. Obično je 
Odisej morao da nadvlada opasnosti 
sopstvenom dovitljivošću i hrabrošću. Ali, 
s vremena na vreme, kad god bi boginja 
bila u prilici, pružila bi Odiseju zaštitničku 
ruku. 

Odisej je imao svoju Atinu; Barton, svog 
Misterioznog Stranca. 

»Sta nameravaš, Dik?« upita Frigit. 

»Da izgradim čamac i plovim uzvodno 
Rekom. Do kraja! Hoćeš li sa mnom?« 


(KRAJ) 


IMAĆETE PRILIKU DA 


PRATITE NOVI ROMAN U NASTAVCIMA: »MENTALNI 
MOST« DZO HALDEMANA. NASLOVNA NOVELA BICE 
A.E. VAN VOGTA; PRICE: 


»PRODAVNICA ORUŽJA« 
EDVARDA 


»AJKULA« 


BRAJANTA, »ROJ« BRUSA 


STERLINGA | »SNEG« DŽONA KRULIA. DOMAĆE AUTORE 
PREDSTAVLJA BRANKO PIHAC I NJEGOV »EKSPERIMENT 
DOKTORA KUHLGRUBERA«. 

NISRO »DNEVNIK«, OOUR IZDAVACKA DELATNOST 21000 NOVI SAD, 
Vojvodanskih brigada 7/VI 
Odeljenju fiksne prodaje 


NARUDZBENICA 


1) Ovim se neopozivo pretplaćujem na SF magazin Alef, počev od broja 
pa zaključno sa brojem (Rok pretplate ne može biti kraći od šest, 
niti duži od dvanaest meseci). Ukupan iznos od dinara uplatiću u 
roku od 10 dana po prijemu čekovne uplatnice. U slučaju da se cena Alefa po- 
veća, pretplatna cena od 900 dinara po jednom broju ostaje neizmenjena do 
isteka pretplate. 
2) Istovremeno, pretplaćujem se na drugo kolo biblioteke Supernova, koje je 
oglašeno na poslednjoj stranici korica ovog broja Alefa. Iznos od 4.800 dinara 
uplatiću u roku od 10 dana po prijemu čekovne uplatnice, čime u potpunosti 
izmirujem svoje obaveze prema izdavaču za drugo kolo ove biblioteke. 


(prezime, očevo ime i ime) 


(mesto, ulica i broj) 


(datum) (svojeručni potpis) 


Ukoliko želite da ovaj broj »Alefa« sačuvate, narudžbenicu možete poslati 
dopisnicom ili pismom. 


Cena pojedinačnog primerka 900 dinara. Godišnja pretplata: 10.800 dinara. Polugo- 
dišnja pretplata: 5.400 dinara. Godišnja pretplata za inostranstvo: 39 DM, 270 Asch, 32 
Sfr, 128 FF, 134 Skr, 31 USA $, 42A $i 42C $ 


Dinarska pretplata uplaćuje se opštom uplatnicom na žiro-račun: 65700—603— 6350 — 
NISRO »Dnevnik«, OOUR Izdavačka delatnost, Novi Sad, sa naznakom »za Alef«. 


Pretplate za inostranstvo uplaćuju se na devizni račun NISRO »Dnevnik«, Radna zajed- 
nica zajedničkih službi: 25730—421—8049882, takođe sa naznakom »za Alef«. 


Cena oglasnog prostora za crnobelu stranu iznosi 300.000 dinara, za unutrašnje strane 
korica 400.000 i za poslednju, spoljnju stranu — 500.000 dinara. 


ALEF - SCIENCE FICTION MAGAZIN eœ Izdavač: NISRO »Dnevnik«, OOUR Izdavačka 
delatnost, 21000 Novi Sad, Bulevar 23. oktobra 31 * Direktor NISRO »Dnevnik«: JOVAN 
SMEDEREVAC e Rukovodilac OOUR Izdavačka delatnost: ILIJA VOJNOVIĆ e Glavni i 
odgovorni urednik OOUR Izdavačka delatnost: TODOR ĐURIĆ e Sekretar Redakcije: 
ZDENKA KARABASIL * Korektor: SAVA MALEŠEVIĆ eŠtampa: NIŠRO »Dnevnik«, OOUR 
Štamparija 

Biblioteka »SUPERNOVA« DRUGO KOLO 


REMEK— DELA 'Upataova 
NAJPOZNATIJIH SVETSKIH SF MAJSTORA 


t^. 7 


Alfred Bester: RAZORENI ČOVEK 

Rodžer Zelazni: ALEJA PROKLETSTVA 

Braća Strugacki: PLANETA PURPURNIH OBLAKA 
Tomas Diš: JEKA OKO NJEGOVIH KOSTIJU 
Robert Hajnlajn: ČOVEK KOJI JE PRODAO MESEC 
Kliford Simak: LUTKA SUDBINE 


Format 10,5 X 15 cm, latinica, 160—192 strane 
Cena kompleta: 4.800 dinara 


